
1 skyrius 


"Viskas prasidėjo nuo traspaso, taigi ir mes galime 
pradėti nuo to. Buvo nuostabi diena, pati vasaros pradžia. Ibi- 
cos saloje nuostabios dienos ne retenybė, bet šioji buvo pati 
nuostabiausia iš visų: bekraštė dangaus mėlynė, paryškinta 
kelių pūkuotų debesėlių, pro migdolmedžių šakas žvilgčioja 
skaisti saulė. Storos erdvaus kaimietiško namo sienos spindi 
baltumu. Pro nedidelę arką, vedančią į akmenimis grįstą kie- 
mą, matyti vynuogynas. Tokią dieną negali nesimėgauti gyve- 
nimu. Ir Hobas Drakonianas mėgavosi, tysodamas margoje 
medžių paunksnėje pakabintame hamake, kurį kadaise nusipir- 
ko hipių turguje Punta Arabi. 

Vos spėjęs maloniai atsipalaiduoti, jis pastebėjo tolu- 
moje kažkokį judėjimą. Kilstelėjęs galvą įžiūrėjo du žmones, 
atžingsniuojančius pro migdolmedžius. Tada išsikabarojo iš 
hamako ir įsižiūrėjo įdėmiau. Nepažįstamieji, iš tolo atrodan- 
tys kaip mažytės figūrėlės, dėvėjo juodus kostiumus, vienas 
nešėsi blyksinčią saulėje aliuminę planšetę, antrasis didelį port- 
felį “diplomatą". Jie ėjo neskubėdami, šnekučiuodamiesi tar- 
pusavyje. Abu buvo su akiniais nuo saulės. 

Hobas įsispyrė į sandalus ir nupėdino aiškintis, ko jiems 
čia prireikė. Paprastai birželio viduryje, pačioje sezono 
pradžioje, niekas pas jį nesibraudavo. Tikriausiai tai kokie nors 
užsieniečiai, anglai ar prancūzai, tiek prisipildę palaimos, kad 
net nenujaučia peržengę privačios valdos ribą be šeimininko 
leidimo. 

Pastebėję ateinant Hobą nepažįstamieji sustojo ir ėmė 
jo laukti. Abiem kiek virš trisdešimties. Sprendžiant iš išvaiz- 
dos, peninsulares, tai yra, pusiasalio gyventojai, o ne saliečiai, 
ir nė kiek nesutrikę dėl to, kad įsibrovė į svetimą teritoriją. 

- Mūsų duomenimis, ši žemė parduodama, - pranešė 
tas, kuris nešėsi planšetę - aukštas, liesas, juodais banguotais 
plaukais. 

- Klystate, - mandagiai paprieštaravo Hobas. - Tai 
mano žemė, ir aš neturiu nė menkiausio noro ją parduoti. 

Ispanai persimetė keliais žodžiais gimtąja kalba. Paskui 
pirmasis paklausė: 

- Jūs turite pirkimo sutartį? 

- Turiu traspaso. O koks jūsų reikalas? 

- Aš esu advokatas Molinesas, - prisistatė išstypėlis su 
planšete. - O čia architektas Fernandesas, - jis parodė į 
žemesnį ir apkūnesnį vyriškį, kuris pritardamas linktelėjo. - 
Mus nusamdė apžiūrėti šitą sklypą ir išsiaiškinti, ar jis tiks 
pirkėjui. 

- Aš jums jau sakiau - sklypas neparduodamas. 

- Jūs nesate jo savininkas, - patikslino Molinesas ir 
pabarbeno pirštu į planšetę. - Jūs nuomininkas. O mes turime 
savininko leidimą. 

- Kalbate apie doną Estebaną? 

- Apie dono Estebano šeimą. 

- Tikriausiai jūs apsirikote, - pasakė Hobas. - Atėjote 
ne į tą sklypą. 

Atsidaręs “diplomatą"', architektas Fernandesas išsi- 
ėmė Ibicos geodezinį žemėlapį, ir abu įsibrovėliai sužiuro į jį. 
Po minutėlės advokatas Molinesas pasakė: 

- Ne, čia būtent tas sklypas. Visi orientyrai sutampa. 

- Kartoju, aš turiu traspaso. Niekas negali parduoti 
šitos Žemės. 

- Mes suprantame, kad jūs turite traspaso, - neatlyžo 
Molinesas. - Bet jo terminas baigiasi. 

- Mudu su donu Estebanu esame geri bičiuliai ir su- 
darėme žodinę sutartį šiuo klausimu. 

- Mano žiniomis, situacija kiek kitokia. Jūs neįmokė- 
jote pagrindinės traspaso sumos. Mokėjimo terminas baigiasi 
mažiau kaip už mėnesio. Taigi ši žemė gali būti parduota po... 
- advokatas dirstelėjo į savo popierius, - liepos penkioliktos. 

- Tai kažkoks nesusipratimas, - nenusileido Hobas. - 
Aš pats viską išsiaiškinsiu su donu Estebanu. Be to, dabar dar 
birželis, ne liepa, taigi prašau tučtuojau palikti mano valdą. 

- Mes nepadarysime jokios žalos. Tik apžiūrėsime 
sklypą, kaip to pageidauja būsimieji jo savininkai. 

- Jūs piktnaudžiaujate mano kantrybe. Nešdinkitės iš 
čia, antraip iškviesiu Gvardiją. 

Ispanai susižvalgė ir gūžtelėjo pečiais. 

- Jums derėtų elgtis sukalbamiau. Naujieji savininkai 
ketina siūlyti jums kompensaciją už tai, kad išsikeltumėte ank- 
sčiau... 

- Lauk! - nebesusivaldė Hobas. 

Ispanai pasišalino. 


„244 


Hobo vila vadinosi K'an Poeto. Jis apsigyveno šiame 
name prieš penkerius metus, vos ne pirmąją atvykimo į salą 
dieną, išsinuomojęs sklypą iš dono Estebano, K'an Poeto ir kai 
kurių kitų žemių savininko. Hobas iškart rado su seniu bendrą 
kalbą. Donas Estebanas neapsakomai mėgo žaisti šachmatais 
Santa Eulalijoje, priešais kavinę “Kiosko", po šakotu ąžuolu, 
gurkšnodamas saldų aitroką raudoną vyną, gaminamą saloje. 
Tiesa, žaisti šachmatais jis įgudo tarnaudamas užsienio laivuo- 
se, toli nuo Ibicos. 

Jiedu su Hobu dažnai traukdavo paklaidžioti po salą. 
Kartais senis pasiimdavo šautuvą, tačiau medžiodavo retai. 
Pasivaikščiojimai duodavo juodviem progą pleptelėti, o donui 
Estebanui dar ir pafilosofuoti-apie neblėstantį bendravimo su 
gamta žavesį. Ibicos gamta ypač poetiška, taigi kurti odes jos 
garbei nėra taip jau sunku. Jeigu jūsų fazenda būtų kur nors 
vidury šaltos Achagaro kalnų dykynės Maroke, vargu ar jūs 
vadintumėte Motinėlę Gamtą mylinčia motina, dosniai žar- 
stančia dovanas savo vaikams. Bet Ibicoje šis vaizdingas iš- 

sireiškimas, taip mėgstamas dono Estebano, visiškai atitiko 
tikrovę. 

Hobas visada jautė silpnybę gamtos garbinimui. Todėl 
ir susidėjo su hipiais bei trečiojo pasaulio atstovais. Tiesa, jis 
taip ir netapo vienu iš jų. Kas kartą anksčiau ar vėliau jam 
pabosdavo pasipūtėliškos egzaltacijos atmosfera, viešpataujan- 
ti tarp hipių. Kad ir kaip stengėsi Hobas, jam nepavyko tapti 
vienu iš palaimingųjų gėlių vaikų. Neišvengiamai ateidavo 
akimirka, kai blaivus protas pradėdavo imti viršų, ir tada jis - 
ne be apgailestavimo - išsipindavo iš plaukų gėles ir grįždavo 
į ankstesnį gyvenimą. 

Žemės pirkimas ir pardavimas Ibicoje - sudėtingas 
reikalas. Kiekvienas atvejis - tikra drama. Donas Estebanas 
mielai sutiko parduoti sklypą Hobui. Nors Hobas prastai kal- 
bėjo ispaniškai, o kataloniškai nesuprato nė žodžio, senis jau 
laikė jį savo sūnumi. Kur kas artimesniu sūnumi už du stuo- 
brius, gyvenančius dono Estebano namuose ir visai nesido- 
minčius žemės dirbimu. Jiedviem rūpėjo tik bėgioti paskui 
užsienietes, sudarinėti kažkokius sandėrius ir skolintis pinigų 
iš tėvo, kad galėtų juos iššvaistyti šunų lenktynėse, baruose, 
medžiotojų klube, restorane ar jachtklube - žodžiu, visur, kur 
pasiturinčių saliečių sūnūs leidžia savąją “dolče vita“ versiją. 

Traspaso - tai sutartis, pagal kurią Ispanijoje perkama 
ir parduodama žemė. Kažkas panašaus į užstatinį raštą, tik su 
lotyniška specifika. Saliečiai nemėgsta traspaso sistemos ir yra 
linkę sudarinėti savas neoficialias sutartis, tokiu būdu išven- 
giant mokesčių bei kitokių valdiškų nemalonumų. Kuomet 
Hobas išreiškė norą įsigyti K'an Poeto, žemės kainos čia buvo 
palyginti neaukštos. Donas Estebanas sutiko su šešiasdešimčia 
tūkstančių dolerių ispaniška valiuta. Už šią sumą Hobas gavo 
namą ir keturis su puse hektarus žemės šiauriniame salos pa- 
kraštyje. Pinigus jis turėjo mokėti nedidelėmis dalimis kas 
mėnesį tol, kol išmokės visą sumą. Tačiau jiedu su donu Es- 
tebanu susitarė draugiškai: nors pagal įstatymą Hobas privalėjo 
įmokėti tam tikras sumas iki tam tikrų datų, donas Estebanas 
ji užtikrino, kad galės gyventi fazendoje iki pat amžiaus galo, 

jei tik panorės. O jeigu Hobas taip ir nesumokės visų pinigų, 
po jo mirties K'an Poeto sugrįš Estebano šeimai. 

Senis išlaikė duotą Žodį - sukurpė dokumentą. Buvo 
iškilmingai paskirtos ir įrašytos datos. Visa tai vyko skimbčio- 
jant sidabrinėms taurelėms, sklidinoms geriausio dono Este- 
bano vyno - balto anyžinio, į kurio receptą, labai seną ir per- 
duodamą šeimoje iš kartos į kartą, įėjo net dvidešimt vienas 
žolynas, surinktas tiksliai nurodytu laiku. Bet galų gale - po to, 
kai reikalo ėmėsi advokatai - teko pasirašyti tipišką Žemės 
pirkimo sutartį, kurią patvirtino dono Estebano patikėtinis 
Ernanas Matutesas, beveik visus savo reikalus tvarkantis 
atskirame kabinete “Balear"' bare. 

Hobas su seniu žinojo, kad raštiška sutartis galioja tik 
kaip oficialus patvirtinimas netikėtos dono Estebano mirties 
atveju. Šiaip, dėl viso pikto, nes mirti jis nesiruošė. Hobas ir 
donas Estebanas vadovavosi garbės įstatymais, pagristais šir- 
dies jausmu. Jųdviejų tarpusavio susitarimo esmė buvo labai 
paprasta: Hobas mokės tiek, kiek galės ir kada galės, o jeigu 
1r įsiskolins - koks kieno reikalas? 

- Kas nutiko? - paklausė Haris Hemas, tą patį vakarą 
sutikęs Hobą “El Kabaljo Negro" - Santa Eulalijos bare, kur 
gaudavo paštą beveik visi salos gyventojai užsieniečiai. 

- Šiandien mane aplankė du ispanai, - pasisakė Hobas 
ir papasakojo apie advokatą Molinesą bei architektą 
Fernandesą. 

Haris Hemas - buvęs policininkas iš Džersio, 
Niudžersio valstijos. Atvažiavęs į Ibicą atostogauti, jis liko čia 
gyventi ir vedė gražuolę Mariją. Hobas įkalbėjo jį dirbti “Al- 
ternatyvioje seklių agentūroje", kad kaip nors paįvairintų 
pensininko egzistenciją. 

“Alternatyvių seklių agentūrą“  Hobas įsteigė 

norėdamas turėti darbą be griežtai nustatytų darbo valandų ir 
pakankamai pelningą, kad galima būtų pragyventi Europoje. 
Privati detektyvinė praktika atrodė tiesiog idealus užsiėmimas 
Žmogui, nepasižyminčiam ypatingais gabumais, bet turinčiam 
devynias galybes draugų ir globojamam pačios Fortūnos. Be 
to, agentūros sukūrimas suteikė jam galimybę įdarbinti savo 
bičiulius - tokius pat benamius kaip jis, nė vienos pasaulio 
šalies negalinčius pavadinti tėvyne ir vertinančius ištikimybę 
tik savajai tremtinių genčiai. Su didžiuma jų Hobas susipažino 
Ibicoje: žmonės kasmet plūdo čionai nesuskaitomais tūkstan- 
čiais, kaip potvyniai ir atoslūgiai, ieškodami Didžiosios Palai- 
mintosios Šalies ar tiesiog Gero Gyvenimo. Visi jo bičiuliai 
buvo Žmonės be šaknų, nepriklausantys šiuolaikiniam pasau- 
liui - galima sakyti, mokslinės techninės revoliucijos atliekos, 
beprasmiai elektronikos amžiaus duomenys. Nereikalingi 
žmonės. O tam, kad pakliūtum į šią kategoriją, anaiptol nebū- 
tina būti juodaodžiu ar lotynų amerikiečiu. 

Taigi Hobo įsteigta seklių agentūra priminė savotišką 
klajoklių bendruomenę su centrais Ibicoje ir Paryžiuje. Kartais 
tekdavo padirbėti ir kitose vietose - kai pasitaikydavo tokia 
byla, ar tiesiog padvelkdavo kelionių vėjas. Darbuotojus Hobas 
rinkosi iš jam dvasiškai artimų Žmonių: valkatų ir nevykėlių, 
dailininkų ir šiaip bohemos atstovų, pranašautojų, kurių 
pranašystės neturėjo jokios komercinės vertės, sukčių, vis 
įkliūvančių su daiktiniais įkalčiais, ir kietų vyrukų, nuolat 
gaunančių į kailį. Hobas beveik neturėjo darbo patirties, bet ir 
kainų nekėlė iki dangaus. Jis nepasižymėjo nei narsa, nei jėga, 
užtat išsiskyrė atkaklumu. Nors buvo, sakykime, vidutinio in- 
telekto žmogus, galėdavo išsisukti iš painių situacijų. “Alter- 
natyvi seklių agentūra" didelio pelno nedavė, visgi leido sudur- 
ti galą su galu pačiam Hobui ir dar keliems Žmonėms. Be to, 
bent kažkuo užimdavo mintis tomis ilgomis naktimis, kai 
Hobas imdavo svarstyti, ką gi jis veikia čia, svetimoje žemėje. 

- Žinai, nujaučių kažką negerą, - sumurmėjo Haris, 
aukštas apkūnus solidžiai atrodantis vyras trumpai kirptais 
žilais plaukais. - Tavo manymu, donas Estebanas kažką rezga? 

- Jokiu būdu. Senis - garbingas Žmogus. 

- Liga keičia žmogų, - palingavo galva Haris. 

- Apie kokią ligą tu šneki? 

- Kol buvai Paryžiuje, doną Estebaną ištiko smūgis. 
Nežinojai? 

- Niekas man nepasakė. - Hobas grįžo Ibicon vos prieš 
savaitę. Regis, jis gerokai atsiliko nuo čionykščio gyvenimo. 

- Anksčiau matydavau senį kasdien, - tęsė Haris. - 
Tačiau po ligos jis nebesirodo. Nebuvai užsukęs jo aplankyti? 

- Dar ne. Juk ką tik grįžau. 

- Tuomet tikriausiai vertėtų užsukti. 


2 skyrius 


Kitą dieną Hobas apsilankė dono Estebano fazendoje. 
Šeimininko žmona Amparo, niekada nemėgusi Hobo, ir dabar 
sutiko svečią ganėtinai atšiauriai. Jam teko pasitenkinti Žinia, 
kad Estebanas sirguliuoja ir jokių lankytojų nepriima. Namo 
Hobas grįžo giliai susimąstęs. Jis taip ir nesuprato, kas gi nu- 
tiko, bet jau ėmė nerimauti. 

O dar po dienos netikėtai susidūrė su pačiu Estebanu 
Luiso krautuvėlėje. Estebanas pastebimai suseno. Plaukai dar 
labiau pražilo, rankos virpėjo. Jis neryžtingai linktelėjo Hobui, 
bet sūnūs paskubomis įstūmė tėvą į šeimyninį “Seatą" - ispa- 
nišką “Fiato" variantą - ir nudūmė, leidę Hobui persimesti su 
seniu vos keliais žodžiais. Estebano balsas drebėjo, o plaukai 
taip išretėjo, kad vargšelis tapo nemaloniai panašus į naujagimį 
arba (dar nemalonesnis palyginimas) į triušį, kuriam ką tik 
nudyrė kailį. 

Dabar Hobas ne juokais sunerimo. Tądien jis nu- 
sprendė papietauti restorane “La Dučesa", priklausančiam Lia- 
nai - nedidukei rudaplaukei frankų-baskų kilmės poniutei, 
ištekėjusiai už Moti Lala, žymaus indų dailininko, kuris 
didžiąją metų dalį gyveno Paryžiuje, bet vasarodavo Ibicoje. 

- O, Hobai, gerai, kad užėjai, - pasakė Liana. - Haris 
norėjo su tavimi pasimatyti. Jis pietauja atskirame kabinete. 

Vienas iš andainykštės Ibicos privalumų buvo tas, kad 
niekas neturėjo namie telefono. Telefono ryšio paslaugomis 
naudojosi tik komercinės ir valdiškos įstaigos. Žmonėms tek- 
davo palikinėti žinutes draugams baruose ar restoranuose ir 
pasikliauti sėkme, arba, esant būtinam reikalui, važiuoti tie- 
siai pas jiems reikalingus žmones, jeigu tik Žinodavo, kaip rasti 
reikalingą namą tarp stačių kalvų, sudarančių Ibicos kal- 
nagūbrį. 

Haris net išsijuosęs šveitė kiaulienos muštinius, aplie- 
tus rudu padažu, kuriems Liana suteikė kažkokį įmantrų kata- 
lonietišką pavadinimą. Įsitaisęs šalia bičiulio, Hobas užsisakė 
keptą ėriuko kojelę. 

- Aš pasidomėjau tavo vilos reikalais, - pranešė Haris. 
- Paklausinėjau žmonių. Didžiąją informacijos dalį man suteikė 
Pakas iš San Karloso krautuvės. 

Hobas jau žinojo, kad Estebano sūnūs nuolat stokoja 
pinigų ir niršta dėl konservatyvaus tėvo. Dar jis žinojo, kad po 
ilgų Franko režimo metų, kuomet Ibica buvo visai apleista, 
saloje pagaliau pastatytas oro uostas ir laukiamas negirdėtas 
turistų antplūdis. Visur aplinkui buvo sudarinėjami Žemės nuo- 
mos ar pirkimo sandėriai, ir sklypų kainos Ibicoje augo neį- 
tikėtinu greičiu. Visa tai Hobas puikiai Žinojo. Bet jis net ne- 
numanė, kaip Estebano sūnūs dreba dėl to, jog kainos gali 
nukristi taip pat greitai, kaip ir pakilo, ir tuomet broliams liks 
tik pustuzinis niekam tikusių ūkių, kurių senis neparduoda vien 
tik iš užsispyrimo, nors pats nedirba žemės ir niekam jos ne- 
nuomoja. Ūkiai buvo visiškai apleisti - veltui švaistomas tur- 
tas, o veltui švaistyti turtą Ibicos žemės ūkio ekonomikoje 
buvo tiesiog nusikaltimas. 

Po dono Estebano mirties visa žemė atiteks sūnums. 
Tačiau K'an Poeto dėl skirtuma tarp žodinės ir raštiškos su- 
tarties atsidūrė sutemų zonoje. Tai Hobas irgi žinojo. 

Nežinojo jis tik vieno: kad būtent dabar K'an Poeto 
įgijo ypatingą vertę, kadangi kažkoks Madrido sindikatas 
sumanė paversti sodybą turistiniu viešbučiu, kazino ir disko 
klubu. 

Donas Estebanas griežtai atsakė sindikatui. Bet paskui 
jį ištiko smūgis. Amparo ir sūnūs tol nedavė jam ramybės, kol 
privertė parodyti traspaso kopiją. Perskaitę sutartį jie aptiko, 
kad stambiausios paskutinės įplaukos terminas išsenka šių 

metų liepos penkioliktąją. Kaip tik tokia įmoka, kurią lengva 
pažadėti ir čia pat užmiršti. Ankstesniais laikais donas Esteba- 
nas net nebūtų apie ją užsiminęs. Tačiau advokatas Matutesas 
pareikalavo, kad šis punktas būtų įtrauktas į sutarties tekstą. Ir 
dabar pagal įstatymą Hobas galėjo netekti sklypo, laiku 
neįmokėjęs nurodytos sumos. 

Padėkojęs Hariui, Hobas baigė pietauti ir grįžo namo. 
O kitą rytą patraukė į kavinę “Los Almanderos" San Karlose, 
kur buvo artimiausias telefonas. Vargais negalais jį visgi su- 
jungė su atskiru kabinetu bare “Balear"', Ibicos uoste. Tą ka- 
binetą Hobo advokatas donas Enrikė Guašas, kaip ir didžiuma 
jo kolegų, jau seniai buvo pavertęs savo kontora, kadangi ten 
galėjo kiaurą dieną gurkšnoti vyną bei konjaką, skanauti sūrį 
ir augintis lašinius, kaip priklauso katalonui: advokatui, ir tuo 
pačiu palaikyti ryšį su draugais bei priešais - visais kitais ad- 
vokatais bei teisėjais. 

Apsikeitę įmantriomis mandagybėmis, aiškiai pa- 
rodančiomis jų santykių esmę, advokatas ir klientas pagaliau 
perėjo prie reikalo. Guašas pranešė Hobui, kad jau ketino siųs- 
ti pas jį pasiuntinį. Ir naujiena ne iš džiugiųjų. 

- Klokite be užuolankų, - paprašė Hobas. - Proble- 
mos dėl namo, ar ne? 

- Bijau, kad taip. 

Ir Guašas apgailestaudamas išdėstė amerikiečiui sek- 
liui, kad tas skolingas už K'an Poeto penkiolika milijonų pe- 
setų, kuriuos privalo įmokėti iki liepos penkioliktos dienos. 
Dono Estebano šeima praneša iš anksto, kaip reikalauja sutar- 
tis, kad jeigu jis neįmokės nurodytos sumos, vila, vadinama 
K'an Poeto, esanti San Karloso apylinkėje šiaurinėje salos 
pakrantėje, atiteks ankstesniems savininkams, tai yra, donui 
Estebanui ir asmenims, jį atstovaujantiems. 

Tai niekaip nesiderino su Hobo bei dono Estebano 
susitarimu, todėl Hobas nuskubėjo tiesiai į jo ūkį San Lorence, 
pasiryžęs viską išsiaiškinti. Amparo, atšiaurioji Estebano 
žmona, ir vėl neįsileido Hobo į namus. 

- Senis šiandien prastai jaučiasi, - puolė išsisukinėti jį. 
- Nieko nenori matyti. Jei norite, galite palikti jam raštelį, o aš 

jau pasistengsiu perduoti. 

Dirstelėjęs pro durų tarpą, Hobas pamatė abu Este- 
bano sūnus, Chuanitą bei Ksavjerą, kurie drybsojo minkštuose 
foteliuose su pašaipiomis šypsenėlėmis lūpose. 

Hobas grįžo į Ibicos uostą ir susirado savo advokatą 
doną Enrikę, tebekiurksantį “Balear" bare ir lošiantį domino su 
senu bičiuliu. Donas Enrikė leidosi ištempiamas iš kabineto į 
priešingoje gatvės pusėje esantį restoraną “Kelar Katalon" 
privačiai konsultacijai ir antriems priešpiečiams. 

Dar maždaug po pusantros valandos Hobas parvažiavo 
į savo fazendą gerokai liūdnesnis, nors ir įgavęs daugiau 1š- 
minties. Estebano artimieji prirėmė jį prie sienos, užklupę iš 
netyčių. Reikėjo skubiai gauti pinigų. Laimė, penkiolika mi- 
lijonų pesetų pagal dabartinį kursą sudarė apie dešimt tūk- 
stančių dolerių, o dešimt tūkstančių dolerių - tai dar ne pa- 
saulio pabaiga. 

Nelaimė, Hobas neturėjo net ir šios palyginti menkos 
sumos. Praktiškai jis neturėjo nė grašio. Be to, iškilo dar vie- 
na problema: Milar. 


„244 


Milar buvo Hobo žmona tuo metu, kai jis pasirašė 
traspaso. Pagautas ūmaus impulso, Hobas ir ją įtraukė į sutartį. 
Tądien jiedu su Milar nuvažiavo pas Hobo advokatą Enrikę 
Guašą į Ibicos uostą. Reikėjo pabaigti tvarkyti kai kuriuos for- 
malumus, susijusius su traspaso, tiksliau, patikslinti kelias 
datas. Guašas parodė, kur pasirašyti. 

- Štai čia. Propietario. Ir propietaria*, jeigu pageidau- 
jate. 

Hobas sudvejojo. Iki šios akimirkos jis nė nemanė įra- 
šinėti žmonos vardo į sutartį. Milar niekaip nebuvo susijusi su 
fazenda - K'an Poeto Hobas nusižiūrėjo gerokai anksčiau, 
negu būsimąją žmoną. Bet Milar atrodė tokia patraukli tą rytą 


*Savininkas ir savininkė (isp.). 

- nuostabų vaiskų Ibicos rytą, kai užtenka vien giliai įkvėpti, 
kad pasijustum nemirtingas. Be to, pastarosiomis dienomis 
jiedu puikiai sutarė. Žodžiu, tą dieną Hobas buvo įsimylėjęs, 
ir tai tęsėsi tiesiog rekordiškai ilgai - net kelias savaites. 

Po to iliuzijos, be abejo, išsisklaidė. Milar turėjo 
savotišką ypatybę - ji atrodydavo žavinga, netgi paslaptinga, 
bet tik tol, kol susipažindavai su ja artimiau. O tada tapdavo 
tiesiog nepakenčiama. Jųdviejų šeimyninė laimė truko iki se- 
zono pradžios, kol vasaros saulė ir karnavalinė salos atmosfera 
atsuko Milar, kuri tuo metu dar vadinosi: Džene, kelis 
varžtelius - tiksliau, keliais daugiau, negu paprastai. Tai nuti- 
ko dar iki jos romano su Rebeka, erzacbaroniene iš Olandijos, 
kuomet netikėtai išryškėjo lesbietiška Milar prigimtis, ir Hobą 
prislėgė nusivylimo akmuo. Jis anaiptol nepalaikė tokių dalykų 
1r vis dar kabinosi į senamadišką komplektą: vienas vyras ir 
viena moteris. 

Bet visa tai išaiškėjo vėliau. O tą įstabųjį rytą advokato 
Guašo kabinete egzistavo tik Ibica bei amžina jaunystė, visame 
pasaulyje tik tu ir aš, širdele, ir bala nematė, taip, brangioji, 
pasirašyk štai čia, mes kartu šeimininkausime savajame rojaus 
kampelyje. 

Nuo to laiko praėjo jau keleri metai. Ir dabar Guašas 
- storas, apvalus, linksmas, vedęs ligotą moterį ir įsitaisęs 
meilužę švedę, suvenyrų krautuvėlės savininkę su stipriu po- 
traukiu alkoholiui, - aiškino Hobui, šveisdamas antrus 
priešpiečius restorane “Kelar Katalon": 

- Ne, donas Estebanas nesistengė tave apmulkinti. 
Abejoju, ar jis bent žvilgtelėjo į sutartį, ją pasirašydamas. Triu- 
kas su išpūstomis paskutinėmis įmokomis siekia dar Senovės 
Romą. Įstatymai to nedraudžia, tačiau pirkėjas atsiduria keb- 
lioje padėtyje. Tau reikėjo pareikalauti, kad aš išbraukčiau 
punktą apie išpūstą paskutinę įmoką, ir tik tada pasirašyti. 
Aišku, tuomet tu manęs dar gerai nepažinojai, užtat pažinojai 
doną Estebaną. Tiksliau, manei, kad pažįsti. O dabar štai jo 
artimieji reikalauja sumokėti milijonus pesetų iki šių metų lie- 
pos penkioliktosios, ne vėliau. Antraip tu neteksi sklypo. 

- Aš išgyvenau ten penkerius metus, - pareiškė Hobas. 

- Daug ką atnaujinau ir patobulinau. Nejaugi jie iš tiesų 
išgrūstų mane? 

- Bijau, kad taip. Jie turi tokią teisę. Tau liko vienas 
mėnuo be kelių dienų. Bet ką reiškia amerikiečiui penkiolika 
milijonų pesetų? Atleisk, nevykusiai pajuokavau. Žinau tavo 
padėtį. Žodžiu, turi per dvidešimt septynias dienas gauti pini- 
gus, užmokėti ir perrašyti žemę savo vardu. Visam tam tau 
reikia beveik dešimties tūkstančių dolerių. Ar sukrapštysi? 

Hobas papurtė galvą. 

- O pasiskolinti gali? 

- Vargu. Nebent... 

- Labai apgailestauju, - visai džiaugsmingai pareiškė 
Guašas. - Bet gal sugebėsi kaip nors gauti? 

- Būtinai gausiu, - užtikrino jį Hobas, nors anaiptol 
nesijautė toks tikras. 

- Pasistenk tai padaryti iki eilinės devalvacijos, nesvar- 
bu, ką ji tau atneš, naudą ar žalą. Deja, turiu iškart įspėti, kad 
atitolinti įmokos terminą mums nepavyks. Aš teisingai iš- 
sireiškiau - atitolinti? Nebent sugebėtume perkalbėti doną Es- 
tebaną. Bet vargu ar tai įmanoma. Liga susilpnino jo protą, ir 
vargšas senis tapo visiškai priklausomas nuo Žmonos, pik- 
čiurnos Amparo - tu dar nepažįsti jos motinos, to sijonuoto 
šventiko iš San Chuano - ir savo dviejų sūnelių. Žinai, kad jie 
nori parduoti žemę “Sporto klubui"? Klubas siūlo jiems velniš- 
kai daug pinigų. Tau tiesiog nepasisekė, kad išsirinkai fazendą 
su gražiausiu vaizdu visoje saloje. Labai gaila, kad negali par- 
duoti vaizdo, o visa kita pasilikti. Gauk tuos dešimt tūkstančių, 
Hobai, ir pasirūpink, kad Milar atsisakytų teisių į fazendą, tai 
irgi labai svarbu. 

Hobas grįžo į fazendą. Neatsiliepė kalbinamas nei 
dvynių Raferti iš Los Andželo, savo sesers bičiulių, nei Aman- 
dos, Moti draugės, manekenės iš Paryžiaus, kuri virtuvėje 
gamino valgį. Jis nudrožė tiesiai į savo kambarį. Savo asme- 
ninį kambarį, esantį kiek atokiau nuo kitų vilos kambarių, ku- 
riuose apsistodavo iki tuzino jo draugių ir draugų. Hobo kam- 
barys buvo plikas kubas su švariai nubalintomis sienomis ir ne- 
diduku balkonu, iš kurio atsivėrė ištits nepaprastas vaizdas. 

Pravėręs prancūziškus langus, pro įdubą tarp dviejų tolimų 
kalnų galėjai įžiūrėti Žėrinčią jūrą, o visą tai rėmino vainikas 
iš migdolmedžių žiedų, mat sodas žaliavo po pat langais. 
Hobas kritiškai pažvelgė į tolį, mėgindamas įtikinti save, kad 
vaizdas net pernelyg gražus, nenatūraliai gražus. Bet veltui 
stengėsi. Jam be galo patiko šis peizažas. Diena iš dienos 
regėdamas jį, Hobas buvo ištyrinėjęs kiekvieną vietovės 
raukšlelę, kiekvieną medį ir kauburėlį savo žemėje, kiekvieną 
algorobo augalą laukuose, kiekvieną migdolmedį sode. Ką gi, 
teks sukrapštyti dešimt tūkstančių ir išgauti Milar parašą. 

Deja, kaip tik šiuo metu jo finansai dainavo romansus. 
Hobas niekada nevartė pinigų šakėmis, tačiau dabar jam buvo 
ypač riesta. “Alternatyvi seklių agentūra" dirbo ne itin pelnin- 
gai. Tiesą sakant, netgi nuostolingai. Lėšų užtekdavo tik 
mokesčiams, kyšiams, raštinės reikmenims ir operatyviųjų 
darbuotojų kišenpinigiams. Šie metai agentūrai buvo ypač 
sunkūs, o ir praėjusieji neką geresni. 

Na, bent jau su Milar neturėtų iškilti problemų. Ji kaip 
tik mygo Hobą grįžti į Valstijas, reikalaudama tradiciškų 
žydiškų skyrybų. Matyt, antraip Šeldono - jos būsimojo vyro, 
mokesčių inspektoriaus, - tėvai, žydai ortodoksai, nesutiko 
palaiminti santuokos. O jų pinigai, nors apie pinigus niekas 
nekalbėjo, tikriausiai bus viename voke su palaiminimu. 

Kuomet Milar prašė jį atvažiuoti, Hobas atsikalbinėjo. 
Jiedu ir taip išsiskyrę įstatymiškai, tai kam skirtis dar kartą? Be 
to, Hobui nesinorėjo grįžti į Niudžersį bei Niujorką. Visų pir- 
ma todėl, kad kelionė nemažai kainuoja. Antra - didmiesčiuo- 
se jam nuolat nutinka kas nors nemalonaus. Širdis jam sakė, 
kad dabar būtų neprotinga palikti salą. Tačiau aplinkybės 
vertė. 

Hobas nesukrapštė pinigų net lėktuvo bilietui, bet šiaip 
taip išsisuko: po truputį pasiskolino iš visų draugų ir iškaulijo 
net tris šimtus dolerių iš turtingo anglų aktoriaus, gyvenančio 
kaimynystėje - kad ir kaip nenorom, tas visgi davė jam pinigus 
skolon. | 

Hobas užsisakė pinigus iki Iberijos, pasiuntė Milar 
telegramą, kad lauktų jo ir viską paruoštų skyryboms, tada 
atsisveikino su sala bei namais. Jam susidarė keistas įspūdis, 
kad tai sala palieka jį, o ne atvirkščiai. 

3 skyrius 


Kelionė praėjo be jokių įvykių. Nusileidęs Kenedžio 
oro uoste, Hobas priėjo prie “Iberia Airline" langelio pasi- 
domėti, ar jam nėra jokių Žinučių - gal Haris Hemas bus ap- 
tikęs kokių nors stulbinančių naujienų dėl traspaso. Bet jokių 
žinučių nebuvo. 

Tada Hobas autobusu nuvažiavo iki Džersio, kur per- 
sėdo į kitą autobusą, vykstantį į Snafs Lendingą. Kelionė nuo 
oro uosto iki Mein-strito Snafs Lendinge užtruko beveik pen- 
kias valandas. 

Snafs Lendingas - niekuo neišsiskiriantis miesteliūkš- 
tis kairiajame Hudzono upės krante, įsispraudęs tarp niūraus 
Hobokeno ir nuobodaus Vakarų Niujorko. Turėdamas atsar- 
goje mažiau kaip dešimt minučių, Hobas nudrožė tiesiai į rabi- 
no namus Mein-strite, kurie buvo už trijų kvartalų nuo jo bu- 
vusios kontoros ir visai netoli Hobo namo Snafs Lendinge. 
Namą jis užleido Milar mainais už sutikimą atsisakyti vilos 
K'an Poeto. 

Vos tik jis peržengė slenkstį, rabino žmona nuvedė jį 
į priimamąjį, prakvipusį batų tepalu bei bulviniais blynais. Čia 
jau laukė Milar - aukšta ir patraukli, apsitaisiusi griežtu daly- 
kiniu kostiumėliu, neskaitant sportinių marškinėlių su peliuku 
Miktu ir polinezietiško ryklio dantų vėrinio ant kaklo. Ji visa- 
da mėgo stilių įvairovę. Eksvyras ir eksžmona oficialiai 
paspaudė vienas kitam rankas, tuo pat metu draugiškai šyp- 
sodamiesi: tai reiškė, kad jie nelaiko užgniaužę savyje jokių 
nuoskaudų. Po to turėjo sekti banalūs juokeliai, pavyzdžiui: 
“Kaip matau, skyrybos tau išėjo į naudą". Juk nuo oficialiųjų 
skyrybų praėjo jau pusė metų. Tačiau Hobas neįstengė išspaus- 
ti jokio sąmojo - ar ne juokinga, kad humoro jausmas dažnai 

palieka kaip tik tą akimirką, kai yra labiausiai reikalingas? 
Milar irgi jam nepadėjo, kadangi pati jautėsi nesmagiai, pasi- 
davusi Šeldono motinos reikalavimui išsiskirti pagal žydų 
ortodoksų papročius; antraip ji grasino neleisianti sūnui vesti 
Milar. Vienintelė replika, atėjusi Hobui į galvą, buvo: “Na štai, 
dveji metai bendro gyvenimo šuniui ant uodegos". Bet jis nu- 
sprendė verčiau to nesakyti. Tiesiog išsitraukė dokumentą, 
surašytą advokato Guašo, ir padavė Milar kartu su rašikliu, 
burbtelėjęs: 

- Tuo pačiu užbaikime ir šitą reikalą. 

Milar apdovanojo buvusį vyrą išraiškingu žvilgsniu, 
bet ji pati sutiko pasirašyti dokumentą mainais už Hobo 
atvykimą į Niudžersį žydiškoms skyryboms. Be to, Hobas pa- 
liko jai namą Snafs Lendinge, nors, tiesą sakant, po gaisro jo 
kaina gerokai krito. Milar atsuko rašiklio kamštelį, girgžtelėjo 
dantimis ir jau ketino perleisti Hobui savąją svajoRės apie Ibicą 
dalį, tačiau pasirodė rabino Žmona. 

- Rebas pasiruošęs jus priimti. 

- Vėliau, - pasakė Milar, grąžindama dokumentą bei 
rašiklį Hobui. 

Jiedu nusekė paskui rabino žmoną į kabinetą, kur jau 
laukė du neaukšti barzdočiai juodomis plačiabrylėmis skry- 
bėlėmis ir augalotas vyras su šlike. Milžinas su išsiuvinėta 
izraelietiška kepuraite ir buvo rabinas, liesesnysis iš kitų dvie- 
jų - raštininkas, o paskutinysis, su didele karpa ant kairiojo 
skruosto - liudininkas. 

Raštininkas paėmė lakuotą raudonmedžio skrynelę, 
kurioje ant nušiurusios aksomo pagalvėlės gulėjo žąsies plunk- 
sna, peiliukas plunksnom drožti su perlamutrinėmis 'oriauno- 
mis bei rašalinė, išskaptuota iš karvės Kanopos. Ir įbruko 
skrynelę su visu turiniu Hobui. 

- Ką aš su ja veiksiu? - nustebo tas. 

- Raštininkas dovanoja visa tai jums, - paaiškino rabino 
žmona. - Matote, jūs pats turėjote atsinešti plunksną, rašalą bei 
pergamentą, kaip senais laikais, bet dabar to niekas nebedaro. 
Kas mūsų dienomis yra girdėjęs apie žąsies plunksnas, išskyrus 

profesionalius raštininkus? Todėl jis įteikia šias rašymo prie- 
mones jums, kad galėtumėte paskolinti jas jam, kad jis galėtų 
surašyti “getą" - skyrybų pergamentą. O kai viskas bus baig- 
ta, atiduosite jam plunksną ir rašalinę. 

- O jeigu užsimanysiu pasilikti plunksną? - pasidomė- 
jo Hobas. 

- Nekvailiokite, - sudraudė jį rabino žmona. - Štai, 
užsidėkite šlikę. Eikite, jūsų laukia. 

- Drakonianas... - nutęsė rabinas. - Argi tai žydiška 
pavardė? 

- Mes gavome ją Elis Ailende, - paaiškino Hobas. - Tai 
yra, mano senelis ją pakeitė. 

- O kokia tikroji jūsų pavardė? 

- Drakonivickis. 

- Kodėl jis pakeitė ją į Drakonianą? 

- Še'moje manoma, kad senelis tikriausiai įsimylėjo 
migracijos tarnybos darbuotoją armėnę. Bet tai, be abejo, tik 
spėlionės. 

Rabinas gūžtelėjo pečiais. Pinigai sumokėti, ir jeigu 
šitie žmonės nori elgtis kaip mešuga*, ką gi, tai jų asmeninis 
reikalas. 

- O jūs Rebeka Fiškovic? = kreipėsi rabinas į Milar. 

- Aš pakeičiau pavardę, - pranešė toji. - Dabar vadi- 
nuosi Milar. 

- Tai vardas ar pavardė? 

- Ir viena, ir kita. Arba nei viena, nei kita. - Ji šyptelė- 
jo, sugebėjusi eilinį kartą visus sutrikdyti. 

- “Milar" - tai juk kažkokia plastikinė plėvelė, ar ne? 
- paklausė rabinas. ) 

- Labai simpatiška plastikinė plėvelė, - akinamai nu- 
sišypsojo Milar. 

Pagaliau rabinas nusprendė, kad pakaks tuščių kalbų, 
ir perėjo prie reikalo. Pirmiausia paklausė Hobo, ar šis tikrai 
nori išsiskirti su žmona. Hobas patvirtino. “Bet ar negali taip 
atsitikti, - tęsė rabinas, - kad po kurio laiko persigalvosite?"' 


*Beporočiai (jidiš). 

“Negali", - pareiškė Hobas. Rabinas paklausė to paties trečią 
kartą, ir Hobas trečią kartą jį užtikrino. Po to atėjo laikas pro- 
cedūrai, kurios metu Milar turėjo triskart apeiti buvusį vyrą. Ji 
apsuko tuos tris ratelius su jai būdingu grakštumu, ir Hobas 
pats sau pagalvojo, kad skyrybų dieną ji labiau švyti, negu per 
vestuves. “Tikriausiai laikui bėgant pasikeitė charakteris“, - 
nusprendė jis. Paskui reikėjo grąžinti sidabrą - senovinę nuo- 
takos išpirką, kurią atstojo penkios blizgančios nikeliuotos 
monetos. Milar priėmė jas pašaipiai šyptelėjusi. Ir galiausiai 
nuskambėjo žodžiai, suteikiantys laimę tokiai pat daugybei 
žmonių, kaip ir santuokos paskelbimas. “Aš skiriuosi su tavi- 
mi, aš skiriuosi su tavimi, aš skiriuosi su tavimi, - triskart pa- 
kartojo Hobas. O tada rabinas paskelbė, kad pagal žydų įstaty- 
mus jie jau ne vyras ir žmona, ir perdavė jiems getą, kurį pa- 
gal tradiciją prieš tai perplėšė daugmaž perpus.: 

Drauge išėję iš rabino namų, jiedu nužingsniavo gatve 
ton pusėn, kur Šeldonas laukė Milar savajame “Ford 
Reindžeryje". Šią akimirką Hobas nebuvo nusiteikęs bendrauti 
su Šeldonu, todėl atsisveikino su Milar ties gatvės kampu. Ir 
tik tada prisiminė traspaso. 

- Ak, taip, traspaso, - sukruto jis ir vėl įbruko Milar 
dokumentą bei rašiklį. 

Ta pasiruošė rašyti, bet sudvejojo. 

- Šiaip jau mums nereikalingi formalumai. Aš žinau, 
kad žemė priklauso tau, juk ji priklausė tau dar iki mūsų 
pažinties. Tikiuosi nemanai, kad ketinu tau kenkti? 

- Be abejo, nemanau. Bet juk žinai, kokie tie Ispanijos 
teismai. Tai tik formalumas. 

- Tikriausiai. - Milar išvedžiojo parašą ir grąžino do- 
kumentą bei rašiklį Hobui. - Rūpinkis savimi, Hobai. 

- Tu irgi, Milar. 

Jis jau pasisuko eiti, bet vėl atsigręžė. 

- Beje! Tau skambino Maksas Rozenas. 

- Maksas Rozenas? Kas jis toks? 

- Sakė, kad prisiminsi jūros ežius Sa Komestiljos pa- 
krantėje. 

- Ą-a! Tikrai! Ir ko gi jis norėjo? 

- Prašė, kad jam paskambintum. Kažkur turėjau 
užsirašiusi numerį. 

Panaršiusi po rankinuką, Milar išžvejojo servetėlę su 
Niujorko telefono numeriu, užrašytu levandų spalvos lūpų 
dažais, ir įteikė ją Hobui. 

- Iki pasimatymo, Hobai. Ačiū už skyrybas. 

- Iki pasimatymo, Milar. Ačiū už traspaso. 

Milar džiaugsmingai šyptelėjo jam ir nužingsniavo link 
Šeldono automobilio, stovinčio šalikelėje. Hobas nulydėjo ją 
žvilgsniu, nejausdamas noro net atsidusti. 

Ir visgi... Dveji metai bendro gyvenimo šuniui ant uo- 
degos. 


4 skyrius 


Atsisveikinęs su Milar, Hobas patraukė į savo buvusią 
kontorą, kur nuomojosi vieną kambarį stomatologo aparta- 
mentuose. Jis jau keletą metų nemokėjo nuomos, tačiau patal- 
pos iki šiol niekas neužėmė. Iškaba prie įėjimo skelbė: “Dra- 
konianas. Privatus seklys. Plataus profilio specialistas. Konfi- 
dencialumą garantuoju“. Užlipęs laiptais, Hobas praėjo pro 
dantų gydytojo kabinetą kairėje - “Goldfarbas, chirurgas or- 
todontologas, sukandimo karalius". Koridoriaus gale ant durų 
su matiniu stiklu buvo kita lentelė: “Drakonianas. Privatus 
seklys"'. Hobas atsirakino duris savo raktu. 

Pro langą, iš kurio atsivėrė vaizdas į Steit gatvės ir 
Hudzono upės pusę, smelkėsi pilka rudeniška šviesa. Trumpo 
koridoriuko gale glaudėsi ankštas kambarėlis su senu ąžuoliniu 
rašomuoju stalu ir sukamu krėslu. Stalo kairėje stovėjo dar vi- 
enas krėslas, dešinėje - kėdė stačia atkalte. Prie vienos sienos 
kėpsojo spinta su keturiais stalčiais, ant kitos, nudažytos pur- 
vina žalia spalva, kabėjo Minegati, Kvatojančių Vandenų Duk- 
ters, portreto kopija. Keista, bet šis paveikslas Hobui ničnie- 
ko nereiškė. Jis net neprisiminė, kaip portretas čia atsirado. 
Tikriausiai Milar pakabino, o jis net nepastebėjo. Dar kabinete 
buvo senoviška portatyvinė rašomoji mašinėlė “Smit-Korona" 
ant pilko veltinio kilimėlio. Ji Hobui taipog! mažai ką reiškė - 
netgi mažiau uŽ portretą. 

Hobas atsisėdo prie stalo apgailestaudamas, kad 
nenešioja fetrinės skrybėlės - galėtų pasikabinti ją ant kampe 
stovinčios kabyklos. Kabyklos atsiradimu irgi pasirūpino Mi- 
lar. Hobas jautėsi ganėtinai bjauriai. Kitaip negu pirmosios, 
antrosios skyrybos su Milar neiššaukė pakilios nuotaikos. Jam 
norėjosi grįžti į Europą, nors ką tik atvyko iš ten. 

Tačiau nepadarytas dar vienas darbas. Reikia gauti 

pinigų. Juk kaip tik dėl to Hobas atskrido į Valstijas. Skyrybos 
su Milar buvo tik papildomas reikaliukas. Bet kur gauti pinigų? 

Jūros ežiai. Be abejo, prisimena. Sa Komestiljos pa- 
krantėje... 


„244 


Maksas viešėjo pas Karlą Lučį, tekstilininką iš Milano, 
išėjusį į užtarnautą poilsį. Lučis apgyvendino Maksą svečių 
kotedže savo viloje San Luče, esančioje šalia senųjų švino 
kasyklų, netoli San Karloso. Hobas susipažino su juo “El Ka- 
baljo Negro“, Santa Eulalijos “priėmimų"' bare. Aišku, tai 
buvo dar iki Milar, kuomet Hobas gyveno su Keite ir vaikais. 
Naidželas Vitonas kaip tik buvo išvykęs iš Ibicos į Belizą, kur 
prasukinėjo eilinį beprotišką sumanymą. Be Naidželo vasara 
buvo neįprastai rami. Maksas Rozenas, tada dirbęs Niujorke 
teatro agentu, atvažiavo Ibicon atostogauti. Jis išsinuomojo 
jachtą iš Teksasiečio Tomo Džordano ir nuolat kviesdavosi 
daugybę svečių paplaukioti pakrantėmis. Hobas atsidūrė tarp 
pakviestųjų. Jachta buvo nemaža, trisdešimties pėdų katama- 
ranas, kurį Teksasietis Tomas pats pastatė, o paskui iškeliavo 
į Katmandu ir daugiau nebegrįžo. Tą vasarą Hobas turėjo so- 
čiai laisvo laiko. Todėl apsidžiaugė galimybe bent dalį jo pra- 
leisti laive. 

Sykį katamaranas stovėjo nuleidęs inkarą netoli Sa 
Komestiljos paplūdimio. Maksas pripirko maisto priešpie- 
čiams Chuanito restorane - ne Chuanito Estebano, o Chuani- 
to Alvareso iš Barselonos. Šalta kepta vištiena, bulvių mišrainė 
ir žalumynų salotos. Maksas tik gailėjosi nepagalvojęs apie 
užkandį. 

- Tau reikia užkandžio? - pasitikslino Hobas. 

- Dar klausi! Reikia, bet kas iš to? 

- Atidėk priešpiečius dešimčiai minučių. Aš gausiu tau 
užkandį. 

Maksas, augalotas vyras baltu švarku ir plačiomis 

kelnėmis, įsigytomis vienoje Ibicos uosto krautuvėlių, atsistojo 
ir apsidairė. Nuo kranto juos skyrė gal penkiasdešimt pėdų 
vandens. 

- Ir kurgi tu keliausi užkandžio? - paklausė viena iš 
merginų. 

- Nesuk dėl to savo žavingos galvelės, - atsiliepė 
Hobas, jau nusirengęs iki glaudžių. Tada užsitempė povande- 
ninę kaukę, bet plaukmenų nesiavė - vandens gylis čia neviršijo 
dešimties pėdų. Dar pasiėmė rezginėlę bei porą brezentinių 
pirštinių, stryktelėjo už borto ir nėrė gilyn. 

Skaidriame vandenyje smėlėtas dugnas švytėjo bal- 
tumu. Ant smėlio tai šen, tai ten tamsavo lėkštelės skersmens 
rutuliai. Paniręs giliau, Hobas įžiūrėjo aštrius dyglius, atsargiai 
pririnko kokį pustuzinį rutulių ir susikrovė į rezginėlę. Tada 
išnėrė į paviršių ir nuplaukė link katamarano. 

- Kas čia? - nusistebėjo Maksas. 

- Jūros ežiai. Viduržemio jūros delikatesas. Dabar 
mums reikia tik peilių, šakučių ir citrinos. 

- O koks jų skonis? - paklausė ilgų kaštoninių plaukų 
savininkė. 

- Žali jūros ežiai ne visiems patinka. Sunku apibūdin- 
ti jų skonį - šiek tiek primena krabus, šiek tiek juoduosius ik- 
rus. 

Maksui ežiai patiko, o mergužėlės taip pat neprotesta- 
vo. Ibicoje merginos valgo viską, ką duoda. 

Po priešpiečių, lepindamasis Viduržemio saulės spin- 
duliuose, pastiprintuose konjaku, Maksas pareiškė: 

- Hobai, tai nepakartojama. Viskas. Jūra. Dangus. 
Žemė. 

Priešakyje iš lygutėlės žaižaruojančios jūros kilo Ibicos 
sala. Buvo nuostabi liepos diena. 

- Tai puikiausia vasara mano gyvenime, - prisipažino 
Maksas. - Jeigu kada nors būsi Niujorke... 

Hobas surinko Niujorko numerį, kurį jam davė Milar. 


5 skyrius 


Atsiliepė žemas, skambus, malonus moteriškas balsas. 

- Makso Rozeno agentūra. 

- Norėčiau pasikalbėti su misteriu Rozenu. 

- Kaip jus pristatyti? 

- Pasakykite Maksui, kad skambina tas vyrukas, kuris 
mokė jį valgyti žalius jūros ežius Sa Komestiljoje. 

- Prašau, padiktuokite paraidžiui. 

- Ką būtent? 

- Paskutinį žodį. Kažkoks Sak. 

Hobas padiktavo. Sekretorei tai vis tiek nepatiko, bet 
ji buvo gerai išmuštruota. 

- Lukterėkite minutėlę. - Ji įjungė foninę muziką. 

Iš ragelio liejosi smuikų čirpimas, o už lango vaikai 
žaidė beisbolą, pasiėmę paprastus pagalius ir guminį 
sviedinuką. 

Ūmai ragelyje nugriaudėjo žvalus vyriškas bosas: 

- Čia tas, apie kurį aš galvoju? 

- Taip, Hobas Drakonianas. 

- Hobai! Tai pradžiuginai! Gavai mano žinutę, ar ne? 
Beje, ką veiki Valstijose? 

- Grįžau sutvarkyti šiokių tokių reikalų. 

- Kaip sekasi detektyvinis verslas? 

- Geriau nebūna, Maksai. 

- O rimtai? 

- Nė neklausk. 

- Ar galiu kuo nors padėti? 

- Tik jeigu tu pakankamai kvailas, kad patikėtum pini- 
gus amerikiečiui detektyvui be licencijos, užtat su neapmokėtu 
traspaso nuostabaus grožio fazendai Ibicoje. 

- Gal ir sugebėsiu padėti. Kokia reikalo esmė? 

- Maksai, pasiūlymas labai tiesmukiškas: investuok 
pinigus į mano verslą, o aš panaudosiu juos apmokėti traspaso. 
Dabar tai didžiausia mano problema. O jeigu pasitaikys pel- 
ningas darbas, atgausi savo pinigus su procentais. 

Maksas minutėlę pamąstė, pavartė idėją galvoje, pa- 
svėrė ir nusprendė, kad ji visai patraukli. 

- Klausyk, gal ir galėsiu padėti. O kodėl gi ne, velniai 
rautų? Tu juk beveik šeimos narys! Iš kur skambini? 

- Iš Snafs Lendingo Niudžersio valstijoje. 

- Ką gi, atlėk pas mane į Manheteną. Turiu čia butuką 
padangėje. Prisilupsime iki žemės graibymo, paplepėsime apie 
senus laikus. Atvykai savaitgaliui? Aš tave taip priimsiu - 
gyvenime neužmirši. Kuo vardu buvo toji mergužėlė Forment- 
eroje? A, tiek to, pasikalbėsime susitikę. Kaip ketini važiuoti? 

- Autobusu “Trailway"". 

- Liaukis, Hobai. Atvažiuok taksi. Aš paliksiu pinigus 
pas durininką. 

- Kelionė autobusu neužgaus mano savimeilės. 

- Užtat užgaus manąją. Na, bet daryk, kaip išmanai. 
Pasiųsiu Kelį pasitikti tavęs prie uosto administracijos pasta- 
to. 

- Tai visai nebūtina. Tik pasakyk adresą... 

Bet Maksas jau padėjo ragelį. Hobui beliko tik spėlio- 
ti, kas tas Kelis, kad jį kur galas. 


6 skyrius 


Tuo metu, kai Hobas žingsniavo link autobusų stoties, 
leitenantas Džordžas Glacas trynė smilius vieną į kitą. 
Pastaruoju metu šis beprasmiškas judesys tapo beveik nesą- 
moningu įpročiu. Leitenantas atsilošė atsilaupiusio “Pontiako" 
sėdynėje. Šį automobilį jam išskyrė trečiosios apylinkės polici- 
jos valdyba. 

- Tiesiog ideali mašina stebėjimui, - pasakė kapitonas 
Kirkpatrikas, kai Glacas paprašė “Korveto". Į tokią mašiną 
žiūri - ir neatmeni, kaip ji atrodo. 

Glacas pastatė automobilį specialioje vietoje, kurią oro 
uosto tarnautojai saugojo policininkams, stebintiems atskren- 
dančius ir išskrendančius asmenis. Šiuo atveju leitenantas 
privalėjo sekti žmogų, pavarde Santosas, diplomatą iš Karibų 
valstybės San Isidro, neseniai paskelbusios nepriklausomybę. 
Kadangi Santosas akredituotas Jungtinių tautų organizacijai, 
suimti jo policija negali - net jeigu Santosas ką nors iškrės. Tai 
ko gi jis čia kiurkso? Ir, visų pirma, kodėl policijos departa- 
mentas staiga susidomėjo Santosu? Ogi todėl, kad kai kurie 
asmenys, susiję su finansais - jau visą savaitę gandai apie tai 
sklandė prie gaivinamųjų gėrimų automato šalia skelbimų len- 
tos, už poros žingsnių nuo Niujorko 3-iosios apylinkės polici- 
jos valdybos seržanto kabineto - buvo suvažiavę į trumpą, bet 
turiningą pasitarimą pas komisarą Flyną jo pilyje Rainbeke, 
Niujorko valstijoje. Po to kelias dienas Žžvangėjo priežasčių ir 
pasekmių grandinės, o galiausiai leitenantas Glacas atsidūrė 
nušiurusiame “Pontiake" specialioje aikštelėje Tarptautinio 
Kenedžio oro uosto keleivių atvykimo zonoje. 

Glacas nebuvo vienišas. Šalia jo sėdėjo Kovos su 
narkotikų prekyba agentūros atstovas Emilijo Vazaris, tirian- 
tis su Santosu susijusią bylą. 

Glacas buvo aukštas vyras mirtinai blyškiu veidu, retė- 
jančiais bei žilstančiais trumpais plaukais ir ilga nosimi su 
kuprele, likusia nuo tų laikų, kai jis buvo centro gynėjas “Galic 
Striders*' komandoje ir netgi galvojo pereiti į profesionalų lygą. 
Tačiau kito žaidėjo lazda ne tik sulaužė jam nosį, bet ir 
pažeidė regos nervą, ir tik po gerų metų Glacas pradėjo matyti 
amžinąją pasaulio beprasmybę taip pat aiškiai, kaip ir ank- 
sčiau. Taigi dabar leitenantas sėdėjo “Pontiake"' ir rūkė. 

Ūmai supypsėjo mobilusis telefonas. 

- Leitenantas Glacas? Kalba Endželas iš muitinės. 

- Taip, kas nutiko? 

- Tas asmuo, apie kurį jūs teiravotės, Santosas - jis 
kaip tik eina pro muitinės postą. Norite, kad jį iškratytume? 

- Jokiu būdu, - atrėžė Glacas. - Jis turi diplomatinės 
neliečiamybės statusą. Paprasčiausiai praleiskite. Ačiū, 
Endželai. - Baigęs kalbėti, leitenantas pasisuko į Emilijo ir 
pranešė: - Jis jau čia. Galbūt šįkart mums pasiseks. 

- Aha, - atsiliepė Emilijo. Jis turėjo savų problemų, dėl 
kurių reikėjo pasukti galvą. 

Reaktyvinis lėktuvas “Veridge" išskridęs iš Rio de 
Žaneiro pakeliui buvo nusileidęs Karibų archipelage bei Ma- 
jamyje, kol galiausiai nutūpė Kenedžio oro uoste. Keleiviai 
pradėjo lipti iš lėktuvo. Pirmiausia - pirmoji klasė. Pinigams 
visada pirmenybė. Pirmąja klase atskrido vos penki žmonės. 
Keturi iš jų priklausė “pilkų kostiumų, portfelių “diplomatų" 
ir auksinių laikrodžių“ kategorijai, ir tai jiems suteikė teisę bet 
kyriame pasaulio kampelyje naudotis Turtingųjų Privilegijo- 
mis. Penktasis, Santosas, irgi buvo neeilinis tipas, nors gal ir 
ne toks solidus: smulkaus sudėjimo žmogelis su smaila 
barzdele, panašus į miniatiūrinį Robertą de Niro matine tam- 
saus gymio oda ir skaisčiomis akimis, kurių kampučiuose 
slėpėsi smulkios raukšlelės, atsiradusios dėl nuolatinio laviravi- 
mo tarp priešiškų stovyklų. Jo diplomatinio kostiumo, mėlyno, 
su siaurais ruoželiais, atlape puikavosi ryškus ženkliukas - Si- 
mono Bolivaro ordinas, suteiktas Venesuelos vyriausybės už 
nuopelnus San Isidro salos pasiuntinio poste. Tikriausiai nie- 
ko nuostabaus, kad prie viso šito jis avėjo dabitiškus pusbačius 

iš patentuotos odos su elastingais šonais. Išdidi laikysena, bud- 
rus žvilgsnis, vos žymi ironiška šypsenėlė, matyt, niekada ne- 
dingstanti iš jo veido. 

Drauge su kitais keleiviais Santosas patraukė aidžiais 
koridoriais link imigracijos tarnybos ir muitinės posto. Be 
barzdos, jis dar želdinosi mažus “1mperatoriškus"' ūsiukus - 
kaip iš akies luptas trečiojo pasaulio šalių diplomatas. Buvo 
matyti, kad jis jaučiasi ne tiek Misrakio, San Isidro sostinės ir 
pagrindinio uosto, kiek Manheteno gyventojas. Išsitraukęs dip- 
lomatinį pasą, Santosas pademonstravo jį imigracijos tarnybos 
pareigūnui. Kietai sučiauptos pareigūno lūpos nežadėtų jam 
nieko gero, jeigu Santosas nebūtų akredituotas diplomatas, 
turintis teisę važinėti po Jungtines Valstijas kur tik nori, ne- 
laukdamas niekieno kvietimo ir nebijodamas draudimo. Nei jis 
pats, nei jo bagažas negali būti tikrinami jokiomis aplinkybė- 
mis, netgi įtartinomis. Įsitikinęs, kad šis subjektas iš tiesų 
neliečiamas - net jeigu ateitų tiesioginis įsakymas iš Glaco, 
sėdinčio lauke nušiurusiame “Pontiake" - pareigūnas nustojo 
čiaupytis, uždėjo antspaudą Santoso pase ir nulydėjo diplomatą 
akimis. Tas nužingsniavo toliau žaliu koridoriumi, iš ten, taip 
ir negavęs įsakymo atidaryti lagaminėlį, patraukė atsiimti savo 
bagažo, o paskui išėjimo link. 

Nukėlęs ant stalo stovinčio telefono ragelį, pareigūnas 
surinko triženklį numerį ir išgirdęs lakonišką “Aha!", pranešė: 

- Jis ką tik išėjo. 

Specialioje aikštelėje Glacas padėjo automobilio tele- 
fono ragelį ir užgesino cigaretę. O juk Alisa šįryt sakė, kad 
rūkymas jį pribaigs. “Ir kuo anksčiau, tuo geriau" - pridūrė ji. 
Alisa nuolat suirzusi nuo tada, kai jai nutraukė metadono kursą 
- atseit, aštuonerių metų gydymo visiškai pakanka. Glacas tik 
atsiduso. Tikriausiai jis gavo tai, ko nusipelnė. Juk tėtušis įspė- 
jo jį, kad nevestų narkomanės, net jeigu ji katalikė. 

- Išeina, - pranešė Emilijo. 

Glacas užvedė seną apsilaupiusį “Pontiaką"", ir karšta- 
me vasaros ore pakibo laukimo pauzė. 


7 skyrius 


Vos tik Santosas pro automatines duris išėjo į gatvę, 
prie šaligatvio pričiuožė ilgutėlis senas pasiuntinybės “Kadila- 
kas“. Geresnis vairuotojas už Chosė San Isidre dar negimė. 
Limuzinas sustojo priešais išėjimą tą pačią akimirką, kai pa- 
siuntinys peržengė oro uosto pastato duris. Santosas buvo į5i- 
tikinęs, kad atlikti šį triuką daug sunkiau, negu suderinti salos 
biudžetą. Tiesą sakant, niekas ypatingai ir nesistengė tai 
padaryti. Santosas įsėdo į mašiną, stengdamasis neužminti ant 
Pako, gulinčio ant grindų po kilimėliu. 

- Kelionė praėjo normaliai, pone? - pasiteiravo Chosė 
iš savo vietos prie vairo. 

- Pakenčiamai. Visada malonu grįžti namo, net jei bu- 
vai išvykęs neilgam. O kaip reikalai klostėsi čia? 

- Ta pati muilo opera, kaip visada. Antrasis sekretorius 
Chuaresas vėl apsikvailino su Dominikos Respublikos, - gal 
žinote, kaip galima būtų sutrumpinti šį pavadinimą? - pasiun- 
tinio dukterimi. Kaip visada, apie tai nežino tik Chuareso 
žmona. Pirmoji sekretorė Širlė Čomola nėščia, daugumos 
nuomone nuo sodininko Feliuso. Ir dar keli panašūs inciden- 
tai. 

- Žodžiu, viskas kaip įprastai, - reziumavo Santosas. - 
Labai gerai. - Ūmai jis prisiminė žmogų, gulintį po kilimėliu 
jam prie kojų. - O kaip tau sekasi, Pakai? 

- Sveikas sugrįžęs, pone, - atsiliepė Pakas dusliu, bet 
kupinu pagarbos balsu. 

- Nesikelk, - įspėjo jį Santosas. - Palauk, kol 
išvažiuosime iš oro uosto zonos. Niekas nematė, kaip tu įsė- 
dai į mašiną? 

- Ne, pone. Mane paslapčia įvedė į pasiuntinybės 
garažą, ir nuo tada guliu po kilimėliu. 

- Labai gerai. Pasikalbėsime vėliau. 

Jie išvažiavo į kelią, vedantį Manheteno link. Chosė 
jau įsitikino, kad juos seka senas “Pontiakas". Netrukus kairėje 
pasirodė Kvinso kapinės, o už jų - smingantys į padangę Niu- 
jorko dangoraižiai. 

- Gerai, Pakai, - prabilo Santosas. - Dabar galime ir 
pasišnekėti. Tik nesisėsk. 

Pakas nusiklojo kilimėlį. Tai buvo kresnas, panašus į 
sunkumų kilnotoją vyrukas, maišytos indėnų-ispanų kilmės, su 
vešliomis žandenomis, želiančiomis iki pat raumeningų 
žandikaulių apačios. 

- Atvežėte? - paklausė jis. 

- Be abejo, - patvirtino Santosas. - Planą juk būtina 
vykdyti. 

Pakas linktelėjo. Būdamas penkių su puse pėdų ūgio, 
jis galėjo didžiuotis pusketvirtos pėdos pločio pečiais. Pakas 
buvo kilęs iš Mateloso, skurdžiausio San Isidro rajono, kur jo 
protėviai jau du šimtus metų dirbo Santosų dvaro žemę. Abi 
šeimas siejo tvirti vergo-šeimininko santykiai, kuriuos jie 
saugojo ir puoselėjo. 

- Manau, turėtumėte žinoti, kad mus seka, - pranešė 
Chosė iš vairuotojo sėdynės. 

- Nieko baisaus, - atsiliepė Santosas. - Aš numačiau 
tokią tikimybę. Pereikime prie reikalo, Pakai. 

Atidaręs “diplomatą", Santosas atidėjo į šalį pluoštą 
valstybinių paslapčių, reikalingų tik priedangai, ir ištraukė 
brezentinį maišelį, iš pažiūros sveriantį apie porą kilogramų ir 
gatvėje kainuojantį ne mažiau dviejų šimtų tūkstančių dolerių: 
juk jame buvo du kilogramai beveik šimtaprocentinio (99.9) 
kokaino iš Santoso pusbrolio Oktaviano Maranio dvaro Boli- 
vijos provincijoje Kočibamba. 

- Žinai, ką daryti? - paklausė Santosas. 

- Žinau, šeimininke, nesijaudinkite. 

- Tau lengva kalbėti, juk atsakomybė už daugiamilijo- 
ninės operacijos sėkmę gula ne ant tavo pečių, teisingai? 

- Žinau, kad jums nelengva, - patvirtino Pakas. 

- Ir kuriems galams aš tai darau? Juk aš ir taip pakan- 

kamai turtingas. 

- Jūs aukojatės vardan San Isidro. Vardan jūsų - ir 
mano - patria*. 

- Taip, La Patria, - karčiai nusijuokė Santosas. - Argi 
ne keista, kokių kraštutinumų galima griebtis iš patriotizmo? 
Kai pagalvoju, ką mes išdirbinėjame... 

Vairuotojas Chosė grįžtelėjo į juos ir sumurmėjo, 
krutindamas ūsus: 

- Tie Žmonės tebeseka paskui mus. 

- Aš ir nesitikėjau, kad jie atstos, - atsakė Santosas. - 
Ar gali nuo jų atitrūkti? 

- Čia, Midtauno tunelyje? 

- Atleisk, užmiršau. Kai galėsi. 

Jie išvažiavo iš tunelio į Manheteną. “Pontiakas"' atsi- 
liko per keturias mašinas. Visi trys stebėjo persekiotojus pro 
veidrodėlį, dėdamiesi nerūpestingi, nors iš tiesų buvo suneri- 
mę. Ties Septintąja aveniu Chosė nutaikė momentą ir staigiai 
pasuko į dešinę, akimirkai dingdamas persekiotojams 1š akių. 
Pakas atlapojo dureles ir iššoko laukan, tvirtai spausdamas prie 
krūtinės maišelį. 

- Dabar vežk mane į “Godfrį", - paliepė Santosas, vos 
tik Pakas pasišalino. 

Jeigu veiksmas būtų vykęs Kalifornijoje, limuzinas 
būtų tučtuojau apsisukęs ir nuriedėjęs sau. Bet kadangi čia 
buvo Niujorkas, “Kadilakas" zigzagais nuvažiavo per miestą, 
paskui vėl pasuko link centro, o leitenantas Glacas, atsilikęs 
per aštuonias mašinas, kartojo jo Varginančius manevrus. Tuo 
tarpu Pakas įsigijo naujus persekiotojus, nepastebėtus nei vie- 
nos, nei kitos mašinos keleivių. Nuo pat oro uosto paskui 
“Pontiaką" važiavo dar vienas automobilis - rudas “Fordas" su 
įlenktomis radiatoriaus grotelėmis. Abiejų jo keleivių akiratis 
buvo nepalyginti platesnis, ir jie matė, kaip iš Santoso limuzino 
iššoko Pakas. Jie pasakė kažką savo vairuotojui, ir tas nu- 
spaudė stabdžius. Išpuolę iš mašinos, du vyrai leidosi tekini 
paskui Paką. 


*Tėvynė (isp.). 

8 skyrius 


Kelionė tarpmiestiniu autobusu iki Niujorko Uosto 
administracijos buvo ganėtinai nuobodi. Šalia Hobo sėdėjęs 
vyriškis riebaluota žalia striuke visą kelią tauškė apie savo 
mašiną, kurią turėjo vos septynias valandas, kol jo buvęs posū- 
nis ją sudaužė. Atsiribojęs nuo senio šnekų, Hobas mintyse 
peržiūrėjo sąrašą žmonių, kuriems ketino paskambinti iš Mak- 
so namų ir paprašyti paskolinti pinigų. Paskui kurį laiką stebėjo 
pro langą, kaip autobusas spirale rieda žemyn link Linkolno 
tunelio. Nejučiomis vėl ėmė galvoti apie Milar. Rabino na- 
muose ji atrodė išties žavingai. Prisiminė švelnią jos veido 1š- 
raišką tą rytą vos prieš pustrečių metų, kuomet Britanijos pa- 
siuntinybėje Gibraltare jiedu užregistravo savo santuoką. 

Pravažiavęs Linkolno tunelį, autobusas įsuko į stotelę 
prie Uosto administracijos. Vos išlipęs Hobas pamatė neaukš- 
tą, kresną pagyvenusį vyrą rūsčiu bejausmiu veidu. Jis stebė- 
jo išlipančius keleivius, laikydamas rankose lentelę su užrašu: 
“Hobas Drakonianas". 

- Aš esu Hobas Drakonianas, - pasisakė Hobas, priėjęs 
prie jo. 

Vyriškis apgręžė lentelę; kitoje pusėje buvo užrašas: 
“Sveiki atvykę į Niujorką". 

- Aš Kelis, - prisistatė jis. - Maksas atsiuntė mane jūsų 
paimti. 

Kelis vilkėjo iškrakmolytus medvilninius marškinius su 
mažais arkliukais baltame fone ir gelsvai žalias pusvilnones 
kelnes, avėjo paprastus, bet kaip reikiant išblizgintus rudus 
pusbačius. Blyškūs, ryte švariai nuskusti skruostai spėjo apželti 
penkių valandų šereliais. Nuo jo dvelkė alyvų odekolono aro- 
matas. Hobas prisiminė, kad alyvų odekolono dar galima ap- 
tikti senose dalykinio rajono ir Mažosios Italijos kirpyklose. 

Ant Kelio mažojo piršto žėrėjo Žiedas su deimantu, veide 
blizgėjo mažos, rudos, krauju pasruvusios akys. Niujorkietiš- 
kas akcentas, kimus balsas, lyg ir draugiškas, tačiau bejausmis. 
Žodžiu, jis priklausė tam žmonių tipui, su kuriais geriau 
neprasidėti. Beje, Hobas ir neketino to daryti. 

Kelis nusivedė jį link eskalatoriaus. Pakilę į viršų, jie 
išėjo į Devintąją aveniu. Po ženklu “Stovėti draudžiama" 
žaižaravo naujutėlaitis limuzinas “Kraisler". Šalia žaisdamas 
gumine lazda ir supdamasis nuo pirštų ant kulnų stypsojo po- 
licininkas. 

- Ačiū, Duganai, - pasakė Kelis. - Aš tau labai dėkin- 
gas. 

- Nėra už ką, - atsiliepė faraonas. 

Kelis atidarė Hobui užpakalines limuzino dureles, 
paaiškinęs: 

- Aš ir pats buvau faraonas. Žmogžudysčių skyrius. 

Jie nuvažiavo centro pusėn ir netrukus sustojo prie 
vieno iš naujų gyvenamųjų namų Linkolno centre. Duris ati- 
darė šveicorius su livrėja, vestibiulyje prie staliuko sėdėjo dar 
vienas uniformuotas Žmogus. 

- Ką jūs norite aplankyti, sere? - pasiteiravo Hobo 
budintysis. 

- Tai Hobas Drakonianas, Makso Rozeno draugas, - 
paaiškino Kelis. - Jis čia truputį pagyvens. 

- Misteris Rozenas man nieko neminėjo, - paprieštara- 
vo budintysis. 

- Tuomet paskambink jam ir pats paklausk. 

Kiek pagalvojęs budintysis gūžtelėjo pečiais. 

- Jeigu tu taip sakai, tai viskas gerai, Keli. 

Kelis nusivedė Hobą link lifto pakeliui bambėdamas: 

- Na, ir mulkiai tie graikai! 

Hobas nieko nesuprato ir tik žiūrėjo, kaip auga skaičiai 
langelyje. Jie greitai švysčiojo, keisdami vienas kitą, ir po pen- 
kiasdešimties Hobas liovėsi skaičiavęs aukštus. Atrodė, kad 
praėjo visa amžinybė, kol liftas pagaliau sustojo. 

Kelis pirmas nužingsniavo kilimu išklotu koridoriumi 
link durų su lentele: “Penthauzas" - tarytum be jos niekas 
nesusiprotėtų, kur pateko. Išsitraukęs raktą, kelis atrakino duris 
ir įėjo kartu su Hobu. 

9 skyrius 


Hobas atsidūrė erdvioje patalpoje su baltomis sienomis 
ir blizgančiu parketu. Tolimajame gale pro didžiulį, nuo grindų 
iki lubų, langą atsivėrė plati pietinio Manheteno panorama. 
Prie durų stovėjo antikvarinis rankų darbo rašomasis stalas. Už 
jo sėdėjo ir plepėjo telefonu maždaug dvidešimt šešerių metų 
moteris kaštoniniais plaukais, apkirptais “pažo" stiliumi. Dai- 
lus veidelis, rudo tvido švarkelis, po švarkeliu - persiko spal- 
vos palaidinė. Siauras juodas sijonas, atidengiantis 
sukryžiuotas kojas, pakankamai gražias, kad galima būtų ati- 
dengti. Ausyse metaliniai žiedo formos auskarai, ant kaklo 
smulkių perlų vėrinys. 

- Aš tau perskambinsiu, - pasakė ji, padėjo ragelį ir 
atsigręžė į įėjusiuosius. - Sveikas, Keli. - Ji apdovanojo Hobą 
kerinčia šypsena. - Jūs Hobas? 

- Hobas. 

- O aš Dori. Maksas tuoj grįš. Gal norite ko nors išger- 
ti? 

- Ne, ačiū. 

- Kitkuo vaišina pats Maksas. Sėskitės, jauskitės kaip 
namie. 

Hobas įsitaisė ant odinės sofos šalia stalo. Už jos stūk- 
sojo dešimties pėdų aukščio siena iš knygų spintų. Kiekvienoje 
spintoje buvo po aštuonias lentynas, o kiekviena lentyna buvo 
pristatyta, prikimšta, prigrūsta vaizdo kasečių. Kasečių krūvos 
pūpsojo ir ant žurnalinių staliukų, ir netgi ant grindų mažoje 
virtuvės nišoje. 

Dar Ibicoje Maksas minėjo, kad mėgsta kiną. Apie tai 
bylojo ir du vaizdo magnetofonai - “Sony"' bei “Panasonic AG- 
6810". Šalia trisdešimties colių įstrižainės televizorius “Sony"". 
Likusias sienas dengė įrėmintos manekenių nuotraukos su au- 

tografais. Ant koridoriaus sienų puikavosi keli Mados institu- 
to diplomai. Iš muzikinio centro liejosi prislopinta muzika. Ore 
tvyrojo marihuanos ir šviežiai pakepintų kavos pupelių kvapas. 

Daugiau Hobas nieko nespėjo įžiūrėti, nes į kambarį 
įvirto Maksas - aukštas, dar labiau papilnėjęs, su pilku itališkų 
šilkiniu kostiumu, raudonu tvido kaklaraiščiu ir nevalytais 
gruoblėtos odos batais. Raudoną stambių veido bruožų veidą 
rėmino juodi banguoti vos žilstelėję plaukai. Maksas stipriai 
spūstelėjo Hobui ranką, tuo pat metu kita ranka sugniaužda- 
mas jo petį. Jo didelės rudos akys žvilgėjo. 

- Hobai! Trauk mane devynios, kaip džiaugiuosi tave 
matydamas! Jau susipažinai su Dori? Be jos šita kontora pra- 
pultų. Hobai, toji vasara Ibicoje buvo nuostabiausia mano 
gyvenime. 

- Man tie metai irgi buvo sėkmingi, - pritarė Hobas. 

Maksas sugriebė jį už pečių ir žaismingai krestelėjo. 

- Žinai, aš visą laiką ruošiausi grįžti į Ibicą. 

- Bet taip ir neprisiruošei. 

- Bijojau, kad įstrigsiu ten ilgam. 

- Juokauji? 

- Gal ir ne. Aš tampu turčiumi, Hobai, bet gyvenimo 
džiaugsmų beveik nematau. - Jo lūpose tai nuskambėjo gana 
patetiškai. 

- Na, bent jau filmų tau netrūksta. 

Grįžtelėjęs į spintą, prigrūstą kasečių, Maksas šyptelė- 
jo. 

- Taip, tas tiesa. Kvaitalo irgi netrūksta, turiu omeny 
"žolę". Ir šiaip visko iki kaklo, išskyrus... - Jis nusuko akis. - 
Gal pereikim prie malonesnės temos, ką? Tu valgei? Čia 
netoliese yra užeigėlė, kur kepa gardžiausius kiaulienos 
šonkauliukus šioje Grinvilio pusėje. Manau, neatsisakysi  šn- 
iukštelėti? - Tai sakydamas, Maksas išsitraukė iš kišenės 
stiklinį dviejų gramų talpos flakonėlį ir įbruko Hobui kartu su 
paauksuotu skustuvo peiliuku. 

- Juk ne dabar pat, - suglumo Hobas. 

- Nesidrovėk, seni, pripulk. Šitas kvaitalas - tai Mėly- 
nasis Žudikas iš Bolivijos. 

Atkimšęs flakonėlį, Maksas išbėrė ant stiklinės 
lėkštelės Žiupsnelį baltų kristalinių melsvo atspalvio miltelių, 
primenančių Pirminį Kristalą, apie kurį nuolat pliurpia narko- 
manai, svaičiodami apie pasakiškus brangiojo krovinio kiekius, 
niekuomet nepasiekiančius paskyrimo vietos. 

- Štai ir šiaudelis, be abejo, - Maksas įteikė Hobui 
paauksuotą šiaudelį, įpjautą viename gale. 

- Maksai, aš nebevartoju... 

- Juokauji? - Maksas išpūtė akis. - Hobai? Senasis 
Hobas Demonų Siaubas? Gal meteisi į religiją? Nagi, vaikeli, 
atleisk varžtelius! 

Hobas gūžtelėjo pečiais, nusišypsojo ir paėmė šiaudelį. 
Jis jau daugiau kaip pusmetį nebevartojo stiprių narkotikų. 
Vienas gydytojas Paryžiuje įtikino Hobą, kad tai ne į naudą jo 
aterosklerotiškai kraujagyslių sistemai. O ir jo paties sveikas 
protas, kad ir kaip mažai jo beliko, tvirtino, kad po kiekvieno 
trumpo kaifo stoja ilgas ir niūrus šleikštulio periodas. 

Bet atsisakyti buvo labai sunku. Dori stebėjo jį skais- 
čiomis ciniškomis akimis. Patys žinote, kaip būna su senais 
narkomanais. Hobo pirštai patys suėmė šiaudelį. Maksas ati- 
darė rašomojo stalo stalčių ir išėmė šešių colių onikso 
plokštelę su dvejomis ilgomis, riebiomis baltų miltelių linijo- 
mis, vingiuojančiomis nuo vieno galo iki kito. Varvindamas 
seilę, Hobas pasilenkė ir įtraukė į šnerves pirmąją porciją. Ji 
praėjo nepriekaištingai. Tarsi susitiktum su senu draugu. Milte- 
liai sprogo nosyje įjungdami malonumo centrus, krūtinėje lyg 
oro burbuliukai pakilo džiaugsmingas kikenimas. Kažkieno 
balsas (Hobas apgailestaudamas pripažino, kad jo paties) pra- 
tarė: 

- Tik kartelį, ir viskas bus gerai. 

Kokainas - savotiška medžiaga, bet vadinti jį tobuliau- 
sių iš narkotikų būtų tiesiog juokinga. Dauguma žmonių patiria 
kaifą tik pirmą kartą. Paskui greitai išsivysto įprotis, ir kokai- 
nas nebeduoda nieko, nebent sustiprina ir taip nesilpną polinkį 
į saviapgaulę. Tačiau būtų pernelyg apmaudu pripažinti tiesą, 
jog po vieno smagaus vakarėlio visi tavo kaifai lieka praeityje, 
o sykiu ir visi geri ketinimai. Šįkart Hobas šiek tiek apkvaito, 

kaip kvaistama nuo pirmosios rytinės cigaretės. Bet kartu pa- 
juto ir nemalonų prieskonį, peršėjimą gerklėje, nervinį drebulį, 
neišvengiamą kokaino palydovą. Hobas įtraukė dar vieną por- 
ciją, kad nuslopintų pirmosios pasekmes ir pereitų į malonią 
fazę, taip sakant, pagautų kaifą. O paskui ir trečią, kadangi 
antroji nebuvo veiksminga. Kaip visada, saviapgaulės mecha- 
nizmas įsijungė visu pajėgumu. 

Tai išsklaidė įtampą, jeigu tokia ir buvo. Maksas dusyk 
giliai įtraukė miltelių, Kelis, kartelį truktelėjęs nosimi, nudrei- 
favo link sofos ir pasiėmė laikraštį - užkaifavęs, bet budrus. 
Dori irgi truputį šniukštelėjo prieš atsiliepdama į telefono 
skambutį. Tik Hobas, sykį pradėjęs, uoliai tęsė toliau, kadan- 
gi Maksas negailėdamas bėrė ir bėrė ant onikso plokštelės 
brangiųjų miltelių. 

Geri Hobo ketinimai išgaravo (panašu, kad pro 
šiaudėelį) anksčiau, negu jis spėjo juos suformuluoti. Gal jis per 
giliai paėmė į širdį skyrybas su Milar? Nors jis ir džiaugėsi 
atgavęs laisvę, tačiau be Milar pasaulis atrodė ne toks optimis- 
tiškas. O gal jis sutriko, ūmai suvokęs, kad mintis praleisti 
savaitgalį su Maksu, kurį pažinojo tik vieną vasarą prieš 
dešimtį metų, galbūt nėra tokia jau puiki? O gal jį išmušė iš 
pusiausvyros situacija su traspaso? Kaip galėjo donas Esteba- 
nas taip pasielgti?! Hobas beveik bijojo grįžti į Ibicą, tačiau 
suprato privaląs grįžti kuo greičiau ir pamėginti atitolinti neiš- 
vengiamą K'an Poeto, - o kartu su vila ir gyvenimo būdo, - 
praradimą. Ar dėl kokaino poveikio, ar, atvirkščiai, nepaisant 
jo poveikio, Hobą ūmai prislėgė nerimas ir neviltis. Praskridęs 
daug laiko juostų, jis nespėjo persukti savo biologinio 
laikrodžio. Dabar reikia tik nepaleisti vadžių iš rankų, kol grįš 
jėgos. O tuo tarpu dar truputį balzamo... Hobas vis stvarstė 
šiaudelį ir traukė pro nosį ilgas banguotas Mėlynojo Žudiko, ar 
kaip ten jį vadina šį sezoną, gijas. 

Telefonai čirškė be paliovos, ir Maksui teko grįžti į 
kabinetą padirbėti. 

- Kelis palydės tave į tavo kambarį. Iki pasimatymo, 
vaikeli. 

Maksas pasišalino. Bet Hobas dar kuriam laikui pasi- 


liko, neįstengdamas atsiplėšti nuo kokaino. Kelis sparčiai jį 
vijosi, šniaukšdamas porciją po porcijos ir postringaudamas 
apie kažkokią sporto šaką - atrodo, apie beisbolą, tačiau Hobas 
nebuvo tuo tikras. 

Per valandą Hobas prisiuostė tiek boliviškųjų žygio 
miltelių, kad būtų galėjęs visu greičiu nubuksuoti garvežį iki 
Olbanio ir atgal. Ir nė velnio nepajuto. O jei ir pajuto, tai tik 
nuovargį. 

Tai vadinama atvirkštiniu efektu. Jis pažįstamas vi- 
siems narkomanams: kartais narkotiko poveikis būna visiškai 
priešingas tam, koks turi būti visų aplinkinių tvirtinimu. Tary- 
tum tave apimtų nemiga prisigėrus migdomųjų. Arba akys 
lipte liptų, kokainui ar amfetaminui suveikus ne iš to galo. 

Kažkuriuo momentu iš kabineto išėjo Maksas. Hobas 
trūktelėjo kartu su juo ir, atrodo, pasakė: 

- Turiu kai kam paskambinti. O tada eisiu gulti. 

- Puiki mintis, - pagyrė Maksas. - Man derėjo įspėti 
tave, kad nepadaugintum. Kertu lažybų, pas jus Europoje to- 
kios kokybės kvaitalų nė su žiburiu nerasi. Eime, palydėsiu 
tave į kambarį. 

Maksas nusivedė svečią į apartamentų gilumą. Ten 
buvo dar keli kambariai: nedidelė svetainė, miegamasis bei 
vonia. 

Svetainės kampe stovėjo stiklinis arbatos stalelis, 
užverstas narkotikais: kokaino flakonėliais, plastikiniais pa- 
ketėliais su marihuana, buteliukais su įvairiausiomis piliulėmis. 
Ten pat gulėjo neišvengiamoji onikso plokštelė su baltų 
miltelių vagelėmis, auksinis skustuvas ir auksinis uostymo 
šiaudelis. Šalia stovėjo krištolinis grafinas, pilnas skaidraus 
skysčio - galbūt vandens - ir pora taurių. 

- Tai ritalinas, - pasakė Maksas, kilstelėjęs vieną bute- 
liuką su piliulėmis, - tam atvejui, jei reikės nuslopinti efektą. 
O čia perkodanas. Štai šitos mažos žalios su skylutėmis - mek- 
sikietiškas valiumo pakaitalas, o šitos... nepamenu, kaip vadi- 
nasi... žodžiu, braziliškas kvaaliudino variantas. 

- Maksai, tarpmiestinis! - šūktelėjo Dori iš kabineto. 

- Mėgaukis, - pasakė Maksas ir išėjo. 

Likęs vienas, Hobas išsikraustė lagaminą, niūniuo- 
damas po nosimi. Netikėtai jis pasijuto tiesiog puikiai. Suka- 
binęs drabužius į spintą, padarė pertraukėlę: šniukštelėjo dar 
vieną narkotikų dozę ir išsidrėbė ant sofos. Ir staiga pasijuto ne 
taip jau gerai. 

Bet nepaisant to, vis tiek trūktelėjo dar vieną porciją, 
ir nemažą, 0 tada prisitraukė arčiau telefono aparatą, įmon- 
tuotą į Peliuką Mikį. Nepraėjus nė pusvalandžiui, Hobas jau 
buvo apskambinęs visus pažįstamus ir pusiau pažįstamus Niu- 
jorke bei jo apylinkėse - visus, kiek įstengė prisiminti. Daugu- 
mos neužtiko namie. Tie, kuriuos užtiko, jokios užuojautos 
neparodė. Mielai padėčiau, Hobai, tačiau dabar toks sunkus 
laikotarpis... Penki skambučiai, ir nė vieno cento. Traspaso 
apmokėjimo terminas baigiasi liepos penkioliktąją. Šiandien 
birželio devynioliktoji. 

Pabeldęs į duris, į kambarį įėjo Kelis. 

- Man reikia pametėti Maksą pas Šraiderį, jis vėluoja 
į susitikimą. Grįš, kai tik galės. Liepė perduoti, kad jaus- 
tumėtės kaip namie. Jūs gerai jaučiatės? 

- Geriau nebūna. 

- Ką, negera? 

- Šiek tiek. 

- Tai dėl to, kad jūs nepratęs prie šito šlamšto, - Kelis 
parodė į kokainą. - Štai, nurykite šitą, iškart atsigausite. 

Iškratęs iš buteliuko tabletę, violetinę su auksiniais 
taškeliais, Kelis įdavė ją Hobui ir įpylė iš grafino vandens. 

Įpratimas - antras prigimimas. Hobas prarijo piliulę net 
nesusimąstęs. O tada paklausė: 

- Ką jūs man davėte? 

- Tai paprasčiausi spazmolitiniai. Korėjietiška formulė. 
Iki greito pasimatymo. 

Kelis išėjo. 

O Hobas susimąstė, ar vertėjo gerti tą tabletę. Tačiau 
jau po kelių sekundžių jo veidą nutvieskė palaiminga šypsena. 
Skausmas dingo. Nusitraukęs sportinius batus, jis išsitiesė ant 
sofos. Per ištiestos rankos nuotolį stovėjo stereo grotuvas, ir 
Hobas jį įjungė. Kambarį užliejo raminanti muzika. 

Patogiai įsitaisęs, Hobas užmerkė akis. Laikas nusnūsti. 

10 skyrius 


Prieš jį - puikus senas namas iš vėjų ir smėlio išėsto 
akmens, stačiakampis, elegantiškų proporcijų, pagrįstų 
“auksinio pjūvio“ taisykle. Žodžiu, klasikinis Viduržemio 
kultūros statinys. Kieme vynuogienojai. Už namo matyti siau- 
ras mėlynas Viduržemio jūros ruoželis. Ankstyvas rytas, oras 
vėsus ir gaivus. 

Atlapos dvivėrės durys, neįprastai plačios ir aukštos, 
veda į prietemoje skendinčią patalpą su rudomis betoninėmis 
grindimis ir aukštu šiaudiniu stogu. Tai tos fazendos, kur 
Hobas gyveno iki K'an Poeto, svetainė. Ant grindų išblukęs, 
bet brangus persiškas kilimas. Prie vienos sienos žema sofa, 
užtiesta vilnonių akį rėžiančių spalvų ir neharmoningo rašto 
apklotu. Ant jo miega dvi katės. Šalia sofos žemas, bet dide- 
lis bronzinis ovalo formos staliukas. Ant staliuko - trijų pėdų 
aukščio kaljanas, greta - plastmasinė peleninė su Londono 
viešbučio “Brown"' firminiu ženklu. Aplink stalą sustumti trys 
nepatogūs linksmų spalvų krėslai - tarytum trys išsipustę chuli- 
ganai, gavę po kulką į pilvą. Kambarį apšviečia dvi žibalinės 
lempos iš bronzą imituojančio metalo, su matinio stiklo 
gaubtais, išmargintais smulkiomis mėlynomis rugiagėlėmis. 

Kairėje laiptai, vedantys prie stiklinių dvivėrių durų. 
Už jų - Hobo kabinetas. Kabinete prie nedažyto fanerinio stalo 
sėdi Hobas. Prieš jį - didelė mechaninė rašomoji mašinėlė 
“Olimpas". Stalas užverstas popierių šūsnimis. Hobas karštli- 
giškai spausdina. 

Iš pirmojo aukšto atsklinda balsas. Tai Keitė, ką tik 
išėjusi iš virtuvės. Vos dvidešimt dviejų metų, žavi ir miela, 
šviesiai rusvi plaukai krenta ant nugaros - tikras gėlių kartos 
įsikūnijimas. 

Keitė: “Pietūs paruošti!" 


Hobas: “Tuoj ateisiu. Reikia pabaigti normą". 

Keitė: “Kiek puslapių šiandien?" 

Hobas: “Dvylika. Nedaug beliko". 

Jis vėl įsmeigia akis į klavišus ir spausdina toliau. Mes 
prisiartiname ir dirstelime jam per petį. Hobas rašo: “Atėjo 
laikas visiems geriems žmonėms skubėti į pagalbą Hobui Dra- 
konianui“". Vėl ir vėl. Mes matome, kad ir kituose puslapiuose 
kartojamas tik šitas vienas sakinys. 

Scena užtemsta, paskui vėl nušvinta. Viskas pasikeitę. 
Mes tampame stebuklų stebuklo liudininkais: snieguotas rytas 
Ibicoje. Vila švyti baltumu sniego nužertos Žemės fone. 
Migdolmedžių ir algorobus medžių siluetai ryškėjo balto dan- 
gaus fone. Viskas atrodo taip nerealu. Hobas ir Keitė krauna 
paskutinius lagaminus į mašiną - nebrangų “Sitroen-Dian-6". 
Vynuogienojai jau numetę lapus, kačių niekur nematyti. Maši- 
na, stovinti prie sodo tvoros, taip prikrauta, kad beveik liečia 
dugnu žemę. 

Hobas įeina į namą ir uždaro plačias paradines duris, 
paskui užrakina jas didžiuliu geležiniu raktu, sveriančiu ne 
mažiau svaro. Susėdę į mašiną, Hobas ir Keitė nurieda žemyn 
akmeniniu keliuku į asfaltuotą kelią. Abipus jo banguoja Ibi- 
cos kalvos, įstabus biblinis peizažas, nuožulnūs šlaitai, avys ir 
ožkos, sodai, uolėta žemė, neaukštos mūrinės sienos, akmeni- 
niai ūkininkų namai. Pravažiavę apie mylią, jie išsuka iš kelio 
į keliuką, sustoja prie namo ir išlipa iš mašinos. Jų pasitikti 
išeina sutuoktinių pora - sprendžiant iš drabužių, ispanų val- 
stiečiai. Hobas grąžina raktą. Ūkininkas eina į namą, paskui 
grįžta su buteliu ir stiklinaitėmis ant plastmasinio padėklo. Įpila 
vyno į dvi stiklinaites. Kiekvienas geria į visų sveikatą. Visi 
paeiliui apsikabina. Hobas ir Keitė vėl sėda į mašiną. Jai pa- 
judėjus iš vietos, ispanų pora apsiašaroja. Pamatę tai, Hobas ir 
Keitė irgi neįstengia sulaikyti ašarų. Jie palengva rieda keliu 
link Ibicos uosto. 

- Baigta, - sako Keitė. 

- Viskas bus gerai, - atsiliepia Hobas. 

- O, Hobai! Aš taip trokštu tavęs! - šūkteli Keitė. 

- O kaipgi Naidželas? - klausia Hobas. 


- Man tereikia pasakyti jam, kad tarp mūsų viskas 
baigta. Bet šįsyk tu rimtai kalbi, Hobai? Tu iš tiesų daugiau 
nebedinginėsi? 

- Aš niekada tavęs nepaliksiu, - prisiekia Hobas. 

Netikėtai sugrįžta ankstesnioji scena - didelė balta fa- 
zenda ant stačios kalvos virš pagrindinio kelio į Figueral. Ka- 
mera parodo Morno slėnio panoramą, po to baltą Akva Blan- 
kos paplūdimio kraštelį kiek Žemiau žėrinčio žydros jūros 
ruožo. 

Neįtikėtina, bet jau pavasaris. Keitė vilki lengvutę 
šviesią suknią, plazdančią vėjyje. Ji šypsosi. Medaus spalvos 
plaukai plaikstosi apie veidą. Žydi smulkios pavasario gėlės - 
miniatiūriniai vilkdagiai, nykštukinės orchidėjos, skaisčiai rau- 
donos aguonos. Nepasiekiamame aukštyje, po pačiu bekraščio 
žydro dangaus kupolu, plaukia keletas besvorių debesėlių. 
Hobas ir Keitė stovi greta, žvelgdami vienas kitam į akis. Štai 
ji, kulminacija, nepasiekiamos svajonės išsipildymas. 

Ir staiga vyriškas balsas sako: 

- Atleiskite, sere. 


11 skyrius 


Pakas iššoko iš mašinos, brezentinį Santoso maišelį 
pasikišęs po marškiniais “guajabera"' su klostėmis priekyje. 
Nešulys ištempė klostes, tačiau Pakas nekreipė į tai dėmesio. 
Nors jis ir mėgo dailiau apsirengti, progai pasitaikius, tačiau 
niekuomet perdaug nesirūpino išvaizda. O ir padorių drabužių 
įsigijo tik prieš porą metų, kuomet donas Santosas išsivežė jį 
1š šeimos dvaro Mateloso provincijoje, rytiniame San Isidro 
pakraštyje, ir įdarbino šalies pasiuntinybėje Niujorke. 

Paėjėjęs Septintąja aveniu centro link, Pakas pasuko į 
Aštuntąją, nusigavo iki Keturiasdešimt pirmosios ir įžengė į 
Uosto administracijos pastatą. Visi jo pojūčiai buvo įtempti lyg 
stygos. Pakas seniai ruošėsi šiam momentui. Jo vaidmuo buvo 
nedidelis, bet gyvybiškai svarbus. Jis puikiai suvokė esąs pa- 
grindinė San Isidro ekonomikos atgimimo grandis. Taip, jis ir 
žmonės, su kuriais jis dirba - Santosas bei kiti, likę tėvynėje - 
yra paskutinė San Isidro tautos viltis, vienintelis jos šansas 
užimti vietą po skaisčia progreso saule, vietą, teisėtai jai 
priklausančią. 

Dėstytojas, San Isidro universitete skaitęs jiems 
ekokatastrofų teorijos kursą - studentai jį labai gerbė, nors už 
akių ir vadino Umberto D - pirmasis atvėrė Pakui akis, išaiš- 
kinęs, kodėl trečiojo pasaulio šalis neišvengiamai ištinka 
negandos. 

- Nesileiskite mulkinami Amerikos ir Rusijos, - griau- 
dėjo Umberto D iš savo katedros centrinėje San Isidro univer- 
siteto auditorijoje. - Jų ideologinės batalijos - tik maskuotė. Po 
ja slypi tai, dėl ko kovojama iš tiesų - kam atiteks pinigai. Visai 
kaip lošiant pokerį, mano bičiuliai, iš šiame lošime mažosios 
nacijos praras viską. Harvarde tai vadina “ekonomine pokerio 
stalo teorija". Trečiasis pasaulis liks be cento, o bankas atiteks 

koncernui “United Fruit" ir į jį panašiems. Daugiausia, ko mes 
galime tikėtis - tai kad kokia nors mielaširdinga tarptautinė 
kompanija pastatys čia pramogų centrą ir įdarbins mus ofician- 
tais. Ši tendencija neišvengiama - nebent mes patys nukreip- 
tume ją į priešingą pusę. - Čia jis kilstelėdavo išdžiūvusią 
ranką ir karčiai šyptelėdavo. - Ir šis uždavinys - duoti šansą 
San Isidrui išlipti iš duobės - tenka jums, tautos jaunimui. 

Pinigų nuolat trūksta. Tačiau švietimas - prioritetinė 
sritis. Finanserijos planuotojai paskaičiavo, kad šimto milijonų 
dolerių užtektų paversti San Isidro universitetą aukščiausio 
lygio mokymo įstaiga, o toliau viskas klostytųsi savaime. 
Kadangi San Isidre gyventojų nedaug, kiekvienas suaugęs sa- 
los gyventojas galėtų trejiems metams palikti visus kitus dar- 
bus ir gaudamas valstybinę stipendiją perprasti šiuolaikinės 
istorijos, mokslo, literatūros, meno, geopolitikos, matematikos, 
senovės kalbų ir t.t. pagrindus. 

- Ateityje, - tvirtino profesorius, - pasirinkimo proble- 
ma supaprastės. Arba jūs konstruojate mikroschemas, arba jas 
surinkinėjate. Jeigu neužtenka proto, teks darbuotis rankomis. 

Bet kaip San Isidre įgyti proto? Reikia mokytis. O kaip 
užsimokėti už mokslą? 

Kaip pasakytų nacionalinis amerikiečių didvyris Klin- 
tas Istvudas, Bet Kokiu Įmanomu Būdu. 

Viena iš nacionalinio augimo magistralių nusidriekė, 
galima sakyti, savaime. San Isidras yra labai patogioje 
geografinėje padėtyje narkotikų prekybai. Tai nedidelė sala 
Karibų jūroje, už 170 mylių nuo Barankilijos. Čia yra didelis 
oro uostas, niekada neliekantis be darbo, kadangi tarifai ganė- 
tinai žemi, lėktuvų praskrenda daug. Aišku, dar vienas pajamų 
šaltinis nepakenks, o dabar pats tinkamiausias metas. Gaben- 
ti narkotikus iš Kolumbijos darosi vis sunkiau. Todėl iš Medel- 
jino buvo atskridę keli svarbūs asmenys pasišnekėti su prezi- 
dentu, daktaru Sačesu Alvaresu. Daktaras Sačesas pasiūlė 
dešimties procentų nuolaidą didmenine: prekybai, ir už tai jam 
buvo leista įvesti į rinką savo paties prekę - Blyškųjį San Isidro 
Šarachą, į kurį dedamos nemažos viltys. J eigu viskas klostysis 
kaip numatyta, netrukus jis įgis didelę paklausą išrankiųjų 

narkotikų varotojų tarpe. 

Sačesui, liuteronų pamokslininkui, buvo nelengva ap- 
sispręsti žengti nusikalstamu keliu. Salos prezidento biografija 
prasidėjo Štokhauzene, kur jis dirbo uosto kroviku. Į San 
Isidrą jis pateko beveik prieš trisdešimt metų, iš pradžių ilgo- 
kai pagyvenęs Šanchajuje ir dar ilgiau - Amerikos Samoa. Bet 
galiausiai Sačesas pasidavė pagundai bent tokiu būdu pagelbėti 
savo nuskurdusiai, alkanai, pelagros iškankintai tautai, konku- 
ruojančiai su Haičio gyventojais dėl paskutinės vietos 
skurdžiausių pasaulio tautų sąraše. 

San Isidras plikas kaip tilvikas. Miško jis neteko dar 
prieš tris šimtus metų, naudingomis iškasenomis nepasižymi, 
taigi belieka tik žemės ūkis bei kalnakasybos darbai. Žuvis 
salos vandenyse seniai išgaudyta. Statyti puslaidininkių 
gamyklą varganuose sostinės priemiesčiuose niekas nesiima. 
Prieš porą metų Pasaulinis bankas Kalėdų proga išskyrė salai 
dvidešimt milijonų, tačiau dabar jis turi kitų, perspektyvesnių 
kandidatų. Beje, visi pinigai buvo išleisti kovai su infekciją, 
užnešta Jungtinių Tautų inspektorių - vadinamąja “norvegiška 
baltai mėlyna karštine“', liga, kuria užsikrėtęs Žmogus miršta, 
kliedėdamas apie fiordus. Kuomet infekcija pagaliau buvo 
įveikta, San Isidro gyventojai vėl liko be cento. Kas gi beliko 
salos prezidentui, jei ne pasukti nusikaltimo keliu? Gerai dar, 
kad yra bent tokia galimybė, tegu ir neteisėta. 

Prezidentas Sačesas patikėjo problemos sprendimą 
savo dešiniajai rankai, atstovui Jungtinėse Tautose Overiui 
Santosui i Mačegai. Santosas atgabeno pirmąją, pačią svar- 
biausią partiją - pirmąjį Sniego maro, Baltojo Plepio, Kike- 
nančiųjų San Isidro Dulkelių, Blyškiojo Šaracho pavyzdį. 
Įvežti jį į šalį buvo daugiau negu paprasta. Šis etapas buvo 
visai nepavojingas. Net jei valdžiai ir kiltų įtarimas, tikrinti 
diplomatinį bagažą niekas nesiryžtų, antraip tuoj kiltų skan- 
dalas. Bet štai tolimieji etapai bus sunkesni. Juk sėkmingas San 
Isidro kokaino pardavimas priklauso ne vien nuo to, ar pavyks 
rasti pirkėjų. Nereikia užmiršti apie tarptautinį kartelį, jis kur 
kas pavojingesnis už federalus. Nors Medeljinos kartelis 
prižadėjo prezidentui savo paramą, vyrukai iš Kali laikosi ki- 
tokios nuomonės. Ir visgi Sačesas tiki, kad viskas susiklostys 

sėkmingai. 

- Atminkite du dalykus, - pasakė Sačesas Santosui 
prieš pastarojo išvykimą. 

- Kokius? 

- Pirma, nesileiskite sučiumpamas federalų. Antra, 
nesileiskite niekieno apiplėšiamas. 

Deja, nebebuvo laiko patepti Niujorko policiją ir Ko- 
vos su narkotikų prekyba agentūrą. Santosą tai liūdino, bet jis 
nieko negalėjo pakeisti: susitarimai egzistuoja tarp senų 
žaidėjų, o naujokams tenka pasikliauti likimu. Kebli situacija. 
Santosas žinojo, kad Niujorke policija linkusi į korupciją, bet 
mėgsta ir pademonstruoti savo darbo efektyvumą. Iš anksto 
neįmanoma pasakyti, su kuo susidursi. | 

Niujorkas - kontrastų miestas, ir tai, suprantama, ap- 
sunkina užduotį. 

Bet Niujorkas - tik tarpinė stotelė. Naujoji narkotikų 
platinimo zona yra Europoje. 

Todėl Santosas perdavė bandyminį maišelį Pakui, 
ištikimam šeimos vasalui. Tolesnio etapo sėkmė priklausys 
nuo jo. 

Pakas mąstė apie visa tai, kaip mąstytų bet kuris kitas 
jo vietoje, žingsniuodamas Brodvėjumi su pora kilogramų 
prekės brezentiniame maišelyje, prispaustame prie įdegusio 
pilvo su juodu plaukų ruoželiu per vidurį. Kurį laiką jis 
nebekreipė dėmesio į tai, kas vyksta aplinkui, nes aplinkui 
vyko tik įprastos Niujorko gyvenimo scenos, įprasta did- 
miesčio kasdienybė. Bent jau taip atrodė iš pažiūros. 

Tačiau po minutėlės Pakui teko pakeisti nuomonę. Jo 
periferinio matymo laukas buvo kur kas platesnis, negu eili- 
nio civilizuoto žmogaus, ir žvitrios akys pastebėjo tai, ko jis vi- 
siškai nesitikėjo išvysti. Pirmiausia vaikino dėmesį patraukė 
judesys pačiame matymo lauko pakraštyje, nežymiai iškrentan- 
tis iš bendro ritmo. Pakas patraukė centro link, paskui pasuko 
į Keturiasdešimt Septintąją aveniu, ties posūkiu užmesdamas 
žvilgsnį į vitriną, ir pamatė blausų dviejų vyrų atspindį. Jų 
spinduliuojamas įtarumas ir įtemptas budrumas sustingusiose 
lyg reptilijų akyse aiškiai bylojo: jie seka Paką. 


12 skyrius 


Hobas atsimerkė. Šalia stovėjo pagyvenęs ne itin juo- 
das negras romiu veidu ir susirūpinęs žvelgė į jį. Jis mūvėjo 
tvarkingai išlygintus džinsus ir vilkėjo mėlynus darbinius marš- 
kinius. Plieno pilkumo plaukų vainikėlis aplink pilkę, ant no- 
sies akiniai metaliniais rėmeliais, ant kaklo plona auksinė gran- 
dinėlė su mažyte auksine Dovydo žvaigžde. i 

Hobas atsisėdo. Akivaizdu, kad užsnūdo nenusirengęs. 
Pro langą plūdo saulės spinduliai, tad vargu ar jo buvo ilgai 
miegota. Nors visu kuo, įskaitant ir kvapą, tapo panašiu į su- 
puvusią bulvę. Šnerves perštėjo po kautynių, kokaino miltelių 
sukeltų ant gleivinės. Pakaušyje įstrigo bukas skausmas, ko 
gero, nė kiek ne menkesnis už tą, koks būna pirminėje 
smegenų auglio vystymosi stadijoje. Visais kitais atžvilgiais 
Hobas jautėsi puikiai. 

- Kas jūs? - paklausė jis negro. 

- Henris. 

- Mes pažįstami? 

- Vargu. Aš Henris Smitas, tvarkau misterio Rozeno 
butą. 

- Sveikas, Henri. Aš Hobas Drakonianas, misterio 
Rozeno draugas. 

- Taip, sere. Aš taip ir pamaniau, kad jūs šeimininko 
draugas. 

- Misteris Rozenas dar nepasirodė? 

- Jo nebuvo, kai atėjau, - atsakė Henris, su nerimu 
žvelgdamas į Hobą. 

- Kada laukiate jo grįžtant? 

- Aš jo nelaukiu. Čekį jis palieka tiesiog ant šaldytuvo. 
Aš ateinu šeštadieniais. Kartais užtinku misterį Rozeną namie, 
kartais ne. 

Šeštadieniais? Hobas atvažiavo pas Maksą penktadienį. 
Matyt, Henris supainiojo savaitės dienas. 

- Man regis, Henri, šiandien penktadienis. 

- Ne, sere. Šeštadienis. 

- Jūs tuo įsitikinęs? 

- Taip sere. Prieš ateidamas čionai kiekvieną šeštadie- 
nį užsuku į sinagogą ties 137-osios ir Lenoks aveniu kampu. 

Hobas ėmė krutinti smegenis, bet tos atrodė gerokai 
paralyžiuotos. Jam buvo sunku suvokti net paprasčiausią tei- 
ginį. Jeigu tartume, kad šis teiginys iš tiesų paprastas. Taigi, 
šeštadienis. O tai reiškia, kad jis pratysojo čia kaip lavonas 
dvidešimt keturias valandas. 

Ką gi, jis tiesiog pavargo. Tos žydiškos skyrybos 1š- 
sunkia iš žmogaus paskutinį jėgų lašą... Na, tikroji priežastis, 
be abejo, slypi kokaino ir tos violetinės piliulės kombinacijoje. 
Kelis pakišo jam velniško galingumo relaksantą. Jeigu smege- 
nys - raumuo, tai piliulė suveikė nepriekaištingai. 

- Jūs kažko sverdėjate, - pasakė Henris stebėdamas, 
kaip Hobas stojasi ant kojų. Hobas iš tikrųjų jautėsi kaip nau- 
jagimis elniukas, žengiantis pirmuosius žingsnius. O atrodė 
kaip nušauta žirafa. Henris prilaikė Hobą, kad tas neatsitren- 
ktų į žemę. - Gal atnešti jums kavutės, kol neišėjau? 

Hobas jau norėjo atrėžti: “Po velnių, aš ir pats galiu 
išsivirti kavos, tik pasukite mane virtuvės pusėn ir lengvai 
stumtelėkite"'. Bet paskui jo proto velėną išvagojo dvi mintys. 
Pirmoji: “Atiduosiu viską pasaulyje už puodelį kavos, įspraustą 
į mano drebančias rankas“. Antroji: “Kai tik Henris išeis iš 
kambario, galėsiu šniukštelėti kartelį kitą, ir iškart atsigausiu". 

- Ačiū, Henri, jeigu jums nesunku, mielai išgerčiau 
kavos. 

Henris nuėjo į virtuvėlę ir greitai paruošė Hobui tirpios 
kavos, įpylęs į puodelį karšto vandens iš čiaupo. Palaukęs, kol 
Hobas nugers porą gurkšnių, paklausė: 

- Dabar jau geriau? 

- Tiesiog puiku, Henri. Misteris Rozenas nesakė kada 
grįš? 

- Jis man niekada nieko nesako, - palingavo galva 

Henris. - Aš tik tvarkau butą. Dar ko nors pageidausite? 

Hobas papurtė galvą. 

- Tuomet jau eisiu. Iki pasimatymo kitą šeštadienį, 
jeigu jūs čia dar būsite. 

Vos tik Henris pasišalino, Hobas atidarė arbatos stale- 
lio stalčių ir iškart pamatė didelę onikso plokštelę, tvarkingai 
padėtą valytojo. Kokainas, skustuvas ir auksinis šiaudelis tebe- 
gulėjo ant plokštės. Matyt, Henris labai patikimas tarnautojas, 
jeigu kiekvieną šeštadienį randa čia tokių dalykų ir nepameta 
galvos. O gal jis tiesiog religingas. 

Bet jeigu šiandien šeštadienis... 

Teks pažvelgti tiesai į akis: jeigu šitas žmogelis buvo 
sinagogoje, vadinasi, tikrai šeštadienis. 

O kur tuomet dingo penktadienis? Ir, jeigu jau kalba 
pakrypo apie tai, kurią savaitės dieną jis išskrido iš Ibicos? 
Kažkam pavažiavo stogas - arba jam, arba laikui. Ko gero, kol 
kas verčrau apie tai negalvoti. Diena pradingo. Kas pradings 
kitą kartą? Atskyręs skustuvo peiliuku dvi trumpas kokaino 
atkarpėles, Hobas įkvėpė jas pro nosį. Kristalėliai nudegino 
šnerves. O po sekundės galvoje prašviesėjo, dantų smegenys 
maloniai nutirpo lyg pirminėje peritonito stadijoje. Hobo savi- 
jauta iškart pagerėjo: jokia priemonė taip nepalengvina kokai- 
no perdozavimo pasekmių, kaip pats kokainas. Kelias akimir- 
kas Hobas kovojo su pagunda truktelėti dar porą kartų. Ir 
staiga suskambo telefonas. 

Hobas nusprendė jo nepaisyti. Tačiau ne taip papras- 
ta leisti telefonui įkyriai čirkšti, net jeigu jis ne tavo. Telefonas 
net springdamas reikalavo pakelti ragelį. Bet juk Maksas turėtų 
būti įjungęs autoatsakiklį! O gal jis paprasčiausiai nekreipia 
dėmesio į tokius skambučius - kam labai reikia, perskambins 
vėliau. 

Telefonas atkakliai skambėjo. Nutilo gal tik po 
dvidešimto skambučio. 

Hobas baigė gerti kavą, atsidarė lagaminą ir išdėliojo 
savo skurdų garderobą: atsarginiai džinsai, pora marškinių, 
baltinių pamaina ir storas megztinis tam atvejui, jeigu birželį 
netikėtai pašaltų. Tada nuėjo į vonią ir nusiprausė po dušu. Tai 

padėjo. Nusiskuto. Tai dar labiau padėjo. Galiausiai apsirengė 
ir patraukė į svetainę. 

Abu vaizdo magnetofonai, pasišiaušę mygtukais, 
skalėmis ir mažytėmis raudonomis bei žaliomis lempelėmis, 
atrodė baisiai sudėtingai. Nedera laužyti šeimininko žaislų. 
Hobas nutarė technika užsiimti vėliau, patenkinęs kur kas 
svarbesnį poreikį - jį kamavo alkis. Jis jau ketino panaršyti po 
virtuvėlę, kai telefonas vėl suskambo. Pirmajam aparatui pri- 
tarė dar vienas, esantis kažkuriame kitame kambaryje. Hobas 
nepakėlė nei vieno, nei kito ragelio, nusprendęs pirmiau 
apžiūrėti Makso apartamentus: gal šeimininkas guli kur nors 
be gyvybės požymių ar net be pačios gyvybės. 

Makso miegamajame, esančiame kitapus svetainės, 
Hobas aptiko atidarytą biuro stalčių, o jame pustuzinį raktų 
ryšulėlių. Po raktais gulėjo visur esantys buteliukai su kvaiša- 
lais ir piliulėmis. Bet jokios žolės, nors Hobui labiausiai norė- 
j0si būtent jos. Užtat ten pat po stiklu puikavosi koks pusan- 
tro tūkstančio dolerių šimtinėmis kupiūromis, suimtomis plačia 
mėlyna gumute. O po banknotais - trisdešimt aštuntojo kalibro 
revolveris “Smitė1 Veson"'. Hobas nė pirštu neprisilietė prie jo. 
Šitie daikčiukai kartais suveikia nuo menkiausio prisilietimo. 
Kiek galėjo spręsti Hobas, ginklas atrodė užtaisytas. 

Žvelgdamas į revolverį, narkotikus ir pinigus, Hobas 
paniro į niūrias mintis. Bet ūmai vėl suskambo telefonas. Ir tą 
pačią akimirką buto durų spynoje sutraškėjo raktas. 


13 skyrius 


Norit atrakinti Makso buto duris, reikalingi trys raktai. 
Hobas girdėjo, kaip viena po kitos trakši spynos. Paskui durys 
atsilapojo, ir įėjo Dori, Makso sekretorė, su kuria Hobas jau 
susipažino - prieš dvidešimt keturias valandas, jeigu tikėtum 
Henriu. Bet jeigu netikėtum valytoju negru, išpažįstančiu ju- 
daizmą ir nevagiančiu savo šeimininko kvaišalų, tai kuo tada 
išvis tikėti? Dori vilkėjo juodą aptemptą nertinį ir tvido kelnes. 

- Ar žinote, kiek laiko trunka atvažiuoti čionai iš Bruk- 
lin Haitso? - griežtai paklausė ji. 

- Pusvalandį? - spėjo Hobas. 

- Valandą dvidešimt minučių, įskaitant penkiolikos 
minučių prastovą ant tilto. 

- Labai jus užjaučiu, bet aš dėl to nekaltas. 

- Ir dar kaip kaltas! Maksas jau ne pirmą valandą mė- 
gina jums prisiskambinti, bet ten, iš kur jūs atvykote, matyt, 
nepriimta atsiliepinėti į telefono skambučius. O gal jūs netgi 
dorai nesupratote, kas čia taip skamba. 

- Mes Ibicoje esame girdėję apie telefonus, - pranešė 
Hobas, - bet jais nepasitikime. 

- Akivaizdu. Žodžiu, Maksas paskambino man ir pa- 
prašė išsiaiškinti, gyvas jūs ar miręs, o jeigu gyvas, paprašyti 
jus nukelti telefono ragelį - Maksas nori su jumis pasikalbėti. 

Visa tai Dori išbėrė svilindama Hobą žvilgsniu - 
žavinga ir įtūžusi, kaip tik tokia, kad Hobas pasijustų atsidūręs 
pažįstamoje teritorijoje: kaltinamas tuo, jog nepadarė kažko, 
ko nenorėjo daryti. Jis ką tik susipažino su Dori, bet žiūrint iš 
šalies atrodė, kad jų nevykusi santuoka jau balansuoja ant iši- 
rimo ribos. Hobas mintyse pasižymėjo, kad šios merginos jo- 
kiu būdu negalima vesti; visai pakaktų 1r pasimatymų su ati- 
tinkamais pratęsimais. 

- Ko jūs į mane taip spoksote? - neištvėrė Dori. - Gal 
mano makiažas netvarkingas? 

- Žinote, jūs nuostabi, kai pykstate, - pasakė Hobas. 

Dori išpūtė į jį akis. Nuo šitos stilistinės figūros, prie- 
šingybių derinio, jos išsipūtusios burės ūmai nukaro. Matyti, 

"kad dviprasmybės varo ją iš proto. Hobas pastebėjo, kad apa- 
tinė merginos lūpa drėgnai sužvilgo. 

- Jūs trenktas, - galiausiai pratarė ji. 

- Visai ne. Tiesiog aš tokiu įmantriu būdu kviečiu jus 
su manimi papietauti. 

Dori susimąstė. Akivaizdu, kad pasiūlymas jai neatro- 
do nepriimtinas. Kažkas tarp judviejų mezgasi. Bent jau iš 
Hobo pusės tai tikrai. Jo širdis pašėlusiai daužėsi. Šalutinis 
kokaino poveikis ar nuoširdus žmogiškas jausmas? Nors, tiesą 
sakant, koks skirtumas? 

Ir staiga - pačiu laiku - suskambo telefonas, seniai 
grasinęs įsikišti, Dori ir Hobas pažvelgė vienas į kitą, paskui į 
telefoną, užvertusį į juos debilišką gelsvą fizionomiją, išmar- 
gintą skaičiukais. Jis skambėjo ir skambėjo, maldaujamai ir 
tūžmingai - kartais jie elgiasi taip vaikiškai, tie telefonai. Hobas 
ryžosi palaukti, ko! jis nutils. Aš Tarzanas, tu - Telefonas. 
Tačiau Dori neištvėrė ir pakėlė ragelį. 

- Aha, jis čia, tavo senasis bičiulis iš Ibicos. - Ji per- 
davė ragelį Hobui. - Jus. Eisiu, išvirsiu kavos. - Ir išsmuko į 
virtuvėlę. 

- Maksai, tu? - pasiteiravo Hobas. 

- Kaip laikaisi, vaikeli? - pasidomėjo Maksas. 

- O ką? | 

- Hobai, aš turėjau garbės užduoti tau klausimą. - Ne- 
paisant energingo tono, jo balsas atrodė tolimas ir silpnas. 

- Iš kur skambini, Maksai"? 

- Iš Paryžiaus. 

- Iš to Paryžiaus, kuris Prancūzijoje? 

- Po velnių, be abejo, ne iš to, kuris Teksase. 

- Jis Paryžiuje! - šūktelėjo Hobas Dori. 

- Žinau, - atsiliepė toji. - Su cukrumi ir grietinėle? 

- Juodą. S 

- Atleisk, neišgirdau, - nesuprato Maksas. 

- Maksai, tu tikrai Paryžiuje, Prancūzijoje? 

- Dievaži, Hobai, aš tikrai Paryžiuje, Prancūzijoje. 
Sėdžiu “Sin" viešbutyje Monparnaso ir Raspaj rajone. 

- Bet kaip tu atsidūrei Paryžiuje? 

- Nuskridau senu geru avialaineriu, vaikeli. Jiems nie- 
ko nereiškia sulakstyti iki Paryžiaus ir atgal. 

- Na, gerai, - pagaliau įsisąmonino Hobas. - Tu 
Paryžiuje. Kokios dar naujienos? 

- Taip jau geriau! Paklausyk, Hobai, netikėtai iškilo 
vienas skubus reikalas. Turėjau nedelsiant atvykti čionai 
užbaigti vieną sandėriuką. Būsiu čionykštės agentūros “Dar- 
tua" dalininkas. Pelninga sutartis, labai pelninga. Maždaug po 
savaitės tapsiu vienu iš didžiausios modelių agentūros tiek 
Europoje, tiek Amerikoje savininkų. O tai, mano berniuk, ne 
juokai! 

- Sveikinu, Maksai. 

- Ačiū. Bet štai dėl ko skambinu: man verkiant reika- 
linga Paryžiuje viena iš mano manekenių. Jos vardas Aurora. 
Aurora Sančes. Tikriausiai ji neskambino, kol manęs nebuvo? 

- Deja, ne. 

- Žodžiu, ji reikalinga man čia. Prižadėjau Monmoran- 
si, kad Aurora dalyvaus jo pavasario kolekcijos pristatyme. 
Aurora taps jo metų modeliu, o tai reiškia - top modeliu. Tai 
vainikuos mano sandėrį su “Dartua". 

- Puiku, Maksai. 

- Aha, žinau. Bet reikia atitempti čionai Aurorą. 
Hobai, aš noriu tave nusamdyti, kad surastum man tą merginą 
ir kaip įmanoma greičiau įsodintum į lėktuvą iki Paryžiaus. Ir 
pats atlydėtum ją. Trumpai tariant, noriu, kad pats asmeniškai 
man ją pristatytum. Tai labai svarbu, Hobai. Apsiimsi? 

- Kodėl gi ne? Tačiau reikalas gali užtrukti. Kaip aš 
gausiu bilietus? Ar ji turi pasą? Ir kur man ją rasti? Beje, kiek 
tu man už tai užmokėsi? 

- Žinojau, kad galiu tavimi pasikliauti. Už šią paslaugą 
gausi dešimt tūkstančių dolerių, Hobai. Lygiai tiek, kiek tau 
trūksta, vaikeli. Geriau ir nesugalvosi, ar ne? Bet privalai viską 
mesti ir tučtuojau imtis darbo. 

- Už dešimt tūkstančių dolerių aš išbrauksiu iš savo 

dienotvarkės visus susitikimus savaitei į priekį. Velniai rautų, 
net dviem savaitėm. 

- Man reikia tik dviejų dienų, Hobai. Bet privalai 
pristatyti Aurorą į Paryžių. Dėl bilietų nesuk galvos, jau 
užsakiau juos tavo vardu. Tau belieka tik atsiimti juos prie 
Prancūzijos oro linijų langelio Kenedžio oro uoste. Lėktuvas 
išskrenda lygiai septintą ryto. Turėsi atvažiuoti valanda ank- 
sčiau. Tavo pasas tvarkingas? 

- Dėl mano paso nesijaudink. Bet ar Auroros doku- 
mentai tvarkingi? 

- Tuo pasirūpinau dar būdamas Niujorke. Numačiau, 
kad man gali jos prireikti. 

- Gerai, tai kur galėčiau ją rasti? 

- Turi popieriaus lapelį ir šratinuką? Puiku, duosiu tau 
kėlis adresus ir telefonus. - Maksas ėmė diktuoti, o kai baigė, 
Hobas garsiai perskaitė, ką užsirašęs. - Na, štai, lyg ir viską 
susakiau. Mano miegamajame ant staliuko guli užrašų knygutė 
odiniais viršeliais. Ten yra Kelio ir Dori telefonų numeriai. 
Pinigų išlaidoms rasi kairiajame biuro stalčiuje. O taip pat 
apsčiai pats žinai ko, jeigu prireiktų. Mano telefono numeris 
šiame viešbutyje irgi bus užrašų knygutėje. Aš visada čia ap- 
sistoju, atvykęs į Paryžių. Padaryk man šitą paslaugą, Hobai. 
Čiupk Aurorą ir tempk ją čionai. 

- O ji nesispyrios? - sunerimo Hobas. - Kai tenka 
prievarta grūsti Žmones į tarptautinį reisą, imu papildomą 
mokestį. 

- Tu ką, juokauji? Aurora žado neteks iš džiaugsmo, 
vos išgirdusi apie Paryžių. Viskas eis kaip sviestu patepta, 
Hobai. Tik padaryk, ko prašau! Gerai, vaikeli? 

Kai Hobas dėjo į vietą telefono ragelį, jo rankos virpė- 
jo. Gal dar pauostyti? Ne! Reikia imtis darbo. Tokia neįtikėtina 
sėkmė jo dar nebuvo aplankiusi. Šis menkas darbelis leis 
pastatyti agentūrą ant kojų, apmokėti traspaso, o iš to, kad liks 
iš pusantro tūkstančio dolerių smulkioms išlaidoms gal pavyks 
kiek išskirti Hariui Hemui Ibicoje, Žanui Klodui Paryžiuje ir 
Naidželui Vitonui, kad ir kur jis dabar kiurkso. O visas darbas 
- tik surasti mergužėlę, vardu Aurora, ir pristatyti ją į Paryžių. 
Kas gi čia sunkaus? 


57 


14 skyrius 


Prasegusi talpų rankinuką, Dori - dalykiškumo 
įsikūnijimas - išsitraukė bloknotą. 

- Štai mano turimi duomenys apie Aurorą. Ji gyvena 
Rytinėje šešiasdešimt šeštojoje gatvėje, šalia Ist River Draiv, 
kitame miesto gale. Štai fotostudijos, kur ji atlieka daugiausia 
užsakymų, numeris. Dar turiu jos tetos adresą ir telefono nu- 
merį Brukline, bet Aurora ten nebūna. O čia bažnyčios, kur ji 
lankosi, numeris, taip pat Brukline. Taip pat kelios jos 
nuotraukos. Štai, imkite. Kuo dar galiu jums padėti, kol 
neišvažiavau namo? 

- Sakykite, ar Aurora turėjo kokių nors priežasčių 
išvažiuoti iš miesto? 

- Kiek žinau, ne. - Dori žvilgtelėjo į laikrodį. - Jau 
beveik antra valanda. Paieškoms turite likusią dalį dienos ir 
visą naktį. Jūsų lėktuvas išskrenda septintą ryto iš Kenedžio 
oro uosto tarptautinių skrydžių sekcijos. Kelis jus nuveš. Jis 
turėtų netrukus pasirodyti... 

Ji nebaigė kalbėti, nes spynoje sutraškėjo raktas. Abu 
sustingo laukdami. Durys atsidarė, ir įėjo Kelis. 

- Keli, - pradėjo Dori, - nežinau, ar tu informuotas apie 
Paryžių... 

- Informuotas. Maksas skambino man į sporto salę. Aš 
iškart atvažiavau. - Jis pasisuko į Hobą. - Judu sų Aurora tu- 
rite išdumti rytiniu reisu iš Kenedžio, teisingai? O aš kol kas 
pavežiosiu jus, kur reikės. Limuzinas apačioje. Aš pasirengęs 
vežti, kai tik jūs susiruošite. Bagažo daug? 

- Vienas lagaminas. Miegamajame, - atsakė Hobas. - 
Man reikia tik susimesti į jį savo drapanas. 

- Nesirūpinkite, aš padarysiu tai už jus. Ir nunešiu į 
limuziną. 

- Dar turiu rasti Aurorą. 

- Et, tai nebus sunku. Paprastai ji sėdi namie, kai ne- 
sifotografuoja ir nebūna su Maksu. 

- Kaip tik tai ir ketinu išsiaiškinti. Atleiskite, bet man 
reikia paskambinti. 

- Aš važiuoju namo, - pranešė Dori. 

- Užsuksiu į virtuvę, pasiimsiu alaus, - pasakė Kelis. - 
Nežinote, Henris atnešė? Nesvarbu, pats pažiūrėsiu. 

Kelis išėjo, jo žingsniai nutolo koridoriumi virtuvės 
link. Dori pasičiupo rankinuką, atsainiai mostelėjo Hobui ir 
pasišalino, rūpestingai uždariusi paskui save buto duris. Hobas 
įsitaisė prie telefono. 

Surinko Auroros numerį. Užimta. 

- Alio, Aurora? Čia Maksas. 

- Kad tu prasmegtum, Maksai, aš visą naktį dėl tavęs 
akių nesumerkiau! Kur tu? 

- Nepatikėsi, vaikeli. 

- O tu patikrink. 

- Paryžiuje. 

Pauzė kitame laido gale. Paskui: 

- Juokauji? 

- Ne, vaikeli, kalbu rimtai. Sėdžiu “Sin" viešbutyje 
šalia Kaspaj bulvaro. Pameni šią įstaigėlę, ką? 

Giliai įkvėpusi, Aurora prisivertė išlaikyti ramybę. 

- Ką tu ten veiki? Maniau, kad į Paryžių skrisime kar- 
tu. 

- Kaip tik dėl to ir skambinu. Klausyk, vaikeli, ar pa- 
meni tą mažytį reikaliuką, apie kurį mudu kalbėjomės? Reika- 
liuką, kuris padarys tave “Dartua"" metų modeliu? 

- Taip, Maksai, puikiai prisimenu. 

- Žodžiu, čia šis tas pajudėjo, ir atsirado galimybė 
viską sutvarkyti dabar pat. 

- Betgi tai puiku, Maksai! Kada man išskristi? 

- Ryte. Aš viskuo pasirūpinau. Tave kai kas palydės. 
Bet iš tikrųjų tai ne taip paprasta, kaip atrodo. 

- Taip ir žinojau, kad iškils problemų. 

- Visų pirma, norit prasukti šį reikaliuką su “Dartua", 
man reikalingi pinigai. 

- Betgi tu turi pinigų, Maksai! 

- Ne tiek, kad įpirkčiau dalį “Dartua"'. Man reikia dar 
kelių šimtelių. 

- Na, tą patį tvirtinai ir anksčiau. Nematau, kad kas 
nors būtų pasikeitę. 

- Ogi tai, kad man pasitaikė proga gauti pinigų. Pameni 
tą kitą reikaliuką, apie kurį buvau užsiminęs? Tai štai, 
traukinys jau pajudėjo. Mane aplankė bičiulis, Hobas Drako- 
nianas. Netrukus jis tau skimbtels. 

- Ko? 

- Liepiau jam surasti tave ir pristatyti į Paryžių. 

- Vis dar nesuprantu, kur link suki, Maksai. 

- Hobas - privatus seklys. Aš moku jam už tai. 

- Kuriems galams? 

- Paklausyk, vaikeli, nejaugi man reikės pasakyti 
paraidžiui? Santosas skambino iš oro uosto. Jis ką tik atskri- 
do. Ir turi man prekę. Pakas perduos ją tau. 

- Maksai, tu gyveni Niujorke, pasauliniame narkotikų 
prekybos centre, o susiruošei gabenti prekę į Paryžių. 

- Taip, susiruošiau. Tai dalykinis susitarimas. Valstijų 
rinka perpildyta. Niujorke aš neturiu reikiamų ryšių, kad 
galėčiau prasukti stambų sandėrį. O kiurksoti ten ir užsiiminėti 
smulkia prekyba, kaip anksčiau, nebenoriu. Čia, Paryžiuje, 
galiu pasirašyti sutartį su “Dartua" ir padaryti tave metų mo- 
deliu. Ir pagaliau gauti tai, ko noriu. 

- Maksai, tu kuoktelėjai, jeigu manai, kad aš galėsiu 
pervežti prekę. Juk sakiau, turiu problemų su Emilijo. 

- Kaip nors pasistenk nuo jo pasprukti. 

- O kaip pratempti prekę pro muitinę? Nori patupdyti 
mane už grotų? 

- Brangute, patikėk, nebus jokių nemalonumų. 

- Tai kodėl nenuvežei pats? 

- Todėl, kad aš Paryžiuje, o ne Niujorke. 

- Ne, aš nesutinku imtis šito reikalo. 

- Aš turiu būdą prasukti jį be jokios rizikos. Kaip sa- 
kiau, tave lydės Hobas Drakonianas. 

- Na, ir kas? 

- Liepsiu Keliui pakišti prekę į jo bagažą. Neiškils jo- 
kių problemų. 

- O jeigu iškils, kad laukia Hobo? 

- Nieko jam neatsitiks. Jeigu Hobą sučiups, jis įtikins 
faraonus, kad yra niekuo dėtas. Jį truputį patąsys ir paleis. 


61 


- Tu įsitikinęs? 

- Beveik šimtu procentų. 

- Velniškai patogus požiūris į draugus. 

- Tik pagalvok, metų modelis! O aš tapsiu “Dartua" 
dalininku. Brangioji, ant kortos pastatyta labai daug. 

- Nepatinka man visa tai, Maksai. 

- Prašau, Aurora, nežiūrėk į situaciją iš tamsiosios 
pusės. Viskas bus gerai. 

- Tiek to, Maksai. Jis juk tavo draugas, ne mano. Ir ką 
man dabar daryti? Laukti jo skambučio? 

- Būtent. Išvykstate rytoj ryte. Iki greito pasimatymo, 
vaikeli. 


16 skyrius 


Ūmai Pakas pasileido tekinas. Persekiotojai puolė iš 
paskos. Dabar jie buvo už Rokfelerio centro, kažkur Penkias- 
dešimtojoje gatvėje, ir Pakas skuodė pirmyn kiek įkabindamas, 
laviruodamas tarp praeivių ir pinigų prašinėtojų, 0 jo 
storpadžiai sportbačiai minkštai šlepsėjo į pilką afaltą. 

Diena buvo pati tinkamiausi žaisti gaudynes Manhe- 
teno centre. Minios, ką tik plūstelėjusios į gatves, tik probėgš- 
mais spėdavo žvilgtelėti į bėgančią trijulę - persekiotojų kak- 
krūtinė kilnojasi, jis nardo kairėn ir dešinėn, bėga, suka: atkak- 
liai verždamasis centro link, į nežinomą tikslą. 

- Stok, patrakėli! - riktelėjo priekyje bėgantis per- 
sekiotojas. - Aš noriu su tavimi pasikalbėti! 

- Nesuprasti anglų kalbą! - atsiliepė Pakas. Juk nieka- 
da nežinai, kur prarasi, kur išloši. Mažytis melas tinkamu laiku 
gali sutepti užstrigusius krumpliaračius, paversdamas bevil- 
tišką situaciją tiesiog juokinga. Bent jau tokią mintį jis nagrinė- 
jo universitete, studijuodamas Svedenborgą. Pakas energingai 
krestelėjo galvą. Kokios nesąmonės kartais lenda į galvą bė- 
gant! Ir pasuko į Penkiasdešimt trečiąją gatvę. Jo kojos pačios 
susilenkdavo, atsispirdavo ir vėl išsitiesdavo, tiksliai kartoda- 
mos reikiamus judesius. Grįžtelėjęs per petį vaikinas išvydo 
artėjančius persekiotojus - vienas augalotas, kitas žemesnis. Be 
abejo, ginkluoti. Tai nesekmė - nei iš šio, nei iš to įsitaisyti 
tokią uodegą! Dabar vykti į pasimatymą negalima. Reikia 
žūtbūt atsikratyti persekiotojų. Bet kaip? 

Tą akimirką Pakas atsidūrė prie didžiulio pastato su 
minia žmonių prie įėjimo, šmurkštelėjo į properšą tarp jų ir 
įbėgo į Šiuolaikinio Meno muziejų. 


17 skyrius 


Tiesą pasakius, Baironas, muziejaus bilietų pardavėjas, 
išvis nenorėjo įleisti Pako, kadangi tas iš pažiūros atrodė kaip 
žmogus, kurio domėjimasis paveikslais apsiriboja jų grobimu 
arba bjaurojimu. Kur matyta, kad tipelis mažytėmis paukš- 
tiškomis akimis ir sunkiaatlečio pečiais grožėtųsi paveikslais! 
O jau kaip apsirengęs! 

Baironas pagalvojo, kad reikėtų įspėti kurį nors iš ap- 
saugos darbuotojų, kadangi vaikinas iš tiesų atrodė įtartinas. 
Jis netgi siektelėjo aliarmo mygtuko, bet ūmai sustingo - mat 
Pakas jam kažką priminė. Sutrikęs Baironas porą minučių 
mėgino prisiminti, ką būtent, ir staiga jį tarytum žaibas per- 
vėrė: velniai rautų, juk šitas vyrukas - kaip iš akies trauktas 
Diegas Rivera! O Rivera buvo didis menininkas, tik niekieno 
nesuprastas! 

Aišku, išorinis panašumas dar nieko nereiškė, bet visgi 
Baironas nenuspaudė aliarmo mygtuko. Juolab kad po akimir- 
kos prie jo priėjo aukštas, tamsiaplaukis simpatiškas vyriškis, 
nusipirko bilietą ir pasakė: | 

- Tikriausiai dirbti čia labai smagu. - Ir nusišypsojo. 

Tuo tarpu Pakas žingsniavo per pirmojo muziejaus 
aukšto sales, net nenujausdamas apie bilietų pardavėjo dve- 
jones. Kažin, kaip ten persekiotojai? Ar pastebėjo, kad jis 
įsmuko čionai? Ar įėjo iš paskos? Vaikino akys šmirinėjo į 
visas puses lyg išsigandę juodi triušiukai, susigūžę į juodus 
kamuoliukus. Pakas užmetė žvilgsnį į skulptūrų sodelį. Panašu 
į metalo laužo krūvą, laukiančią, kol atvažiuos šiukšlininkai. 
Vėl grįžo vidun ir marmuriniais laiptais pakilo į antrą aukštą. 
Kiek palaukė. Persekiotojai nesirodė. Ką g1, metas išeiti ir 
paskambinti telefonu. 

Paskambinti telefonu... Kaip tik šito etapo Pakas 1a- 
biausiai bijojo. Mat jis, galima sakyti, sirgo telefonofobija. 
Pako tėvas numirė nuo ausies infekcijos po to, kai mėgino tele- 
fonu priprašyti mokesčių inspektorių bent truputėlį sumažinti 
mokestį, kadangi pastaruoju metu jam siaubingai nesisekė. 
Seniui nuolat ateidavo į galvą panašios idėjos. Liga prasidėjo 
nuo kažkokio grybelio, pasirodžiusio aplink ausį taisyklingu 
apskritimu. Iš to jis ir suprato, kad užsikrėtė nuo telefono, seno 
purvino telefono San Mateo de los Montes kaime, San Isidro 
salos Mateloso provincijoje, kur gyveno Pako šeima. 

: „Apie savo baimę Pakas niekada niekam nepasakojo. 
Labai jau jam magėjo gauti šį darbą. Jis norėjo nuvykti į Jung- 
tines Valstijas, kad galėtų padirbėti su savimi. Vis tiek kada 
nors ateis momentas, kai jis bus priverstas atlikti kažką itin 
svarbaus, kai iškils kažkoks žyvybiškai svarbus reikalas, ir teks 
įveikti save. Kadaise, kai Pakas buvo uolus Mažųjų Dvasių 
bažnyčios lankytojas, pati žynė pasakė jam: “Išbandymo die- 
na neišvengiamai ateis, diena, kai tau teks įveikti tai, kas ank- 
sčiau atrodė neįmanoma". “Ar negalėtumėte bent užsiminti, ką 
būtent? - tada paklausė jis. “Negalima, pats žinai." 

Nuo to laiko Pakas dažnai susimąstydavo apie tą jo 
laukiantį išbandymą, bet atsakymo niekada nerasdavo, bent jau 
tiesioginio. Tik nuojauta... 


044 


Išėjęs iš muziejaus, Pakas patraukė Penkiasdešimt 
trečiąja gatve ir pamatė telefono būdelę. Taip, beveik iš kar- 
to. Jis susižvejojo kišenėje penkias monetas, kuriomis nesą- 
moningai žaidė nuo tos minutės, kai paliko pasiuntinybę. Tada 

giliai įkvėpė ir įžengė į telefono būdelę. Būdamas šioje srityje 
visiškas naujokas, Pakas net nenumanė, kad būdelė turi duris, 
kurias galima, ir netgi reikia uždaryti. 

Įmetė monetą į automatą. Jai įkritus, surinko numerį, 
giliai įsispaudusį atmintin - Santosas pareikalavo išmokti jį 
mintintai iš vieno ir iš kito galo. Telefonas atliko tradicinį garsų 
repertuarą. Pakas dar niekada negirdėjo telefono skleidžiamų 
garsų, nes dar niekada gyvenime nekalbėjo telefonu ir netgi 
nesiklausė, kaip kalba kiti - ir vis dėl tos fobijos. Tačiau Pakas 
buvo tiek įžvalgus, kad paprašė savo draugo Ramono, vaikinu- 
ko iš gimtojo kaimo, įrašyti telefono garsus į juostelę - tam, 
kad išbandymo valandą nepasijustų visiškas bejėgis. 

Kažkokiu stebuklingu būdu telefonas išleido būtent 
tuos garsus, kurie buvo įrašyti Ramono juostelėje, tik čia jie 
skambėjo stipriau, sodriau - ką ir bekalbėti, visgi Jungtinės 
Valstijos. 

- O paskui metalinis balsas, kiek prislopintas trukdžių, 
aiškiai pratarė: 

- Sveiki, tai Aurora Sančes. Deja, dabar negaliu priei- 
ti prie telefono... 


18 skyrius 


Naidželas Vitonas, vienas iš Hobo “Alternatyviosios 
seklių agentūros" darbuotojų, sėdėjo plikut plikutėlis viename 
Paryžiaus bute, skaitinėdamas mėnesio senumo “Times"' nu- 
merį. Jis prižiūrėjo Emilės Šumacher apartamentus, kol pati 
Emilė leido laiką keliaudama po Provansą. Tai buvo speciali 
meninės pakraipos ekskursija, į kurią įėjo apsilankymas Monė 
sode bei nakvynė mažytėje egzotiškoje vietinėje tavernoje. 
Rečiausia proga suderinti tapybą plenere su gurmaniškais 
pomėgiais tik už porą tūkstančių dolerių dešimčiai dienų. Gido 
vaidmenyje važiavo pats mesjė Grinė, žymusis prancūzų i1m- 
presionizmo specialistas. O jo žmona madam Grinė buvo žymi 
eseistė iš Britų kulinarinio žurnalo. 

Emilė galėjo leisti sau tokias išvykas, kadangi pinigų 
jai netrūko: Prieš išvažiuodama toji aukšta, perkarusi garbaus 
amžiaus našlė patikėjo Naidželui maitinti jos katytes ir išvesti 
pasivaikščioti kalytę Kvifę - baisiai įtarią Čiaučiau, pa- 
kenčiančią kates, bet nemėgstančią žmonių. Išskyrus Naidželą. 
Naidželas gebėjo susitarti su gyvūnais - tik kokia nauda iš to- 
kio sugebėjimo? Nebent jis sumanytu tapti veterinaru arba 
atidaryti zooparduotuvę. 

Tačiau Naidželas neplanavo nieko panašaus. Toks dar- 
bas buvo ne jo charakteriui. Nepasakytum, kad jis buvo tin- 
ginys. Naidželas mielai imdavosi darbo, jeigu būdavo beveik 
Šimtu procentų garantuotas, kad iš to neturės jokio pelno. Jis 
savo rankomis, beveik be niekieno pagalbos perstatė ir sure- 
montavo vilą Ibicoje, San Chosė kaimelyje, o paskui, pagautas 
donkichotiško dosnumo impulso, perrašė ją buvusiai žmonai 
Nensei. Naidželas tiesiog negalėjo nevaidinti turtuolio, nors 
nuolat sėdėdavo be cento kišenėje. Kadaise Vitonų giminė 
turėjo nemažai pinigų - pakankamai, kad suteiktų Naidželui 

bei jo broliui Eduardui išsilavinimą Itone, 

Protingasis Eduardas tapo valstybės tarnautoju ir dabar 
darbuojasi neišvaizdžiame vyriausybiniame pastate Bromlyje. 
Niekas tiksliai nežino, kuo jis užsiima. Sėdi užsienio reikalų 
skyriuje. Tvarko kažkokias nuobodžias prekybines sutartis. 
Bent jau oficialiai. 

O iš tikrųjų Eduardas dirba viename iš žvalgybos po- 
skyrių, vadinamame santrumpa nuo MI-5 iki MI-16: santrum- 
pa reguliariai keičiama, tiesiog tam, kad priešai neatsipalai- 
duotų. Tiesą sakant, protingasis brolis beveik nepakyla iš už 
rašomojo stalo ir niekada nesitrenkia šnipinėti kažkur į užsienį. 
Provokacijos, nešvarūs darbeliai, rizika - visa tai prasimanymai 
iš romanų apie šnipus, kurių Eduardas niekada neskaito. Rizi- 
kingąją darbo pusę jis patiki nuotykių ieškotojams, tokiems 
kaip Naidželas. O jį patį visiškai patenkina tūnojimas kabinete 
ir popierių dėliojimas iš vienos vietos į kitą. 

Tai anaiptol nereiškia, kad Naidželas priklauso Gil- 
dijai. Be abejo, jam tai visai patiktų, kadangi Naidželas - tikras 
patrakėlis, labiausiai pasaulyje mėgstantis trankytis po tokias 
vietas kaip Beliza ar Maču Pikču ir ieškoti paslėptų lobių. Ti- 
pas, panašus į Džeimsą Bondą, tik nejaučiantis meilės vy- 
riausybei, kuriai Džeimsas visgi buvo lojalus. Naidželas jautė 
antipatiją visom valdžiom iš eilės, todėl jam buvo nusispjau- 
ti, kuri iš jų ima viršų. Nepaisant to, Naidželas retsykiais pagel- 
bėdavo broliui, kuomet po ranka nebūdavo kitų Žmonių su jo 
talentais, tačiau be ambicijų - sutikite, toks derinys pasitaiko 
itin retai. 

Kadaise Vitonai buvo turtingi, tačiau šeimos turtui 
kažkas nutiko. Savąją dalį Naidželas iššvaistė, susidomėjęs 
lošimu iš stambių sumų. Sėkmingam lošimui jis buvo perne- 
lyg šaltakraujiškas. Norint užsidirbti duonai tokiu būdu, reikia 
mokėti laiku išsigąsti. Namas Ibicoje jam irgi nemažai kaina- 
vo, nors didžiąją darbo dalį jis atliko vienas pats. O galiau- 
siai neteko visko. Tiksliau, savo noru atidavė buvusiai 
žmonelei, gražutei Nensei: šiaip ar taip, jai dar reikia išauginti 
vaikus. 

Taip kad dabar Naidželas buvo plikas ir basas, kaip 


sakoma. Laukdamas, kol pasitaikys palankesnė proga pasipel- 
nyti, jis šiek tiek užsidirbdavo pragyvenimui “Alternatyvioje 
seklių agentūroje". 

Pastaruoju metu pasitaikė Emilės Šumacher buto 
Paryžiuje priežiūra. Emilei, senai šeimos draugei, net į galvą 
neatėjo, kad ji samdo Naidželą, kaip samdomas koks nors 
darbuotojas. Argi galima pasamdyti draugą, kad jis pagyventų 
tavo bute ir pavedžiotų tavo šunelį?! Nieku gyvu, kaip mėgs- 
ta sakyti Emilė, pasigavusi šį išsireiškimą iš savo pirmojo vyro 
Barnio - plikio pokštininko, prekiautojo nekilnojamu turtu iš 
Olbanio, Niujorko valstijos. 

Vieną dieną ji atsitiktinai sutiko Naidželą, Žingsniuo- 
jantį pro “Krijoną"", ir pakvietė jį arbatos. 

- Ką veiki Paryžiuje, Naidželai? 

- Šiaip, dykinėju be darbo laukdamas, kada prasidės 
lenktynių sezonas. - Naidželas veikiau būtų užlipęs ant ešafoto, 
negu prisipažinęs, kad paprasčiausiai neturi pinigų išvykti kur 
nors kitur. Jeigu jums neužtenka pinigų išvažiuoti iš miesto - 
tai jūs išties paskutinis vargeta. 

- O kur apsistojai? 

- Kaip tik ketinu persikelti į naują vietą, - išsisuko 
Naidželas. Jam buvo gėda prisipažinti, kad jį ką tik išgrūdo iš 
arabų viešbučio, nes neturėjo kuo užsimokėti. 

- Bet juk tai puiku! - apsidžiaugė Emilė. - Vadinasi, tu 
galėsi pagyventi mano bute? - Našlė paaiškino norinti dešim- 
čiai dienų išvažiuoti į specialią ekskursiją - ji tiesiog dievina 
Monė, tačiau niekuomet nesugebėdavo bent pakenčiamai pa- 
mėgdžioti jo manierą, o dabar štai pasitaikė proga išsiaiškin- 
ti, kur čia šuo pakastas - tačiau neturinti kam palikti savo au- 
gintinių. O samdyti agentūros darbuotoją nenorinti. 

- Jie vagia. Be to, pats Žinai, Kvifė nemėgsta svetimų 
žmonių. - (Kvifė - tai toji Čiau čiau veislės kalė.) - O tave ji myli. 

Naidželas sutiko. Emilė vos ne jėga įbruko jam pinigus 
gyvūnų maistui, paliko raktus ir tą patį vakarą išvažiavo. 
Netverdama džiaugsmu. Ir ko jai nesidžiaugti? Vyras aname 
pasaulyje, vienintelis sūnus Harvarde, gyvulėliai patikimose 
rankose, o priešaky - dešimt dienų su Monė ir gurmaniška 

virtuve. 

Tuo metu Naidželo kišenėse švilpavo vėjai. Juo dėtas, 
bet kuris kitas - ar bent jau didžiuma kitų - būtų pasiėmęs gerą 
saują Emilės paliktų frankų ir kur nors sočiai papietavęs. O 
Naidželas nuėjo ir pripirko šunų ir kačių konservų, pačių ge- 
riausių - sąžinė neleido jam gvieštis nė dulkelės to, kas pri- 
klausė jo globai patikėtiems gyvūnams - 0 už likusius pinigus 
nusipirko du prancūziškus batonus ir pakelį pašteto. Jis nieka- 
da nemokėjo protingai leisti pinigų. Baigiantis trečiajai dienai 
Emilės bute, sudorojęs visą proviziją per pusantros dienos, 
Naidželas ryžosi apiplėšti šaldytuvą, bet grįžo tuščiomis: Emilė 
ištuštino jį prieš išvažiuodama. Suvalgė visas atsargas, kad 
niekas neprapultų veltui. Išnaršęs sandėliuką, Naidželas apti- 
ko tik dvi skardines ragu. Jas išvalgė trečią bei ketvirtą dieną 
ir vėl atsidūrė ankstesnėje padėtyje, tik dar alkanesnis. 

Materialūs dalykai Naidželui niekada ypatingai nerūpė- 
jo, tačiau urzgiantis skrandis privertė susimąstyti apie praktinę 
gyvenimo pusę. Apsidairęs jis išvydo našlės bute daugybę 
mažmožių, kuriuos galima iškišti Kulenkuro sendaikčių tur- 
guje. Tačiau jis neįstengė prisiversti taip pasielgti. Kas, jeigu 
Emilė pastebės bjauraus krištolinio grafino dingimą? Galų 
gale, ji juk motinos draugė! Kad ir kaip išbadėjęs Naidželas 
negalėjo apvogti Emilės, net ir pavadindamas šį veiksmą “pa- 
siskolinimu". Jam buvo lengviau pačiupti ką nors už gerklės 
Monmartro tarpuvartėje, negu piktnaudžiauti šeimos bičiulės 
svetingumu. 

Ir visgi alkis - ne brolis. Naidželas paskambino keliems 
pažįstamiems, tačiau išplėšti porą frankų iš Žano Klodo 
nepavyko - pastarasis ir pats tupėjo ant seklumos - o visi kiti 
buvo išsidanginę iš Paryžiaus (tikriausiai pramogavo, 
pliekdami kortomis Diuvilyje ir kimšosi pilvus prašmatniuose 
restoranuose). Tada įsitaisė ant sofos, užsirūkė (jam dar liko 
septynios cigaretės) ir atidžiai nužvelgė čiau čiau Kvifę. Kvi- 
fė, ne itin protinga netgi pagal šuniškus standartus, pribindzeno 
prie jo, tikėdamasi glamonių. 

- Kvife, širdele, - pasakė Naidželas, - tu kažko perne- 
lyg suapvalėjai. 

Supratusi tai kaip komplimentą, Kvifė patenkinta su- 
niurzgė. 

- Todėl, - tesė Naidželas, - nuo šios dienos turėsi laiky- 
tis dietos. Kfivė porąsyk kiauktelėjo, bet tie garsai visiškai nie- 
ko nereiškė. 

- Tačiau, kad nesujaustum vieniša, aš irgi laikysiuos 
tos pačios dietos. Pusė skardinės tau, pusė man - geriausi šunų 
konservai visame Paryžiuje! 

Ir savo žodžio Naidželas šventai laikėsi. Jis jau seniai 
įtarė, kad Žmogus gali visai pakenčiamai išgyventi Paryžiuje, 
misdamas aukščiausios rūšies šunų konservais. O jeigu jų 
neužteks, galima bus nukniaukti šiek tiek iš kačių. 

O kad jaustųsi ne taip bjauriai, jis vis primindavo sau, 
kad kvailos avantiūros Etiopijoje metu yra valgęs ir prastesnį 
ėdalą. Dar blogiau buvo Naujoje Gvinėjoje, kur jis lydėjo 
Eriką Loftoną, ieškojusį rojaus paukštės, bet neradusį net 
sumautos vištos. 

Toks jau tas Naidželas. Niekada nesiskundžia savo 
likimu ir nedaro nieko, kad jį pagerintų. Stoikas. Fatalistas 
(neskaitant garbės klausimų). Juo dėtas Žanas Klodas būtų 
apšvarinęs visą butą, įskaitant baldus ir visą kitą, teisindama- 
sis tuo, kad jeigu žmogus duoda jam, Žanui Klodui, tokią gali- 
mybę, kai jis alkanas, vadinasi jis ją užsitarnavo. 

Taigi nuogutėlis Naidželas tysojo ant sofos tvankiame 
Emilijos bute Paryžiuje, vartydamas seną Londono “Times". 
Raudonai auksinis blyksnis - tai auksinė žuvelė vykstelėjo uo- 
dega akvariume. Geltonas cyptelėjimas - kanarėlė narvelyje. 
Paryžiaus gatvių triukšmas, tik be akordeono. Pridegusios ka- 
vos kvapas. Ir staiga atgyja telefonas ant poliruoto raudon- 
medžio stalelio. Naidželas siektelėjo ragelio, nesikeldamas nuo 
sofos, ir prancūziškai atsiliepė: 

- Šumacher butas, kalba Naidželas. 

- Naidželai? Čia Hobas. 

Naidželas tuoj prakalbo angliškai: 

- Mielas drauge, kaip malonu girdėti tavo balsą. Spė- 
ju, kad tu Niujorke? 

- Taip, bet rytoj ryte išskrendu į Paryžių “Air France" 

302-uoju reisu. Naidželai, reikalai taisosi. Regis, galėsiu 
apmokėti traspaso. 

- Tikrai puiki naujiena, - sutiko: Naidželas. - Nes aš 
baigiu išdžiovinti savo menkas smegenis, mėgindamas sugal- 
voti kokį nors būdą tau padėti. Deja, šiuo metu aš pats taip 
žemai puoliau, kad ėdu kačių konservus Emilės Šumacher 
bute, kol ji mėgaujasi /a vie bohemienne*. 

- Jeigu pasiseks, galėsiu kiek papildyti mūsų sąskaitą. 
Kas žino, gal šįmet agentūra netgi pradės duoti pelną. Klausyk, 
Naidželai, tu gali naudotis telefonu ten, kur dabar gyveni? 

- Aš galiu daryti viską blaivaus proto ribose, išskyrus 
baldų išpardavimą. 

- Noriu, kad paskambintum Hariui Hemui į Ibicą. 
Mėginau su juo susisiekti, bet neradau. Pasakyk jam, kad aš 
grįžtu į Ibicą su pinigais traspaso ir, jeigu Dievas leis, daug 
anksčiau liepos 15-osi0s, kada baigiasi terminas. 

- Pasakysiu. Bet kaip tu taip staiga praturtėjai? 

- Pameni Maksą Rozeną? Modelių agentūros savi- 
ninką? 

- Pamenu. 

- Tai štai, jis nusamdė mane čia, Niujorke. Jam reikia, 
kad rytoj viena iš manekenių atsidurtų Paryžiuje. Kažkoks 
svarbus darbas. Metų modelis ir taip toliau. Maksas moka man 
dešimt tūkstančių žalių už jos pristatymą. Plius nemokamas 
bilietas iki Paryžiaus. 

Naidželas tyliai švilptelėjo. 

- Tau ką, reikia ištraukti tą mergužėlę iš kalėjimo, ar 
kažkas panašaus? 

- Tiesiog ji būtinai reikalinga Maksui Paryžiuje, ir jis 
pasiruošęs man užmokėti, kad tuo pasirūpinčiau. Ne mūsų 
reikalas, kodėl. Pasimatysime poryt, Naidželai. Rytoj išskren- 
du “Air France" reisu iš Niujorko. Viską supratai dėl traspaso? 

- Gali manimi pasikliauti, seni. Iki greito pasimatymo. 

Naidželas apsirengė galvodamas, kad reikėtų pasitar- 
ti su Žanu Klodu - gal jis įmins šitą mįslę. Reikia paskambin- 
ti jam, paskui imtis traspaso reikalo. 


*Bohemiškas gyvenimas (pranc.). 

Susuko Žanui Klodui. Tas pakėlė ragelį po pirmo 
pyptelėjimo. Susitarė susitikti po pusvalandžio. Tada Naidželas 
paskambino į Santa Eulalijos barą “El Kabaljo Negro“, 
tikėdamasis rasti ten Harį Hemą. O laukdamas, kol jį sujungs, 
vis čiaupė lūpas, krimto ūsų galiuką ir pešiojo barzdą, mąsty- 
damas apie Maksą Rozeną ir apie tai, kodėl jis mažiausiai 
dešimt kartų permoka už paslaugą Hobui, kurio netgi dorai 
nepažįsta. Reikia tai išsiaiškinti. 


19 skyrius 


Aurora paskubomis susimetė daiktus į kiaulės odos 
lagaminą. Vizitą pas dantų gydytoją ji jau atšaukė. Už butą 
reikės mokėti tik po pustrečios savaitės. Per tą laiką paaiškės, 
kiek ji užtruks Paryžiuje. Tada ir spręs, ką daryti toliau. O kol 
kas reikia tenai patekti. 

Aurora stovėjo vidury savojo skoningai ir prabangiai 
įrengto buto Rytinėje 66-0joje gatvėje šalia Ist River Draiv, 
segėdama tik trumputį sijonėlį bei liemenėlę ir apsiavusi raus- 
vas šlepetes. Ji gurkšnojo persikų nektarą, neva praturtintą 
vitaminais, prarandamais vartojant narkotikus. 

Pro venecijietiškas žaliuzes skverbėsi įžambūs saulės 
spinduliai. Už lango pulsavo, griaudėjo ir rodė savo nepakar- 
tojamas grimasas Manhetenas. Aurora stovėjo prie lango, 
aukšta ir liekna netgi su šlepetėmis be pakulnės; ilgi rudai 
auksiniai plaukai laisvai krito ant įdegusių pečių - kaip Ritos 
Heivort “Damoje iš Šanchajaus“. Ji visiškai nesąmoningai 
žavingai papūtė putnias lūpas ir pasakė sau: “Gerai, mergyt, 
dabar reikia išspręsti delikatų klausimą - kaip atsikratyti Emi- 
lijo". 

Emilijo - užsimaskavęs Kovos su narkotikų prekyba 
agentūros darbuotojas, rėžiantis sparną aplink ją. Jam paskir- 
tas pasimatymas šįvakar aštuntą “Karnavalo" bare Vakarinėje 
72-ojoje gatvėje. O dar Emilijo kvietė ją kartu važiuoti savait- 
galiui į Mantoką pažvejoti. Jo žinioje bUVo prašmatnus 
kažkokio mafiozo kotedžas. Aurora lyg ir sutiko važiuoti kar- 
tu. Dabar situacija pasikeitė. Rytoj ryte ji išskrenda į Paryžių, 
taigi būtina atšaukti išvyką į Mantoką ir pasimatymą “Kar- 
navale"'. Reikia dar sutvarkyti keletą reikaliukų. Be to, Emili- 
jo priklausė praeičiai, kuri Auroros nebedomino. Bet kaip 
suardyti pasimatymą? 

Paskambinti įkyriajam kavalieriui? Bet Aurora 
nežinojo nei jo adreso, nei telefono numerio. Skambinti jam į 
agentūros būstinę negalima, nes Emilijo net neįtaria, kad Au- 
rora žino, kuo jis iš tiesų užsiima. Pats jis prisistatė kaip apsuk- 
rus vyrukas be aiškaus pragyvenimo šaltinio, bet turintis nau- 
dingų ryšių. Gal užsukti į sporto klubą “Penki taškai" ir pa- 
čiai jam pasakyti? Bet Aurora neturėjo jokio noro aiškintis su 
Emilijo. Pastaruoju metu jis elgėsi itin savarankiškai, tarsi 
turėtų į ją kažkokią teisę. Aurorai tai nepatiko. Jis vis dažniau 
grįždavo prie minties, kad metas nutraukti ryšius su Emilijo. 
Jis buvo savotiškai žavus - stačiokiškas, karingas, nuolat pa- 
niuręs. Bet tuo ir pasitenkinkime, kaip pasakytų Auroros 
draugė žydaitė Sara Diter. 

Kuo ilgiau Aurora mąstė, tuo nemalonesnė jai atrodė 
mintis, kad teks pačiai pranešti Emilijo apie išvykimą. Jis 
pernelyg priekabus. Pernelyg įkyrus. Trauk jį devynios! Bet 
visgi teks su juo susitikti... 

Pagaliau apsisprendusi, Aurora priėjo prie spintos ir 
ėmė rinktis, ką jai apsivilkus. 


20 skyrius 


“Le Pi Ažil" - eilinis Paryžiaus bariukas, prakvipęs ti- 
piškais paryžietiškais pjuvenų ir juodojo tabako, vyno ir alaus 
kvapais. Viduje sėdėjo koks pustuzinis lankytojų - darbininkų 
iš šio kvartalo. Juodai baltas televizorius rodė futbolo 
varžybas, bet niekas nekreipė į jas ypatingo dėmesio. Naujo- 
jo derliaus “Božole" užvežimas davė Žmonėms progą išgerti; 
nors šiaip progos tam nereikėjo - gyvenimas teka sava vaga, 
alkoholis sava. 

Naidželas atsisėdo terasoje po atviru dangumi, pasi- 
statęs švarko apykaklę, kadangi staiga pakilo šaltokas vėjas. 
Kaip visada, jis buvo puikiai apsirengęs: tvido kostiumas 
“Sevil Rou" buvo iš tų, kurie su amžiumi tik laimi - tikra laimė 
džentelmenui, neturinčiam galimybės keisti kostiumų kasmet 
pat peleninėje, o kai priėjo pardavėjas, užsisakė puodelį kavos 
ir ropinukę paprasto vandens. Terasoje buvo vėsoka, tačiau jis 
pirmąkart per tris dienas iškišo nosį laukan iš Šumacher buto. 

Dar nespėjus susmilkti nuorūkai, pasirodė Žanas Klo- 
das, šildydamas rankas savo kvapu. Ant kaulėtų pečių - nutįsęs 
raudonai mėlynas megztinis, juodi plaukai sulaižyti kaip lotynų 
amerikiečio “žigolo"', lūpose - įprastas kreivas šypsnys. 

Susigrūdęs rankas į kišenes, Žanas Klodas šleptelėjo 
ant metalinės kėdės. O kai priėjo padavėjas, užsakė juodos 
kavos sau ir kavos su brendžiu Naidželui. 

Žano Klodo finansinė padėtis irgi buvo apgailėtina, bet 
visgi ne visai beviltiška, kaip Naidželo. Jis galėjo leisti sau 
valgyti, nors “Le Ša Ver“, ko gero, buvo Prasčiausia virtuvė 
visame Paryžiuje. Taip vadinosi naktinis klubas viename iš 
niūriausių skersgatvių į šoną nuo Blanš gatvės. Ten Žanas 
Klodas gaudavo pavalgyti sykį per dieną Malnais už klientūros 

tramdymą ir klubo savininko irakiečio asmens saugumo 
užtikrinimą. Mat tas prisibijojo kažkokių žmonių, atvykusių 1š 
tėvynės batistų partijos nurodymu su juo susidoroti. Kuo jiems 
neįtiko al Targi, niekas nebeprisiminė, nors visi žinojo, kad su 
juo bus atsiskaityta. Bet tik ne Žano Klodo budėjimo metu. 

Žanas Klodas nė iš tolo nepriminė galiūno apsauginio 
- vos penkių pėdų ūgio, šimto dvidešimties svarų svorio, gys- 
lotas, pasižymintis nebent žaibiška reakcija. 

- Kuriems galams man raumenų kalnai? - postringau- 
davo Žanas Klodas. - Norint prilupti moterį jėgos nereikia. O 
su vyrais paprasta kalba - peilis, pistoletas... - Ir jis išraiškin- 
gai skėstelėdavo rankomis kaip Paryžiaus gatvių chuliganas, 
nulenkęs lūpų kampučius žemyn. 

Tai štai koks buvo tas Žanas Klodas. Galbūt jo ateities 
perspektyvos ir nebuvo daug žadančios, tačiau kol kas pasiu- 
tusio šuns reputacija jam patikimai tarnavo. Kaip ir Naidželas, 
jis laukė tinkamos progos praturtėti. 

- Labai malonu iš tavo pusės, seni, - pasakė Naidželas, 
kai padavėjas atnešė kavą. - Gal palikimą gavai? 

- Fif1i primygtinai siūlė, kad paimčiau iš jos skolon 
nedidelę sumą, - gūžtelėjo pečiais Žanas Klodas. - Bet nu- 
Jaučiu, kad tai buvo paskutinis kartas. Ji - kaip ten jūs, britai, 
sakote - išsisėmė. 

- Taip sako amerikiečiai, - pataisė Naidželas. - Bet iš 
esmės tai universalus išsireiškimas. Beje, Hobas minėjo, kad 
netrukus galime gauti šiokius tokius dividendus. 

Žanas Klodas papūtė apatinę lūpą; atseit, patikėsiu, 
kada pamatysiu. Bet paskui pamerkė akį - suprask, pajuokavo. 

- Pats metas agentūrai išmokėti mums bent dalį atly- 
ginimo. Hobas rado turtingą investitorių? 

- Kažkas panašaus. Jis lydi vieną damą iš Niujorko į 
Paryžių ir gauna už tai'net dešimt tūkstančių dolerių bei ne- 
mokamą bilietą. 

Atlikęs dviprasmišką, bet tipišką gališką gestą, Žanas 
Klodas nesusiturėjo: 

- Velniai rautų! Toks darbas ir man patiktų! Kas jį 
nusamdė? 

- Nemanau, kad pažįsti tą ŽmMogėną. Jo vardas Maksas 
Rozenas. Vieną vasarą atostogavo Ibicoje, Tu, regis, tais 
metais vasarojai Norvegijoje su grafiene. 

- O taip, su grafiene! - Žanas Klodas pabučiavo pirštų 
galiukus ir užvertė į dangų akis, prisimindamas senus gerus 
laikus. - Bet wisgi grįžau Ibicon pačiu laikų, kad spėčiau 
susipažinti su Rozenu. Buvau apsistojęs pas Alaną Darbį ir 
Sju, argi nepameni? 

- Dabar pamenu, seni. O aš gyvenau pas vargšelį El- 
mirą. 

- Suprantama, aš Žinau apie Rozeno agentūrą. 

- Ką reiškia “suprantama"'? 

- Argi ne aišku, - ėmė dėstyti Žanas Klodas, - kad 
žmogui, kuris domisi damomis, labai naudinga palaikyti san- 
tykius su tais, kurie įdarbina jaunutes dailias manekenes? Sykį, 
lankydamasis Niujorke, skambinau Maksui. Jis man - kaip čia 
išsireiškus? - pripiršo... 

- Taip, labai taiklus žodelis, - patvirtino Naidželas. 

- Pripiršo pritrenkiančią juodaodę merginą, parodžiu- 
sią man Harlemo įžymybes. 

- Tai štai, šitas Rozenas nusamdė Hobą surasti ir atly- 
dėti į Paryžių vieną jauną damą. Bet kiek supratau, surasti ją 
visai nesunku... 

- O jis moka už tai dešimt tūkstančių dolerių, - užbaigė 
Žanas Klodas. 

- Ir dar už bilietą iki Paryžiaus, kuris kainuoja penkis 
šimtelius, o gal ir visą tūkstantį, jeigu jie skris pirmąja klase - 
o veikiausiai taip ir bus. 

Žanas Klodas minutėlę pamąstė. 

- Tai krūva pinigų. 

- Tą patį ir aš pagalvojau. 

- Pernelyg daug palydovui. Pernelyg mažai kurjeriui. 

- Atsiprašau? 

- Kurjeriu, - paaiškino Žanas Klodas, - vadinamas 
žmogus, pernešantis per muitinę narkotikus už kitą žmogų. 

- Aš puikiai žinau, kas yra kurjeris. Bet nejaugi tu nori 
pasakyti, kad Hobas užsiėmė narkotikų Kontrabanda už dešimt 

tūkstančių? į 

- Jokiu būdu. Aš įsitikinęs, kad po įvykio Turkijoje 
Hobas daugiau už jokius pinigus nesiims narkotikų kontraban- 
dos. Bet manau, kad juo gali pasinaudoti. Pakišti ką nors į la- 
gaminą prieš išvykstant. Tokie dalykai buvo daromi milijonus 
kartų. 

- Hobas nesileistų taip lengvai apmulkinamas, - pa- 
prieštaravo Naidželas, bet nelabai užtikrintai. 

- Hobui reikalingi dešimt tūkstančių apmokėti 
traspaso, - pabrėžė Žanas Klodas. - Šiuo metu jis daugiau apie 
nieką negalvoja, n 'est-ce pas*? 

- Certainement**, - lėtai pratarė Naidželas. - Bet ar 
turime pagrindo teigti, kad tas Maksas, modelių agentas, 
užsiima narkotikų kontrabanda? 

Žanas Klodas vėl gūžtelėjo pečiais - suprask, iš kur aš 
galiu Žinoti. 

- Galime paskambinėti šen bei ten, gal ką išsiaiškin- 
sime. 

Vienu mauku baigęs gerti brendį, o paskui ir kavą, 
Naidželas atsistojo. 

- Taip ir padarykime. 


* Argi ne taip? (pranc.). 
** Žinoma (pranc.). 


21 skyrius 


Aurora tarėsis susitikti su Emilijo “Karnavalo" bare. 
Kai ji įėjo, Emilijo jau sėdėjo ten. Ji apsivilko patį žaviausią iš 
savo kelioninių kostiumėlių - švarkelis, smauktas ties liemeniu, 
trumpas sijonėlis, leidžiantis pademonstruoti ilgas lieknas 
manekenės kojas, ir skrybėlaitė su vualiu. Tokia gražutė, nors 
suvalgyk - bet, kaip ir dera modeliui, šalta ir bejausmė. Būtent 
šis derinys visuomet varydavo iš proto Emilijo. 

Emilijo buvo stambus, augalotas kokių trisdešimties 
metų vyras, airiško tipo blondinas, nepaisant ispaniško vardo. 
Apsirengęs ne itin skoningai: rudo gabardino kostiumas pirk- 
tas universalinėje parduotuvėje, o ne madų salone. 

Aurora negaišo laiko veltui. Esant reikalui, ji galėjo 
būti labai tiesmuka. 

- Emilijo, man labai gaila, nenumatytos aplinkybės. 
Man teks neilgam išvažiuoti. 

Kaip bebūtų keista, Emilijo tikėjosi kažko panašaus. 
Bet visgi nutaisė atitinkamą nuostabos išraišką. 

- Tikrai? Kas nutiko? 

- Vykstu dirbti į Paryžių. Mane ką tik iškvietė. 

- Į Prancūzijos Paryžių? 

- Būtent. Išskrendu ryte. 

- Rytoj ryte? 

- Taip. Kažkoks beprotnamis, ar ne? Betgi tu pažįsti 
Maksą! 

- Labai jau skubiai, - burbtelėjo Emilijo. - Tave kas 
nors lydės? 

- Tiesą sakant, taip. Maksas nusamdė privatų detek- 
tyvą, kad mane palydėtų. 

- Privatų detektyvą? - Emilijo tyliai švilptelėjo. - 
Panašu, kad tu išties labai reikalinga Maksui. 

- Jis toks kvailelis! - šyptelėjo Aurora. 

- Na, ką aš galiu pasakyti? Labai nesinori tavęs išleis- 
ti. Bet visgi priimk sveikinimus, mažyte. Kaip Maksui pavyko 
prasukti šį reikalą? 

- Tiksliai nežinau. Regis, jis seniai dirbo šia kryptimi. 

- Ar tai kaip nors susiję su gandais, neva Maksas de- 
dasi prie “Dartua"? - pasidomėjo Emilijo, nutaisęs kuo 
nekalčiausią išraišką. 

- O iš kur tu žinai? - nustebusi išplėtė akis Aurora. 

- Žmonės kalba, - gūžtelėjo pečiais Emilijo. 

- Aš Makso planų nežinau, bet tai manęs nenustebintų. 

- Tiek jau to. O papietauti su manimi dar spėsi? Ar 
bent jau išgerti šlakelį? 

- Tu juk žinai, mielai su tavimi pasėdėčiau, - atsakė 
Aurora, bet dar turius sutvarkyti krūvą reikalų. Paskambinsiu, 
kai grįšiu. O kol kas lauk atviruko iš Paryžiaus! 

Ji paskubomis pakštelėjo Emilijo į skruostą, grakščiai 
mostelėjo rankele ir išskubėjo. Pakvietęs taksi, durininkas įs0- 
dino Aurorą į mašiną ir įdėjo į bagažinę jos lagaminą. Emili- 
jo šyptelėjo, lydėdamas mašiną akimis, bet anaiptol ne iš 
džiaugsmo. 

Emilijo ištuštino taurę, užsimokėjo ir patraukė prie 
telefono baro gale. Kelias minutes pakalbėjęs, išėjo iš baro ir 
susitabdės taksi nuvažiavo į Kovos su narkotikų prekyba 
agentūros būstinę. Pakeliui nusirišo rėksmingai ryškų kak- 
laraištį ir persišukavo plaukus, taigi Vort gatvėje iš mašinos iš- 
lipo eilinis pilietis, o ne vulgarus plevėsa, gyvenimo išminties 
sėmęsis iš Mikio Rurko filmų. 

| Vyresnysis inspektorius Alanas Vudrou, ištįsėlis su 
įdubusia krūtine, laukė Emilijo savo kabinete, už rašomojo 
stalo, užversto ieškomų asmenų bylomis. 

- Kas gi nutiko, Emilijo? - paklausė jis, pakeldamas 

akis į įėjusįjį. 

- Makso Rozeno byla. Pagaliau reikalai pajudėjo. Jo 
draugužė skrenda į Paryžių. 

- Na, ir kas? 

- Man regis, planuojama stambi operacija. 

- Pavyzdžiui? 

- Maksas prekiauja urmu. Manau, jis ieško tinkamų 
kelių tiekti kokainą į Prancūziją. 

- Gali būti. Ir kas iš to? 

- Ta jo mergužėlė. Ji neabejotinai veža jam dalį 
produkto. 

- Ką gi, ne taip jau sunku organizuoti jos kratą 
Prancūzijos muitinėje. 

- Prekę gabens ne ji, o tas, kas ją lydės. Privatus seklys. 
Akivaizdu, kad tam jį ir nusamdė. Kurjerio vaidmeniui. Ir kaip 
apsaugai, kai prekė atsidurs Paryžiuje. 

- Gal ir taip, Emilijo. Bet kas, jeigu tu klysti? Juk tai tik 
tavo spėjimas? 

- Manau, pakankamai pagrįstas, kad įspėtume Paryžių. 

- Tai ne problema. Jau esame dirbę su jais. 

- Tačiau aš nenoriu, kad jiedu sulaikytų tuodu balandė- 
lius muitinėje. Tegu praleidžia ir organizuoja jų sekimą. Nėra 
prasmės suimti eilinį nešiką, kai mes šitiek laiko sugaišome, 
tirdami šią bylą. Netgi iš narkotikų prekeivio draugužės bus 
menka nauda. Mums reikalingas pats Maksas, kai kas iš jo 
kolegų, o gal ir stambesnė žuvelė, jeigu pavyks iki jos nusi- 
gauti. Norėtųsi pamatyti tuos, kas perdavė narkotikus Maksui. 

- Tu įsitikinęs, kad narkotikai bus? 

- Įsitikinęs. Turiu savų šaltinių. Tai ar nuspręsta? 

- Kas nuspręsta? Paprašyti Paryžių bendradarbiauti, 
aišku, galime. Galbūt jie netgi organizuos sekimą, jeigu labai 
gražiai paprašysime. Ko tu dar nori? 

- Noriu pats išvykti į Paryžių. Aš sekiau Maksą beveik 
dvejus metus. Noriu asmeniškai dalyvauti jį paimant. 

- Emilijo, tu juk netgi nemoki prancūzų kalbos! 

- Užtat žinau, ką darau. Aš nepasitikiu tais prancūzais, 
jie viską sužlugdys. Kiek kartų jie liko it musę kandę, 

užmiršai? 

- Emilijo, mus irgi ne kartą buvo ištikusios nesėkmės. 

- Tik ne mane. Aš pasirūpinsiu, kad viskas eitų kaip 
sviestu patepta. Noriu dalyvauti finalinėje kratoje. 

- Atleisk, negaliu duoti tam sutikimo. 

- Tuomet išleisk mane atostogų. 

- Ką nori tuo pasakyti? 

- Aš jau seniai dirbu užsimaskavęs. Pats laikas paimti 
atostogų. Skrisiu į Paryžių savo sąskaita. 

- Emilijo, tai paika mintis. 

- Tu tik pasirašyk man popierius, gerai? Aš skambinu 
į “Air France". 


22 skyrius 


Vidurdienį Naidželas ir Žanas Klodas vė] susitiko bare 
“Le Pi Aži!". 

- Prieš imantis reikalo, reikia dar kai ką nuveikti, - 
pareiškė Naidželas. - Būtina iš kažkur gauti šlamančiųjų. Aš 
neturiu pinigų netgi metro bilietui. Užtat turiu idėją. 

- Kokią? 

- Hobas atskrenda rytoj. Atsiveža prekę su savimi. 
Akivaizdu, kad jį pakišo. Reikia kažką daryti. 

- Paskambink jam, - pasiūlė Žanas Klodas. - Juk dar 
gali naudotis telefonu ten, kur apsistojai? Paskambink jam ir 
Įįspėk. 

- Netinka. Juk pažįsti Hobą. Jis toks karštakošis. Tuč- 
tuojau išdės viską tiems, kurie jį vedžioja už nosies ten, Niu- 
jorke. Sandėrį anuliuos, ir reikės tik džiaugtis, jeigu neanu- 
liuos paties Hobo. Gal verčiau apsieikime be jo. 

- Bet užtat Hobas bus saugus! 

- Šito maža, seni. Juk Maksas moka jam tiek daug ne 
todėl, kad jis lydi moterį iki Paryžiaus, o todėl, kad jis savo ar 
ne savo valia atlieka kurjerio vaidmenį. Visa operacijos esmė 
glūdi tame, kad Hobas turi atgabenti siuntinį į Prancūziją. 
Jeigu jis šito nepadarys, užmokesčio negaus. 

- Ir mes liksime be pinigų, - mąsliai pratarė Žanas 
Klodas. 

- Dar blogiau, asilo galva. Jis negalės apmokėti 
traspaso ir praras savo fazendą. 

- Aha, būtų labai gaila. 

- Ir dar kaip gaila! Ir ne tik Hobo. Juk ta fazenda yra 
ir mūsų. 

- Iš kur ištraukei? 

- Pats girdėjai, jis dažnai tai kartoja. Tai visų Hobo 


draugų vila. Ji priklauso mums visiems. Hobas supranta tai 
visiškai tiesiogiai. Jis mano, kad privalo apsirūpinti gyvenamą- 
ja vieta, bet nelaiko jos išimtinai savo nuosavybe. 

- Na, gerai, fazenda priklauso ir mums. Kas iš to? 

- Toji fazenda - mūsų apsidraudimas, Žanai Klodai, 
vieta, kur mes galėsime prisiglausti, kai nieko kito mums dau- 
giau nebeliks, kai tapsime pernelyg silpni ir išdvėsę, kad mus 
samdytų net paprasčiausiems darbams, pernelyg seni ir at- 
grasūs, kad patiktume net neišrankiausioms moterims. Tai vie- 
ta, kur mes galėsime nemokamai nugyventi paskutines savo 
dienas. Tai mūsų senelių namai, mūsų ramusis užutekis, vie- 
nintelis patikimas prieglobstis. Mūsų vieta po saule. Mūsų! 
Įsikalk sau į galvą. Ne tik Hobo, bet ir mūsų. 

- Tu tuo įsitikinęs? 

- Juk pažįsti Hobą. Pats daug kartų girdėjai, kaip jis 
kalba apie agentūrą ir fazendą. Na, tai ką pasakysi? 

Panarinęs siaurą galvą su aukštyn sušukuotais, bri- 
liantinu išteptais juodais plaukais, Žanas Klodas ėmė mąsliai 
krutinti lūpas. Smailos lyg durklas nosies galiukas trūkčiojo. 
Įsižiūrėjęs galėjai pamatyti mintis, šokinėjančias šiferio pilku- 
mo akių displėjuje. Paskui jis ėmė aklai grabinėti ranka, ir 
Naidželas įspraudė jam tarp pirštų vieną ir paskutiniųjų savo 
cigarečių. Tai buvo lemiamas momentas. 

Užsirūkęs Žanas Klodas išpūtė pro nosį dvi plonytes 
dūmų sroveles. Ir iškvėpė: | 

- Peste!* 

- Tikrai, - patvirtino Naidželas. 

- Manau, tu visiškai teisingai apibūdinai Hobą. Jo na- 
mas iš tiesų yra mūsų namas, bent jau dalinai nupirktas už 
mums neišmokėtus atlyginimus. Ir mes jo neteksime, jeigu 
Hobas neapmokės traspaso. Naidželai, mes neturime prarasti 
savo vietos po saule! 

- Sutinku, - pritarė Naidželas. 

- Tuomet viskas paprasta. Mes nieko nepasakysime, 
Hobas perveš prekę, ir tvarkelė! 


- Ne taip jau paprasta, - paprieštaravo Naidželas. - 
Žuan SS T TTT TTT ————— L 


*Velniava (pranc.). 

Šitas Maksas. Aš jo nepžįstu ir po viso to, ką apie jį girdėjau, 
nė kiek juo nepasitikiu. 

- O kąjis, tavo manymu, gali Padaryti? 

- Man nusispjaut, ką jis darys, kad tik neapgautų Hobo. 

- Comment?* 

- Neužmokėtų jam. 

Žanas Klodas apsvarstė šią mintį. Jo veidas įgavo dar 
grėsmingesnę išraišką negu paprastai. 

- Tai būtų neprotinga iš jo pusės. 

- Šitaip susiklosčius aplinkybėms mes negalime pakeis- 
ti situacijos. Bet, manyčiau, privalome imtis kai kurių žingsnių, 
kad perimtume jos valdymą į savo rankas. 

- Kokių žingsnių? 

- Teks prašyti pagalbos vieno tavo draugelių iš 
visuomenės padugnių. 

Paryžiaus dugnas paprastai nedemonstruojamas turis- 
tams, neskaitant tradicinių lindynių Monmartre bei Monpar- 
nase. Be garsiųjų paminklų ir ne tiek garsių geltonųjų namų, 
egzistuoja dar regioniniai organizuoto nusikalstamumo centrai, 
išsibarstę po visą miestą. Rambiuto gatvę nusikaltėliai pamė- 
go nuo tada, kai buvo pastatytas Pompidu centras. O iki tol 
tradiciniu visokiausio plauko plėšikų rajonu buvo laikomas Le 
Ale. “Valentino?' kavinė Italijos aikštėje - mėgstamiausia 
alžyriečių gangsterių vieta. Jų kolegos vietnamiečiai trinasi 
kavinėje “OA" bevardėje gatvėje netoli Aveniu d'Ivri ir metro 
stoties “Tolbjak"'. Kinai turi kelias nuosavas kavines tame 
pačiame rajone, šalia Maseno bulvaro. Korsikiečiai banditai 
laikosi toliau nuo Tryliktosios apylinkės ir paprastai renkasi 
“Polo" bare ties Plias de Vozg. Tai pagrindiniai taškai dabar- 
tiniu momentu. Dar yra keletas internacionalinių užeigų, kur 
svetingai sutinkami visų tautybių piktadariai. Iš pastarųjų 
žinomiausias restoranas “Lak d'Ork" Belvilyje. Čia, troškių 
kinų virtuvės aromatų atmosferoje, šiuolaikiniams chuliganams 
ir galvažudžiams iš viso pasaulio garantuotas šiltas priėmimas. 
Čionai kartais užsuka net lotynų amerikiečiai, palikę įprastas 
lakteles “Brazilijos" restorano kabinose. Būtent į “Lak d'Ork" 


*Kokiu būdu? (pranc.). 

ir patraukė Žanas Klodas su Naidželu. 

Padavėjas juos atpažino, bet dėl kažkokių nesupran- 
tamų priežasčių apsimetė matąs juos pirmą kartą. Išgėrę arba- 
tos, bičiuliai užsisakė kiaulienos kepsnių, ketindami užkąsti ir 
apsižvalgyti. Dauguma kriminalinių elementų užsuka į “Lak 
d'Ork" bent kartą per dieną. Jiems ši įstaiga yra kažkas tarp 
banditų mokyklos-studijos ir vagių darbo biržos. Naidželas 
nebuvo jos nuolatinis lankytojas, užtat Žanas Klodas jautėsi čia 
kaip namie. Pats nebūdamas nusikaltėlis, Žanas Klodas visgi 
simpatizavo jiems ir mėgdavo leisti laiką jų draugijoje: jis 
priklausė tai žmonių kategorijai, kuriems nėra nieko maloniau 
už balansavimą ant bedugnės krašto. 

- Atmink, - pasakė Naidželas, - mums reikalingas 
žmogus, kuriuo galima pasikliauti. Kad nebūtų jokios saviveik- 
los. Jis privalės daryti tik tai, kas jam bus pasakyta. Ir, visų 
pirma, jokio smurto. Niekada sau neatleisiu, jeigu Hobui kas 
nors nutiks. 

- Ak, nesijaudink! - atšovė Žanas Klodas. - Aš ieškau 
vieno konkretaus žmogaus. Jis padarys tiksliai taip, kaip aš 
pasakysiu. 

- Kodėl tu taip tvirtai tuo įsitikinęs? 

- Todėl, kad jis vedęs mano pusseserę Sabiną... O, štai 
ir jis! 

Tas, apie kurį kalbėjo Žanas Klodas, buvo vidutinio 
ūgio arabų kilmės tipelis tvarkingai pakirpta juoda barzdele. 
Tamsaus gymio oda, juodos išraiškingos akys. Juodas kostiu- 
mas, juodas kaklaraištis. Netgi neoninė iškaba nebūtų tiksliau 
nusakiusi jo profesijos. Pastebėjęs Žaną Klodą, jis nušvito iš 
džiaugsmo ir priėjo prie jų staliuko. Visi trys pasisveikino, 
paspaudė vienas kitam rankas. Žanas Klodas pristatė Naidželą 
Habibui (toks buvo to Žmogaus vardas), tada pastarasis atsisė- 
do ir užsisakė arbatos bei lėkštę įdarytų kiaušinių. Jiedu su 
Žanu Klodu apsikeitė šeimos naujienomis. Galiausiai Žanas 
Klodas priėjo prie reikalo. 

- Kur nors dirbi? 

Habibas reikšmingai gūžtelėjo pečiais, perkreipdamas 
lūpas - suprask, buvo ir geresnių laikų. 

- Turiu tau darbo. 

Išlenkti antakiai išreiškė santūrų susidomėjimą. 

- Tu iš to reikalo neuždirbsi nieko, tik tiek, kiek aš tau 
užmokėsiu. 

Galvos linktelėjimas. 

- Hop-stop. 

- Tai kainuos brangiau, - automatiškai sureagavo 
Habibas. 

- Palauk, kol baigsiu kalbėti, o jau tada bandyk kelti 
kainą. 

Primerkti vokai parodė, kad Habibas klausosi ištempęs 
ausis. 

- Rytoj vakare į de Golio oro uostą atvyksta vienas 
asmuo. Vėlai vakare. Mums prireiks ir tavo pusbrolio Ali pa- 
slaugų - kaip taksi vairuotojo. 

- Ali teks mokėti papildomai. 

- Nejaugi tau neužtenka padorumo palaukti ir išklau- 
syti iki galo? Paimsi keleivį oro uoste. Laikysi lentelę su jo 
vardu. Be to, aš tau jį apibūdinsiu. Su juo bus moteris. 

Habibas krustelėjo, tarytum ketindamas kažką pasaky- 
ti. 

- Tai kainuos brangiau, - už jį įterpė Naidželas. 

- Tavo pusbrolis, - tęsė Žanas Klodas, nuveš juos į bet 
kurią Belvilio ar Port Ruajalio tarpuvartę. Tu geriau pažįsti tą 
rajoną. Tu atimsi iš vyriškio lagaminą, bet jo paties nekratysi. 
Iš lagamino išimsi tik tam tikrą paketą, kurį aš tau nusakysiu. 
Paketą atneši man, jo neišvyniojęs. Už tai gausi penkis tūk- 
stančius frankų. 

Habibas apgalvojo pasiūlymą ir pareiškė: 

- Dešimt tūkstančių. Ir dar penkis Ali. 


23 skyrius 


Visą pusvalandį Dori ir Hobas pakaitomis skambino 
Aurorai į namus. Ir girdėjo autoatsakiklį. Skambutis į foto- 
studiją, kurioje ji dirbo šią savaitę, irgi nedavė naudos. Niekas 
nežinojo, kur Aurora. 

Galiausiai Dori šovė į galvą išganinga mintis. 

- Aurora minėjo, kad mieste yra dar viena vieta, kur ji 
retsykiais darbuojasi. 

- Kur? 

- Kinų kvartale. 

- Ir ką ji ten daro? Ką reiškia “darbuojasi"*? 

- Atlikinėja pratimus. Regis tai vadinasi hatcha joga. 

Iš Dori tono buvo aišku, kad ji nė už ką pasaulyje ne- 
siimtų šitaip kankinti savo kūną - bent jau ne viešai. 

- Ar galima tenai paskambinti? - paklausė Hobas. 

- Aš tiksliai nepamenu pavadinimo. Bet žinau, kad toji 
salė yra Mot gatvėje, ties Kanalu. 

Jiedu paliko Kelį Makso bute siurbčioti virtuvėje alų ir 
laukti telefono skambučio - gal Aurora visgi atsiras pati. O 
Hobas su Dori pasigavo taksi už pusės kvartalo nuo Makso 
namų. 

Sporto klubas “Penki taškai" buvo įsikūręs virš kinų 
bakalėjos krautuvėlės ties Mot ir Pel gatvių sankryža. Hobas ir 
Dori praėjo pro prekystalius, pro žieminių arbūzų krūvas, pro 
kines namų šeimininkes juodo šilko kelnėmis ir gėlėtais cha- 
latais su standžiomis apykaklėmis, išsiuvinėtomis avietiniais 
šilko siūlais - jos derėjos! dėl mandragoros šaknies kainoms su 
gyslotais senukais, kurių veidai priminė suvytusius apelsinus, 
o vaikai tuo tarpu žaidė pračjimuose, žiaumodami džiovintos 
mėsos juosteles, Storas kinas šlavė pjuvenomis pabarstytas 

grindis, o palubėje lėtai sukosi ventiliatorių mentės. Šiltas, 
drėgnas vasaros oras buvo prisisunkęs sūdytų krevečių ir 
trepangų kvapo. 

- Jūs įsitikinusi, kad mes atėjome ten. kur reikia? - 
pasiteiravo Hobas. | 

Dori skėstelėjo rankomis. 

- Įėjimas į klubą yra už krautuvės. 

Jiedu prasibrovė į krautuvės gilumą, kur buvo pristaty- 
ta statinių su ryklių pelekais ir dėžių su žaliais kopūstais, iš- 
margintais baltomis gyslelėmis, skardinių su “choisin" padažu 
1r ilgakalių butelių su sojos padažu, atgabentu iš Honkongo. 
Pačioje gilumoje buvo durys su užrašu “Tik darbuotojams ir 
klubo nariams“, vedančios į laiptinę. Antrame aukšte, dulkė- 
to koridoriaus gale Dori ir Hobas aptiko dar vienas duris, ant 
kurių kabėjo lentelė: “Sporto ir žaidimų klubas “Penki taškai". 

Už durų erdvios patalpos centre buvo įrengtas bokso 
ringas, kur kumščiavosi du rytiečiai berniūkščiai su raudono- 
mis pirštinėmis. Hobas mėgino prisiminti, ar tarp žymiųjų 
boksininkų buvo kinų, bet taip nė vieno ir neprisiminė. Čia 
tvyrojo prakaito ir mandarinų žievelių kvapas. Kitame patalpos 
gale stovėjo madžongo ir fenteno stalai, aplink juos sėdėjo 
žmonės. Kaip ir įtarė Hobas, klubas “Penki taškai" buvo tik 
senamadiškų lošimo namų priedanga. Prie trečiojo stalo keturi 
vyrai (du iš jų buvo arba kaukaziečiai, arba semitai, o gal ir 
viena, ir kita) lošė bridžą. 

Dori ir Hobas priėjo prie bridžo lošėjų. Tie lošė toliau, 
dėdamiesi abejingi. Bet po penkių minučių vienas kinas pa- 
klausė: 

- Kuo galėsiau jums padėti, bisiuliai? 

Tokių ilgų nagų, kaip to kino, Hobas gyvenime dar 
neregėjo - tik Fu Manču filmuose. 

- Misteris Džekas Horneris čia? - pasiteiravo Dori, o 
Hobui paaiškino: - Tai tas žmogus, kurio liepė klausti Auro- 
ra. 

Kinas nykščiu dūrė į tolimojo kampo pusę. Ten baltao- 


dis vyriškis juodais šortais ir baltais marškinėliais daužė kriau- 
šę. Hobas priskyrė jį vidutinio svorio kategorijai, nors ir pras- 
tokai išmanė šiuos dalykus. Ugis maždaug penkios pėdos ir 
devyni coliai, galingi nuolaidūs pečiai, apvalėjantis juosmuo. 
Niujorko bandito veidas - iš riestanosių pogrupio. Hobas iškart 
pajuto, kad niekada nesugebėtų megzti draugystės su šiuo 
žmogumi. 

Pasukę link jo, Dori ir Hobas susižvalgė. Per vieną 
trumpą nebylaus savitarpio supratimo akimirką - o tokios pa- 
sitaiko net ir tarp nekenčiančių vienas kito žmonių - jiedu be 
žodžių nutarė, kad bus geriau, jeigu reikalo imsis Dori. 

Lydima per žingsnį atsilikusio Hobo, mergina priėjo 
prie boksininko ir prakalbo: 

- Misteris Horneris? Aš esu Dori Trailer iš “Makso 
Rozeno modelių agentūros". O čia misteris Drakonianas, mano 
kolega. 

- Džiugu susipažinti, - atsiliepė Horneris be menkiau- 
sio džiugesio. 

- Mes ieškome mis Auroros Sančes, - tęsė Dori. - Jos 
laukia labai svarbus darbas. Neperdėsiu sakydama, kad šis 
darbas atneš jai turtus ir šlovę. Bet mums būtina žinoti, ar 
Aurora sutinka jo imtis. Atsakymas reikalingas skubiai, antraip 
bus pakviesta kita mergina. Ar negalėtumėte padėti mums rasti 
Aurorą? 

Džekas Horneris nužvelgė niūriu žvilgsniu Dori, 
paskui Hobą. Akimirkai susimąstė, suraukdamas antakius, 
tarytum pakabindamas sau ant kaktos iškabą “Pašaliniams įeiti 
draudžiama“, išvedžiotą plaukuotu dantiraščiu. 

- Man reikia palįsti po dušu ir apsirengti. O tada - ge- 
rai, aha, gal ir padėsiu. 

- Matote? - pareiškė Hobui Dori, kai Horneris nuėjo. 
- Kai kalbi su žmonėmis gražiuoju, būtinai kažką laimi. 

Hobui visada patiko moterys, nebijančios pasakyti: 
“Aha, aš juk sakiau". Kaip paaiškėjo, Dori neklydo, To ir gali- 
ma buvo tikėtis. 

Džekas Horneris pasirodė nė kiek ne geriau apsirengęs 
negu treniruotės metu. Jam ant pakaušio kėpsojo maža 
plokščia skrybelė, panaši į tą, kuria puikavosi Džinas Hakme- 
nas “Prancūzų ryšininke"; su tokia skrybėle atrodysi visiškas 
idiotas, net jeigu tu - Sokratas ir Einšteinas viename asntenyje. 
O dar pridėkite prie jos juodai-baltai-oranžinį megztinį, galintį 
patikti tik boksininkui daltonikui, pasižyminčiam itin vulgariu 
skoniu. Nors Kanalo gatvėje šitoks derinys, be abejo, neatro- 
do toks jau kvailas. 

- Kur mes einame? - pasidomėjo Dori, kai tik trijulė 
išėjo iš krautuvės. 

- Jums reikalinga Aurora? - atsliepė Horneris. - Paro- 
dysiu jums kai ką. 

- Ką? 

- Aš juk sakau, parodysiu, neaišku, ar ką? 

Tokio tipo kaip Horneris lūpose “ar ką" visiškai 
neatrodo atžaru. Tai normalus išsireiškimas tam tikros genties, 
jaučiančios neapykantą visiems aplinkiniams, leksikone. 

Horneris skubiai nusivedė juos Kanalo gatve iki Vait- 
strito, ir pasuko kairėn už parkelio priešais Ist River, įtekančią 
į Niujorko įlanką. Šioji įlanka, kaip ir kitos, į ją panašios - tary- 
tum visai kita šalis, ūkanotos, pelkėtos Niujorko akvatorijos 
pasaulis. Priėjęs 125-u0ju numeriu pažymėtą restoraną “Pas 
Grosetį'", Horneris pagaliau sustojo. 

- Čia. - Netaręs daugiau nė žodžio, jis apsisuko ir 
nudrožė atgal. 


„2444 


Restorano padavėjas Endriu prisiminė, kad Aurora 
buvo čia prieš pusvalandį. 

- Suprantama, aš ją įsidėmėjau, - pareiškė Endriu, 
aukštas, trapaus sudėjimo jaunuolis įmantria šukuosena. - Ji 
užsuka čionai sykį, du per savaitę - išgerti tekilos, susitikti su 
draugais. 

- O jūs kartais nežinote, kur ji nuėjo? - pasidomėjo 
Hobas. 

Suraukęs kaktą, Endriu paniro į ilgus, įtemptus ap- 
mąstymus. Galiausiai Hobas atgaivino jo atmintį viena iš Mak- 
so dvidešimtinių. 

- Tikriausiai nuvažiavo į priėmimą pas Donis Kastiljo, 
- pagaliau pranešė padavėjas. - Tokio įvykio ji nė už ką nepra- 
leistų. 

- Gal žinote ir adresą? 

- Dven gatvė, šimtas vienas. 

- O buto numeris? 

Endriu tik gūžtelėjo pečiais. 

- Kai tenai nuvyksite, iškart pamatysite reikiamą butą. 


„244 


Padavėjas buvo teisus: patekti pas Doris Kastiljo buvo 
visai nesunku. Šioje Traibeko dalyje paprastai būna tuščia, 
neskaitant konservų fabriko darbininkų ir jų bičiulių. Bet šį- 
vakar automobiliai ir limuzinai rikiavosi išilgai viso kvartalo. 
Kelią rodė ranka rašytos lentelės ant pastato fasado. Aplinkui 
šmirinėjo ir vieno iš kabelinių kanalų naujienų brigada. 

Į Doris Kastiljo butą Hobas ir Dori pateko krovininiu 
liftu drauge su dviem smokinguotais vyriškiais. Jie atsidūrė 
patalpoje dydžiu sulig nedideliu futbolo lauku. Susirinko koks 
tūkstantis žmonių, plius minus porą šimtų. Visur aplinkui kėp- 
sojo varstotai, ant kurių stovėjo skulptūros įvairiose gamybos 
stadijose - nuo vielinių karkasų iki išbaigtų biustų. Blykčiojo 
ir žaižaravo liuminescencinio meno kūriniai. Nebuvo apsieta ir 
be šešių pėdų aukščio kartoninių pieštukų bei gigantiškų 
“Lucky Strike“ pakelių. O stalai tiesiog lūžo nuo įvairiausių 

užkandžių! Hobas tučtuojau pripuolė prie sumuštinio iš juodos 
ruginės duonos su kalakutiena ir avokaduų, paskui prisipylė 
kartoninę stiklinaitę “Negro Modelo“. Kol jis plušo prie stalų, 
Dori cirkuliavo po salę. Ir netrukus grįžo su aukšta, labai 
patrauklia mergina puriais rudai auksiniais plaukais įr švelnia, 
užkrečiančia šypsena. 

- Hobai, - paskelbė Dori, - leiskite pristatyti jums Au- 
rorą Sančes. Aurora, tai Hobas Drakonianas. 

Tuo ir baigėsi paieška. 


24 skyrius 


Aurora Sančes vilkėjo juodą vakarinę suknelę, pa- 
prastą, bet elegantišką - apnuoginti pečiai, ilgis iki blauzdų 
vidurio, be abejo, madingiausias šį sezoną. Grakštų ilgą kak- 
14 - nors ir nepakankamai ilgą, kad galėtum pavadinti “gulbės 
kaklu" - puošė auksinė įmantraus pynimo grandinėlė su mažyte 
nefrito figūrėle. Ausyse apvalūs auksiniai auskariukai. Nė vie- 
no žiedo. Ji avėjo juodus “laivelio" tipo aukštakulnius batelius, 
rankose laikė mažą rankinuką iš auksinių nėrinių. Iš arti mer- 
gina atrodė daug patrauklėsnė negu nuotraukose. Jos veide 
galėjai įskaityti nuoširdumą ir humoro jausmą - tai, ko Hobas 
tikrai nesitikėjo. Jeigu jums patinka auksinis įdegimas, tuo- 
met jos odos spalva jums pasirodytų nepriekaištinga. Aurora 
buvo aukštesnė, negu tikėjosi Hobas, ne mažiau kaip penkių 
pėdų ir dešimties colių ūgio, o grakščios laikysenos ir tiesios 
nugaros dėka atrodė dar aukštesnė. 

- Jūs dėl darbo Paryžiuje? - iškart paklausė ji aksomi- 
niu balsu, kiek suminkštintu degtinės ir ispaniško akcento. 

Hobas persakė merginai Makso žodžius apie darbą 
Paryžiuje ir būtinybę išvykti rytoj pat, rytiniu reisu. 

- Metų modelis! - šuktelėjo Dori. - O, Aurora, kas gali 
būti puikiau! 

Aurora švytėjo. Merginos suskato aptarinėti, ką Auro- 
rai reikėtų pasiimti su savimi į Paryžių. Savo nuostabai Hobas 
atrado, kad klausytis, kaip dvi žavios merginos tauškia apie 
garderobą, nėra taip jau nemalonu. Ir visgi laikas - pinigai. 
Ūmai Hobui į galvą šovė lyg ir nereikšminga, bet nerami min- 
tis. 

- Ar daug laiko jums prireiks susiruošti? - paklausė jis 


Auroros. - Išskrendame septintą ryto. | 
- Susikrausiu lagaminą per pusvalandį, - atsakė toji. - 

Bet pirmiausia turiu atlikti dar vieną reikalą. 

- Galiu palydėti, - pasiūlė Hobas, nenorėdamas paleisti 
iš akių merginos, kainuojančios dešimt tūkstančių dolerių - 
tiksliau, tiek gaus jis, jeigu pristatys ją rytoj į Paryžių gyva II 
sveiką. 

- Būčiau dėkinga, - sutiko Aurora. 

- Gerai, - pasakė Dori, - aš grįžtu į Makso butą. Lauk- 
siu judviejų ten. Kelis nuveš jus į oro uostą. 

- Man reikia kai kam paskambinti, - ūmai prisiminė 
Aurora. - Tuoj grįšiu. 

Dori išėjo. Hobas vėl prisigretino prie užkandžių sta- 
lo ir dar spėjo pripulti prie juodųjų ikrų, paragauti švediškų 
teftelių, pasmaguriauti sūrio lazdelių ir viską užgerti balto vyno 
taure. Jo nuotaika buvo tiesiog puiki. Dešimt tūkstančių do- 
lerių, galima sakyti, jau kišenėje. Ne toks jau sunkus buvo ši- 
tas darbelis. 

Maždaug po trijų minučių grįžo Aurora. 

- Eime! 


25 skyrius 


Miniatiūrinis Auroros automobilis - raudonas “Porše- 
911“, ne visiškai naujas, bet dar šviežutėlis, siaubingai dulki- 
nas ir siaubingai “kietas" - stovėjo už kampo Vakariniame 
Brodvėjuje. Jiedu susėdo į mašiną ir nuvažiavo Šeštąja aveniu 
šiaurės kryptimi. Aurora vairuodama pasidomėjo: 

- Jūs dirbate pas Maksą? 

- Aš privatus seklys, - paaiškino Hobas. 

- Tiesą sakant, jūs nelabai panašus į privatų seklį. 

- Tiesiog nespėjau užsidėti savo profesinės kaukės. 

- Seniai pažįstate Maksą? 

- Apie dešimtį metų. Susipažinome Ibicoje. Esate ten 
buvusi? 

- Prieš dvylika metų su tėvais. Gyvenome draugų viloje 
Santa Gertrūdėje. O antrą kartą, prieš ketverius metus, jau 
viena. Tąsyk apsistojau Formenteroje. O gal Formentera nesi- 
skaito? 

Viduržemio jūros vakarinėje dalyje, tarp Prancūzijos ir 
Ispanijos, yra Balearų salynas, kurį sudaro keturios salos: 
Maljorka - didžiausia, Ibica - beprotiška, Menorka - angliška, 
ir Formentera, esanti vos už kelių mylių nuo Ibicos, - saulės 
garbintojų sala, kur vyksta pamišėliai pasislėpti nuo kitų pa- 
mišėlių. 

- Dar ir kaip skaitosi! 

Hobas jau norėjo paklausti, kaip Aurorai ten patiko, ir 
ar ji nenorėtų vėl apsilankyti saloje artimiausiu laiku, tarkime, 
tuoj po Paryžiaus, galbūt privataus seklio draugijoje, bet Au- 
rora staiga paklausė: 


= 4 +. p 
- Jūs turite pistoletą: | 
- Pistoletą? Jūs norite pasakyti, nuosavą? 

- Man nerūpi, nuosavą ar svetimą. Ar nešiojatės su 
savimi ginklą? 

- Ne. O tai svarbu? 

- Tikriausiai ne. 

- Jūs manote, kad mums gali prireikti pistoleto? 

- Galbūt. 

- Ir kas gi verčia jus taip manyti? 

- Ogi tai, kad mus seka. 

Hobas grįžtelėjo atgal. Kaip tik tą akimirką Aurora 
pastebėjo tarpelį mašinų sraute ir metėsi tenai. Niekada nema- 
nykite, kaip Hobas, kad dailios mergužėlės, sėdinčios už “Por- 
še" vairo, ničnieko neišmano apie vairavimą. Mat dailios 
mergužėlės dažnai turi draugužių chuliganų, kurie apmoko jas 
lenktyniavimo meno pagrindų. Aurora perjungė greičių dėžę 
per visas pavaras, kurių buvo ne tiek jau daug, tik keturios ar 
penkios, gal kiek daugiau. Staigiai apsisukusi, ji nušvilpė tolyn 
nuo miesto centro, apsuko Fultono žuvies turgų lyg sportinio 
lėktuvo pilotas, ir vėl nurūko centro link. “Porše" kaukė kaip 
banšė, prigludęs prie kelio kaip dėlė. Pažvelgęs per petį Hobas 
pastebėjo, kad persekiotojų automobilis taipogi atliko šį 
patrakėlišką triuką ir neatsilikdamas lekia jiems iš paskos. Jam 
pravažiavus po gatvės Žibintu, Hobas pamatė, kad tai baltas 
paskutinio modelio “Mersedesas". Tik nepavyko įžiūrėti, kiek 
jame žmonių. Nuotolis tarp abiejų mašinų greitai trumpėjo. 

- Velnias! - burbtelėjo Aurora. - Man sakė, kad šito 
nebus. 

Sulėtinusi greitį, ji netikėtai nėrė už kampo. Nepaisant 
jos meistriškumo, mašina išlėkė į šeštą eismo juostą. Laimei, 
judėjimas šioje gatvėje buvo skystokas. Mersedesas atrūko iš 
paskos, greitai juos vydamasis. Kaip visada, kai patenki į keb- 
lią padėtį, policijos nebuvo nė kvapo. Aurora vėl atliko svai- 
ginantį posūkį ant dviejų ratų į Aštuntąją gatvę, kiek 
užkliudžiusi šaligatvio kraštą, tačiau “Mersedeso" vairuotojas 
taipogi išmanė savo reikalą ir neatsiliko. 

- Ar bent jau mokate naudotis ginklu? - paklausė Au- 
rora. 

- Sugebėsiu, jeigu teks. 

- Pirštinių skyrelyje yra pistoletas. Gali būti, kad teks. 

Hobas išžvejojo pistoletą, panašų į “liugerį" - juodą, su 
ilgu plonu vamzdžiu. Laikydamas ginklą rankose, jis jautėsi 
kaip ne savo kailyje, juolab kad nežinojo, kaip tas daiktas 
veikia. Net nenumanė, kiek jame saugiklių. O kol suko dėl to 
galvą, “Mersedesas" atsidūrė jiems iš šono. Variklių riaumoji- 
mas nuslopino šūvių garsus, tačiau priekiniame stikle staiga at- 
sirado dvi apvalios skylutės. 

- Ei, - riktelėjo Hobas, - į ką jūs mus įpainiojote? 

- Nepanikuokite, - atšovė Aurora. - Žiūrėkite, kas da- 
bar bus. 

Ji švilpė per Brodvėjų dideliu greičiu, įjungus: gal tik 
antrą ar trečią bėgį. “Mersedesas" vėl susigretino su jais. 

- Laikykitės! 

Aurora staigiai pristabdė automobilį, pasuko vairą ir 
tučtuojau nuspaudė greičio pedalą, atlikdama tokį įspūdingą 
posūkį, kokius gali pamatyti tik filmuose apie policininkus ir 
nusikaltėlius. “Porše" čiūžtelėjo visais keturiais ratais, riau- 
modamas ir stūgčiodamas varikliu lyg isteriškas oratorius, 
mėginantis kažką įrodyti, kažkokiu stebuklingu būdu apsisuko 
lygiai šimto aštuonesdešimties laipsnių kampu ir nudūmė tolyn 
nuo centro, grakščiai prasilenkęs su “Mersedesu". Persekiotojų 
vairuotojui nepavyko pakartoti šį triuką. Atsitrenkęs į kelias 
kelkraštyje stovėjusias mašinas, “Mersedesas" buvo priverstas 
sulėtinti greitį, kad neapsiverstų. Aurora žaibiškai perkirto 
Šv.Marko aikštę, dingdama persekiotojams iš akių, ir nurūko 
šiaurės kryptimi Pirmąja aveniu. “Mersedesas" nesirodė. 

Kiek pavažiavusi į vakarus Antrąja aveniu, Aurora 
sutabdė automobilį prie šaligatvio Šešioliktojoje gatvėje, 
užtraukė rankinį stabdį ir atsilošė sėdynėje, lengviau atsidususi. 

- Puikiai padirbėjote, - pagyrė Hobas. 

- Aha, - mergina nelinksmai šyptelėjo. - Ką moku, tai 
moku. Gal turite cigaretę? | : 

Žinoma, po lenktynių be cigaretės neapsieisi. Hobas 
irgi užsitraukė dūmą pirma kartą po to, kai metė rūkyti, o tai 


99 


įvyko ne taip jau seniai. Jis ištiesė Aurorai “Dykado", vieną Iš 
kelių kišenėje užsilikusių cigarečių. 

Mergina paėmė ją drebančiais pirštais, prisidegė Ir 
išpūtusi pirmą dūmą pasakė: 

- Klausykite, jums, ko gero, vertėtų žinoti, kad man 
iškilo nenumatyta problema. 


26 skyrius 


Visą parą dirbanti kavinė “Neužmirštuolė" buvo 
įsikūrusi Šešioliktojoje gatvėje šalia Antrosios aveniu. Šios 
įstaigos tikrai negalėjai nepastebėti - vien neonas ir mirgančios 
šviesos, veidrodžiai ir dirbtinės gėlės. Milžiniškas muzikinis 
automatas griaudėjo sentimentalius keturiasdešimtųjų šliage- 
rius: Moiša, kavinės savininkas, jautė silpnybę šioms melodi- 
joms, kadangi dažnai girdėdavo jas Ain-Klein kibuce prieš 
emigruodamas į Ameriką. Padavėjos atrodė nužengusios nuo 
to pačio konvejerio, kaip ir dažų sluoksnis, žvilgantis prie- 
blandoje, rausva apranga slepia prakaituotus beformius kūnus. 
Aurora užsisakė kavos ir skrudintos duonos riekę su sviestu. 

- Na, - pradėjo Hobas, - paaiškinkite pagaliau, kokia 
velniava čia dedasi. 

- Tai ilga istorija. Net nežinau, nuo ko pradėti. Ir kaip 
apibūdinti Pako vaidmenį joje. 

- Pradėkime nuo Makso. Tai jis mane pakišo? 

- Jūs pernelyg įtarus, - paprieštaravo Aurora. - Patikė- 
kite, Maksas nieko apie tai nežino. 

- O kas toks jūsų minėtasis Pakas? 

Aurora minutėlę sudvejojo, kiek papūtusi apatinę lūpą 
- žavingiausia metų grimasa. 

- Jis kaip ir dalyvauja šioje istorijoje. Sakau, tai labai 
painus reikalas... 1 

- Ir ilgokai užsitęs6S, kaip jau minėjote. 

- Klausykite, - Aurora ūmai prakalbo dalykišku tonu, 
- man reikia kai ką iš kai ko paimti ir kai kur pristatyti. Ir iš- 
sisukti nuo šito niekaip nEIManoma. 

„Otas kai kas negali palaukti, kol grįšite iš Paryžiaus? 

= Biisjalaji padaryti tai šiandien vakare, 

- Skamba visai protingai, - pažymėjo Hobas. - Bet 

darosi vis labiau akivaizdu, kad kažkas norį jums sutrukdyti. 

- Taip. 

- Jeigu jūs atkakliai laikysitės savo ketinimo, jus gali 
nudėti. 

- Taip. 

- Ir mane sykiu. 

- Aš nebijau, - narsiai šyptelėjusi pareiškė Aurora. 

- O aš bijau. 

Narsi šypsena užgeso, išstumta anaiptol ne tokio 
žavingo paniekos šypsnio. 

- Jūs 1š tiesų bailys? 

- Taip, tik nesuprantu, kuo čia dėtas bailumas. Kuriam 
galui turėčiau dėl jūsų rizikuoti savo galva? Mano užduotis - 
surasti jus ir pristatyti į Paryžių. Niekas manęs neįspėjo, jog už 
tą patį atlygį teks turėti reikalų su snaiperiais, lakstančiais 
“Mersedesu"". 

- Jūsų tiesa, - atsiduso Aurora. - Jūs padarėte tai, dėl 
ko jus nusamdė. 

- Ne iki galo. Dar turiu įsodinti jus rytoj rytą į lėktuvą. 

- O jeigu neįsodinsite? 

- Negausiu honoraro. 

- Ar didelis tas honoraras? 

Hobas norėjo atkirsti, kad tai neturi reikšmės. Pagaliau, 
kam sakyti tiesą, jeigu melas atneš kur kas daugiau naudos? Ir 
jau priėmęs tokį sprendimą jis savo nuostabai išgirdo save 
sakant: 

- Jeigu dešimt tūkstančių daug, tuomet didelis. 

Aurora minutėlę mąstė, kažką braižydama ant 
servetėlės kosmetiniu pieštuku. Paskui nepakeldama akių ty- 
liai pratarė: 

- Hobai, man reikia jūsų pagalbos. 

Šie žodžiai privertė Hobo širdį porąsyk smarkiai dunk- 
stelėti į šonkaulius, tačiau paniurėlis nykštukas jo galvoje, 
kontroliuojantis sentimentų sritį, nesidavė apmaunamas. 

- Kodėl turėčiau jums padėti? Taip, jūs graži ir gun- 
danti, bet net jeigu ir ketinate atsigulti su manimi į lovą - 0 tuo 
aš labai abejoju - mes tiesiog neišgyvensime iki tokios galimy- 

bės. 

- Neketinu gultis su jumis į lovą. Bet jeigu padėsite 
man, aš jums užmokėsiu. 

- Solidžiai? - pasitikslino Hobas. 

- Taip, solidžiai. 

- Gerai, o dabar užmirškime apie solidumą ir pakal- 
bėkime apie realius pinigus. Kiek aš gausiu už pagalbą jūsų 
patrakėliškame reikale? 

Aurora kažką paskaičiavo mintyse. 

- Betgi darbas tik vienam vakarui! 

- Kurio metu mane gali nudėti, - priminė Hobas. 

- Ką pasakysite apie penkis šimtus dolerių? 

- Atsižvelgiant į aplinkybes, tai netgi ne solidu. 

- Tūkstantį? 

- Tūkstantis ir išsamūs paaiškinimai, kas čia iš tiesų 
vyksta. 

- O gal du tūkstančiai be paaiškinimų? 

- Sutarkime taip: du tūkstančiai ir paaiškinimai, bet jūs 
galite meluoti, o aš apsimesiu tikįs. 

- Du tūkstančiai dolerių! Iš jūsų pusės tiesiog nedora 
taip kelti kainą. 

- Bet juk jūs mokėsite ne iš savo kišenės. 

- Tai neturi nieko bendra su jūsų nedora, -- griežtai 
atrėžė mergina. 

- Bijau, kad jūs prisižiūrėjote filmų apie privačius sek- 
lius, - pareiškė Hobas. - Ypač tokių, kur “kieti" detektyvai 
padeda gražioms merginoms vien todėl, kad joms reikia pagal- 
bos. O tikrovėje mūsų paslaugos brangiausios būtent tada, kai 
klientas yra beviltiškoje situacijoje. Kapitalistinėje ekonomikos 
sistemoje visiškai logiška kelti kainą pagal paklausą. 

- Ar kiti sekliai palaiko jūsų įsitikinimus? 

- Tikriausiai ne. Bet aš mėginu užduoti bendrą toną. 

Aurora atsiduso. Moterys, atsidūrusios greta Hobo, 
kažkodėl ima dažnai dūsauti. || 

- Gerai, sutarta. Bet jūs juk juokavote sakydamas, kad 


„6614 ių? 
nemokate naudotis liuger1U S | 
- Jūs tik parodyk!tė man, kaip jį užtaisyti, o visa kita aš 

pats perprasiu. 

- Sutarta. - Aurora ištiesė jam delną. 

Hobas nestipriai jį spustelėjo. 

- Prieš spausdami vienas kitam rankas, užbaikime tą 
nereikšmingą piniginį reikaliuką. Būtų labai miela iš jūsų 
pusės, jeigu išmokėtumėte man visą sumą avansu - tam 
atvejui, jeigu kurį nors iš mūsų šiandien nugalabys. 

Pinigai! Aurora dėbtelėjo į jį lyg išgirdusi nešvankų 
žodį. Net juokinga, kaip moterys nemėgsta skirtis su pinigais, 
netgi iš svetimos piniginės. 

- Kelioniniai čekiai tiks? 

- “American Express" arba “Barclay", - atsakė Hobas. 

Išsiėmusi iš rankinuko dailią piniginę su čekių knygele, 
Aurora pasirašė keturis čekius po penkis šimtus dolerių. Hobas 
tuoj paslėpė juos savo piniginėje. Tiek turėtų užtekti, kad 
“Alternatyvi seklių agentūra" pagaliau atsigautų - aišku, jeigu 
jis išgyvens taip ilgai, kad spėtų pasinaudoti pinigais. 


„244 


Tą akimirką į kavinę įžengė Pakas, atpažino Aurorą ir 
priėjo prie staliuko. Buvo jau ganėtinai vėlu, kai susitikimas 
pagaliau įvyko, maždaug dešimta valanda vakaro. Štai kaip 
prisimena to susitikimo aplinkybes Dotė Sojers, lesavinės 
“Neužmirštuolė"' padavėja: 

“Du vyrukai ir mergina. Gražutė, tikras saldainiukas. Ir 
aš anksčiau buvau saldainiukas, kol dar neturėjau problemų su 
vandenimis. Tikriausiai girdėjote apie tai. Todėl ir klausinėjate 
mane, argi ne taip? Ne? Na, nesvarbu. Toji trijulė sėdėjo 
paskutinėje kabinoje, štai ten. Aiškiai prisimenu aukštąjį vyrą, 
šiaip jau nelabai aukštą, bet aukštesnį už tą kitą, kurį pavadi- 
note Hobu Drakonianu. Jis sklaidė muzikinio automato turinį. 
Norėjo kažką paklausyti, bet negalėjo rasti. Ten daugiau kaip 
šimtas pavadinimų, taigi jis ilgokai užgaišo. Pagaliau rado tą 
seną Krosbio ir Stilo dainelę - “Mūsų namai" ar kažkokį kitą 

sentimentalų niekalą, žodžiu, vieną iš tų, kurių klauso tik se- 
niai. O tas Hobas lyg ir nedalyvavo pokalbyje. Su Paku, tuo, 
kuris panašus į indėną, kalbėjo mergina, Aurora, kaip jūs sa- 
kote. Manau, jie šnekėjosi gana ilgai, kadangi tebebuvo ten, 
kai žvilgtelėjau į jų kabiną po kokių penkiolikos minučių. Aš 
gaminau dvigubą manikotį, ir su juo nutiko juokingas dalykas. 
Norite, papasakosiu? Gerai jau, gerai, nereikia ant manęs šauk- 
ti. Ne, aš nemačiau, kaip ryšulėlis perėjo iš rankų į rankas. 
Mačiau, kaip Pakas išsiėmė kažką, suvyniotą į šalikėlį, rodos, 
kašmyro, o gal kupranugario vilnos. Tas daiktas viduje tik- 
riausiai buvo stačiakampis, tai yra, pailgas. Paskui kažkuris iš 
kitų dviejų paėmė ryšulėlį. Atrodo, vyras. Taip, vyras. Ne, 
palaukite. Ranką į jį ištiesė mergina. 

Paskui išgirdau, kaip vyriškis, tas Hobas, paklausė: 
“Jūs įsitikinęs, kad jūsų niekas nesekė?"' Pakas atsakė: “Regis, 
nesekė. O ką?" O Hobas pasakė: “Tas senas “Oldsmobilis" su 
sulaužyta antena suka jau trečią ratą aplink kvartalą“. Aurora 
pažvelgė į jį susižavėjusi ir paklausė: “Jūs pastebite tokius 
dalykus?" Hobas jai atsakė: “Tokia mano profesija, ledi". Aš 
dar pagalvojau, kad jo profesija, matyt, labai vyriška". 

Dotė tėsė pasakojimą. 

“Buvo jau tikrai po dešimtos, kai Aurora apmokėjo 
sąskaitą, ir trijulė Išėjo iš kavinės į grėsmingą išvargusios pa- 
leistuvės nakties kokofoniją. Gatvės buvo pilnos tuščios puiky- 
bės, kurioje paniurę atvykėliai iš Jamaikos su juokingomis 
skrybėlėmis lošė “tris lapelius" su panaudotomis panelėmis iš 
nesibaigiančios nakties seserų bendrijos. Iš aplinkinių barų 
sklido diksilendo garsai, aistringi ir gašlūs, visai tokie pat, 
kokie plūsta upe aukštyn iš Naujojo Orleano ar žemyn iš Či- 
kagos pusės, žiūrint kaip stovi. Rafinado pardavėjai stypsojo 
juodose šėtoniškos€ tarpuvartėse, Iškišinėdami savo šlykščius 
narkotikus neūžaugoms švytinčiais veidais, Raibuliuojantis 
žmonių srautas sruvo lyg nesibaigianti iškilminga eisena. Pa- 
kas ir Aurora galų galė susitiko, ryšulėlis pakeitė šeimininką. 
Visa trijulė išėjo pro duris L BatVė, Ir staiga supokšėjo šūviai. 
Tamsūs miesto kvartalai: Žibintų ugnys. Ilgakojai šešėliai, 
bėgantys baugioje žibintų šviesoje per kaitrią paleistuvę naktį. 


105 


Dulkia smulkus lietus, ore tvyro puvėsių ir pūliuojančių žaizdų 
tvaikas, neatsiejamas nuo paleistuvės Visatos pasileidėlių mies- 
tų karaliaus. Be abejo, aš mačiau du vyrus, bet neįžiūrėjau jų 
veidų, nes man jie buvo niekas, tik pamėkliškį šešėliai, tarytum 
vaizdai iš baisaus sapno ar iš “Trečiojo žmogaus", Hobas bėgo 
pirmas, mergina kartu su juo. Jos aukšti kulniukai caksėjo į 
šlapią šaligatvį, o prožektoriai, apšviečiantys netoliese esančią 
statybų aikštelę, žaidė įstabiais atspindžiais raizgiose jos 
plaukų gijose. Pakas bėgo paskutinis, bet staiga nėrė į skers- 
gatvį. Nekreipdami į jį jokio dėmesio, abu persekiotojai nusi- 
vijo Hobą ir merginą. Bet paskui ir mergina šastelėjo į šalį, 
palikdama Hobą likimo valiai. Prieš tai dar kažką šūktelėjo 
jam, bet aš nenugirdau. Galbūt “Bonne chance“*. 

Persekiotojai sutriko, susižvalgė, sumojavo rankomis. 
Galbūt kažką pasakė vienas kitam. Bet jei ir pasakė, Hobas vis 
tiek neišgirdo, nes tą akimirką pro šalį pradundėjo visų 
šiukšliavežių prosenelis. O kai decibelų skaičius prasisklaidė, 
merginos jau ir pėdos buvo ataušusios, netgi kulniukų caksėji- 
mo nesigirdėjo. Taigi Hobas liko vienui vienas su dviem tipais, 
grėsmingai artėjančiais, ir bėgo toliau, kol atsidūrė skers- 
gatvyje,. užsibaigiančiame aukšta siena. Jis atsigręžė, o 
persekiotojai,pamatę, kad įvijo jį į akligatvį, liovėsi bėgę ir 
neskubiu žingsniu nudrožė link jo. Hobas įžiūrėjo Žvilgantį 
plieną. Pistoletai, kas gi daugiau? Aš pasilenkiau į priekį, įtem- 
pusi ausis, bet taip ir neišgirdau, ką jie pasakė“. 


*Sėkmės (pranc.). 

27 skyrius 


Spąstai. Nėra kur bėgti. Vienas subjektas artėja iš 
kairės, antras iš dešinės. 

Visi trys sunkiai alsuoja. Aplinkui - vien juoda Niujor- 
ko naktis. Aurora dingo. Bėda. 

- Pinigai arba gyvybė, - pirmas prabilo Hobas. 

- Ką? - paklausė aukštesnysis persekiotojas. 

- Taip vieškelių plėšikai sakydavo užkluptiems ke- 
liauninkams. “Pinigai arba gyvybė". Atseit, atiduok pinigus 
arba atsisveikink su gyvenimu. 

- Na, argi ne žavu? - tarstelėjo Aukštasis savo bendrui, 
pasipuošusiam, be kita ko, raudonu kaklaraiščiu "peteliške". 

- Ir ko tik nesužinai šiame darbe, - atsiliepė “Pete- 
liškė"'. 

- Jeigu nenorite, kad atiduočiau jums pinigus arba 
gyvybę, tuomet mes neturime jokių bendrų reikalų, - pasakė 
Hobas, - ir aš, jums leidus... 

- Aš vardu Frikas, o jis Frakas, - šypsodamasis prisi- 
pažino “Peteliškė"". - Mudu esame keliaujantys galvažudžiai. Ir 
skiriamės nuo kitų. 

- Tikrai? - tiek tesugebėjo išspausti Hobas. Negerai. Jis 
tikėjosi tempti laiką pakankamai ilgai, kol sugrįš jo sąmojingu- 
mas. 

- O taip, - patvirtino Frikas. - O gal jūs manote, kad 
profesionalūs galvažudžiai gyvena namuose su vejomis kartu 
su žmonomis bei vaikais? Kaip eiliniai piliečiai? Mudu su Fra- 
ku apsistojome mebliuotuosė kambariuose virš prišniaukštų 
barų su neoninėmis iškabomis, Žybsinčiomis didmiesčių vie- 
natvės ir išsigimimo tamsoje. Mūsų bendravimo aplinka - at- 
matos, mūsų ateitis - menkystė, MUSU SVajonės - nešvankybės. 
Estetiniu požiūriu to netgi nepavadinsi gyvenimu. Būtų pa- 

kankamai teisinga teigti, Jog Mes - Visuomenės padugnių 
šakalai. Mes pribaigiame tai, kas pažymėtą sunaikinimo 
ženklu. 

Frakas, stypsantis šalia savo tūžmingojo bendrininko, 
dėbtelėjo į Hobą iš viršaus ir pareiškė: 

- Nekenčiu tokių, kaip tu. Tariatės esą geručiai vien 
todėl, kad nežudote ir nekankinate žmonių. Tarytum tai kažką 
reikštų subtiliuose sluoksniuose! O kaipgi blogiukai? Ar ne- 
manote, kad blogis atlieka tokį pat svarbų vaidmenį harmoni- 
joje, valdančioje visatą? 

- Niekada nepagalvojau apie tai, - pasakė Hobas, nors 
iš tiesų galvojo, ir ne kartą. Tik neketino jiems to sakyti. 

- Ką gi, tuomet pagalvokite, - pasiūlė Frakas. - Nebūna 
išėjimo be įėjimo. Niekada nebūna viršaus be apačios. Nebū- 
na gėrio be tokios pat dalies blogio. 

Hobas ramiai klausėsi Frako išvedžiojimų, kurie, jo 
įsitikinimu, buvo gryniausias rudimentinis manicheizmas. 
Sukiodamas kaklą, tarytum jis būtų nutirpęs (tiesą sakant, taip 
1r buvo), bet nenuleisdamas hipnotizuojančio (norėjosi tikėti) 
žvilgsnio nuo prakaituoto, gumburiuoto Frako veido, Hobas 
šoniniu matymu įžiūrėjo atsidūręs didžiuliame sandėlyje, 
kažkuo primenančiame katedrą, išpuoštą nudvėsusiomis 
žuvėdromis ir panaudotais prezervatyvais. 

- Žiniasklaida labai jau menkai nušviečia filosofinę 
įstatymų pažeidėjų poziciją, - įterpė Frikas. 

- Pateikia nesimpatišką vaizdinį? - paklausė Hobas. 

- Dar blogiau. - Frikas papūtė apatinę lūpą. - Jie teigia, 
kad dorovės požiūriu mūsų pozicija visiškai nepateisinama. 

- Bet... tik neįsižeiskite, argi tai ne tiesa? 

- Ne, tuščiagalvi, be blogio nebūtų ir gėrio. Todėl blo- 
gis yra būtina sąlyga gėrio egzistavimui ir negali būti blogas 
pats savaime. Supratai? 

- O taip, taip. 

--Meluoji. Bet koks skirtumas? Bailumas - neatsiejama 
jūsų, geručių, savybė. 

- Aš visai neteigiu esąs gerutis. Be to, kaip galima dis- 
kutuoti, kai į tave nukreiptas pistoleto vamzdis? 

- Aha, aš turiu pistoletą. - Frikas akimirką žvelgė į 
savo ginklą: - Žiūrint iš filosofinio taško, ko gero, turėčiau 
perduoti jį tau, kad pademonstruočiau, jog tavasis bailumas - 
įgimta savybė, nepriklausanti nuo to, kieno rankose pistoletas. 

- Būtų labai įdomu tai pamatyti. 

- Bet aš nesu tikras filosofas. Aš tik profesionalus 
galvažudys, besistengiantis išsaugoti intelekto budrumą. Beje, 
metas pereiti prie reikalo. Ar paskutinė malda įeina į tavo 
kultūrinį paveldą, ar verčiau apsiesime be antropomorfizmo? 
- Frikas kilstelėjo pistoletą. 

- Ei, palaukite! - riktelėjo Hobas, susipainiojęs nesu- 
derinamuose nerimo ir pykčio jausmuose. - Nejaugi neduosite 
man galimybės pasimelsti? 

- Kodėl gi ne? - atsakė Frakas. - Mes irgi laikomės 
bendrų taisyklių. Turi trisdešimt sekundžių. 

Jis dirstelėjo į laikrodį. Frikas nutaikė pistoletą. Bet 
iškart vėl nuleido. 

- Šiaip jau neketinome žudyti tavęs dabar pat. Nevaryk 
arklių, drauguži. Tiesiog eime su mumis. 


28 skyrius 


Hobas apsidairė. Lentelę “Išnuomojamas arba par- 
duodamas" ant šio apgriuvusio sandėlio pakabino tikriausiai 
netrukus po to, kai Cheopsas pastatė Didžiąją Numeris Vienas. 
Senovė buvo įsisiurbusi į jo sienas kaip erkė į šunį. Nuo lubų 
kabėjo sutrūnijusios sijos ir kitokie konstrukcijos elementai, o 
aplinkui bekraštėse purvinų grindų platybėse riogsojo daugy- 
bė visokiausių daiktų, tarytum žaislai, išmėtyti išpaikinto 
milžinų vaiko. Lubos buvo kai kur įgriuvusios, ir dabar murzi- 
nos žuvėdros skraidė po sandėlį kaip varnos, būriais sulėkusios 
prie pakaruoklio. Bet net ir tai nepadės perteikti Hobą apėmu- 
sio siaubo intensyvumą; ko gero, teks pasitenkinti pasakymu, 
kad palyginti su tuo jausmu emocijos, užvaldžiusios jį 
pirmąsyk perskaičius Edgaro Alano Po “Šulinį ir švytuoklę", 
buvo vieni niekai. 

Jie įžengė į vidinę patalpą, sprendžiant iš drožlių ant 
grindų ir dažų kvapo, įrengtą gerokai vėliau. Uždaręs paskui 
save duris, Frikas jas dar ir užrakino. 

Dabar Hobas galėjo geriau įžiūrėti savo pagrobėjus. 
Pirmasis buvo aukštas, apkūnus, blyškia riebia veido oda, iš- 
marginta juodais retų šerių taškeliais; jis vilkėjo pigų rudą kos- 
tiumą, o purviną, nubrizgusią marškinių apykaklę buvo 
standžiai susiveržęs kaklaraiščiu - matyt, įsivaizdavo esąs ele- 
gantiškas. Jo bendrininkas, perkaręs tipelis su tūžminga fizio- 
nomija ir iškrypusiu stuburu, buvo panašus į pritvinkusį neapy- 
kantos elgetą iš Brauningo “Rolando vaiko“, ramentu braižantį 
pražūtingus ženklus. 

- Kur jūs mane atvedėte? - pasiteiravo Hobas. 

- Daug žinosi, greit pasensi, - atrėžė Frikas, liesasis 
galvažudys, kiek keistai atrodantis šalia savo bendrininko - 
aukšto, stambaus, su jaučio sprandu ir hipertrofuotais bicep- 
sais, tikrų tikriausio žmogaus-triceratopso, pavadinto nekaltų 

Frako vardu. 

Hobas beviltiškai ieškojo kokių nors gerų ženklų, deja, 
kol kas veltui. Nuotaikos nekėlė ir kambario vaizdas. Ypač 
slėgė žemos lyg mirtininkų kameros lubos. Kažkoks rūsys su 
betoninėmis grindimis. Bet gal tos grindys netikros, nulietos ne 
iš betono, o sulipdytos iš mikroskopinių moliuskų? 

Tikriausiai pastarąją mintį Hobas ištarė balsu, nes Fri- 
kas perkreipė lūpas, o Frakas pareiškė: 

- Gali nevaidinti bepročio, vis tiek iš čia neištrūksi. 

- O argi aš elgiuosi kaip beprotis? - paklausė Hobas, 
atleisti, chi-chi! 

- Gana! - šūktelėjo Frikas. - Antraip teks paskirti tau 
kokią nors nemalonę bausmę. 

- Puikiai pasakyta! - pagyrė Hobas. - Iš pirmo žvilgsnio 
matyti, kad jūs anaiptol ne eiliniai banditai. Gal malonėtumėte 
duoti mag šlakelį vandens? Sunkoka šmaikštauti drauge su 
jumis, kai gerklė perdžiūvusi. 

Frikas atnešė stiklinę vandens. Frakas prisitraukė kėdę 
1r atsisėdo. Frikas karingai užsismaukė ant akių katiliuką. Jo 
siaurą veidą dalino perpus ploni ūsiukai. Atrodė, kad jį kažkas 
neramina. 

- Tuoj grįšiu, - burbtelėjo jis ir nuskubėjo link durų. 

- Gana juokų, - pareiškė Frakas. - Kur.paketas? 

- Koks paketas? 

- Ak, štai kaip? Klausyk, mes neturime laiko 
paikystėms. Mums reikalingas paketas, kurį Pakas perdavė 
Aurorai. 

- Tuomet kodėl nepaklausiate jų? - pasidomėjo Hobas. 

- Būtinai paklausime. Kur ieškoti Auroros? 

- Neturiu supratimo. Jūs nedavėte man laiko paskirti 
jai pasimatymą. r 

- Kažkodėl nesitiki. Kur ji? 

„atsakė Hobas visa širdimi vildamasis, kad 


- Nežinau, kasis a As 
atsakymas, konstantuojants tikrų tikriausią tiesą, nuskambėjo 
įtikinamai. 


Tu juk žinai, kas DUS: kai čionai atkaks Ais, ar ne? 
7 3 

Staiga durys atsidarė. Ant slenksęį( stovėjo Frikas - 
smulkutis, nerimastingai surauktais antakiąjs panašus į Tulūz- 
Lotreką iš kažkieno košmaro. Rankoje jis laikė mobilų tele- 
foną. 

- Eime su manimi, - pakvietė jis Fraką. - Reikia šį tą 
išsiaiškinti. 

- O ką daryti su juo? - Frakas dūrė pirštų Hobo pusėn. 

- Palauks. Yra svarbesnis reikalas. 

- Tavimi pasirūpinsime vėliau, gudročiau, - pažadėjo 
Frakas, išeidamas iš kambario paskui Friką. 

Durys užsidarė, džergžtelėjo užšaunamas skląstis. 


29 skyrius 


Kambalys buvo tuštutėlis, neskaitant sulaužyto kastu- 
vo viename kampe ir kibiro su krūvele balkšvų pelenų kitame. 
Vienintelės durys geležinės. Be rakto skylutės. O ir vyrių ne- 
matyti. Hobas nutarė patausoti savo žinias apie pabėgimus ki- 
tam kartui. Apsižvalgė aplinkui. Rašomasis stalas, sieninis ka- 
lendorius, kėdės, palubėje įkyriai mirkčiojanti kanceliarinė 
lempa. Jis ėmė tikrinti rašomojo stalo stalčius. 

Ir apatiniame dešiniajame stalčiuje aptiko mobilųjį 
telefoną. 

Hobas spūstelėjo mygtuką. Veikia! Jis atsargiai padė- 
jo aparatą atgal. | 

Aha, dabar jis turi telefoną. Bet kam paskambinti? 
Džeriui Reintriui? Džeris, galima sakyti geriausias advokatas, 
skyrybų srityje. Bet ar sugebės jis ištraukti Hobą iš šitos sky- 
lės? Ne, nėra ko nė svajoti. 

Apie Milar taip pat negali būti nė kalbos, net jeigu ji 
tebėra mieste. 

Galima paskambinti 911. Pranešti apie gaisrą, apiplė- 
šimą, katastrofą ir žmogžudystę kartu paėmus. Žmogžudystė 
įvyks vėliau, kai faraonai išsiaiškins, jog Hobas sukėlė jiems 
tiek galvos skausmo vien todėl, kad, jų manymu, kažkaip 
užsitrenkė rūsyje. O jeigu Hobas išklos policijai visą tiesą, net 
ir be advokato aišku, kad jam pripaišys visus nusikaltimus, 
pastaruoju metu įvykdytus šitų galvažudžių. 

Iškvietus policiją, geriausiu atveju jį daugeliui mėnesių 
sulaikys Niujorke. Tardytojai, tiriantys bylą, gali apkaltinti jį 
patį. O ką, jeigu jis iš tikrųjų nežinodamas įvykdė kokį nors 
nusikaltimą? Velniava! Reikia būti budriam kieviename 
gsis kalėjimu. Ir kas tada bus su 


žingsnyje, antraip viskas bai 
traspaso? 


kelione į Paryžių, honorart: 

Ūmai Hobo galvoje nušvito. Pagautas įmpulso jis Čiu: 
po telefoną ir surinko skaičių seriją. Jeigų jis ką ir moka min- 
tinai, tai būtent automatinio ryšio su Ibicą kodą. Pagaliau ki- 
tame gale atsiliepė vyriškas balsas: 

- “El Kabaljo Negro“, kalba Sendis. 

- Čia Hobas Drakonianas. 

- Na, tu ir duodi, Hobai! Kaip miela! Ar žinai, kad 
dabar penkios ryto? 

- Tai ko gi tu tebesėdi bare? 

- Mozlių šeima užsisakė barą privačiam priėmimui, čia 
susirinko pusė miesto. 

Hobas mintyse regėjo Sendį - aukštą, siaubingai liesą 
1lganosį airį, gausiausios megztinių kolekcijos visose Balearų 
salose savininką. 

- Žinai, aš labai skubu, - pasakė Hobas. - Ar Hario 
Hemo pas tave kartais nėra? 

- Tuojau pasižiūrėsiu. 

Iš ragelio sklido Sendžio kasetinio magnetofono griau- 
dėjimas ir daugiabalsis triukšmas iš už baro. Hobas gyvai 
įsivaizdavo užeigą. Dviaukštis baltai nutinkuotas pastatas, ant 
juodų dvivėrių laukujų durų iškaba; “El Kabaljo Negro“. 
Peržengus slenkstį reikia nusileisti žemyn per porą laiptelių. 
Viduje stūkso masyvi kolona, skirianti patalpą į dvi nelygias 
dalis. Dešinėje laiptai, vedantys į Sendžio butą - du kamba- 
riai plytelėmis išklijuotomis sienomis bei vonia. Kairėje baras, 
už jo lentynos su buteliais. Likusią erdvę užima žemi lakuoti 
staliukai ir pintos bei rotanginės kėdės aplink juos. Ant sienų 
- draugų, kurių dauguma jau paliko salą, nuotraukos. Hobui be 
galo užsinorėjo dabar atsidurti ten, ant vienos 1š išklibusių 
taburečių prie baro, rankoje kokos stiklinė, grūste prigrūsta 
ledo, greta - kokia nors paukštytė iš Anglijos, kuriai ir maža 
salelė atrodo neapsakomai keista ir nuostabi. 

- Hobai? - vėl pasigirdo Sendžio balsas. - Jo čia nėra. 
Paliksi Žinutę? 

Hobas pamėgino mintyse suformuluoti: “Mane laiko 
uždarytą kažkokio šiurpaus pastato rūsyje Niujorke". Sendis 

tikrai pamanys, kad jis juokauja. 
“» Perduok Hariui, kad turiu jam daug pinigų. Bet 
norėdamas juos gauti, jis turi kai ką skubiai atlikti. 

- Gerai, Hobai, perduosiu. - Sendžio taip lengvai ne- 
nustebinsi. 

- O ar nėra šalia ko nors, kas galėtų surasti Harį? 

- Tuoj pažiūrėsiu... Uodeguotasis Čarlis čia. 

- Ar blaivus? 

- Nelabai. 

- Kas dar ten yra? 

- Edis Bansas. Jis pakankamai blaivus. Moira ką tik 
įėjo pro duris. Minutėlę... Vilką mini, vilkas čia... 

Ūmai ragelyje sudundeno kimus balsas Džersio tarme: 

- Hobai? Tai tu? 

- Hari, turiu tau kai ką pasakyti. 

- Tu turi man kai ką pasakyti? Ne, tai aš turiu tau kai 
ką pasakyti. Aš atsistatydinu. 

- Kas nutiko, Hari. 

- Nedera šitaip apleisti seklių agentūros reikalus. Šitaip 
tu jos neišlaikysi. Neišlaikytum netgi beprotnamio, į kurį vis 
labiau panašėja tavo agentūra. Kurių galų triniesi Niujorke? 
Reikia dirbti. Kuomet įkalbinėjai mane prisidėti prie tavojo 
sumanymo... 

- Hari, - pertraukė bičiulį Hobas, - aš mielai išklausy- 
sių tave iki galo, bet kada nors kitą kartą. O dabar turiu sku- 
biai pranešti tau du dalykus. Girdi mane? 

- Hobai, grįžk. Atsirado skubių reikalų. Kada galėsi 
grįžti? 

- Hari, gali taip atsitikti, kad išvis niekada. Tokiu 
atveju “Alternatyvioji seklių agentūra" atiteks tau. Popierius 
rasi mano fazendoje, saldainių dėžutėje ant rašomojo stalo. 
Tikiuosi, pasirūpinsi Žanu Klodu bei Naidželu. 

- Gana niekus paisyti. I ką įklimpai? 

- Sunku paaiškinti. Viskas prasidėjo nuo to, kad turė- 
jau surasti vieną merginą, Papasakoti apie jos laukiantį darbą 
ir įsodinti į lėktuvą. 

- Kol kas viskas aišku, - pažymėjo Haris. 

- Vežu į Ibicą šiek tiek pinigų, kurię pastatys ant kojų 
mūsų agentūrą. 

- Puiku. Tai kodėl tu dar ne čia? 

- Kaip tik prie to ir lenkiu. Mane laiko nelaisvėje Niu- 
Jorke, Rid gatvėje, 232A, sename sandėlyje. Supratai? 

- Tu nejuokauji, Hobai? Jeigu tai būtų kas nors kitas, 
pamanyčiau, kad tai pokštas, bet tu... | 

- Prisiekiu, aš nejuokauju. Turiu kalbėti greitai, Hari. 
Pagrobėjai paliko mane šiame kambaryje su veikiančiu tele- 
fonu, bet nežinau, kiek dar turiu laiko iki jų sugrįžimo. 

- O ką jie darys grįžę? 

- Geriausiu atveju primuš taip, kad liksiu luošys visam 
gyvenimui. Aišku, didelė tikimybė, kad man nepavyks taip 
lengvai išsisukti. 

- Bet ką tu jiems padarei? 

- Jie sako, kad pavogiau iš jų milijono dolerių vertės 
prekę. 

- Tai grąžink. 

- Kad labai sunku. Patikėk, jeigu būtų koks nors būdas 
atlyginti jiems nuostolius, nedelsdamas tai padaryčiau. Bet aš 
tos prekės neturiu. 

- O ką turi? 

- Tik šitą telefoną. Daugiau nieko. 

- Hobai, kas iš tiesų vyksta, ką? 

- Po velnių, Hari, aš tikrai nejuokauju! 

- Gerai. Sekundėlę. Gerai. Pakartok sandėlio adresą. 

Hobas pakartojo. 

- Ko gero, dabar iš tiesų ne laikas pasakoti visą isto- 
riją, - pasakė Haris. - Tiesiog pasistenk kaip nors pratempti 
laiką. 

- Ko tu ketini imtis? 

- Kaip tik apie tai ir galvoju. Sunkoka kažką nuspręs- 
ti, kai mus skiria daugiau kaip trys tūkstančiai mylių. Bet, re- 
gis, turiu idėją. Tu įkalintas sandėlyje, teisingai? 

- Būtent tai ir mėginu pasakyti. 

- Gerai, jau sugalvojau, ką daryti. 

- Gerai, - atitarė Hobas. Staiga sužvango skląstis ir 
Hobas greitai išpoškino į ragelį: - Viskas, metas. Išgelbėk 
mane, Hari! 

Jis paskubomis įkišo telefoną į stalčių ir atsistojo pa- 
sitikti savo lemties taip, kaip pragyveno visą gyvenimą: atstatęs 
krūtinę ir išdidžiai inkšdamas. 


30 skyrius 


Durys atsilapojo. Grižo Frikas ir Frakas. 

- Atsipalaiduok, - pasakė Frakas Frikui, - aš viskuo 
pasirūpinsiu. 

Ir netikėtai išdygo priešais Hobą. Pašaipiai Vyp- 
sodamas. Mankštindamas raumenis. Iš anksto mėgaudamasis 
malonumu sumalti Hobo kaulus į smulkias pilkas dulkes. 
Tyčia tempdamas laiką ir mintyse gardžiuodamasis smulkme- 
nomis, siūlomomis tokios sadistiškos vaizduotės, kad apie ją 
geriau nekalbėkime. Tačiau Hobas Frako nekaltino. Nyčė kartą 
pareiškė nekenčiąs silpnųjų, kurie manosi esą geri vien todėl, 
kad jų minkštos letenėlės. Suprantama, širdyje Hobas buvo 
pralaimėjusiojo pusėje, kadangi pats buvo pralaimėjusysis. 
Jeigu nekalbėtume apie konkrečius asmenis, nebūtų jokio pa- 
grindo teigti, kad jo interpretacija yra geresnė negu Frako. Bet 
visgi ir silpniesiems su minkštomis letenėlėmis kartais nusišyp- 
so sėkmė. 

Tą beviltišką akimirką Hobas prisiminė savo guru - 
mažiuką belgą didele galva ir juokingais ūsais, mokiusį Hobą 
karate bei kitų menų. Treniruotės vyko Ibicoje, “Didžiajame 
dodžo" - kalkėmis nubalintame vienaukščiame pastate ant 
aukšto jūros kranto. Jas lankė apie dešimt nuolatinių mokinių, 
kurie trupindavo kaktomis plytas ir šnekučiuodavosi ezoterinė- 
mis temomis. Dar ateidavo du paaugliai iš miesto, norėję 
pramokti karate, kad galėtų dalyvauti varžybose. Ir dar Hobas, 
mėginęs įvaldyti kovos meną, kuris apsaugotų jį nuo mirties ar 
sumušimo profesiniame detektyvo kelyje. 

Bet jis taip ir nesuvokė to meno esmės. 

Po vienos ypač varginančios treniruotės ant tatamio 
įsitikinęs, kad jam nelemta viršyti baltą pradedančiojo diržą, 
Hobas pasiteiravo instruktoriaus: 


118 


- Ar nėra tokio kovos meno, kurio nereikia mokytis? 

Guru šyptelėjo. 

- Yra viena kovos meno rūšis, pranašesnė už karate ir 
aikido, pranašesnė už mindžitsu - tai san-li, netyčinio 
užpuolimo menas. Jo nereikia mokytis. Tiesą sakant, mokyma- 
sis kenkia jo rezultatyvumui. 

- Manyčiau, šitai man tiks, - apsidžiaugė Hobas. 

- Norint pasinaudoti šiuo menu, širdis turi būti tyra, o 
protas tuščias. 

- Mano protas visada tuščias, o kas dėl tyros širdies... 
Aš vėl už borto. Nebent kaip pakaitalas tiktų naivumas. 

- Tu nesupratai, ką aš vadinu širdies tyrumu. Tai ne 
tavo gyvenimo įvertinimas. Aš turiu omeny tik būseną veiksmo 
akimirką. Tyrumas - tai pirmavimo idėjos nebuvimas. 

- Pavyzdžiui? 

- Pavyzdžiui: “Aš sugebėjau tai, aš padariau šitai". Vos 
tik tavo galvoje iškyla tokia mintis, dingsta veiksmų sponta- 
niškumas, o kartu su juo ir tavo koviniai sugebėjimai. Tau lie- 
ka tik bevertis ego gestas. Kuomet stoji į dvikovą, tavo 
priešininkas gali pralaimėti, bet nugalėtojas būsi ne tu. 

- Aš tai įsidėmėsiu, - prižadėjo Hobas. 

Frakas Žingtelėjo artyn. Hobas prisimerkė - verčiau jau 
nežiūrėti. Jo kūnas sustingo nerangioje pozoje - užtat labiau- 
siai tinkančioje san-li. Frikas artėjo iš kairės, Frakas - iš 
priekio. Jo aukšta figūra, iš nugaros apšviesta lemputės, 
siūbuojančios ant laido galo, metė šešėlį ant Hobo sekundės 
dalimi anksčiau, nei prisiartino pats priešininkas. Tuo tarpu 
Frikas slinko link Hobo lyg didžiulis voras, palenkęs kelius ir 
susikūprinęs, kad taptų dar mažesnis - ant sienos krentantis 
šešėlis atrodė kur kas didesnis už savo šeimininką; apgaulin- 
go menkumo dėka jis buvo netgi grėsmingesnis priešininkas už 
žaliūką Fraką. 

Ir būtent tuo kritiniu momentu Hobo kūnas atsiskyrė 
nuo proto. Galva pati savaime vikriai ir grakščiai trūktelėjo į 
šalį, ir didžiulė, į kumpį panaš! Frako ranka prašvilpė per pusę 
colio nuo Hobo smilkinio: JO neužkliudžiusi, Tą pačią akimirką 
Hobo koja trumpai, ekonomiškai žingtelėjo į šoną, Frikas 

pralėkė pro jį ir Įįsirėžęs į sieną nuslydo žemyn ant grindų, 
apstulbęs ir sutrikęs, panašus į pikčiurną nykštuką. 

Aiškų, Hobas matė tai tik akies krašteliu, nes visas jo 
dėmesys buvo nukreiptas į stambesnį ir Pavojingesni Fraką. 
Sėkmingai išsilenkęs Friko, Hobas tebestovėjo nenumaldomai 
artėjančio Frako kelyje, trauktis nebeturėjo kur. Todėl 
paskesniojo manevro sėkmė priklausė tik nuo teisingai 2P- 
skaičiuoto laiko momento. Ateityje šis manevras bus įteisintas 
dodžo mene, bet mūsų laikais tebėra naujovė: Hobas atkišo 
alkūnę, leisdamas Frakui įsirėžti į ją nosimi ir sustoti, tarytum 
atsimušus į sieną. 

Žaibiškai atgavęs pusiausvyrą, Hobas šoko ant sun- 
kiasvorio Frako, sekundei praradusio nuovoką, smogdamas 
pečiu žaliūkui į gūžį. Frakas dusyk sumirksėjo, išsproginęs 
akis, panašias į kietai išvirtus melsvus kiaušinius, ir sudribo ant 
grindų. Visai kaip koks brontozauras, kurio mažytes 
smegenėles ištaškė medžiotojas iš ateities, ginkluotas stambaus 
kalibro šautuvu ir nepasotinamu stambaus laimikio troškimu. 

Hobas atsitraukė per žingsnį. Jo lūpos savaime perga- 
lingai šyptelėjo: priešai nugalėti. 

- Aš sugebėjau! - šūktelėjo jis. 

Ir, be abejo, san-li menas iškart paliko jį. Susižavėji- 
mas savo paties išmone, neišvengiama pirmavimo idėja atbuki- 
no jo pojūčius. Hobas neišgirdo žingsnių garso sau už nugaros, 
bet vėliau, atgaivinęs atmintyje įvykio faktus, suprato, kad tų 
žingsnių negalėjo nebūti: juk tas, kas trinktelėjo jam per pa- 
kaušį, turėjo kažkaip prieiti prie jo, ir pakankamai arti. 

Neperdėsime sakydami, jog Hobo akyse sužaižaravo 
žvaigždės. Jis atsitokėjo gulįs ant betoninių grindų ir ranka 
atkakliai siekiąs blizgančio juodo daikto, beje, taip ir nesuvai- 
dinusio lemtingo vaidmens, kadangi tai tebuvo senas iškleip- 
tas kaliošas. Lengva buvo Aurorai kalbėti apie tai vėliau, kai 
visi nemalonumai liko praeityje. Bet iš kur Hobas galėjo Žinoti, 
kad tai guminis kaliošas, o ne guminė lazda? Antra, iš kur jis 
galėjo žinoti tai, kas Aurorai, sugrįžusiai su pistoletu rankoje, 
buvo akivaizdu iš pat pradžių: kad sklindantis iš viršaus 
girgždėjimas pranašauja kažkam nelaimę. Mat palubėje kabėjo 


120 


bunkeris, prigrūstas ketaus luitų. Vienas iš jų pralėkė vos per 
Pėdą nuo Hobo, kitas, atšokęs nuo supuvusios sijos, išvertė iš 
„kojų Fraką, primindamas tam storažandžiui drimbai, kad kot- 
letą galima gauti ir be duonos. 

Hobas suprato, kad būtent tai išvedė minėtąjį 
galvažudį iš rikiuotės ir privertė Friką, likusį vienui vieną, 
skubiai pakeisti operacijos planą. Liesasis banditas ilgu juodu 
paltu, panašus į sumažintą Viljamo Barouzo versiją, pripildytą 
nuodingų žalsvų drebučių, antausiu atgaivino porininką, ir 
abudu lyg užkerėti įsistebeilijo į Aurorą, kuri stovėjo nukrei- 
pusi į juos “liugerį"". 

- Hobai, paimk pistoletą, - paliepė ji. 

Hobas pakluso, pats sau pažymėdamas, kad ginklas 
užtaisytas ir, atrodo, paruoštas šaudyti. 

ŪUmai abu galvažudžiai pašoko ir puolė lauk pro duris 
- didžiuli<, linguojantis Frakas (net keista, kaip greitai galėjo 
bėgti šis storulis su miniatiūrinėmis šokėjo kojytėmis) ir gre- 
ta bindzenantis Frikas, nuodingasis Žmogus-voras. Po akimir- 
kos abu išnyko sandėlio tamsoje. 

Hobas ir Aurora liko vieni. Aplinkui viešpatavo tyla, 
neskaitant gatve atlekiančio motociklo burzgimo. 

Juo važiavo nedidukas vyriškis su plačia odine striuke, 
plikas ir atlėpausis. Nulipęs žemėn, jis pastatė motociklą ant 
kojelės, užgesino variklį ir paklausė: 

- Hobas Drakonianas? 

- Tikrai taip, - patvirtino Hobas. 

- Man skambino Haris Hemas. Sakė, kad nutiko bėda. 
Atlėkiau čionai iš Kvinso. Tai kokios problemos? 

- Jos jau praeityje, - atsakė Hobas. - Jūs pavėlavote. 
Bet vis tiek ačiū. 


31 skyrius 


Fošono kabinete Paryžiuje, Ki de Uverev gatvėje, sų- 
skambo telefonas. | 

- Fošonai, man skambina iš Niujorko, ž pranešė 
vyresnysis inspektorius Radonas. - Misteris Emilijo Vazaris, 
kovos su narkotikais skyriaus specialusis agentas. Inspekto- 
riau, aš jau pasitariau su biuro viršininku Pas; No, ir jis reko- 
mendavo suteikti amerikiečiams visokeriopą ; paramą. Darbui 
su misteriu Vazariu skiriu jus, kadangi jūs mokate anglų kal- 
bą. 

- Taip, šiek tiek moku, - patvirtino inspektorius Fošo- 
nas. 

- Sujungsių jus su misteriu Vazariu. 

Fošonas minutėlę palaukė. Ragelyje pasigirdo 
spragtelėjimas, paskui amerikiečio balsas: 

- Kalba Emilijo Vazaris. 

- Kokios problemos, specagente? - pasiteiravo Fošo- 
nas. | 

- Eisiu tiesiai prie reikalo. Rytoj vakare “Air France“ 
reisu į Paryžių atskris moteris. Mes turime pagrindo manyti, 
kad arba ji pati, arba jos palydovas - veikiausiai būtent jis - 
vešis savo bagaže didelę porciją kokaino. 

- Labai neprotinga iš jūsų pusės, - atsiliepė Fošonas. - 
Nors oro uosto muitininkai dažnai dirba neatidžiai. Ir visgi mes 
galime tuo pasirūpinti. Jei norite, paskambinsiu savo kolegai 
superintendantui Grapno į de Golio oro uosto muitinę, o jis 
lieps savo žmonėms ypač kruopščiai atlikti patikrinimą ir suim- 
ti nusikaltėlius, jeigu jūsų informacija pasitvirtintų. 

- Ne, kaip tik šito aš nenoriu, - pareiškė Emilijo. 

- Nenorite? 

- Jokiu būdu. Manęs nedomina kažkokio kurjerio areš- 
tas. Esu tikras, kad šitie Žmonės tik perveža narkotikus. Man 
reikalingas tas, kam jie atgabens prekę. 

- O jūs žinote, kas tas žmogus? 

- Tik tarp mūsų? 

- O taip. Aš suprantu, kad kol kas dar nėra įrodymų. 

- Mes manome, kad prekė bus perduota misteriui 
Maksui Rozenui, modelių agentūros savininkui, šiuo metu 
esančiam Paryžiuje darbo reikalais. Yra keletas priežasčių jį 
įtarti. Rozenas apmoka anų dviejų kelionę iš savo kišenės. Jie 
išvyksta iš Rozeno apartamentų. Nors tiesioginių įkalčių dar 
neturime, aš į“tikinęs, kad Rozenas ketina organizuoti narko- 
tikų tiekimą į Aropą. 

- Gal 1r įūsų tiesa, - pritarė Fošonas. - Šiuo reikalu 
būtina rimtai užsiimti. 

- Taip, bet pasakykite man štai ką, inspektoriau. Ar 
galite praleisti tuodu asmenis pro muitinę, o paskui juos pasek- 
ti, kad mes žinotume, kur jie patraukė iš oro uosto? 

- O kai įsitikinsime, kad jie įteikė kokainą misteriui 
Rozenui - ar kam kitam - tada areštuoti? 

- Ne, aš tik prašau, kad pasektumėte juos ir 
sužinotumėte, kam jie perduos krovinį. Aš noriu pats suimti 
juos su įkalčiais. Stebiu Rozeną jau beveik dvejus metus. 

- Suprantu jūsų jausmus! - pasakė Fošonas. - Mielai 
pasitiksiu jus Paryžiuje. Dar nesate buvęs Paryžiuje? Ar turite 
policijos valdybos adresą? Gerai. Dar pasakykite man reiso 
numerį ir tų dviejų asmenų pavardes. 

- “Air France", 342-as reisas, atvyksta poryt 22:30. 

Fošonas užsirašė skaičius į bloknotą. 

- Ir pavardes. 

- Aurora Sančes. O vyriškis - Hobas Drakonianas. 

- Atsiprašau? - kilstelėjo antakius Fošonas, 

- Drakonianas, Padiktuoti paraidžiui? 

- Nėra reikalo, - atsakė Fošonas. - Puikiai Žinau, kaip 


rašosi Ši pavardė. 

Vėliau, sėdėdamas vienas prie rašomojo stalo, Fošonas 
ilgai suko galvą, kodėl Hobas ėmėsi šio nešyaraus reikalo. 
Inspektoriui atrodė, kad tirdamas bylą apie dingusias burlentes 
jis gana tiksliai perprato Hobo charakterį. Hobas lengvai pasi- 
duoda kitų įtakai, bet jokiu būdu nėra nusikaltėlis. 

Kuo ilgiau Fošonas galvojo apie tai, tuo labiau nerima- 
vo. Tas paikas amerikietis buvo jam prie širdies. Hobas - at- 
lapaširdis naivuolis, ir jokie mėginimai atrodyti kietu vyruku 
negali šito paslėpti. Tai kas gi nutiko? 

Pamąstęs dar minutėlę kitą, Fošonas nutarė tai išsiaiš- 
kinti. Paskambino Hobo draugui bei verslo partneriui 
Naidželui Vitonui ir paprašė užsukti į policijos valdybą 
pasikalbėti. Naidželas su nepakartojamu aplombu pareiškė, 
kad jam bus didelė garbė aplankyti inspektorių. 

Naidželas pasirodė po pusvalandžio, apsivilkęs seną, 
bet meistriškai pasiūtą kostiumą, sukurtą vieno iš geriausių 
britų madų dizainerių. Jo barzda buvo ką tik sušukuota, veš- 
lios rudai auksinės garbanos šiaip taip suglostytos. Įėjęs 
Naidželas įsitaisė ant medinės kėdės su stačia atkalte priešais 
Fošono stalą. 

- Kavos? - pasiūlė inspektorius ir nelaukdamas atsaky- 
mo nuspaudė skambučio mygtuką. Kai naujokas Sosjeras kyš- 
telėjo galvą pro duris, Fošonas pasiuntė jį į artimiausią 
kavinukę kavos ir kruasanų. 

- Labai malonu iš jūsų pusės, - pasakė Naidželas. - Jūs 
neblogai atrodote, inspektoriau. 

- Išorė dažnai būna apgaulinga. Neseniai mane buvo 
ištikęs... kaip jūs tai vadinate? - Fošonas parodė sau į pilvą. - 
Une crise de foie'? 

- Skaudėjo kepenis, - suprato Naidželas. - Gerosios 
prancūzų kepenys. 

- Taip, teisingai. 

- Labai apgailestauju. Ar galiu jums kuo nors padėti, 
inspektoriau? 

- One, ne! Tiesiog kartais man užeina noras paplepė- 
ti su senais draugais. Sakykite, Naidželai, ar šiuo metu 
palaikote ryšį su Hobu? 

- Kalbėjau su juo VOs prieš porą valandų. Jis šiomis 
dienomis grįžta į Paryžių. Bet jūs, be abejo, tai jau žinote. 

Fošonas linktelėjo. 

- Kaip jam sekasi? Ar neturi kokių nors ypatingų 
rūpesčių? | 

Žvilgtelėjęs į inspektorių, Naidželas mintyse apmetė 
keletą melagingų atsakymų, bet galiausiai nusprendė pasakyti 

tiesą. Atrodo Fošonas ir taip jau viską žino. 

+ Hobas turi sodybą Ibicoje, kaip ten vadina, fazendą. 
Namą ir keletą hektarų žemės. Netikėtai paaiškėjo, kad ne- 
trukus baigsis paskutinės įmokos terminas. Hobas mėgina gauti 
pinigų atsiskaityti pagal sutartį. 

- Jam nurodė kažkokią galutinę datą? 

- Taip, ir labai griežtai. Hobas privalo užmokėti iki lie- 
pos penkioliktosios. 

- O jeigu jis negaus pinigų? 

- Tuomet neteks namo. 

- Ar ta fazenda jam daug reiškia? 

- Bijau, kad taip. 

- Bet kodėl? - pasidomėjo Fošonas. - Kiek žinau, Ibi- 
ca tai tik pigi kurortinė zona. Nebrangus europietiškas Ma- 
jami-Byč variantas, m 'est-ce pas? 

- Gal ir taip, inspektoriau, - sutiko Naidželas. - Tačiau 
kai kuriems žmonėms, ypač iš tų, kurie persikraustė tenai 
šešiasdešimtaisiais, Ibica reiškia visai ką kitą. 

- Ką gi? 

- Daugeliui ji įkūnija tam tikrą įšventinimo ritualą. 

- Prašau, paaiškinkite, ką reiškia įšventinimo ritualas? 

Minutėlę pamąstęs Naidželas ėmė dėstyti: 

- Anglosaksų šalyje kiekvienam aišku, kuriems galams 
vyrai susirenka draugėn ir visą vakarą muša būgnus. Tai tary- 
tum įšventinimo ritualas. Jie nori priklausyti tam tikrai ben- 
drijai. 

Kaip ir didžiuma anglosaksų papročių, ši tradicija 
Fošonui pasirodė nesuvokiama sveiku protu, bet jis vis tiek 
linktelėjo. 

- Galime teigti, kad tie žmonės nerado bendrijos, kuriai 
norėtų priklausyti, nes jeigu būtų radę, jau priklausytų, - tęsė 
Naidželas. - O kadangi dar nerado, tai tiki, kad ji kažkur eg- 
zistuoja. Tiki, kad yra kažkas, ką dar reikia padaryti. Kažkas, 
dėl ko verta kovoti. Dėl ko verta gyventi. Tokiems žmonėms 
nedidelis žemės gabalėlis Ibicoje - tai dalis jų svajonės. Kaip 
sakoma, aš ne koks nors benamis valkata. Aš turiu šaknis. 

- Labai įdomu, - pažymėjo Fošonas. - Ir jūs manote, 

kad šį analizė tinka 1r Hobui? 

Naidželas paaiškino, kad tokiems Žmonėms, kaip 
Hobas, tenka ilgokai pavargti, kol išsiaiškina, dėl ko verta 
gyventi. Namai. Motina. Tėvynė. Tai trumpas tipiškas sąrašas. 
Daugumai, tarp jų ir Hobui, šios sąvokos nieko nereiškia. Iš 
tikrųjų Hobas myli tik Ibicą. Ir netgi ne pačią salą, o savo sva- 
jonę apie ją. 

Dar Naidželas pasakė, kad svajonių sala egzistuoja tik 
platoniškai, idėjos pavidalu, tačiau būtent ta idėja ir traukia 
Hobą. Jam Ibica - auksinė svajonė apie amžiną jaunystę, 
geresnį gyvenimą. Mažytė asmeninė utopija. Ne ideali, ne, bet 
jau patys jos trūkumai daro ją realia. 

Dar tiksliau paaiškinti Naidželas nebūtų galėjęs, ir 
Fošonas nusprendė pasitenkinti tuo, ką išgirdo. Kai atnešė 
kavą, jie dar truputį pašnekėjo apie Paryžiaus nuosmukį: šia 
tema visada galima kalbėti drąsiai. 

Emilis Mari Batistas Fošonas gimė Kan siur Mere. Jo 
tėvas buvo Prancūzijos Užsienio legiono kavalerijos pulkinin- 
kas. Emilio asmenybės formavimosi laikotarpiu šeima beveik 
nematė Žano Filipo Ogiusto Fošono. Tuos metus pulkininkas 
praleido Alžyre, Sidi bel Abe, kur jo žinioje buvo garnizono 
sandėliai. Fošono motina Korin buvo jauniausia iš Laba seserų, 
kilusi iš Graso miesto, garsėjančio parfumerija. Pirmuosius 
dešimt metų Fošonas pragyveno Kan siur Mere. Tėvui išėjus 
į atsargą, šeima persikėlė į Lilį, kur pulkininkas Fošonas įsi- 
darbino Eko! Superior direktoriumi. Ten, neskaitant atostogų 
pas gimines Normandijoje, Fošonas išgyveno iki pat įstojimo 
į Paryžiaus Politechnikos institutą. Baigęs mokslus, atitarnavo, 
kiek priklausė, kariuomenėje: pirmiausia paviešėjo Tonkine 
prancūzų misijos sargybinio vaidmenyje, paskui tarnavo 
karinėje policijoje. Tai ir nulėmė tolesnio gyvenimo kelio pa- 
sirinkimą. Tuoj po demobilizacijos Fošonas įstojo į Paryžiaus 

žandarmeriją 1T palaipsniui kildamas tarnybos laiptais galiau- 
siai tapo vyresniuoju inspektoriumi. 

Jis gyveno dideliame bute Šešioliktoje apylinkėje, To- 
kiuvil gatvėje, vos už kvartalo nuo Ekol de> Afir de Pari. Jo 
žmona Marielė - simpatiška apkūni moteriškė linksmomis 
juodomis akimis, mėgstanti lengvas šviesių spalvų sukneles, 
nevaisinga dėl kažkokio įgimto trūkumo - neišnaudotus mMoti- 
niškus jausmus skyrė vienaakiui katinui Tiusonui ir mažo, bet 
vešlaus darželio puoselėjimui: daržoves ji augino vazonuose 
ant namo stogo. Paveldėjusi du nedidelius vynuogynus netoli 
Vilnev siur Lo, ji išnuomojo juos vietiniams ūkininkams. Pi- 
nigai, gaunami už nuomą, kad ir nedideli, visgi žymiai papildy- 
davo prancūzų policijos inspektoriaus atlyginimą. 

Emilis Fošonas kas rytą keliasi 7:00, įskaitant ir sek- 
madienius, nors kartais mėgsta pasivartyti lovoje. Paprastai kai 
jis atmerkia akis, kambarį užlieja vaiski balta šviesa: logiška, 
skaidri, vėsi prancūziška aušra. Fošonas atsikelia, stengdama- 
sis nepažadinti Martielės, kuri keliasi tuoj po jo išėjimo ir 
užsiima savo kasdieniais darbais: aplanko pustuzinį krautu- 
vėlių gretimoje gatvelėje, tris valandas per savaitę darbuojasi 
Raudonajam Kryžiui ir taip toliau. 

Fošono darbovietė yra tolokai nuo namų. Į policijos 
valdybą, esančią Molerb aikštėje, Penktojoje apylinkėje, jam 
tenka važiuoti metro. Valdybos pastatas - neišvaizdi granitinė 
dėžė su keliomis visai nederančiomis marmurinėmis kolono- 
mis - užima visą kvartalą. Jį 1872-aisiais suprojektavo ir 
pastatė architektas Gercė. Viduje - nesuskaitoma daugybė ka- 
binetų ir koridorių, o laiptai, jungiantys aukštus, įrengti pa- 
čiose netikėčiausiose vietose. Nacių okupacijos metu pastato 
interjeras buvo skubiai perplanuotas naujosios Kasyklų ir Se- 
nos bei Luaros uostų ministerijos reikmėms. Dešimtys didelių 
kabinetų virto šimtais mažyčių kambarėlių. Ir kuomet 1947-ai- 
siais pastate įsikūrė policijos valdyba, paaiškėjo, kad tų patalpų 
patalpėlių čia nė kiek ne daugiau, negu reikia biurokratiniam 
aparatui, infrastruktūrai, pastoviems kadrams, archyvams ir 
taip toliau. 

Specialaus poskyrio viršininko pareigos - o būtent to- 

kios iš tiesų yra Fošono pareigos - gali netikėtai nublokšti jį į 
bet kurią Paryžiaus vietą ir netgi į bet kurį stambesnį Prancū- 
zijos miestą. Šiuo atžvilgiu prancūzai visai nesiskaito su savai- 
siais valstybės tarnautojais, nors vėliau visi pastarųjų numatyti 
veiksmai, o svarbiausia - nenumatytos išlaidos, turi būti pagrįs- 
ti. Specialiųjų tarnybų karininkai, tokie kaip Fošonas, privalo 
aprėpti bendrąjį vaizdą, tirdami ne tiek konkrečius nusikalti- 
mus, kiek nuolat kintančias visuomenės organizmo negalias. 
Jiems visai nebūtina patiems vykti į nusikaltimo vietą: jie-ana- 
lizuoja, kur ir kokiomis aplinkybėmis galėjo įvykti pik- 
tadarystė. Jų darbas - sekti kintančias nusikalstamumo tenden- 
cijas. Specialiojo poskyrio inspektoriai paprastai lankosi snobų 
bare “Klozeri de Lila" ir vulgarioje pasilinksminimo įstaigoje 
“Le Kanebjer". Specialiojo poskyrio inspektorių galima pa- 
matyti prie Sen Marteno kanalo, sėdintį ir rūkantį pypkę, arba, 
tarkime, gliaudantį žemės riešutus ir mėtantį lukštus į naftos 
vaivorykštėmis raibuliuojantį vandenį. Arba, pavyzdžiui, 
užsisakinėjantį Tuniso sumuštinį vienoje iš kavinukių San 
Mišelio bulvare, arba mąsliai Žingsniuojantį po Per Lašezo 
kapinių Svetimšalių kvartalą, kur jis tikriausiai mėgina nesita- 
patinti su Diupenu, savo dvasiniu protėviu - aišku, jis čia ne- 
palaidotas, juk- niekada ir negyveno šiame pasaulyje, o jeigu ir 
gyveno, tai tik kaip literatūrinis veikėjas, o tai daro jį dar rea- 
lesniu. 

Inspektorius Fošonas nebūtų gyvas žmogus, jeigu 
negalėtų laisvai važinėti po miestą, gerti kavą ir maitintis pa- 
mėgtuose restoranuose. Paryžiečiui restorano, verto nuolatinio 
lankymosi, pasirinkimas - rimtas klausimas ir sykiu smagi pra- 
moga. Renkamasi anaiptol ne pagal virtuvę. Žinoma, 
restorane, kur tu tapai nuolatiniu lankytoju, turi padoriai 
maitinti, juk vieną dieną tau gali kilti noras pakviesti čionai 
savo viršininką ar mylimąją. Tačiau penkiskart per savaitę 
nepusryčiausi delikatesais - nebent daugiau neturi ką veikti. 
Fošonas maksimaliai supaprastino savo poreikius, stengdama- 
sis kasdien priešpiečiams valgyti tik omletą. Paryžiuje, kur 
omletas - vienas iš didžiausių ekspres-kulinarijos pasiekimų, 
tai ne taip jau sunku padaryti. Traškus, auksinis, galbūt truputį 

pridegusiais kraštais, žvilgantis ištirpinto syįesto lašeliais, su 
gabalėliu išlydyto šveicariško sūrio ar trupučiu keptų bulvių 1r 
kumpio griežinėliu... Žodžiu, patys matote, kokios čia atsiveria 
galimybės. Fošonas kasdien jas regėdavo “Omlet d'Sibari"", 
omletinėje dešimčiai žmonių, esančioje Rasin gatvėje, kiek į 
šiaurę nuo Rivoli gatvės ir Sevastopolio bulyaro sankryžos. 
Ten maitintis jam buvo labai patogu, kadangi ši užeiga šiek 
tiek suartindavo jį su nusikalstamu pasauliu ir tuo pateisinda- 
vo kasdieninius jo apsilankymus. 

Tačiau vienu atžvilgiu Fošonas skyrėsi nuo tipiško 
prancūzų policijos inspektoriaus. Likusieji jo kastos atstovai 
vos ne kasdien pėsti vogčiomis skubėdavo į vieną skersgatvį, 
atsišakojusį nuo Sen Žermen gatvės (beje, pavadintos didžiojo 
mistiko grafo Sen Žermeno vadu; XVIII amžiuje jis laimėjo 
keliolika dvikovų iš eilės, kol netikėtai paaiškėjo, kad jis - 
moteris). Fošonas irgi traukdavo į tą skersgatvį, tačiau pu- 
siaukelėje pasukdavo prie durų, nutepliotų blyškiai mėlynais 
dažais. Niekas niekada jų nerakindavo. Atidaręs duris, Fošonas 
užlipdavo dviem trumpais laiptų maršais. Timptelėdavo skam- 
butį, pakabintą ant virvelės, ir laukdavo su niūria, neperpran- 
tama veido išraiška, dažniausiai rūkydamas “Galuar", kartais 
nekantriai mindžiukuodamas. 

Palikęs įstaigą su žydromis durimis, Fošonas grįždavo 
į darbą, ir jo kasdieniai poelgiai tapdavo labiau nuspėjami. Jis 
eidavo į “Le Pti Krevis" Ruajal gatvėje išgerti angliškos arba- 
tos, kur pralaukdavo pirmųjų vakarinių piko valandų bangą, 
kuomet gatvėse kunkuliuoja žmonių srautai, vienu metų 
plūstantys į centrą ir į priemiesčius. Paskui važiuodavo metro 
iki “Le Grenual" stotelės, pakeliui į namus stabtelėdavo prie 
kiosko savo gatvės kampe ir nusipirkdavo suktą cigarą, 
išmirkytą rome: tokius cigarus XIX amžiaus viduryje Martini- 
koje sukdavo katorgininkai, o 1953-siais metais nacionalinis 

tabako kartelis “Reži Fransez'' nupirko teisę gaminti juos, pa- 
vadinęs “Le Pti Kiurljen“. Cigarą slėpdavo vidinėje švarko 
kišenėje, kad galėtų surūkyti po pietų. Tada traukdavo namo, 
kur madam Fošon jau būdavo padengusi stalą - kaip papras- 
tai, negailėdama veršienos, bet taupydama daržoves. Vakare 
Fošonai žiūrėdavo televizorių. Duomenys apie tai, kokias lai- 
das jie žiūrėdavo, kažkur pasimetė, bet kadangi Prancūzijoje 
tik du kanalai, o visos laidos panašios viena į kitą kaip Žirniai 
ankštyje, tai tiksliai nurodyti laidų pavadinimus visai nebūtina. 
Užteks paminėti, kad jie žiūrėdavo kažką švietėjiška, kiek at- 
miešta devynioliktojo amžiaus stiliaus ironija - žodžiu kažką 
siaubingai nuobodaus. 

O paskui - į lovą. Šitaip neišvengiamai baigiasi visos 
mūsų dienos, juk didžiumą mūsų - ir tuos, kurie miega atvi- 
rame ore po tiltais, ir tuos, kurie pučia į akį prašmatniuose 
miegamuosiuose - sieja ta pati cikliška būtinybė kasnakt išvykti 
į kelionę, kurią Bodleras pavadino klaikiu nuotykiu. 

Fošonų miegamajame maloniai kvepėjo levandomis. 
Miegas užbaigia parą, susupa mus į užmaršties apklotą, kad 
galėtume užmiršti visus rūpesčius. Nekalta diena neatpa- 
žįstamai pasikeičia, virsdama nuodėminga naktimi. Ir kartais 
mes tamsoje pasisukame kiek toliau nei įprastai, užkliudome 
pažįstamą šlaunį ir šnabždame: 

- Tu miegi? 

Ir girdime trokštamą atsakymą: 

- Ne. 

Pagaliau atėjo metas palikti Niujorką. Hobas ir Auro- 
ra susėdo ant užpakalinės automobilio sėdynės, Kelis - prie 
vairo. Laikrodis prietaisų skyde rodė 5:45. Mašinų kelyje buvo 
nedaug. Pažeme draikėsi lengvas rūkas, atslinkęs nuo Atlanto 
vandenyno. 

Hobas mintyse buvo toli toli, Ibicoje. Jam prieš akis 
plaukė tenykščiai kraštovaizdžiai ir žmonių veidai: jūros vaiz- 
das nuo Sa Komestiljos skardžio, niūriai džiugi Hario Hemo 
fizionomija, liūdnas Marijos grožis. Retsykiais į šių paveikslų 
srautą įsiterpdavo ryškiai apsitaisę hipiai kassavaitiniame tur- 
guje Punta Arabi. Raudona gija per visą šią galeriją ėjo gyvas 
Auroros portretas. Mergina tylėdama sėdėjo šalia, jos tai- 
syklingas profilis tai blėso, tai ryškėjo miegančioje miesto pan- 
oramos žibintų šviesoje: nuo Van-Viko greitkelio miestas at- 
sivėrė kaip ant delno. 

O virš viso šito, Kelio balsas, poštringaujantis apie tai, 
kaip gera buvo gyventi iki Knapo komisijos, kuomet įprasta 
policijos politika staiga buvo paskelbta negirdėto Žiaurumo 
aktais, ir visi policininkai privalėjo pereiti atestaciją, neigdami 
tai, ką darė visą laiką. Be abejo, kažkas turėjo atsakyti už 
anuos darbelius, ir atpirkimo ožiu išrinko Kelį, tiesmuką ir 
atvirą žmogų, niekada neskundusį savo draugų, netgi tam, kad 
išgelbėtų savo kailį. Metai, praleisti tarnyboje, nuėjo šuniui ant 
uodegos, kai Knapo pakalikai išmetė Kelį iš darbo į negailes- 
tingą pasaulį, ir jam teko ieškotis kito pragyvenimo šaltinio. 
Kelio monologą paįvairino dažnos apeliacijos į klausytojų jaus- 
mus, tokios kaip “Suprantate, apie ką kalbu?“, “Ar esate 
girdėję ką nors panašaus?“, “O kas man daugiau beliko?“ ir 
taip toliau. 

Aurora vilkėjo puikiai pasiūtą mėlyną kelioninį kos- 

tiumėlį, avėjo batelius neaukšta pakulne, ant peties turėjo 
pasikabinusi talpią rankinę iš patentuotos odos. Hobas, kaip 
visada, mūvėjo džinsus ir avėjo sportinius batus, ant geltonų 
marškinėlių su juodomis raidėmis išrašyta "Budagosa" buvo 
užsivilkęs tamsiai rudą tvido švarką su odiniais lopais ant 
alkūnių, kurių paskirtis - pademonstruoti pasauliui tai, ką turi 
bendra visi Žemės planetos rašytojai. 

Tarptautiniame Kenedžio oro uoste Kelis pastatė 
limuziną šalia automobilių virtinės, išrikiuotos palei šaligatvį, 
ir nunešė lagaminus vidun. Mieguistas tarnautojas prie “Air 
France“ langelio užantspaudavo jų bilietus, dirstelėjo į pasus 
ir įteikė įėjimo talonus. 

- Iki pasimatymo, - pasakė Kelis, atsisveikindamas su 
Hobu ir Aurora prie rentgeno aparatų. 

Aparatus jie praėjo be kliūčių ir pro kitas apsaugos 
sistemas pateko į laukimo salę. Hobas vos spėjo peržvelgti 
pirmąjį “New York Times“ puslapį, kol Aurora gilinosi į sep- 
tintąjį Džebrano “Pranašo" skyrių, kai garsiakalbiai pakvietė 
keleivius lipti į lėktuvą. Jie prisisegė diržus, ir netrukus lėktu- 
vas pakilo į orą. X 

Neišvengiamas artumas, blausus apšvietimas, įtaigūs 
gėrimus nešiojančių stiuardesių balsai, vibruojantis ūžimas, 
kuris skverbiasi kiaurai tave, tampa tavo dalimi ir priverčia 
patikėti, kad atsidūrei laike, atsiliekančiame nuo visų kitų 
laikų, belaikiame laike, belaikėje artumo atmosferoje - visa tai 
paskatino Hobą ir Aurorą užmegzti pokalbį, kuris palaipsniui 
darėsi vis atviresnis. Jiedu dar net nesuvokė, kad jaučia vienas 
kitam savotišką prielankumą, bet nuo to tas jausmas buvo tik 
stipresnis. 

Aurora pirmoji papasakojo savo gyvenimo istoriją: 
kaip ji gimė ir užaugo San Isidro saloje, esančioje Atlanto 
vandenyne prie Pietų Amerikos pakrantės, netoli Arubos ir 
Kiurasao. 

- Tai maža tropikų salelė, labai miela, labai draugiška 
ir - kaip čia tiksliau išsireiškus? - labai beviltiška. 

Jos motina Faens buvo pradinės mokyklos mokytoja ir 
dėjo dideles viltis į vaikus - žavingą mažylę Aurorą bei stro- 


133 


puolį Kalebą, ketveriais metais vyresnį už seserį. Aurora augo 
pastoralinio skurdo aplinkoje, vienodoje visame pasaulyje, be 
tėvo - kuris gal pabėgo, gal žuvo, niekas tiksliai nežinojo - bet 
rūpestingai globojama gausybės tetulių ir dėdųlių, Netrukus ji 
tapo aukšta, liekna, patrauklia šviesiaode mergina. Būdama 
keturiolikos ji fotografavosi salos laikraščiui, o šešiolikos nu- 
galėjo Mažųjų Antilų salų grožio konkurse ir laimėjo nemoka- 
mą kelionę į Majamį. 

Ten ji be didelio vargo gavo fotomodelio darbą. 
Tačiau aplinka jai nepatiko. Perėmusi amerikietiškąjį idealą, 
ėmė pati rinktis draugus. Siekė kultūros, apie kurią skaitė 
mokykloje. Majamyje visa kultūra susivedė į Lotynų Amerikos 
šokių ansamblius ir Centrinės Amerikos poetus. Muzika ją 
žavėjo, tačiau poezija pasirodė gana žemo lygio. Galiausiai po 
vieno meilės romano Aurora persikėlė į Niujorką. 

- Susiradau darbą. Susipažinau su naudingais 
žmonėmis. Sutikau Maksą. Tai nutiko prieš dvejus metus. Ir 
štai aš čia. 

Dabar atėjo Hobo biografijos eilė, ir jis trumpai nu- 
švietė pagrindinius savo gyvenimo įvykius. Gimė ir užaugo ne- 
didelėje gyvenvietėje Niudžersio valstijoje. Tėvas buvo drau- 
dimo agentas, motina - bibliotekininkė. Baigė vidurinę 
mokyklą, tarnavo Korėjoje, demobilizavęsis įstojo į Niujorko 
universitetą. Gavęs neapibrėžtą neapsiplunksnavusio jauniklio 
diplomą, nežinodamas, kuo nori užsiimti, išvyko į Europą. Bet 
kai išvydo Ibicą, perspektyva tapo aiškesnė. Tai buvo jo sva- 
jonių šalis. Po to penkiolika metų gyveno ten arba bastėsi po 
Europą. 

Ir, žinoma, fazenda. Ties šiuo punktu Hobas apsisto- 
jo ilgėliau, išsamiai papasakojo apie problemas dėl traspaso, 
išgyrė nesuskaitomus vilos privalumus. 

- Tikriausiai puiku kažką šitaip mylėti, - pažymėjo 
Aurora. 

- Na, tai ne visai meilė, - paprieštaravo Hobas ir tuč- 
tuojau buvo priverstas paaiškinti, ką turėjo omeny. - Na, aš 
norėjau pasakyti, kad taip, myliu tą vietą, bet ne todėl, kad ji 
tokia viliojanti, o todėl, kad ten mano namai, tėvynė. 

- Mudu kažkuo panašūs, - pasakė Aurora. - Jūs pats 
pasirinkote tėvynę. Aš savosios dar neradau. 

Nuo tos jausmingos akimirkos jie ėmė sakyti vienas 
kitam tu, apsikeitė adresais ir Paryžiaus telefonų numeriais. 
Paskui buvo filmas, po to pusryčiai, po to vėl filmas, po to 
ramybės valanda, o paskui stiuardesė pranešė: 

- Prašome prisisegti diržus. Po dešimties minučių lėk- 
tuvas nusileis de Golio oro uoste. 


34 skyrius 


Hobas ir Aurora perkirto nusileidimo lauką, jaus- 
damiesi truputį apsnūdę - Paryžiaus laiku buvo jau 22:34 - 
perėjo imigracinę tarnybą, paskui muitinę, kur pareigūnas, net 
nežvilgtelėjęs į jų bagažą, mostelėjo jiems eiti toliau. Erdvioje 
salėje už muitinės laukė pasitinkantieji, tarp jų ir žmonės su 
lentelėmis. Viena iš jų skelbė: “Hobas Drakonianas - Aurora 
Sančes"'. Atvykėliai priėjo prie ją laikančio žmogaus. Šis buvo 
su vairuotojo kepure, bet vietoje tradicinio tamsiai mėlyno pro- 
fesionalaus vairuotojo kostiumo vilkėjo rusvą. Jaunas, gal 
dvidešimties su trupučiu, plaukai juodi, garbanoti, skruostai 
apžėlę šeriais, šiurkštūs styrantys ūsai. Ant skruosto didelis 
apgamas, be to, kažkas negerai su viršutine lūpa - tikriausiai 
nemokšiškai susiūta kiškio lūpa. Lyg arabas, lyg gatvės chuli- 
ganas iš Pietų Europos. 

- O kur misteris Rozenas? - paklausė Aurora, dairy- 
damasi aplinkui. 

- Viešbutyje. 

- Kodėl jis neatvažiavo mūsų pasitikti? - nerimo Auro- 
ra. 

- Šito aš nežinau. - Vairuotojas kalbėjo su pastebimu 
arabišku Hagribo akcentu. - Man agentūroje tik paliepė jus 
pasitikti. 

- Ir kur nuvežti? 

- Į misterio Rozeno viešbutį. Arba kur jūs patys pa- 
norėsite. 

- Tai panašu į Maksą, - pasakė Aurora. - Pats nesiro- 
do. Bet mašiną visada atsiunčia. Ir tai gerai. 

Jiedu nusekė paskui vairuotoją pro centrinį išėjimą. 
Automobilis - nebe pirmos jaunystės “Mersedesas" - stovėjo 
prie šaligatvio. Hobas prisiminė, kaip Kelis pasitiko jį prie 

Niujorko Uosto administracijos. Matyt, profesionalūs vairuo- 
tojai gali statyti mašiną kur nori. 

Ant priekinės keleivio sėdynės sėdėjo dar vienas 
Žmogus, jaunesnis už vairuotoją, tamsaus gymio, ūsuotas, su 
tamsiu beformiu kostiumu. 

- Tai mano pusbrolis Ali, - paaiškino vairuotojas. - O 
aš Chalilas. 

Energingai linktelėjęs, Ali iššoko iš mašinos, pastvėrė 
lagaminus ir sudėjo į bagažinę. Paskui kažką greitakalbe pra- 
tarė arabiškai maldaujamu tonu. 

- Ali tikisi, kad leisite jam pasilikti mašinoje, - paaiški- 
no Chalilas. - Jis mėgsta klausytis radijo. Jis ką tik atvyko iš 
Tamanraseto. - Chalilas užvertė akis parodydamas, kad Ali 
arba tamsuolis, arba silpnaprotis, arba, kaip kartais būna, ir 
viena, ir kita vienu metu. 

Visi keturi susėdo į “Mersedesą" ir netrukus jau lėkė 
keliu link Paryžiaus. 


35 skyrius 


Ką tik išmušė vienuolika. Hobas stebėjo, kaip plaukia 
pro šalį pažįstami kelio ženklai, rodantys kryptį į įvairius 
paskyrimo punktus, tarp kurių pats svarbiausias, aišku, buvo 
Paryžius. Judėjimas greitkelyje buvo stebėtinai gyvas, didžiąją 
transporto srauto dalį sudarė furgonai iš Belgijos bei Olandi- 
jos. Priekyje sėdintys Chalilas ir Ali tylėdami stebėjo kelią. Iš 
radijo imtuvo liejosi negarsi arabiška muzika. Atlošusi galvą į 
sėdynės atkaltę, Aurora užmerkė akis. Mašina sklandžiai sly- 
do greito automobilių srauto kokone. Raminantis lingavimas 
užliūliavo Hobą, ir staigus “Mersedeso" trūktelėjimas į priekį 
privertė jį krūptelėti iš netikėtumo. 

Hobą prispaudė prie atlošo. Vargai negalais atsitiesęs 
jis pasiteiravo: 

- Kas nutiko? 

Aurora aiktelėjo. Atsigręžęs į juos iš savo vietos, Ali 
pademonstravo nedidelį automatą, nukreiptą ne visai į juos, bet 
ir ne į šalį. Aurora ir Hobas pasijuto tarytum kažkokio spek- 
taklio dalyviai. Padėtis dviprasmiška ir, iš visko sprendžiant, 
linkstanti į blogąją pusę. 

- Ramiai, - su ryškiu akcentu prakalbo angliškai Ali. - 
Mes turėti kompaniją. 

Akies krašteliu pastebėjęs spalvų mirgėjimą, Hobas 
apsigręžė ir pro užpakalinį stiklą išvydo raudonai mėlyną 
policijos mašinos šviesos signalą, švysčiojantį maždaug už tris- 
dešimties jardų. Keletą sekundžių jo protas tiesiog atsisakinėjo 
suvokti iš to išplaukiančias išvadas. 

- Pristabdykite, - irzliai burbtelėjo Hobas. 

Bet Chalilas toliau didino greitį, paskui staiga smarkiai 
paskuko vairą į dešinę. Mašina išlėkė į estakadą, vedančią į 
Oberviljer bulvarą. Iš paskos važiavęs policijos automobilis 

sucypė stabdžiais ir trinktelėjęs į bordiūrą, visgi įsigudrino 
pasukti paskui juos estakada, užkaukė policijos sirena. 

“Mersedesas"' visu greičiu iššoko į bulvarą, šaižiu sig- 
nalu reikalaudamas užleisti kelią. Pravažiuojančios mašinos 
buvo priverstos staigiai sukti į šoną. Priekyje lyg siena stūksojo 
transporto kamštis, tačiau Chalilas nudūmė priešinga eismo 
juosta, vikriai nardydamas tarp atvažiuojančių mašinų, tarsi 
tarp stovinčių gairių ir visu kvartalu aplenkdamas policininkus. 
Netrukus jis cypdamas stabdžiais pasuko į dešinę, po to dar 
kartą. Sirenos kaukimas nutilo tolumoje. Sumažinęs greitį iki 
įprasto miesto ribose, Chalilas ramiai nuvažiavo toliau. 

- Kas čia dedasi? - paklausė Hobo Aurora. 

- Nežinau, - prisipažino tas, - bet šiuo momentu padė- 
tis atrodo kebloka. 

- Prašau, - Ali pagrūmojo jiems ginklu, - nekalbėti. 

Jie tylėdami stebėjo, kaip Chalilas vinguriuoja skers- 
gatviais. Galų gale automobilis išvažiavo į Belbilio bulvarą ir 
nuriedėjo pro šiaurės amerikiečių restoranus, kur galėjai 
paragauti kuskuso ir puikaus tadžino, pro klestintį Kinų 
kvartalą, žybsintį neoninėmis restoranų iškabomis, paskui įsu- 
ko į tamsų skersgatvį, iš ten į dar vieną, suspaustą tarp namų 
eilių, tada vikriai nėrė kairėn ir vėl dešinėn, vos tilpdamas siau- 
ručiuose skersgatviuose - tuščiuose, be šaligatvių ir be 
praeivių, kuriems būtų reikėję šaligatvių. 

Viename iš tų nykių kvartalų Chalilas sustabdė mašiną. 

- Daugiau jūsų negaišinsime, - pasakė jis, taipogi išsi- 
traukdamas revolverį, ir kažką arabiškai burbtelėjo savo ben- 
drininkui. 

Ali išlipo iš mašinos ir atlapojo keleivių dureles. Tada 
atidarė bagažinę, išėmė lagaminus ir suvertė juos kelkraštyje. 

- Atrakink, - paliepė Chalilas Hobui. 

- Neužrakinta, - atsakė tas. Panaršęs po jį kokias pen- 
kias sekundes, išėmė kažką, suvyniotą į rudą popierių. Tada 
nuplėšė popierių ir ištraukė apvalų duonos kepaliuko dydžio 
džiuto maišelį su užrašu šone: "Ryžiai basmati. Pagaminta 
Indijoje". | 

- Tu visada keliauji Su ryžiais? - pasidomėjo Chalilas. 

- Tai puiki dovana, - nesutriko Hobas. 

Pašaipiai prunkštelėjęs, Chalilas įsikišo revolveri į ŠO- 
ninę švarko kišenę. Tada iš vidinės kišenės išsitraukė peiliuką, 
atlenkė jį ir ėmė atsargiai ardyti viršutinę maišelio siūlę. Išar- 
dęs apie colį, kyštelėjo į skylę smilių, ir tas aplipo baltais milte- 
liais. Chalilas lyžtelėjo pirštą, plačiai išsišiepė įr pranešė Ali: 

- Taip, tai jis. Duokš juostą. 

Ali padavė Chalilui ritinėlį juodos lipnios juostos. Cha- 
lilas atsiplėšė gabaliuką, užklijavo maišelį ir grąžino juostą Ali. 
Tada pasisuko į Hobą bei Aurorą. 

- Gerai, galite eiti. 

Jiedu nupėdino gatve. 

- Stokite! - šūktelėjo pavymui Chalilas. - O lagaminai 
jums nebereikalingi? 

Hobas 1r Aurora grįžo pasiimti lagaminų. 

- Kvartalo gale pasukite dešinėn ir dar už dviejų 
kvartalų išeisite į Belbilio bulvarą. Ten nesunkiai pasigausite 
taksi. 

- Ačiū, - pratarė Hobas. 

- Nėra už ką. - Chalilas spūstelėjo greičio pedalą, ir 
“Mersedesas" nudūmė sau. 


36 skyrius 


Maksas, apsisiautęs gėlėtą chalatą, stovėjo savo nume- 
rio tarpduryje ir plačiai šypsojosi. 

- Hobai! Aurora, vaikeli! Kaip laikotės? 

Kietai sučiaupusi lūpas, Aurora prasmuko pro jį vidun. 
Hobas įpykęs nusekė iš paskos, tempdamas abu lagaminus, 
nuo kurių svorio rankos baigė nutirpti. Jis leidosi rūpestingo- 
jo Makso nuvedamas iki minkšto krėslo ir pavargęs sudribo 
jame. 

Apsidairiusi aplinkui, Aurora pasiteiravo bejausmiu 
tonu: 

- Kur mano numeris? 

- Gretimos durys, - pranešė Maksas. - Bet pirmiau 
leisk pavaišinti tave taurele gero gėrimo. Kelionė nuvargino? 

- Hobas tau viską papasakos. Aurora pasičiupo savo 
lagaminą ir dingo koridoriuje. 

- Kas jai? - paklausė Maksas Hobo. 

Maksas apsistojo senoviškame viešbutyje “Sin" Mon- 
parnaso bulvare, prašmatniuose apartamentuose. Nors jis 
gyveno čia dar tik kelias dienas, sienas jau puošė vizualinės 
didžiosios teatrinės Paryžiaus praeities atmintinės: senos Žano 
Pjero Omono afišos, kviečiančios į “Šviesiaplaukį jūreivį", Piaf 
plakatai, kitų garsenybių vardai. 

- Aurora kiek suirzusi, - paaiškino Hobas. - Negali 
pakęsti, kai ją apvagia. 

- Juokauji, ar ką? 

- Ne, - papurtė galvą Hobas. - Maksai, mus apšvarino. 

- Oro uoste? 

- Netrukus po to, kai išvažiavome iš jo. Limuzine, kurį 
tu mums atsiuntei. - Ir Hobas išklojo, kas nutiko. 

- Aš nesiunčiau jokio limuzino, - pareiškė Maksas. - 
Kol kas neturėjau laiko užsiimti servisų. 

- Vairuotojas laikė lentelę su mano įr Auroros vardais. 

- Bet gavo ją ne iš manęs. 

- Man pasirodė, kad jis tave pažįsta, 

- Pats pagalvok, Hobai: jeigu aš būčiau nusamdęs tuos 
plėšikus, argi būčiau pasisakęs jiems, kas aš toks? 

- Gal ir ne, - sutiko Hobas. - Jeigu tik nemėginai būti 
superįžvalgus. 

- Aš ne toks protingas, - paprieštaravo Maksas. 

- Mielai tikiu. 

- Ir ko gi tu netekai? 

- Et, menko nieko. Tik nedidelio kokaino pakelio, ir tai 
ne savo. Veikiausiai tavojo. Maždaug dviejų kilogramų svo- 
rio. 

Mėsingas Makso veidas akimirksniu sunyko, atvipusi 
apatinė lūpa dar labiau atvipo. Jis susigūžė krėsle, iškart 
pasenęs dešimčia metų. 

Minutėlę patylėjęs, jis pagaliau pralemeno: 

- Hobai, dėl tų kvaišalų... 

- Tu liepei Aurorai arba Keliui slapčia įkišti jį į mano 
lagaminą. Tai aš jau supratau. 

- Hobai, aš galiu viską paaiškinti. 

Nelinksmai šyptelėjęs, Hobas įsitaisė patogiau ir su- 
sinėrė rankas ant krūtinės. 

- Ką gi, klok. 

Įkvėpęs pilną krūtinę oro, Maksas lėtai iškvėpė: 

- Hobai, hop-stop - ne mano darbas. 

- Bet kokainas mano bagaže atsirado tavo rūpesčiu. 

Maksas linktelėjo. 

- Visų pirma, nebuvo jokios rizikos, kad muitininkai 
tave įtars. 

- Jeigu pergabenti kokainą buvo visai nepavojinga, 
kodėl gi pats to nepadarei? 

- Turiu omeny nebuvo jokios rizikos tau. O man būtų 
buvę pavojinga. Taip pat ir Aurorai. Supranti, viskas buvo 

sutarta. Ši partija turėjo pereiti muitinę be jokių kliūčių. 

- Tu neatsakei į mano klausimą, - neatlyžo Hobas. - 
Kodėl nepervežei jos pats? 

- Bijojau peilio į nugarą. Ar pažįsti Emilijo, Auroros 
draugužį? 

- Neteko susipažinti. 

- Jis - užsimaskavęs Kovos su narkotikai agentūros 
darbuotojas. 

- Nuostabu. 

- Tai jo dėka operacija praėjo sklandžiai. Emilijo norė- 
jo, kad aš pristatyčiau šią partiją į Prancūziją. Aš turėjau or- 
ganizuoti pardavimą, o jis būtų užklupęs pirkėją su įkalčiais ir 
nuskynęs laurus už plataus tarptautinio tinklo išaiškinimą. 

- O tu? 

- O aš būčiau nusiplovęs rankas. 

- Vadinasi, viskas buvo suplanuota iš anksto. Tuo 1a- 
biau galėjai pats pergabenti prekę. 

- Jeigu ne vienas keblumas. Supranti, Emilijo siaubin- 
gai pavyduliauja - bijo, kad paveršiu iš jo Aurorą. Todėl ir 
baiminausi, kad jis gali įduoti mane policijai. Jis prarastų progą 
pelnyti šlovę, bet užtat patrauktų mane iš kelio, vedančio pas 
Aurorą. 

- Tuomet kodėl nepatikėjai prekės Aurorai? 

- Emilijo toks beprotis, kad elgiasi nenuspėjamai. Jis 
galėtų vien iš keršto pražudyti Aurorą. Ar įmanoma nuspėti, ką 
gali iškrėsti įsimylėjęs pamišėlis? 

- Jis galėjo pražudyti ir mane. 

- Mažai tikėtina. Jis nieko neturi prieš tave ir žino, kad 
tu čia niekuo dėtas. Tai, kad prekę pergabensi tu, jis turėjo 
priimti kaip eilinę verslo operaciją. 

- Manau, man neverta vargintis aiškinant tau, jog 
neturėjai teisės taip pasielgti. 

Maksas sutrikęs skėstelėjo rankomis. 

- Žinau, žinau! Ką dar galiu pasakyti? Man atrodė, kad 
dešimt tūkstančių dolerių taVė patenkins. 

- Duokš juos šen, ir aš pažiūrėsiu, kaip jausiuos. 

Maksas pažvelgė į jį dar labiau sutrikęs. 

- Duočiau, Hobai, jeigu tik turėčiau. Tačiau esmė ta, 
kad pinigus aš gausiu tik pardavęs kokainą. 

- Ką nori tuo pasakyti, Maksai? 

- Aš subankrutavau, Hobai, štai ką noriu pasakyti. 

- O šitie apartamentai? - Hobas apsidairė aplinkui. 

- Išsinuomojau kreditan. Tikėjausi, kad pastarasis 
sandėris pataisys mano finansinius reikalus. Lukterėk minutėlę. 
- Maksas atsistojo ir nuėjo į gretimą kambarį. Grįžo su pinigi- 
ne, iš kurios ištraukė keturis šlamančius šimto dolerių bankno- 
tus, penkiasdešimtinę ir dvi dešimtines. Dvi šimtines ir pen- 
kiasdešimtinę jis davė Hobui. - Tai viskas, ką turiu, Hobai, ir 
pusę atiduodu tau. Lieku skolingas dar dešimt tūkstančių. O 
dabar noriu užduoti tau vieną svarbų klausimą. Kas nors 
žinojo, kad dirbi man? 

- Tai nebuvo tokia jau didelė paslaptis. Žinojo mano 
verslo partneriai, daugiau niekas. O ką? 

- Mėginu išsiaiškinti, kas mus apšvarino. Šitą hop-stop 
sumanė žmogus, aiškiai žinantis, ko ieškoti. 

- Veikiau jau kuris nors iš tavųjų verslo partnerių. 

- Žinau. Tiesiog mėginu įvertinti visas galimybes. 
Klausyk, Hobai, ar negalėtum paklausinėti žmonių? 

- Nori, kad pats išsiaiškinčiau, kas mane apiplėšė? 

- Be abejo. Tu juk privatus seklys. Kreiptis į policiją aš 
negaliu. O kai susigrąžinsime prekę, išmokėsiu tau dešimt tūk- 
stančių. 

- Ne mano rūpestis, kas tave apiplėšė. 

- Taip, bet aš prašau, kad tu tuo pasirūpintum. Jeigu 
grąžinsi prekę, gausi dar penkis tūkstančius priedo. 

Hobas apgalvojo pasiūlymą, užgniaužęs kylantį norą 
pasiųsti Maksą kur nors toliau. Bet tuomet jam liktų tik sko- 
la, kurią atgauti vargu ar pavyktų. O traspaso terminas baigiasi 
kitą savaitę. 

- Gerai, Maksai. Bet man prireiks daugiau pinigų. Tų, 
kur tu davei, Paryžiuje užteks tik cigarui ir porąsyk papietau- 
ti. O be pinigų, žinia, čia nė žingsnio nežengsi. 

Maksas linktelėjo. 

- Iki rytojaus ryto pamėginsiu surasti kokį tūkstantį. 
Tinka? 

Nė velnio man visa tai netinka, pagalvojo Hobas, bet 
pasirinkimo nėra, belieka tik pamėginti išsiaiškinti šitą reikalą. 
Dabar jo ateitis priklauso nuo Makso ir pavogtųjų narkotikų, 
bent jau artimiausia ateitis. 

Laikrodžio rodyklės artėjo prie vidurnakčio, kuomet 
Hobas paliko Makso viešbutį. Pavažiaves metro iki Port 
d'Itali, jis pėstute nusigavo iki Maseno bulvaro, kur 126-uoju 
numeriu pažymėtame name nuomojosi butą drauge su Patriku, 
airių fleitistu iš Ibicos. Pastarasis ieškojo komercinės sėkmės 
propaguodamas retikuliuotą fotografiją kaip žmogaus charak- 
terio ir ateities nusakymo būdą. Šiuo metu Patriko Paryžiuje 
nebuvo - jis neseniai susirado merginą prancūzę, ir jiedu kar- 
tu išvažiavo aplankyti jos giminių į Po. 

Hobas įžengė į tamsų butą. Patrikas paliko įjungtą 
šaldytuvą, o jame - pusę butelio baltojo vyno, truputį ančiuvių 
1r nebešviežią vištą. Hobas įsipylė vyno. 

| Netgi įjungus šviesą bute buvo niūru kaip ir Hobo 
širdyje. Iš gatvės sklido galingų variklių ūžimas - tai riedėjo 
sunkvežimiai, vieni į provinciją, kiti jau iš ten. Vieną iš keturių 
ankštų kambarėlių užėmė fotoaparatūra ir specialūs šviestuvai. 
Ore tvyrojo katės, pašvinkusio pašteto ir keptų bulvių kvapai. 
Pastatęs lagaminą, Hobas apžvelgė nykų interjerą. Patrikas 
išvažiuodamas neišjungė radijo imtuvo, ir iš jo sklido švelnus 
džiazo šnabždesys: kažkokia liūdna moteris dainavo bliuzą. 
Hobas atsisėdo ant sudedamos lovos, kuri atstojo jam ir sofą. 
Lovelė girgždėdama įdubo nuo jo kūno svorio, tarytum 
įspėdama, kad miegoti bus nepatogu. Nusispyręs batus, Hobas 
švystelėjo švarką ant kėdės. Jeigu jis nebūtų toks išvargęs, ši- 
tas būstas su plikomis lemputėmis ir apsilaupiusiomis sienomis 
būtų neišvengiamai panardinęs jį į depresiją. Bet dabar jis net 
tam neturėjo jėgų. Hobas jau snaudė, taip ir nenusirengęs, kai 
suskambo telefonas. 

Nusvirduliavęs iki aparato, jis nukėlė ragelį. 

- Hobai, senuk, tai tu? 

- Aš. 

- Mudu su Žanu Klodu norėjome tave pasitikti, bet 
nežinojome, kurią valandą atskrendi. Ir reiso neprisiminėme. 
Užmiršome užsirašyti. Nori, dabar susitiksime. Galiu atlėkti. 

- Tik ne dabar, - atsakė Hobas. - Gal rytoj devintą pa- 
pusryčiaukime kartu “Dragstor" Sen Žermeno bulvare. Atsi- 
vesk ir Žaną Klodą. 

- Sutarta, seni. Kelionė praėjo gerai? 

- Ne visai. Papasakosiu, kai susitiksime. Labanakt, 
Naidželai. 

Hobas vėl atsigulė, mėgindamas apsispręsti, ar dar 
atsikelti ir išsivalyti dantis, ypač turint omeny tai, jog prausi- 
mosi reikmenys dar lagamine. Po trisdešimties sekundžių, jau 
grimzdamas į miegą, jis tebesuko galvą apie dantų valymą, 
todėl prabudęs ryte pirmiausiai įvykdė būtent šį ketinimą. 

Kitą rytą Hobas sėdėjo “Dragstor", esančiame antrame 
aukšte virš restorano, madingai apsitaisiusių žmonių minioje. 
Didžiąją jų dalį sudarė amerikiečiai, vokiečiai bei japonai, bet 
pasitaikydavo ir vienas kitas prancūzas - vietiniam koloritui 
palaikyti. Šalia Hobo ant lėkštės gulėjo prakąstas kruasanas. 
Hobas kaip tik pylėsi iš aukšto balto kavinuko antrą puodelį 
kavos su pienu, kai pasirodė Naidželas, bėgte užbėgęs siaurais 
įvijais laipteliais. Jam pavymui sekė Žanas Klodas. Abu 
įsispraudė į kabiną. 

- Atrodai išvargęs, - pastebėjo Naidželas. - Kas nuti- 
ko? 

Hobas papasakojo apie atvykimą į de Golio oro uostą, 
naktinę kelionę su Chalilu bei Ali, apiplėšimą ir pokalbį su 
Maksu. 

- Taip ir žinojau! - šūktelėjo Naidželas, kai Hobas 
baigė. - Taip ir Žinojau, kad tas slidus šliužas rezga kažką ne- 
švaraus! 

- Jeigu žinojai, kodėl man nepasakei? 

- Kol sudėliojau viską galvoje į lentynėles, tu jau bu- 
vai ore. Velniai rautų, mes netgi galvojome, kaip patys tave 
apiplėšti, ar ne, Žanai Klodai? 

Žanas Klodas linktelėjo. 

- Galvojote ar taip ir padarėte? 

- Galvojome - tavo paties labui. Bet nepadarėme. 

- Ar tikrai, Naidželai? Nes jeigu apiplėšimą organiza- 
vote judu su Žanu Klodu, dabar pats laikas prisipažinti. 

Naidželas prisispaudė abi rankas prie plačios krūtinės. 

- Hobai, aš šito nedariau. Akivaizdu, kad tai Makso 
darbas. 

- Abejoju. 

- Jeigu ne jo, tai kieno? 

- Būtent tai ir noriu išsiaiškinti. 

- Nesuprantu, ko tu taip jaudiniesi. Nejaugi tas tipas 
tau dar neįgrįso? 

- Viskas labai paprasta, - ėmė aiškinti Hobas. - Aš 
negausiu atlyginimo, kol Maksas negaus pinigų už narkotikus, 
kuriuos privertė mane pervežti kontrabanda. Naidželai, darau 
tai tik dėl fazendos. 

Naidželas suprato, kad fazenda Hobui - šventas 
reikalas. Pats jis savo vilą prarado. Ką gi, matyt, iš tiesų nie- 
ko daugiau nebelieka, kaip pamėginti surasti dingusius narko- 
tikus. Bet nuo ko pradėti? 

- Manyčiau, pirmiaušia judu su Žanu Klodu turėtumėte 
paklausinėti savo draugų bei informatorių, galbūt kas nors ką 
nors girdėjo. Iš mano pusės būtų neatsargu pačiam klaidžioti 
po Paryžių ir ieškoti žmogaus su Chalilo žymėmis. 

Bet iš tikrųjų kaip tik tuo ir užsiėmė Hobas. Vos tik 
trijulė baigė pusryčiauti, Hobas nusakė Chalilo bei Ali išvaizdą 
ir davė Naidželui su Žanu Klodu penkiasdešimt dolerių iš 
Makso pinigų. Paskui Hobas metro nuvažiavo iki Belvilio. 
Kvaila, bet nieko geresnio jis nesugalvojo. 

Suprantama, pasivaikščiojimas po Belvilį nedavė jo- 
kios naudos. Pusė rajono gyventojų buvo panašūs į Chalilą, 
kita pusė į Ali, aišku, neskaitant moterų, tikriausiai panašių į 
tų tipų žmonas. Užtat Hobas gavo gardaus tadžino ir puikios 
mėtų arbatos. 

Tuo tarpu švytintys lemties keliai, neįtikėtinai panašūs 
į reaktyvinių lėktuvų pėdsakus danguje, vedė į Paryžių. Mums 
rūpi tik vienas iš jų, jungiantis Paryžių su Niujorku, kur driekė- 
si dar viena likimo voratinklio gija, surišusi Hobą su Maksu. 
Šįkart likimas įsikūnijo kresno pagyvenusio vyriškio asmenyje. 
Tas paniuręs vyriškis su languota sportine striuke ir chaki spal- 
vos kelnėmis ką tik išlipo de Golio oro uoste iš “Air France" 
lėktuvo, atskridusio iš Niujorko. 

Perėjęs muitinės ir imigracijos tarnybas, Kelis pasiga- 
vo taksi. Jau sėsdamasis į mašiną, jis pastebėjo kitą keleivį, 
atskridusį kitu reisu ir taipogi sėdantį į taksi. Tai buvo Henris, 
žmogus, ateinantis tvarkyti misterio Rozeno buto. Henris jo 
nepastebėjo, garsiai šūkauti Keliui atrodė nepatogu. 

Jis pasakė vairuotojui Makso viešbučio adresą. Henrio 
taksi irgi nuvažiavo, bet Kelis nematė kur. Jis pagalvojo, kad 
reikėtų pasakyti: “Stabtelėkite ir sekite paskui aną taksi", bet 
tam Keliui neužteko prancūzų kalbos žinių. Jis net neįtarė, kad 
nesiskutęs tamsaus gymio tylenis vairuotojas - izraelietis, bu- 
vęs deimantų šlifuotojas iš Tel Avivo, angliškai kalbantis ge- 
riau už patį Kelį. Bet tokie jau tie laiko, vietos ir siužeto vin- 
giai. 

Lėktuve Henrį Smitą supo linksma draugija, net šim- 
tas trisdešimt septyni specialaus “memorialinio reiso" kelei- 
viai, Luiso Armstrongo gerbėjai, vykstantys į Paryžių aplankyti 
naktinių džiazo klubų. Net juokinga, kad jis pateko į tokį rei- 
są, kadangi Henris išvis nejautė potraukio džiazui. Gimęs ir 
užaugęs Vest-Indijoje, jis iki soties prisiklausė debuldebopo 
bei religinio pobūdžio repo ir labai anksti - bei netikėtai tiek 
sau, 3“* savo artimiesiems - pamėgo Ravelį, Sati ir kitus kūrė- 
jus LsakiErealistinio savo fantazijų Paryžiaus. 

Ir štai dabar jis sėdėjo ir skaitė savo žurnalą “Juodasis 
1zraelietis", o aplinkui visi plepėjo, niūniavo ir netgi šoko pa- 
gal džiazo garsus. Regis, Henris vienintelis visame lėktuve 
nežinojo niekieno pravardės. Bet jį tai visai patenkino. Juk jis 
vyksta į Paryžių ne dėl paikų pramogų. Jo tikslas kur kas 
svarbesnis. Kai Henrio kaimynas, stambus ne itin juodas 
negras rusvu kostiumu su žaliais atlasiniais įsiuvais ir geltonai 
oranžiniu kaklaraiščiu pamėgino užmegzti pokalbį, Henris 
prisidėjo pirštą prie kietai sučiauptų lūpų. Tai nieko nereiškė. 
Bet žmogelis minutėlei įsistebeilijo į jį išpūstomis akimis, o 
paskui pasisuko į kaimyną, sėdintį iš kitos pusės. 

Henris tuo tik apsidžiaugė. Šioje kelionėje jam labiau- 
siai reikėjo tylos ir laiko apmąstymams. Jis visa širdimi vylė- 
si, kad Chalilas gavo jo telegramą ir tiksliai įvykdė visas in- 
strukcijas. Brolijos atsiliepimai apie jį buvo kuo geriausi, 
tačiau tais arabais negalima pasitikėti. 

Lėktuvas nusileido Paryžiuje 7:10. Henrio manta tilpo 
į dvi lengvas kelionines rankines. Be kliūčių perėjęs muitinę 
bei imigracijos tarnybą, jis PaSiBavo taksi. Toks išlaidavimas 

prieštaravo taupiai Henrio natūrai, bet labai jau stambi suma 
buvo pastatyta ant kortos. Po to pinigų bus apsčiai - arba 1Š- 
vis nė cento. 

Kai mašina Kulenkūre išvažiavo į žiedą ir pasuko link 
miesto centro, aplinkui sušmėžavo garsieji Paryžiaus vaizdai. 
Važiuodamas San Mišel tiltu, Henris pirmąsyk išvydo Dievo 
Motinos katedrą. Netrukus po to taksi sustojo Kairiajame 
krante Henrio nurodytu adresu: Panteono gatvė, 55, Paryžiaus 
širdis, vaikeli. Aukščiausias lygis. 

Buvo beveik aštuonios ryto, kai Henris išlipo iš taksi 
prie Chalilo namų. 5b, kaip paaiškėjo, buvo siaura laiptinė tarp 
dviejų pastatų. Pakeliui Henris prasilenkė su keliolika jau- 
nuolių, iš pažiūros studentų. Juodaodžių beveik nesimatė. 
Neturėdamas jokių nusistatymų dėl rasinių skirtumų, Henris 
neskyrė tam jokio dėmesio. | 

Blausiai apšviestame vestibiulyje jis susiraw | Dasjuką 
su kortele: “Ch.Ibrahimas, 3b". Spūstelėjo mygtuką. kelė kė, 
vėl spūstelėjo, palaukė, spūstelėjo dar kartą. Pagaliau pasigirdo 
zyzimas, durys atsidarė, Henris įėjo ir ėmė lipti laiptais. 

Trečiojo aukšto koridoriuje tvyrojo prietema. Henriui 
teko spragtelėti Žiebtuvėliu, kad rastų duris, pažymėtas nume- 
riu 3b. Į jo beldimą atsiliepė “4 balsas, kažką pasakęs 
prancūziškai. 

- Tai aš, Chalilai! - šuktelėjo Henris. - Kalbėk ameri- 
kietiškai. Žinau, kad moki. ; 

Kelioms sekundėms stojo tyla. Paskui skimbtelėjo 
grandinėlė, ir durys atsidarė. Ant slenksčio stovėjo liesas, aukš- 
tas barzdotas jaunuolis, apsiaustęs chalatu. 

- Ei, žmogau, tai aš, - pakartojo Henris. 

- Jūs Henris? - su žymiu akcentu angliškai paklausė 
Chalilas. Jie kalbėdavosi telefonu, bet akis į akį dar nebuvo 
susitikę. 

- Tikra tiesa. Leisi man įeiti? 

Aukštą kambarėlį apšvietė blausi saulės šviesa, 
prasiveržusi pro nuleistas žaliuzes, ir vienintelė lemputė 
palubėje. Čia tilpo tik nepaklota lova, iš kurios Chalilas, matyt, 

ką tik pakilo, minkštas krėslas, dvi medinės kėdės, stalas, vie- 
name gale užverstas popieriais ir knygomis, kitame - neplau- 
tomis lėkštėmis. Dar buvo kriauklė, prikrauta nešvarių indų, 
nedidelė dujinė viryklė, bet jokių šaldytuvo ir tualeto požymių. 

- Tu tikrai Henris? - paklausė Chalilas. 

- Aš juk pasiunčiau tau savo nuotrauką. Kaip, tavo 
manymu turėčiau atrodyti - kaip Egipto faraonas, ar ką? 

- Atsiprašau, ne taip greitai. Mano anglų kalba truputį 
šlubuoja. 

- Nieko, tiks. Gavai mano telegramą? 

- Taip... taip. 

Priėjęs prie stalo, Chalilas pasirausė tarp popierių ir 
ištraukė ploną telegramos blanką. Tekstas skelbė. “Atvykstu 
rytoj. Būk vietoje. Henris". Chalilas parodė telegramą Hen- 
riui. 

14:. Puikiai žinau, kas čia parašyta, juk pats ją išsiunčiau, 
- pasak". 145, numojęs ranka. - Bet net nenumaniau, kad gyveni 
tokiame tvarte. Ką, geriau negali sau leisti? 

- Aš vargšas studentas iš Irako. Bet esu ištikimas ko- 
votojas už Šventąjį reikalą. 

- Ei, nėra ko man porinti apie šventąjį reikalą! Aš pats 
pinu vardan jo. Ar gavai tai, kas svarbiausia? 

- Comment? - nesuprato Chalilas. 

- Na, kvaitalo vagoną, kokainą - žodžiu, ar nučiupai 
tai, ką liepiau? 

- Padariau viską, kaip jūs liepėte, - niūriai atsakė Cha- 


lilas. 

- Buvo problemų? 

Chalilas papurtė galvą. 

- Vienas žmogus iš brolijos paskolino man mašiną 
vakarui. 


- Ar viską padarei vienas? 

- Pamaniau, kad bus geriau, jei turėsiu porininką. Pa- 
prašiau pagalbos savo pusbrolį Ali. 

- Ar jį gali susekti? 

- Ne. Jis šiandien išvyko į Alžyrą. 

- Tai gerai. Kvaitalas pas tave? 

- Turiu tai, ko prašėte. 

- Tai duok man pažiūrėti, Žmogaų. 

Chalilas ištraukė iš po lovos du lagaminus. Už antro- 
jo buvo paslėptas paketas, vakar vakare Pagrobtas iš Hobo. 
Chalilas įteikė jį Henriui. 

- Praplėšk, - paliepė Henris. - Iš kur man žinoti, gal ten 
cukraus pudra. 

Paėmęs nuo stalo peiliuką, Chalilas įpjovė juo paketo 
viršų, tada vėl ištiesė Henriui paketą kartu su peiliuku. Tas 
paėmė truputį miltelių ant peilio galo ir pauostė. Ir iškart nu- 
sišypsojo - pirmąkart per dieną. 

- Tai jis, broleli! Tikrų tikriausias sniegelis! Šniukštelė- 
siu dar Žiupsnelį. Naktis buvo sunki. 

Įtraukęs į nosį dar vieną porciją, šįkart didesnę, Hen- 
ris minutėlę mėgavosi, užmerkęs akis ir užvertęs galvą. Paskui 
paėmė dar Žiupsnelį miltelių ir įsitrynė į dantų smegenis. Tada 
pagaliau grąžino paketą Chalilui. 

- Tiesiog turėjau įsitikinti. Bet dabar ne laikas kvaišti. 
Užklijuok ir paslėpk. O tu pats kartais nepasimėgavai? 

- Aš nevartoju šėtono miltelių, - atšovė Chalilas, nieki- 
namai perkreipęs lūpas. 

- Malonu girdėti. Nes jeigu mudu su tavimi sukištume 
nosis į šį svajonių maišelį, netrukus nebūtų ko pardavinėti. O 
operacijos esmė yra ta, kad jį reikia parduoti. 

- Kaip mes tai padarysime? 

- Žmogau, aš ir atvažiavau tam, kad asmeniškai 
užsiimčiau šiuo reikalu. Smulkmenas papasakosiu vėliau. 
Dabar man reikia nusnūsti, paskui išstudijuoti miesto planą. 

Patogiai atsilošęs krėsle, Henris nusižiovavo, pasirąžė 
ir apsidairė aplinkui. Į akis krito drabužių šūsnys ant grindų, už 
jų - į krūveles sukrautos knygos arabiškais pavadinimais, o 
šalia, o šalia - atidarytas lagaminėlis, pilnas kažkokių ciferblatų 
ir jungiklių. 

- O kas čia? Racija, ar ką? 

- Ne, tai mano bomba, - atsakė Chalilas. 

- Juokauji? 

- Aš niekada nejuokauju. Tai paskutinis. technikos 
žodis, kaip jūs sakote, pagaminta Vokietijoje iš geriausių 
medžiagų. 

Henris atsistojo, priėjo prie lagamino, pritūpė šalia ir 
įdėmiai įsižiūrėjo į jį, nieko neliesdamas. 

- Tai tikrai bomba? 

- Taip, užtikrinu jus. 

- Tuomet vardan dešimties demoniukų rožiniais cha- 
latėliais pasakyk man štai ką, žmogau: kuriam galui tavo kam- 
baryje ant grindų guli bomba? 

- Man duotas nurodymas susprogdinti mesje Diuri, 
kultūros ministrą, už tai, kad jis kalbėjo apie mūsų grupuotę 
blogus žodžius ir išvis menkinamai atsiliepė apie islamą. Bet 
paskui man liepė atidėti sprogimą, kol užbaigsiu reikalą su 
jumis. 

Henris atsistojo ir grįžo į krėslą, linguodamas galvą su 
apsimestine nuostaba. 

- Žmogau, jeigu sprogdinsi kiekvieną, kuris ką nors 
leptelėjo apie tave, tau prireiks viso kalno tokių lagaminų. 

- Mes neketiname sprogdinti kiekvieną, - užginčijo 
Chalilas. - Tik keletą, kad kitiems būtų pavyzdys. Bet misija 
atidėta. 

- Tai kam laikai bombą namuose? 

- Kad daugiau neturiu kur laikyti. 

- Reikia kažką sugalvoti, - palingavo galvą Henris. - 
Kas, jei policija ateis patikrinti tavo dokumentų? Parodyk man, 
kaip elgtis su šituo daiktu. 

- Viskas labai paprasta. - Chalilas priėjo prie lagami- 
no, Henris atsekė iš paskos. - Matote šitą storą raudoną laidą? 
Tai saugiklis. Kol jis savo vietoje, bomba neutralizuota. Norint 
ją susprogdinti, reikia ištraukti laidą. Tada suveiks mechaniz- 
mas. Toliau yra du variantai. Galima štai šiuo mygtuku 
nustatyti taimerį. Kiekvienas skaičiukas - minutė. Galima 
nustatyti bet kokį laiką NUO minutės iki dvidešimt trijų valandų 
penkiasdešimt devynių minučių. Antras variantas - nuspau- 


155 


džiate šitą didelį mėlyną mygtuką. Kai užvošitę dangti; mecha- 
nizmas įsijungs. Vos tik kas nors atidarys lagaminą, bomba 
sprogs. 

- Aišku, supratau. Labai paprasta, labai miela. Net 
nesvajok iškrėsti ką nors panašaus, kol aš čia, Aš rasiu bom- 
bai saugesnę slėptuvę. Taip pat ir narkotikams, - Plačiai nu- 
sižiovavęs Henris vėl išsidrėbė krėsle. - Šitame prakeiktame 
griozde aš nesumerksiu akių. Aš užimsiu lovą, o krėslas tegu 
lieka tau. Neprieštarausi? 

Jis įsmeigė į vaikiną Grėsmingą Agresoriaus Žvilgsnį, 
tačiau be reikalo: Chalilas ir taip buvo romus kaip avinėlis, 
puikiai suvokdamas, kas čia vyresnysis. 

- Gulkitės, žinoma. Man reikia pasiruošti paskaitoms. 
- Ir Chalilas ėmė kuistis tarp savo daiktų. 

Sėdėdamas krėsle, Henris laukė, kol jis apsirengs ir 
išeis. Ne butas, o mėšlo krūva. Bet nieko, tai neilgam, tik kol 
gaus pinigų. Tačiau iš pradžių reikia išsimiegoti. 

Telefonas reikliai suskambo, ir Maksas pakėlė ragelį. 
Skambino portjė. 

- Pas jus lankytojas, misteri Rozenai. 

- Kas? 

- Sako, kad jis vardu Kelis. 

- Minutėlę. - Pridengęs mikrofoną delnų, Maksas 
kreipėsi į Aurorą, ant sofos skaitinėjančią “Elle". - Kelis čia. 
Ką manai? 

- Ar dabar, ar vėliau - jokio skirtumo, - gūžtelėjo pe- 
čiais Aurora. 

- Tegu užeina, - pasakė Maksas į ragelį. 

Palikęs lagaminus pas portjė, Kelis nedideliu liftu pa- 
kilo į trečią aukštą. Supainioti Makso numerį su kitu buvo tie- 
siog neįmanoma. Vos išėjęs iš lifto Kelis išgirdo pakeltus bal- 
sus: piktą Auroros balsą ir maldaujantį Makso. Jis pagalvojo, 
ar nevertėtų išeiti ir pasivaikščioti, kol audra nurims. Bet ku- 
riam galui - jis ne pirmąkart tampa Auroros ir Makso barnių 
liudininku, juolab kad apie jo atvykimą jau pranešta. Priėjęs 
prie durų, už kurių vyko audringas ginčas, Kelis spūstelėjo 
skambučio mygtuką. 

Po akimirkos durys atsidarė. 

- Sveikas, Keli, - burbtelėjo Aurora, apsitempusi odi- 
nes kelnes, nepaisant liepos kaitros, ir vilkdama paskui save 
lagaminą. Ji pralėkė pro Kelį lyg uraganas ir dingo lifte. 

Kelis nulydėjo merginą žvilgsniu. Liftas nuūžė žėmyn 
tinklu apjuosta atvira šachta. Gūžtelėjęs pečiais, Kelis atsigręžė 
į numerio duris. 

Maksas, nė trupučio nesutrikęs, linksmai šypsodama- 


sis, stovėjo ant slenksč!0: | | 
- Keli! Koks malonus š!urprizas, velniai rautų! Užeik, 

užeik! Ką tu veiki čia, linksmajame Paryžiuje? 

Įėjęs vidun, Kelis apsidairė. Maksas įsikūrė prašmat- 
niame erdviame numeryje. Langai atlapoti, baltos užuolaidos 
plaikstosi vėjyje. Ant sienų kažkas panašaus į šilkinius ap- 
mušalus, ant jų - seni plakatai su Keliui negirdėtų žmonių var- 
dais. Baldai lyg ir antikvariniai. Maloni kiek pritemdyta švie- 
sa. Tokiame būste žmogus jausis kaip namie, kol sugalvos, ką 
daryti toliau. 

- Čia taip jauku, Maksai. 

- Tiesiog laikinas migis, - skėstelėjo rankomis Maksas, 
- kol susirasiu nuolatinį butą. Gal išgersi šlakelį? - Jis pasisu- 
ko į barą, kur stovėjo trys buteliai, apsupti taurių. - Škotiškas 
tiks? Ką gi tu čia veiki, Keli? Džiaugiuosi tave matydamas. 

Pasiėmęs stiklą škotiško viskio su sodos vandeniu, 
Kelis patraukė link krėslo su lyros formos atlošu. Atsisėdo, 
gurkštelėjo ir patenkintas linktelėjo. 

- Juk žinote, Maksai, mane visuomet traukė žvilgtelėti 
į Paryžių, - pagaliau atsakė Kelis, nusprendęs neklausti, kas 
nutiko tarp Makso ir Auroros. - Aš jums kadaise minėjau. 

- Suprantu. Bet kodėl būtent dabar? Beje, kaip tik keti- 
nau tau skambinti. Turėjau skubiai išvykti verslo reikalais. 
Žinai, kaip būna! 

- Aišku, Žinau. Aš ir neįsižeidžiau, kad nieko man ne- 
pasakėte. Mudu vienas kitam nieko neskolingi. Jūs buvote man 
labai dosnus, daugiau nėra ko norėti. Aš čia ne tam, kad jus 
šantažuočiau. 

- Po velnių, apie tai aš nė nepagalvojau. Juk mudu su 
tavimi niekada nieko neslėpėme vienas nuo kito. Jeigu tau 
prireiks pagalbos, tik pasakyk. Tiesa, šiuo metu mano finansinė 
padėtis nekokia, bet labai greitai... 

Kelis pertraukė jį rankos mostu. 

- Žinau, jūs nesitikėjote mano pagalbos. Bet aš pagal- 
vojau, kad vis tiek galėčiau padėti. Kad ir kuo jūs dabar 
užsiimate, pravartu turėti po ranka žmogų, kuriuo galima 
pasikliauti. Kuris pridengs jus iš užnugario. Arba vykdys 
pavedimus kaip Niujorke. Ir panašiai. Galite neatsakyti iš kar- 
to. Gal jums reikia geriau pagalvoti. Aš čia pabūsiu savaitėlę 

kitą. Pažiūrėsime, ką jūs sumąstysite. Jeigu visgi atsisakysite 
mano paslaugų, grįšiu į Niujorką nė kiek neįsižeidęs. 

- Ką gi, labai kilnu iš tavo pusės, - sutiko Maksas. - Aš 
apgalvosiu tavo pasiūlymą, prižadu. Kur ketini apsistoti? 

Kelis patapšnojo sau per lietpalčio kišenę, išsipūtusią 
nuo knygos popieriniais viršeliais. 

- Turiu su savimi kelionių vadovą, mano daiktai 
apačioje, taigi iškart ir pradėsiu ieškotis tinkamos vietos. 

- Priimčiau tave pas save, bet pats matai... 

Kelis linktelėjo. 

- Taip, taip. Ir dar vienas klausimas. Ar kartais netu- 
rite to jūsų bičiulio Hobo telefono numerio? 

- Be abejo, turiu. - Pakeverzojęs numerį ant popieriaus 
skiautės, Maksas įteikė ją Keliui. - O kam tau prireikė Hobo? 

- Šiaip sau. Tiesiog jis simpatiškas vyrukas, o aš čia, be 
jūsų, nieko nepažįstu. O jūs, kaip matau, turite savų rūpesčių. 
Užsuksiu kitą kartą, Maksai. 

Po dvidešimties minučių vėl sučirškė skambutis. Mak- 
sas atidarė duris. Už jų stovėjo Hobas, kažkoks išvargęs ir 
nepatenkintas. 

- Kodėl man nepaskambino iš apačios? - pasidomėjo 
Maksas. 

- Aš pasakiau, kad tu manęs lauki. 

- Teisingai, laukiu. Ką gi, užeik. 

Umai suskambo telefonas. Maksas nukėlė ragelį. 

- Taip, čia Maksas. Kas kalba? 

- Maksai, čia aš, tavo senas bičiulis Emilijo. 

- Tu Paryžiuje? 

- Visiškai teisingai, bičiuli. Paryžiuje. 

- Ką gi... sveikas atvykęs į Žiburių miestą. 

- Labai ačiū. Maksai, mudu dar neužbaigėme vieno 
reikaliuko... 

- Mes neturime jokių bendrų reikalų. Čia Prancūzija, 
ne Amerika. 

- O tau neteko girdėti apie ekstradiciją? 

- Apie kokį reikaliuką tu kalbi? 

- Tai ne telefoninis pokalbis. Tuoj atvažiuosiu. Bet 
pirmiau noriu šnektelėti su Aurora. 

- Stok į eilę. Aš irgi. 

- Nejuokauk su manimi, storuli, aš Žinau, kad ji pas 
tave. 

- Tuomet tu žinai daugiau už mane. 

- Na, jeigu meluoji... 

- Jei netiki, atvažiuok dabar pat, užvalgysime čili, 
pažiūrėsime kokią nors prancūzišką laidą. Regis, už 
pusvalandžio iš Normandijos transliuos eruditų konkursą, bus 
įdomu. 

- Gerai jau, gerai. Kai pamatysi Aurorą, perduok, kad 
noriu sų ją susitikti. O tas tavo privatus seklys Hobas irgi 
Paryžiuje? | 

- Jis kaip tik čia, pas mane., 

- Duokš jį man. 

Hobas paėmė ragelį. 

- Hobas klauso. 

- Man reikia su tavimi susitikti, - pareiškė Emilijo. - 
Žinai tinkamą vietą? 

- Tarkime, po pusvalandžio aludėje “Braseri d'Itali", 
ties Maseno bulvaro ir Port d'Itali kampu. 

- Kur tai yra, velniai rautų? A, tiek to, paimsiu taksi. 
Tai sutarta. Duokš man Maksą... Maksiuk, netrukus pasi- 
matysime. Reikia užbaigti tą reikaliuką. - Ir Emilijo padėjo 
ragelį. 

- Tai buvo Emilijo, - pranešė Maksas Hobui. 

- Ir pats susiprotėjau. 

- Kaip manai, ar reikia jam sakyti, kad kvaišalus 
nudžiovė? 

- Jeigu jis toks gudrutis, tegu pats viską išsiaiškina. 
Maksai, jis turi įrodymų prieš tave? 

- Tiek, kad gali įgrūsti mane už grotų dvidešimčiai 
metų, jeigu nebendradarbiausiu su juo. Tai yra, turiu įduoti 
savo čionykštį partnerį, kad Emilijo galėtų jį suimti ir pelnyti 
šlovę. 

- Ir tu ketini tai padaryti? 

- Jis laiko mane tarp kūjo ir priekalo, - skėstelėjo 
rankomis Maksas. - Jeigu nieko nesugalvosiu, ateis misterio 
Igreko eilė. 

- Maniau, paprastai jį vadina misteriu Iksu. 

- Taip ir yra, bet aš nusprendžiau jį perkrikštyti. Skam- 
ba daug naujoviškiau. | 

- Būk atsargus, Maksai, - įspėjo jį Hobas. - Pasi- 
matysime vėliau. 

Prasidėjo karščiai, Paryžius pagaliau atsisveikino su 
nenuspėjamu birželiu, įšilo ir išgeibo. Orą pripildė gėlių kva- 
pai, pražydo sedulos. 

' Tačiau Hobui visa tai buvo nė motais. Jį kankino 
kažkokie astminiai simptomai, nuotaika buvo tiesiog šuniška, 
ir jis jautėsi visai nenusiteikęs klausytis sarkastiškų Emilijo 
komentarų apie apiplėšimą. 

Pats apiplėšimo faktas paveikė Hobą kiek DAS Meų 
suduodamas stiprų smūgį nervų sistemai. | 

Iš pradžių stypsodamas tamsiame Beliilio skers- 
gatvyje, kol Chalilas ieškojo jo lagamine narkotikų, apie kurių 
egzistavimą Hobas nė neįtarė, jis nejautė nieko, išskyrus ap- 
maudą, kad būdamas toks patyręs šioje srityje nenumatė bent 
jau panašaus apiplėšimo galimybės. Ir tas apmaudas nebuvo 
skausmingas, jį tarytum gaubė pilka apsaugos marška. Tačiau 
netrukus jis užleido vietą pykčiui ir gėdai dėl to, kad jis, 
Hobas, įžvalgusis ir protingasis Hobas, nenumatė tokio įvykių 
posūkio ir nesusiprotėjo, kad dešimt tūkstančių dolerių už 
gražios moters palydėjimą į Paryžių labai jau panašu į jauką - 
būtent taip visokiausi sukčiai ir vykdo savo machinacijas. Jo 
troškimas skubiai gauti daug pinigų, tiksliau, būtinybė sku- 
biai gauti daug pinigų, įtraukė jį į šią painiavą, kur jis ne tik 
nežino, ką daro, bet netgi nežino, ar išvis nori kažką daryti. 
Tokioje būsenoje, kai pats sau atrodai atgrasus, visi motyvai, 
visos bet kokių poelgių priežastys atrodo netikros. 

Labiau įsigilinus į esmę paaiškėja, kad visi žmogaus 
veiksmai neturi jokios prasmės. Tai ir yra didžiausias gilinimo- 
si į esmę pavojus, bedugnės kraštas, nuo kurio dabar baikš- 
čiai atšlijo Hobas. 

Ir priminė sau, kad, dėkui Dievui, Visaapimantis nihi- 

lizmas visuomet greitai užleidžia vietą ypatingam susi- 
domėjimui savo asmeniu. 

- Žodžiu, kvailesnės istorijos man dar neteko girdėti, - 
palinkęs į priekį ir užgulęs plastmasinį staliuką, užbaigė savo 
patyčias Emilijo - aukštas, raumeningas, galingą stuomenį ap- 
sitempęs sportiniais marškiniais, papuoštais Peliuko Mikio 
atvaizdu. 

- Kvaila, ar ne, bet taip ir buvo, - atrėžė Hobas. 

- Panašu, kad apiplėšimas buvo suplanuotas iš anksto. 

- Geniali išvada. 

- O tu nenumanai, kas galėjo tai padaryti? 

- Idėjų daug, atsakymo nė vieno. 

--Tikriausiai žinai, kad Kelis Paryžiuje? 

- Be abejo. Pats neseniai su juo kalbėjau. 

- O Kad Henris irgi čia? 

- Šito nežinojau. O tu iš kur sužinojai? 

- Radau jo pavardę keleivių sąraše. Beje, tas inspekto- 
rius Fošonas tave pažįsta. Jis padėjo man surinkti duomenis 
apie kai kuriuos žmones. Tave apšvarinti galėjo bet kuris iš jų. 

- Tas tiesa. 

Įdėmiai pažvelgęs į Hobą, Emilijo kilstelėjo antakius, 
tarytum staiga kažką suvokęs. 

- Po velnių, tu juk ir pats galėjai save apšvarinti! 

- Be abejo, galėjau, - sutiko Hobas. - Tikriausiai men- 
talinio osmoso būdu išprotavau, ką man pakišo į bagažą, tada 
paskambinau iš lėktuvo savo bendrams Paryžiuje ir daviau 
jiems smulkius nurodymus, kaip mane apiplėšti. 

- Mažai tikėtina. Bet galbūt man pavyks surasti paslėp- 
tus galus. Tu pakankamai suktas tokiems darbeliams. 

- Tai geriausias komplimentas, kurį girdėjau per šią 
dieną. Tik labai gaila, kad tai netiesa. 

- Man nusibodo klausytis tavo išvedžiojimų, gudruti, - 
nutraukė Hobą Emilijo. - Aš atsakau už kvaitalą, kurį tu praga- 
nei. 

- Kartais apvagia II visai nekaltus žmones, - užprotes- 
tavo Hobas. - Visaip pasitaiko. 

- Galbūt. Aš tik noriu, kad suprastum, jog įtariu ir tave. 

Prieš porą metų tu įkliuvai Turkijoje, mėgindamas pervežti 
narkotikus. 

- Prieš penkiolika metų. Ir visai aš neįkliuvau - prieš 
mane nebuvo jokių įkalčių. 

- Nori pasakyti, kad atsitiktinai trainiojaisi netoliese, 
kuomet tas mėšlas išplaukė. 

- Panašiai. 

Emilijo atsistojo. 

- Su tavimi kalbi kaip su prastu šešiasdešimtųjų ko- 
miku. - Akimirkai susimąstės, jis staiga paklausė: - Kartais 
neturi Auroros telefono? 

Hobas papurtė galvą. 

- Gerai, aš tave susirasiu. - Taip taręs, Emilijo išlindo 
iš už staliuko ir nukėblino sau, palikęs Hobui mokėti už alų. 
Smulkmena, bet Hobo požiūriu - siaubingas storžieviškumas. 

Hobas užmokėjo ir patraukė atgal į savo butą, nepaste- 
bėjęs pilko “Mersedeso" markės taksi automobilio, kuris 
stovėjo trečias nuo galo ties Port d'Itali bei Maseno bulvaro 
sankryža. O kadangi nepastebėjo taksi, tai neįžiūrėjo jame ir 
Emilijo, skaitinėjančio “Herald Tribune“ ir stebinčio, kaip 
Hobas eina link savo namo kitoje prospekto pusėje. 

Buvo kelios minutės po vidurdienio, pats laikas nu- 
snūsti. Oras buvo puikus, vasariškas, gal kiek karštesnis, negu 
patiko Hobui, tačiau akmeninės sienos ir maži langeliai iš- 
saugojo vėsą Patriko bute. 

Hobas nusispyrė sportbačius, nusitraukė marškinius, 
nuo prakaito limpančius prie nugaros, ir išsitiesė sudedamoje 
lovoje, kurioje paprastai miegodavo pats Patrikas, todėl nuolat 
laikydavo ją ištiestą prie galinės sienos. Čiužinys buvo kietas 
ir gumbuotas. Hobas ilgai daužė pagalvę, stengdamasis suteikti 
jai formą, kuri turėtų patikti jo pakaušiui. 

Detektyvo darbas visai neblogas, bet netgi privatus 
seklys gali pavargti. Bent jau Hobas tai tikrai. Hobo gyvenimą 
visada reguliavo jo čakrų energija. Kuomet jos lygis pakilda- 
vo, Hobas jausdavosi galįs pakelti ant menčių visą pasaulį. 
Deja, energijos perteklius labai jau greitai išsekdavo, akumu- 
liatoriai nespėdavo 1š naujo pasikrauti, ir jo požiūris į pasaulį 
vėl apsiblausdavo. Tokiomis dienomis Hobą kankindavo niū- 
rios abejonės, kylančios, sakytum, iš pačios jo būties gelmės. 
Jis stengdavosi negalvoti, kuo visa tai gali baigtis, nedrįsdavo 
net pakuždomis įvardinti galimų variantų, iš baimės visiškai at- 
sisakydamas savo paties draugijos, nes darė sau tokią blogą 
įtaką, kad, kaip pasakytų jo psichoterapeutas, pats sau buvo 
pikčiausias priešas. 

Tokiomis dienomis miegas tapdavo jo svarbiausiu po- 
reikiu. Netgi penkių minučių snūstelėjimas galėdavo užlopyti 
skyles jo nušiurusioje savimonėje. Bet vos tik Hobas užmerkė 
akis, svajodamas apie Ibicą, 1r beveik atsidūrė ten pamažu 
atslenkančiame sapne, netikėtai suskambo telefonas. 

Užgniaužęs dejonę, Hobas persirito per sėdimą padėtį 
- nemažas pasiekimas žmogui, Perkopusiam keturiasdešimties 

metų ribą ir kamuojamam blogos nuojautos, kad savo fazendą 
jis, galima sakyti, jau prarado. 

Skambino Naidželas. 

- Mano mielas, tu juk žinai, kad netrukdyčiau tavęs 
siestos metu be rimtos priežasties. Bet mes sužinojome kai ką 
svarbaus. Ar bent jau tikimės, kad tai pasirodys svarbu. 

- Mes? - perklausė Hobas. Kas kartą, kai Naidželas 
didingai pavartodavo įvardį “mes", Hobui susidarydavo įspū- 
dis, kad su juo teikiasi šnekėti jo karališkoji didenybė. 

- Mudu su Žanu Klodu. Tiksliau, Žanas Klodas, bet 
mintis tučtuojau pranešti tau gimė man. 

- Ir ką tokio svarbaus jūs aptikote? 

- Galimybę išsiaiškinti, kas tave apiplėšė. Klausyk, 
seni, nejaugi manai, kad skambinu pranešti naujienų apie tavąjį 
dėdę Pitą iš Baltimorės? 

Hobas nepradėjo ginčytis dėl savo giminystės su dėde 
Pitu iš Baltimorės. Dėl kažkokios jam vienam žinomos 
priežasties, tikriausiai susijusios su ekscentrišku britų sąmojin- 
gumu, Naidželas nuolat kalbėdavo apie tą individą kaip apie iš 
tiesų egzistuojantį ir teiraudavosi apie jo sveikatą kas kartą, kai 
Hobas grįždavo iš Amerikos. 

- Ir ką gi judu įtariate? 

- Hobai, tai ne taip paprasta. Vardo mes kol kas 
nežinome. Bet pranešu, kad tas asmuo jau beveik mūsų ran- 
kose. 

- Puikiai padirbėjote, vyručiai. Taip, be abejo, mums 
reikia susitikti. Tarkime už valandos “Ko Pje" picerijoje. 

- Gerai. Mudu šio to užsisakysime, kol tavęs lauksime. 

Hobas neprieštaravo. Padėjęs ragelį, jis vėl atsigulė. Ir 
vėl suskambo telefonas. 

- Hobai? Čia Aurora. 

Hobas sukaupė paskutinius mandagumo likučius ir 
vydamas šalin viliojantį snaudulį sumurmėjo: 

- Kaip gyvuoji, Aurora? 

Tai buvo retorinis klausimas, užduotas tik iš mandagu- 
mo, bet Aurora suprato jį rimtai: 

- Hobai, aš patekau į bėdą. 

- Labai apgailestauju, - pratarė Hobas tempdamas 
laiką, kad tikrasis užuojautos jausmas spėtų prabusti iš snau- 
dulio, - Kas nutiko? 

- Emilijo Paryžiuje. 

- Žinau, prieš valandėlę gėriau su juo alų. 

- Jis ką tik skambino. Mėgino priversti mane su juo 
susitikti. 

- Atsisakyk. 

- Aš ir atsisakiau. Bet Emilijo nesupranta, kai jam sa- 
kai “ne". 

- Tuomet jam teks išmokti suprasti. Čia Prancūzija, 
viena iš nedaugelio laisvų šalių, likusių pasaulyje. 

- Tokie tipai kaip Emilijo siekia savo tikslo bet kokia 
kaina. Hobai, ar galima tave nusamdyti? 

- Tam aš ir gyvenu, - patvirtino Hobas. - Ką siūlai? 

- Nedidelį darbelį. Man reikia susitikti su modeliuotoju 
Montenio gatvėje, o aš bijau išeiti iš buto. Šiuo metu nesu 
pasirengusi susitikti akis į akį su Emilijo. Jei gali, tiesiog pa- 
lydėk mane iki Montenio gatvės, o paskui paimk 1š ten po va- 
landos ar panašiai. 

- Šitas darbas pagal mano jėgas. Kur tu apsistojai? 

- Tern bulvaras 437, Šešiolikta apylinkė. 

- Kokia metro stotelė? 

- Neturiu supratimo. Bet vis tiek neturime laiko metro. 
Paimkite taksi, aš apmokėsiu. 

- Tu įsitikinusi. Aš kitame Paryžiaus gale. 

- Dabar ne laikas skaičiuoti santimus, - atsakė Aurora. 
- Pasakyk durininkei, kad atvažiavai manęs. Ir paskubėk, ge- 
rai? 


45 skyrius. 


Hobas prisistatė durininkei, miniatiūrinei ispanei, ir 
pasakė, pas ką atvažiavęs. Paskambinusi Aurorai iš savo 
būdelės, durininkė pranešė: 

- Ji tuoj nusileis. 

- Hobas linktelėjo ir išėjo į gatvę. Buvo nuostabi vasa- 
ros diena, be menkiausio trūkumo. Niekuo ypatingai neišsiski- 
rianti. Žydras dangus. Balti pūkuoti debesėliai. Tern bulvaru 
tvarkingomis eilėmis riedėjo mašinos. Netoliese esanti aludė 
“Loren'"' guviai prekiavo savo pagrindine preke, jos terasos 
buvo pilnos stilingai apsirengusių Žmonių - vien vidurinės 
klasės viršūnėlių atstovų, gyvenančių čia, prestižinėje Šešiolik- 
toje apylinkėje. Emilijo nesirodė. 

Netrukus išėjo ir Aurora. Ji vilkėjo elegantišką tam- 
siai mėlyną kostiumėlį, o prie jo buvo prisiderinusi apvalią tris- 
dešimtųjų stiliaus skrybėlaitę, šįmet vėl madingą. Aurora 
atrodė žvali ir pailsėjusi, tačiau baikščiai šaudė akimis 
aplinkui. 

- Vargu ar tu jį čia pamatysi, - nuramino merginą 
Hobas. - Prieš pusvalandį palikau jį Tryliktoje apylinkėje. 

- Tas Žmogus mane baugina, - prisipažino Aurora, - 
bet tu tikriausiai ir pats supratai. 

Pastebėjęs laisvą taksi, Hobas sustabdė jį. Aurora 
pasakė vairuotojui adresą Montenio gatvėje. Pakeliui ji vis 
žvilgčiojo pro langą. 

- Tu tikrai manai, kad jis tave seka? - paklausė Hobas. 

- Tas žmogus labai pavojingas. - Aurora atsiduso ir 
prisidėjo prie akių nosinaitę. - Nepatikėsi, bet jis buvo toks 
mielas, kai susipažinome. 

Hobas linktelėjo. Jis tuo net neabejojo. 

- Žinau, Emilijo stengiasi visur atrodyti kietas. Ko 

gero, jis ir yra kietas. Bet su manimi jis buvo toks švelnus. 
Toks globėjiškas. - Aurora akimirkai susimąstė. - Gal tas 
globėjiškumas buvo apsimestinis. Gal jis tiesiog žiūrėjo į mane 
kaip į savo nuosavybę. Kas dabar gali pasakyti? - Ji vėl atsi- 
duso. - Kažkuria prasme tai Makso kaltė. Jis įkalbinėjo mane 
susitikinėti su Emilijo, kad galėčiau jį sekti. 

- Kokia Maksui iš to buvo nauda? - nusistebėjo Hobas. 

- Emilijo vertė Maksą užsiiminėti nelegaliais darbe- 
liais. Maksui tai visai nepatiko, bet jis niekaip neįstengė rasti 
būdą, kaip nusitraukti nuo kabliuko. 

- Kokių įrodymų Emilijo turi prieš Maksą? O gal tu 
nenori apie tai kalbėti? 

Aurora nelinksmai šyptelėjo: 

- Juk tu mano privatus detektyvas. Kam dar galėčiau 
atverti širdį, jeigu ne tau? 

- Tikra tiesa, - patvirtino Hobas. Aurora - išties supra- 
tinga mergina. 

- Viskas dėl narkotikų. Tai įvyko maždaug prieš metus. 
Nuolatinis Makso šaltinis išseko, ir jis nupirko iš kito. Iš abso- 
liučiai patikimo žmogaus, kaip jam sakė. Tas žmogus buvo 
Emilijo. 

- O tu nenumanai, kas nurodė Emilijo Maksą? Gal 
Kelis? 

- Ne, Kelis nemėgo Emilijo ir juo nepasitikėjo. 

- Šaunuolis Kelis. Pasakok toliau. 

- Po antrojo sandėrio Emilijo pričiupo Maksą. Išsi- 
traukė ženkliuką ir pistoletą. Parodė Maksui mažytį diktofoną, 
į kurį įrašė visą jųdviejų pokalbį. Inkriminuojantį, kaip Emi- 
lijo jį pavadino. “Dabar tu sėsi už grotų, Maksai", - pareiškė 
jis. Jo balsas buvo kraupus. 

- Bet Maksas nesėdo. 

- Ne. Jis puolė maldauti Emilijo, įtikinėti, kad jis - tik 
vartotojas, smulki žuvelė, kad kvaišalas - vienintelis nelegalus 
poelgis jo gyvenime, kad šiaip jis niekada neapgaudinėjo val- 
stybės, netgi pajamų deklaracijoje. Emilijo išklausė, linktelė- 
jo ir pasakė: “Ką gi, gal ką nors sugalvosime . O Maksas 
pasižadėjo: “Padarysiu viską, ko panorėsi, tik neįduok manęs". 

Tada Emilijo pareiškė: “Susirasiu tave po kelių dienų. 

- O kas buvo paskui? 

- Maždaug po savaitės Emilijo atvažiavo įr papasakojo 
Maksui, ką sugalvojęs. Jis norėjo, kad Maksas užpirktų didelį 
narkotikų kiekį ir organizuotų prekės išpardavimą, o jis, Emili- 
JO, „pričiuptų pirkėjus. Nuo to laiko Maksas ir bendradarbiau- 
ja su Emilijo. 

Hobas įtarė, kad ne viskas taip paprasta, bet nu- 
sprendė, kad dabar ne metas ieškoti tiesos. Be to, pats jis nie- 
kaip nebuvo susijęs su šiuo reikalu, bent jau kol kas. 

Taksi sustojo nurodytu adresu Montenio gatvėje. 
Hobas padavė vairuotojui tūkstančio frankų banknotą. Susita- 
rusi su Hobu, kad tas atvažiuotų paimti jos už dviejų valandų, 
Aurora išlipo. Hobas įsitikino, kad ji netrukdoma įėjo į “Men- 
teno", ir paliepė taksistui važiuoti į Sen Deni. 


46 skyrius 


Žanas Klodas ir Naidželas sėdėjo “Pje Ko" terasoje, ką 
tik sudoroję po picą ir užgėrę ją alumi, akivaizdžiai tikėdamie- 
si, kad sąskaitą apmokės Hobas. Naidželas atrodė itin respek- 
tabiliai: vasarinis tvido paltas ir minkšta skrybelė, ką tik pa- 
kirpta barzda, tvarkingai sušukuotos garbanos. Žanas Klodas, 
kaip visada, liko ištikimas savajam chuliganiškam stiliui: siauri 
mėlyni džinsai, odinis diržas, nusagstytas kniedėmis, sporti- 
niai marškinėliai su horizontaliais baltais ir raudonais dryžiais, 
prie plonos apatinės lūpos prilipusi cigaretė. Hobas apsi- 
džiaugė pamatęs, kad jo komanda taip puikiai atrodo. 

Negaišdamas laiko, Žanas Klodas tuoj pat prakalbo 
apie reikalus: 

- Hobai, regis aš turiu vieną versiją, kas galėjo tave 
apšvarinti anądien. Pamenu, minėjai, kad tai buvo jaunas ara- 
bas su ūsiukais ir dideliu apgamu ant kairiojo skruosto. 

- Argi aš taip sakiau? - nustebo Hobas. - Gerai, tęsk. 

- Dar sakei, kad jis turėjo kiškio lūpą. 

- Nepamenu, kad būčiau tai sakęs. 

- Dievaži, Hobai! - neištvėrė Naidželas. - Tu privalai 
būti pastabus! Dėmesys smulkmenoms - tai privataus seklio 
sine gua non*. 

- Tik knygose, - paprieštaravo Hobas. - Tikras seklys 
dažnai praleidžia smulkias detales. Bet jeigu aš pasakiau, kad 
tas vaikinas turėjo kiškio lūpą, vadinasi taip ir buvo. Tai ką tu 
apie jį sužinojai? 

- Nelabai daug, bet pradžiai užteks, - atsakė Žanas 
Klodas. - Paklausinėjau savo draugų. Jie sako, kad tas tipas - 
Chalilas, teroristas iš Šiaurės Afrikos, Irako ar panašiai. Mano 
draugai galvoja, kad jis atvyko į Paryžių iškrėsti kažkam di- 
Ku——-——— A — LT TE Ti) 
*Būtina sąlyga. 

delę kiaulystę. 

- O kuo čia dėtas aš? 

- Jeigu žinočiau, būčiau jau išaiškinęs visą reikalą iki 
galo, užuot tik įtarinėjęs. | 

- Ką gi, kol kas tai vienintelė dėmesio verta versija, - 
pasakė Hobas. - Na, ir kurgi mums ieškoti to subjekto? 

- Šito mano draugai nežino. Bet jie žino, kas galėtų 
mums tai pasakyti. 

- Ir kas gi? 

- Ji vardu Mimet. Jauna dama iš provincijos, iš Nan- 
to. Mokosi būti brangiai apmokama mergužėle pagal iškvie- 
timą, specializuojasi su arabais. 

- Aš ir nežinojau, kad šito reikia mokytis, - prisipažino 
Hobas. 

- Tuomet tavęs laukia siurprizas. 

- Galbūt. Kur rasti tą Mimet? 

- Paprastai ji tokiu metu pasirodo prie įėjimo į “Be- 
borą“, ieškodama kliento. 

Vos už kelių kvartalų nuo “Pje Ko". 

- Gerai. - Hobas paprašė sąskaitos, kaip ir dera 
privačiam sekliui, surengusiam pasitarimą su savo operatyvi- 
niais agentais. - O kaip mes ją atpažinsime? Tu ją pažįsti, 
Žanai Klodai? 

- Ne, bet mano draugai sako, kad Mimet su niekuo 
nesupainiosi. Jos plaukai žali. 

- Rimtai? 

- Aha, rimtai. Ji įsitikinusi, kad tai paskutinis ameri- 
kietiškasis mados klyksmas. 


47 skyrius 


Jie visą pusvalandį trynėsi aplink fontaną skambiu pa- 
vadinimu “Trankilite". Pagaliau Žanas Klodas pastebėjo liesą 
kokių septyniolikos metų merginą žaliais plaukais, su juodu 
odiniu mini sijonėliu ir žirneliais margintu bolero. 

- Mimet? - užkalbino ją Žanas Klodas. 

- Ko tau? - atsiliepė mergina. 

- Tu Mimet? 

- Kas, jeigu aš? 

- Mes norime su tavimi pasikalbėti. 

- O aš nenoriu su jumis kalbėtis, - atšovė mergina, 
nužvelgusi Žaną Klodą nuo galvos iki kojų. 

Ji jau norėjo eiti sau, bet Žanas Klodas užstojo jai 
kelią. Jo balsas, prieš tai buvęs neutralus, ūmai pasidarė 
grėsmingas: 

- Tu pasikalbėsi su mumis, Mimet, antraip būsi ne- 
laimingiausia kekšė Le Ale rajone. 

- O jums neatrodo, kad prostitutės irgi turi savo tei- 
ses? - paklausė mergina, bet nelabai tvirtai. 

- Mes norime tik užduoti tau porą klausimų, - įsiterpė 


Hobas. 

- 0 aš? Aš noriu pinigų! 

- Mes užmokėsime tau už pokalbį? 

- Kiek? 

- O kiek tu paprastai imi už pokalbį? 

- Priklausomai nuo to, ar reikia kalbėti nešvankybes, ar 
ne. 


- Mums nereikia jokių nešvankybių, - patikino Hobas. 
Mimet minutėlę pagalvojo, mojuodama rankinuku prie 


liesos šlaunies. | | | 
- Jūs žurnalistai? Pageidaujate pikantiško pasakojimo? 

Jums tai brangiai kainuos! 

Čia į derybas vėl įsikišo Žanas Klodas 

- Klausyk, mergyte, verčiau Paklausyk proto balso. 
Kas tavo šefas? Žilberas? A, taip ir maniau, Tai jo rajonas. 
Žilberas - geras mano draugas. 

- Jūs tikrai pažįstate Žilberą? Storulį Žilberą su kiaulės 
akutėmis ir lašininiu užpakaliu? 

- Aišku, pažįstu. Mes kartu dalyvavome riaušėse 
Amjene. 

Mimet pažvelgė į Žaną Klodą su pagarba, bet sykiu ir 
kekšių, visame sa alioe garsėjančių savo atžarumu. 

- Gerai, pasikalbėsiu su jumis. Bet kiek aš už tai 
gausiu? Man sakė, kad Paryžiuje tapsiu turtinga. Aš noriu tik 
sutaupyti pinigų nedidelei kiaulių fermai. Jau nusižiūrėjau vie- 
ną... 

- Tai mūsų nedomina, - pertraukė ją Žanas Klodas. 

- Nedomina? O aš maniau, jums reikalinga mano 
gyvenimo istorija! 

- Nė trupučio. Mums reikalinga informacija apie 
žmogų, su kuriuo tu palaikai ryšį. 

- Palaikau ryšį?! Kuo jūs mane kaltinate? Aš dora 
moteris! Į politiką nesikišu! 

- Mimet, - atsiduso Žanas Klodas, - paklausyk atidžiai. 
Mes atimsime visai nedaug tavo brangaus laiko. Mums tereikia 
informacijos apie tavo draugužį. Neversk manęs griebtis smur- 
to, tai man nelabai patinka. 

- Apie kokį draugužį. 

- Apie klientą. 

- Apie kurį? - baikščiai dirstelėjo į jį Mimet. 

- Turiu omenyje arabą su apgamu ant skruosto ir kiš- 
kio lūpa, regis, vardu Chalilas, - paaiškino Žanas Klodas. 

- A-a, jūs apie studentą! 

- Būtent. 

- Jam taikau specialų tarifą, - pranešė Mimet. - Ar 
žinote, kad jis atvyko iš mažyčio Irako kaimelio? 

- Ne, neįtariau, - atsakė Žanas Klodas. - Maniau jis 

miestietis 1š Basros. 

- Manėte neteisingai! - nusijuokė Mimet. 

- Bet tai nesusiję nei su apgamu, nei su kiškio lūpa. 

- Ne, jūs viską teisingai pasakėte. O dar nepaminėjote 
peilio palikto rando ant kairiojo peties. 

- Teisingai. Bet aš džiaugiuosi, kad tu jį prisiminei. Ką 
gi, Mimet, dabar pasakyk, kur mums rasti tavąjį studentą, ir 
galėsi imitis darbo. 

- Imtis darbo dar ankstoka, - paprieštaravo Mimet. - 
Šiaip jau aš atėjau išgerti aperityvo. Jums nebūtų sunku man 
jo nupirkti? 

- Mes skubame. Kada nors kitą kartą. Na, tai kur 
mums rasti studentą? Ir, beje, kuo gi jis vardu? 

- Jeigu jūs jo draugas, kaip galite nežinoti jo vardo? 

- Tiesą sakant, aš nesu jo draugas. Su studentu 
draugauja vienas mano bičiulis, bet jis užmiršo pasakyti man 
vardą. 

- Jis vardu Chalilas, kaip ir sakėte. Gyvena mažame 
butuke šalia Panteono. Atrodo, Panteono 5b. Mane jis 
vedžiodavosi tenai. Tikiuosi, neprišaukiau jam bėdos. 

- Dėl šito gali nesijaudinti, - užtikrino merginą Žanas 
Klodas. - Gali eiti, mergyt. Mūsų pokalbį verčiau užmiršk. 
Tiesa, mes tau šį tą turime. - Jis pažvelgė į Hobą. 

Panaršęs kišenėje, Hobas rado beveik keturis šimtus 
frankų - grąžą, gautą iš taksisto. Ir atidavė pinigus Mimet. 

- Labai ačiū! - pasakė toji ir nužingsniavo sau. 

- Beje, Mimet! - šūktelėjo Žanas Klodas. 

- Ką? - mergina atsigręžė. 

- Manau, tau vertėtų pabandyti laimę su oranžiniais 
plaukais. Ta spalva tau labiau tiks. 

- Tikrai? Bet ar oranžinė au courant*? 

- Dermier cri**, - užtikrino Žanas Klodas. 


*Madinga (pranc.). 
**Paskutinis klyksmas (pranc.). 

48 skyrius 


Hobas grįžo taksi į Montenio gatvę. Laikrodis rodė 
14:25. Aurora laukė jo “Menteno" viduje. Išėjusi laukan, ji 
atidžiai apsižvalgė, tada įsėdo į taksi. 

- Kaip sekėsi? - paklausė Hobas, vos tik mašina pa- 
judėjo iš vietos. 

- Neblogai. Mačiau jų naujausią kolekciją. Gal gausiu 
šiokio tokio darbo. 

- O aš maniau, kad tau darbo ieško Maksas. 

- Taip ir yra, bet aš ir pati tvarkau savo reikalus, kai 
pasitaiko galimybė. O kaip sekėsi tau? 

- Pati Žinai, kaip kartais būna, - skėstelėjo rankomis 
Hobas. - Gyvenimas mėgsta keistus pokštus. 

Aurora linktelėjo. Jie pasėdėjo draugiškai tylėdami, kol 
taksi sukinėjosi po Šešioliktąją apylinkę. “Tarytum sena su- 
tuoktinių pora“, - pagalvojo Hobas. Ir pabandė įsivaizduoti, ką 
reiškia būti Auroros vyru. Kur kas įdomesnė tema ap- 
mąstymui, negu žaliaplaukės merginos likimas. Taksi sustojo 
prie šaligatvio Auroros nurodytu adresu. 

- Nori, palydėsiu? - pasisiūlė Hobas. 

- Ne, nereikia, aš jau apsiraminau. Ačiū, Hobai. Aš tau 
paskambinsiu, gerai? 

- Gerai. - Hobas vėl įsėdo į taksi ir paprašė nuvežti jį 
prie metro stoties “Tern". Vežioti klientus taksi - dar pusė 
bėdos, bet pats Hobas mieliau rinkdavosi metro. 


„244 


Įėjusi į vestibiulį, Aurora liftu pakilo į antrajį aukštą, 

atsirakino buto duris, įžengė vidun ir vėl jas užrakino. Tada 
nužingsniavo per prieškambarį į saulės užlietą svetainę. 

O ten viename iš minkštų krėslų sėdėjo Emilijo, varty- 
damas madų Žurnalą. 

- Sveika, mažyte, - pratarė jis. 


49 skyrius 


Praėjo dar tik viena para ir dvi valandos Paryžiuje, 0 
Keliui jau buvo nuobodu. Jis sėdėjo vienoje iš mažų kavinukių 
priešais savo viešbutį, gurkšnodamas trečią puodelį kavos su 
pienu, o padavėjai spoksojo į jį kaip į pusprotį. Tegu sau spok- 
so, velniai juos rautų! Amerikoje tau įpila dar kavos, kai nugeri 
pusę puodelio, ir neima už tai pinigų, Paryžiuje lupa visą kainą 
už kiekvieną puodelį ir mano, kad tu trenktas, jeigu išgeri dau- 
giau kaip vieną. Aišku, vietelė gana jauki - staltiesės raudonais 
ir baltais langeliais, gėlės ant staliukų, padavėjai su smokin- 
gais, netgi ryte. Bet visa tai buvo ne Kelio skoniui. Jis ką tik 
atskleidė vieną iš liūdniausių tiesų: kad priežasčių, dėl kurių 
amerikiečiui gali nepatikti Paryžius, yra be galo daug. 

Bet iš tikrųjų Kelį labiausiai kamavo neturėjimas ką 
veikti. Jis atvyko į Paryžių pagautas impulso, tikėdamasis vėl 
kažkaip prisiplakti prie Makso. Jis buvo dešinioji Makso ran- 
ka bemaž dvejus metus, todėl vylėsi ir toliau tokiu likti. Nėra 
prasmės save įtikinėti, kad jis nieko nesitikėjo. Tikėjosi daug 
ko, tik nieko nepešė. 

Mat iškilo kelios problemos. Svarbiausia - kvaišalai. 
Kelis pats matė, kaip apiplėšimas sukrėtė Maksą. Kieno gi tai 
darbas? Viską nuodugniai apsvarstęs, Kelis padarė išvadą, kad 
su apiplėšimu kažkaip susijęs Henris. Kelis savo akimis matė, 
kaip Henris išlipo iš lėktuvo de Golio oro uoste. Tas tipas da- 
bar kažkur Paryžiuje. Bet kur? Ir ką jis rezga? Kelis suprato, 
kad jeigu sugebės įminti šią mįslę, tai vėl taps naudingas Mak- 
sui. O galbūt ir pats 1š to kažką laimės. 

Taigi pradėti reikia nuo Henrio. Kaip jį rasti? Kur jis 
galėtų būti? Ar yra Paryžiuje kokia nors vieta, kur trinasi Nių- 
jorko juodaodžiai? Džiazo klubai? Tačiau Kelis iškart prisi- 
minė, kad Henriui džiazas nė motais. Kad ir kaip bebūtų keis- 

ta. 
kaip jis tai vadina. Ką gi, kiekvienas savaip iš proto eina. 

Paskui Kelis prisiminė, kaip Henris kalbėjo apie savo 
“šul"*, tai yra dvasinę mokyklą Paryžiuje. “Mane išrinko tų 
žmonių atstovu“, - gyrėsi jis Keliui. Ir dar karštai aiškino, kad 
tai ne kokie nors baltieji amerikiečiai judaistai, kuriems jis 
jaučia tik. gilią panieką. Tai Izraelio judaistai, turintys savo si- 
nagogą Paryžiuje. Ar priklausantys sinagogai Izraelyje. Šito 
Kelis taip ir nesuprato. Bet kaipgi Henris ją vadino? Kažkas 
susiję su vynu. Portveinas? Ne. Šeris. Tiksliai! Šeri ir kaip dar? 
Prasideda raide T. Tzuris? Thilini? Šličiau, šilčiau. Tefila! Štai 
kaip! 

- Ei, padavėjau! - pašaukė Kelis aukštą išsipusčiusį 
jaunuolį, padavinėjusį jam kavą. - Ar jūs čia turite telefonų 
knygą? 

Telefonų knygos jie, be abejo, neturėjo. Šioje įstaigoje 
buvo tik kompiuteris, kurį vadino “ordinateur" ar kažkaip 
panašiai, ir reikalingą adresą galėjai sužinoti tik per jį. Keliui 
nepavyko susitarti su mašina, bet po kurio laiko į pagalbą atėję 
padavėjas ir metrdotelis šiaip tai surado sinagogos pavadinimą 
bei adresą. Ir užrašė jį Keliui ant lapelio, kadangi ištarti visa 
tai jam buvo nė kiek ne lengviau, nei sudainuoti “Apres de ma 
Blonde“ lotyniškai. Po pusės valandos jis jau važiavo taksi į 

- Na, ko tu trūkčioji? - nusišaipė Emilijo, kai Aurora 
atatupsta žingtelėjo link durų. Neketinu tavęs mušti. Noriu tik 
pasikalbėti. 

- Klausyk, Emilijo, šiandien aš nenusiteikusi aiškintis 
santykius. Gal kada kitą kartą. 

Emilijo papurtė galvą. Šia proga jis pasipuošė švie- 
siai rusvu sportiniu švarku, atrodančiu taip, lyg būtų pirktas 
kokioje nors nuošalioje Bruklino parduotuvėje atpigintų prekių 
skyriuje. O po švarku margavo gėlėta havajietiška palaidinė. 
Pats sau, aišku, manė atrodąs a la Mikis Rurkas. Tačiau Auro- 
rai jis buvo labiau panašus į statistą iš filmo apie banditus. 

Emilijo didžiavosi savo sugebėjimu persikūnyti. Ank- 
sčiau Aurorai tai irgi patiko. Dabar ji tik spėliojo, ar nepavyktų 
jai atidaryti buto duris ir išsmukti lauk anksčiau, negu Emili- 
jo spėtų ją pagauti. Mažai tikėtina, bet visgi labai norėjosi 
pabandyti. 

Tačiau Emilijo, atsainiai išsidrėbęs krėsle, nė nekrus- 
telėjo. 

- Tu tik išklausyk mane, mergyte, - pradėjo jis tyliu, 
abejingu balsu. - Noriu pasakyti tau keletą dalykų. Visų pirma, 
Maksas galutinai įklimpo. Puikiai žinau, kad jis pats surengė 
narkotikų pagrobimą, norėdamas apeiti mane. Bet aš užgriūsiu 
jį su tokia jėga, kad jis nė necyptels. Taip kad užmiršk Mak- 
są, jis daugiau tavęs nebeglobos. Jam galas. 

Emilijo nutilo minutėlei, kol prisideginėjo cigaretę. 
Paieškojo akimis peleninės, bet nerado ir galiausiai nupurtė 
pelenus į nedidelį kinišką dubenėlį. 

- Antra, nemanyk, kad tas privatus seklys, tas Hobas, 
sugebės apsaugoti tave nuo manęs. Tokius, kaip jis, dorojų 
pusryčiams. Taip kad likai viena, mergyt, tau nebėra į ką at- 

siremti, išskyrus mane. Aš čia tik dėl tavęs. 

- Nesvarbu, patinka man tai, ar ne, - užbaigė Aurora. 

- Na, na. Ne taip seniai jauteisi su manimi be galo 
laiminga. O gal jau užmiršai? 

- Atsimenu, bet pakeičiau nuomonę. 

- Tuomet vėl ją pakeisk. Klausyk, aš rimtai kalbu. 
Mudviem iš tiesų buvo gera kartu. Tau reikalingas toks vyriš- 
kis, kaip aš, kuris aprūpintų tave visais tais prašmatniais daik- 
tais, prie kurių įpratai palikusi savo gimtąją lūšnelę Jamaikoje, 
ar kur tu ten gimei. 

- San Isidre, - atrėžė Aurora. - Ir mes niekada negyve- 
nome lūšnelėje. 

- Gerai, gerai, bet galiu kirsti lažybų, kad ne dvare. 
Tačiau nepergyvenk, aš irgi kilęs iš Bensonharsto dugno. 
Nenoriu užgaulioti nei tavęs, nei tavo šeimos. Turiu omeny tik 
tai, kad mes kilę iš to paties sluoksnio ir puikiai tinkame vie- 
nas kitam. 

- Aš pagalvosiu. O dabar gal teiktumeisi išeiti? 

- Minutėlę. Noriu tik iki galo išaiškinti tau situaciją. 
Aurora, tu keliausi arba su manimi, arba į kalėjimą. Judu su 
Maksu dirbote kartu. Turiu daugybę įkalčių prieš jus abu. Prieš 
Maksą tai tikrai. Gali dabar pat jį palaidoti. Bet tu - kas kita. 
Pagalvok apie tai. Tu niekada manimi neatsikratysi. Bandysi 
pasprukti - aš tave pričiupsiu. Žaisi mano komandoje - turėsi 
viską, ko pageidaus tavo širdelė. Ak taip, regis, nepaminėjau, 
kad myliu tave. 

- Labai malonu, kad pagaliau užsiminei ir apie tai, - 
pareiškė Aurora. - Gerai, žadėjai išsinešdinti, kai viską pasaky- 
si. Ar ketini laikytis žodžio? 

Emilijo atsistojo. Nepaisant stambių gabaritų, jis judė- 
jo grėsmingai lengvai. Jis žingtelėjo link Auroros, ir toji atšlijo 
į šalį. 

- Ei, liaukis trūkčiojusi. Neketinu tavęs mušti. 
Prisiekiu, kad daugiau niekada nepakelsiu rankos prieš tave. 
Bet aš noriu tavęs, Aurora, ir neigiamo atsakymo nepriimsiu, 
pagalvok apie tai. Man labiau patiktų, jeigu ateitum pas mane 
savo valia. Bet galiu panaudoti ir prievartą, jeigu teks. Su- 

pratai? 

- Supratau, - drebančiu balsu pratarė mergina. 

- Palikau ant stalo savo atsarginį raktą. Po juo lapelis 
su mano adresu. Agentūra laiko tą butą savo agentams, kad 
turėtų kur apsistoti atvykę į Paryžių. Labai mielas lizdelis, 
prašmatnioje Penkioliktoje apylinkėje. Pro mano langą matyti 
Eifelio bokštas. Ir jokios įkyrios durininkės, visur kaišiojančios 
nosį. Patikėk, mergyte, tai klasiškas butukas, visai kaip tu, bet 
sykiu ir praktiškas, taipogi visai kaip tu. 

Apėjęs Aurorą, Emilijo atidarė duris ir atsigręžė. 

- Ateik pas mane, mergyt, ir kuo greičiau. Mudu pui- 
kiai grojome duetu. Galime sugroti dar. Neversk manęs ateiti 
tavęs pasiimti, nes tokiu atveju tėvelis gali labai supykti. 

Plačiai išsišiepęs, jis pagaliau išėjo, tyliai priverdamas 
paskui save duris. 

Pripuolusi prie durų, Aurora vėl jas užrakino. Tada 
parkrito ant sofos ir pratrūko raudoti. Paverkusi kokias penkias 
minutes - daugiausia iš pykčio - ji atsisėdo, susirado servetėlę 
ir nusišluostė akis. Paskui atsistojo ir priėjo prie staliuko, kur 
sėdėjo Emilijo. Raktas iš tiesų gulėjo ten ant popieriaus lape- 
lio. Ir butas tikrai buvo Penkioliktoje apylinkėje, !'Egliz 
gatvėje. Aurora minutėlę mąsliai sukiojo raktą tarp pirštų, 
paskui įsidėjo jį į rankinuką ir patraukė į vonią pasitaisyti 
makiažo. 

Nėra nieko nemaloniau, kaip atsibusti iš miego vidury 
dienos. Telefonas čirškė be paliovos. Henris atisėdo, vydamas 
šalin snaudulį. Iš pradžių Henris galvojo nekelti ragelio. Ką 
gero jam gali pasiūlyti telefonas čia, Paryžiuje? Bet visgi gal 
kas nors svarbaus... Jis pakėlė ragelį. 

- Aha? 

Po trumpos pauzės vyriškas balsas kitame laido gale 
pratarė: 

- Henri, tai tu? 

Henris nežinojo, patvirtinti jam šį faktą ar paneigti. 
Velniai rautų, kas galėtų jam skambinti? 

- Kas čia? - paklausė jis. 

- Tu mane pažįsti, - pasakė balsas. - Aš Kelis. 

- Kelis iš Niujorko. 

- Tas pats. 

- Ą-a. Ir seniai tu čia? 

- Nelabai. Bet pakankamai, kad sužinočiau, jog kažkas 
nušvilpė iš Hobo pats žinai ką. 

- Aha, aš irgi apie tai girdėjau, - patvirtino Henris. - 
Klausyk, žmogau, aš čia turiu krūvą reikalų. Jei nori, duok 
man savo telefoną, ir aš pamėginsiu tau paskambinti artimiau- 
siomis dienomis. 

- Na jau ne, - paprieštaravo Kelis. - Taip nieko nebus. 
Mudviem reikia susitikti kuo skubiau, antraip abiem bus 
blogai. 

- Na, dabar aš visai nesuprantu, apie ką tu šneki. 

- Ką gi, jei tau labiau patinka stačiokiškas atvirumas, 
galiu pasakyti, jog puikiai numanau, kas pagrobė iš Hobo 
narkotikus. 

- Tikrai? 

- Tikrų tikriausiai. Tik pagalvojau, gal neverta sakyti to 
Maksui ir Hobui, kol nepasišnekėjau su tavimi. 

- Tu visiškai teisus, - sutiko Henris. - Mums reikia 
susitikti. Kur? 

- Šiame mieste aš visiškai nesiorientuoju, Žinau tik dvi 
vietas - savo viešbutį ir Dievo Motinos katedrą. 

- Ir asilui aišku, kad pas tave į viešbutį aš neisiu. Su- 
sitikime už Dievo Motinos katedros po valandos. 

- Kodėl tik po valandos ir kodėl už katedros? 

- Po valandos todėl, kad aš turiu dar šį tą sutvarkyti. O 
už katedros todėl, kad mums į pakaušius nealsuotų penkias- 
dešimt tūkstančių Žioplių su fotoaparatais. 


£2 skyrius 


Hobą pažadino beldimas į duris. Jis buvo vienomis 
glaudėmis, todėl prieš atidarydamas duris užsimetė lietpaltį. 
Ant slenksčio stovėjo durininkė su suktukais plaukuose, o ša- 
lia jos policininkas. 

- Inspektorius Fošonas siunčia jums linkėjimus, - 
atraportavo policininkas. - Ir gal teiktumėtės eiti su manimi? 

- Kas nutiko? 

- Inspektorius Fošonas jums viską paaiškins, - 
gūžtelėjo pečiais faraonas. 

Jis arba nežinojo, kas nutiko, arba - tai labiau tikėtina 
- nenorėjo sakyti. Hobas paprašė minutėlę palaukti, apsirengė 
ir policininko lydimas nužingsniavo prie policijos mašinos; 
durininkė ir pusė namo gyventojų įdėmiai nusekė jį akimis. 

Hobas netgi truputį nusivylė, kai jie nuriedėjo per 
Paryžių be sirenos. Perkirtę Seną Sen Mišelio tiltu, jie 
privažiavo prie Dievo Motinos katedros iš užpakalinės pusės. 

Ten stovėjo policininkų kordonas, sulaikantis smalsuo- 
lius. Palei taką maždaug kas pusšimtį pėdų švietė žibintai. 
Kairėje už kokių dviejų šimtų pėdų blykčiojo policijos šviesos 
signalai. 

Keletas policininkų, uniformuotų ir civiliais rūbais, 
mindžikavo šalia kažkokio kauburio ant šaligatvio, susigrūdę 
rankas į kišenes. Iš apniukusio dangaus žiro smulkūs lietaus 
dūlėsiai, Paryžiaus žiburių nudažyti oranžine spalva. Nuo 
gatvės pusės girdėjosi prislopintas žmonių ūžimas. 

Priėjęs arčiau, Hobas įžiūrėjo kresną Fošono figūrą. 

- Sveiki, vyresnysis inspektoriau! 

- Sveiki, Hobai. Štai, pažvelkite, ar neatpažinsite šito 
Žmogaus? 

Ant žemės po juodu brezentu tysojo žmogaus figūra, 


185 


apsupta policininkų. Fošonas kažką burbtelėjo, ir vienas iš 
policininkų atidengė brezento kraštą. Hobas pasilenkė, 
norėdamas geriau įsižiūrėti, tačiau supainioti šį veidą su kieno 
nors kitu neįmanoma. 

- Tai Kelis. Vardo nežinau. 

- Kada matėte jį paskutinį kartą? 

- Vakar vakare. Kartu gėrėme alų Italijos aikštėje. 

- Papasakokite man apie jį. 

- Tai kad aš pats jo gerai nepažįstu. Kelis dirbo vairuo- 
toju pas Maksą Rozeną Niujorke. 

- Koks misterio Rozeno adresas? 

- Jis iš Niujorko, bet dabar yra čia, Paryžiuje, - pranešė 
Hobas ir pasakė Makso viešbučio adresą. 

- Ką misteris Rozenas čia veikia? 

- Kiek aš Žinau, jis atvyko verslo reikalais. 

- Kokio verslo? | 

- Jis vadovauja modelių agentūrai. Kodėl jums nepa- 
klausus jo paties? 

- Nebijokite, paklausiu. Jūs dirbate misteriui Rozenui? 

- Aš lydėjau vieną iš jo merginų iš Niujorko į Paryžių. 
Atskridome užvakar vakare. 

- Jos pavardė ir adresas? 

Hobas pasakė. 

- Gal kartais žinote, ar mis Aurora Sančes pažinojo 
misterį Kelį? 

- Tikriausiai pažinojo. Bet verčiau pasikalbėkite su ja 
pačia. 

- Taip, taip, būtinai, - kiek suirzęs atsakė Fošonas. - 
Bet dabar aš kalbu su jumis. Ar žinote, ką misteris Kelis veikė 
Paryžiuje? 

- Regis, atvažiavo pažiūrėti miesto, bet tiksliai nežinau. 

Fošonas linktelėjo. 

- Galbūt vėliau norėsiu užduoti jums dar keletą 
klausimų. Ar neketinate artimiausiu metu išvykti iš Paryžiaus? 

- Ne, artimiausiu metu būsiu čia, - pasakė Hobas, - 
Paskui vyksiu į Ibicą. 

- Į garsiąją fazendą? 

- Jeigu neprarasiu jos. 

- Susisiekite su manimi prieš išvykdamas. Gyvenate 
tuo pačiu adresu, kurį turiu užsirašęs? Maseno bulvare? 

Hobas linktelėjo. 

- Nenorite dar ko nors pridurti? 

- Turiu vieną klausimą. Kaip buvo nužudytas Kelis? 

- Dviem šūviais. Viena kulka pataikė į kaklą, perkirto 
miego arteriją. Antroji į širdį. Abi žaizdos buvo mirtinos. 

- Jį nušovė čia? 

- Medicinos eksperto patarėjas mano, kad ne. 

- O kas paskatino jus kreiptis į mane? O gal jūs kreip- 
sitės į mane dėl kiekvieno amerikiečio, nužudyto Paryžiuje? 

Fošonas panaršė striukės kišenėje ir ištraukė popie- 
riaus skiautę. 

- Misteris Kelis turėjo užsirašęs jūsų vardą ir telefono 
numerį. 

- Aš pats jam pasakiau. Ką dar radote? 

Fošonas kilstelėjo antakius. 

- Norite pažaisti seklį? 

- Aš ir esu seklys. 

- Ak taip, užmiršau. Misteris Kelis nebuvo apiplėštas. 
Jo laikrodis tebėra ant riešo, piniginė kairiojoje užpakalinėje 
kišenėje. Tai reiškia, kad?.. 

- Kad arba Kelis buvo kairys, arba jam skauda dešinįjį 
klubą. 

- Puiku. Piniginėje rastos įprastos amerikietiškos plas- 
tikinės kortelės, pora šimtų dolerių ir pora tūkstančių frankų. 

- Taigi nusikaltimas įvykdytas ne apiplėšimo tikslais, 
nebent tikruosius pinigus jis nešėsi rankoje, suvyniojęs į po- 
pierių. 

- Jūs greitai viską perprantate. Radome dar štai šitą. 

Fošonas išsitraukė iš kišenės polietileninį maišelį ir 
išėmęs iš jo kortelę ištiesė Hobui perskaityti. Tai buvo kortelė 
iš “Košerinės Šloimo picos" Teso gatvėje. Hobas linktelėjo. 

- Nedažnai sutiksi airių kilmės amerikietį, mėgstantį 
košerinę picą. 

- Tą patį pagalvojau ir aš. Jūs žinote tą įstaigą? 

- Neteko lankytis. 

- Aš, be abejo, apklausiu savininką, tačiau labai 
nustebsiu, jeigu tai mums ką nors duos. 

- Turite dar klausimų? 

- Ne, - atsakė Fošonas. - Galite eiti. Nebent norite da- 
bar pat prisipažinti padaręs šį nusikaltimą. Ir mums nereikėtų 
daugiau vargintis. 

Hobas palingavo galva. 

- Buvo malonu pasimatyti, inspektoriau. 

- Man irgi, Hobai. 

Jiedu vėl susitiko kur kas anksčiau, negu tikėjosi. Kitą 
dieną apie vienuoliktą ryto Fošonas paskambino Hobui į butą 
ir paklausė, ar jam nebūtų sunku užsukti į policijos valdybą. Po 
pusvalandžio Hobas jau buvo ten, budintis pareigūnas nuvedė 
jį niūriais koridoriais į Fošono kabinetą trečiame aukšte. 

Fošonas prakalbo atvirai, dalykiškai, be jokio priešiš- 
kumo: 

- Vakar vakare, jau po to, kai atsisveikinau su jumis, 
mes paėmėme misterio Kelio daiktus iš jo kambario. Nera- 
dome nieko ypatingo, išskyrus šitą. Nusprendžiau paklausti 
jūsų, ar jums tai nieko nesako. 

Jis ištiesė Hobui žalią segtuvą su Niujorko policijos 
departamento antspaudu. Viduje buvo glaustai išdėstyti 
duomenys apie žmogų, vardu Etjenas Idalgo Bravo. Gimęs 
Jamaikoje, natūralizuotas Niujorke, amžius keturiasdešimt 
keturi metai, profesija virėjas. Niujorke sulaikytas nebuvo. 
Trumpame mašinėle atspausdintame raporte buvo sakoma, 
kad Idalgo Bravo įtariamas priklausąs Islamo Karinei Orga- 
nizacijai, kurios štabas Boro Hole, Brukline. Minėtąją gru- 
puotę stebi generalinio prokuroro tarnyba; manoma, kad ji 
susijusi su sprogimu Buenos Airių sinagogoje 1992 metais. 
Prie bylos buvo pridėta šviesiaodžio barzdoto negro su 
“varveklių" šukuosena nuotrauka. 

- Ar esate kada nors matęs šį Žmogų? - paklausė 
Fošonas. 

Hobas kurį laiką įdėmiai žvelgė į nuotrauką, paskui 
pasakė: 

- Jeigu jis būtų be barzdos ir su kitokia šukuosena, 
sakyčiau, kad tai Henris. 

- Kas tas Henris? 

- Henris Smitas. Jis tvarkydavo misterio Rozeno butą 
Niujorke. 

- O kąjo byla veikia tarp misterio Kelio daiktų? 

- Neturiu supratimo. 

- Ar kartais misteris Kelis nebuvo užsimaskavęs Niu- 
jorko detektyvas? 

- Abejoju, - atsakė Hobas, - bet visaip gali būti. Kiek 
girdėjau, jį išgrūdo iš policijos po kažkokio skandalo. Po to jis 
dirbo pas misterį Rozeną. 

- Ir vėl viskas susiveda į misterį Rozeną, - pažymėjo 
Fošonas. 

- Jums derėtų apklausti jį. 

- Apklausiu, ir ačiū už nereikalingą patarimą. Bet ga- 
liu iš anksto pasakyti, kas išaiškės apklausos metu: misteris 
Rozenas nebuvo išėjęs iš savo viešbučio nuo tada, kai atvyko 
į Paryžių, ir turi liudininkų, kurie gali tai patvirtinti. 

- Jam pačiam bus geriau, jeigu jo alibi pasitvirtins, - 
sutiko Hobas. - Antraip jis įklimps iki ausų. 

- Dar vienas klausimas apie Henrį Smitą. Kartais 
nežinote, kur man jį rasti? 

- Jeigu žinočiau, mielai jums pasakyčiau, inspektoriau. 

- Reikės pasiteirauti oro uoste. Kaip jūs, amerikiečiai 
sakote, statau dolerį prieš spurgas, kad jis Paryžiuje. 

- Šiose lažybose aš statyčiau už tą patį, - atsiliepė 
Hobas. 

Fošonas tik linktelėjo. 

- Na, kad ir kaip ten būtų, vis tiek ačiū, Hobai. Beje, 
ar pajudėjo fazendos reikalai? 

Hobas papurtė galvą. 

- Ką gi... Bonne chance*. 


*Sėkmės (pranc.). 

53 skyrius 


- Taip, seni, man puikiai sekasi, - pasakė Naidželas į 
ragelį, siekdamas cigarečių pakelio, ir pamatė, kad tas tuščias. 
Gaila. Jis baisiai nemėgo kaulyti be cigaretės rankoje. O dar 
Kvifė spoksojo į jį nuo kito sofos galo. Norėjo ėsti, vargšelė - 
kaip ir Naidželas. 

- Estonai, brangus bičiuli, kaip gyvenimas Belizoje, a? 
Taip, tai Naidželas. Drėgna ir tvanku? Kaip visada. Puiku, 
puiku. Choselito baras tebeveikia? Aš valgiau ten nepapras- 
tai gardų patiekalą iš moliuskų. Perduok jam nuoširdžiausius 
linkėjimus. Kaip ekspedicijos reikalai? Tuoj trauksite į 
džiungles? Nuostabu! Kaip aš norėčiau dabar būti su tavimi! 
Užmiršti miestai džiunglėse - mano arkliukas, tu juk žinai... 
Ne, nė menkiausios galimybės, brangus bičiuli. Įstrigau 
Paryžiuje visiems artimiausiems laikams... Les affaires*... 
Tokia nuobodybė... Taip, čia irgi ganėtinai drėgna... Estonai, 
aš štai dėl ko skambinu, netgi gėda sakyti, tu jau manęs pa- 
gailėk... Supranti, man reikalingi pinigai. Ne sau. Mano 
reikalai kuo puikiausi, ačiū. Kaip sakoma, pinigų šakėmis ne- 
vartau, bet galą su galu suduriu. Tačiau turiu draugą Hobą 
Drakonianą, pameni, aš tau apie jį pasakojau... Taip, seklys. Jis 
netikėtai sužinojo, kad turi skubiai įmokėti pinigus pagal su- 
tartį. Lyg perkūnas iš giedro dangaus, kaip sakoma... Štai aš ir 
prisiminiau tuos dvidešimt tūkstančių, kuriuos taip mielai tau 
paskolinau pernai... Taip...taip... išleidai ekspedicijos reik- 
mėms? Žinoma, tai juk svarbiausia... Ne, jokių problemų, 
kreipsiuos į ką nors kitą, tiesiog pamaniau, kad jeigu tu kartais 
turi po ranka... Maldauju, atleisk, kad sutrukdžiau dėl tokio 
menkniekio. Tiesiog norisi padėti Hobui... 


*Reikalai (pranc.). 

Kitoje Paryžiaus dalyje atskirame “Ša Ver'' kabinete 
Žanas Klodas kalbėjo į ragelį, prieš tai dešimt minučių pa- 
plepėjęs apie bendrus pažįstamus. 

- „Klausyk, Sezarai, pameni tą žemės sklypelį, kurį 
turiu prie Sen Žermen avi Lai? Tu dar norėjai pastatyti ten 
restoraną... Tai štai, nors ta žemė ir priklauso mūsų giminei jau 
ne vieną šimtmetį, aš pagalvojau, kam laikytis įsikibus į ją? 
Reikalas tas, kad vienas mano draugas atsidūrė keblioje padė- 
tyje... Štai ir pamaniau, kad galėčiau žymiai nuleisti kainą, 
jeigu skubiai nupirktum iš manęs tą sklypą. Ir man būtų didelė 
garbė patenkinti tavo troškimą supažindinti Paryžiaus apy- 
linkes su tikrąja Prancūzijos Pirėnų virtuve... Ką tu sakai? 
Tavo virėja Tais mirė nuo tulžies pūslės... Labai apgailestau- 
ju, bičiuli, bet tikriausiai nebus labai sunku rasti jai pamainą... 
Ak, mokesčių inspektorius! Paėmė viską? Mielas drauge, dau- 
giau nieko nesakyk. Suprantu tavo būseną, ir net pernelyg ge- 
rai. 

Pasigirdo beldimas į duris. 

- Kas ten? - atsiliepė Chalilas. 

- Inspektorius Diuponas iš imigracinės tarnybos. 
Atidarykite. 

Chalilas atsidusęs išjungė mažą nespalvotą televizorių. 
Jis baiminosi šio vizito, nors dokumentai buvo tvarkingi. 
Prancūzų imigracinė tarnyba, kaip žinia, tokiais atvejais būna 
itin šališka. Ir visgi išvengti patikrinimo neįmanoma. Todėl 
Chalilas atšovė skląstį ir atidarė duris. Nieko nelaukdamas, 
vidun įsispraudė stambus barzdočius tvido kostiumu, paskui jį 
įsmuko smulkesnio sudėjimo vyras plonais ūsiukais. O paskui 
Naidželą ir Žaną Klodą vidun įžengė Hobas Drakonianas. 

- Sveikas, Chalilai, - pasakė Hobas. 

- Aš jūsų nepažįstu, sere, - akimirksniu atsiliepė Cha- 
lilas. 

- Mūsų oficialiai nesupažindino, - atrėžė Hobas. Bet 
prieš porą dienų tu vežei mus iš de Golio oro uosto. Ir kartu 
su savo pusbroliu Ali mus apšvarinai. 

- Klystate, sere! - tvirtino savo Chalilas. - Aš ne 
vairuotojas. Aš Sorbonos studentas. Oi! 

Pastarasis šūksnis ištrūko Chalilui, kai Žanas Klodas 
smarkiai kumštelėjo jam į pašonę, o Naidželas jėga pasodino 
ant kėdės. 

- Mes neketiname ilgai diskutuoti šia tema. - Hobas 
prisitraukė kėdę ir atsisėdo priešais jaunąjį arabą. - Jūs mane 
apiplėšėte. Tavo veidą atpažinčiau bet kur. Ar dar neigsi? 

Dirstelėjęs į kairę, Chalilas pamatė, kaip Žanas Klodas 
išsitraukė iš kišenės peiliuką, atlenkė jį dantimis ir patikrino 
ašmenų aštrumą, nuskusdamas keletą plaukelių nuo plaštakos. 

- Taip, taip, jūsų tiesa, - išsigandęs prisipažino Chali- 
las. - Tai buvo labai kvaila, man tikrai nederėjo to daryti. Pa- 
tikėkite manimi, džentelmenai. Aš ne eilinis nusikaltėlis, o 
politinis. 

- Tuomet atiduok, ką paėmei, - pareikalavo Hobas, - 
ir daugiau nebekalbėsime apie tai. 

- Jeigu tik galėčiau, - surypavo Chalilas. 

Naidželas mikliai surengė kambaryje kratą. Ankštame 
kambarėlyje sieninių spintų nebuvo, todėl beliko tik patikrin- 
ti po lova ir pasirausti tarp knygų bei žurnalų. Pažvelgęs į 
Hobą, Naidželas papurtė galvą. 

- Kur prekė? - paklausė Hobas. 

- Nežinau, - atsakė Chalilas. 

- Šakės! - Žanas Klodas per colį įsmeigė peilį į Chali- 
lo petį ir brėžtelėjo išilgai kaulo. Pripuolęs Naidželas delnu 
užspaudė arabui burną, kad nerėktų. 

Stengdamasis neišsiduoti, kad jį pykina, Hobas kalbėjo 
toliau: 

- Chalilai, verčiau pasakyk. Jokie pinigai neverti to, ką 
mano bičiuliai ketina tau padaryti. 

- Paklausykite manęs, - skubiai pratarė Chalilas. - 
Pasakysiu viską, ką Žinau. Aš tik vykdžiau Henrio nurodymus. 
Jūs pažįstate Henrį? Jis atsiuntė man nurodymus iš Valstijų, 
veikdamas Organizacijos vardu. Jūsų paketą atsivežiau čio- 
nai. Henris atėjęs praplėšė paketą, pasakė, kad tai kokainas, ir 
paliko jį čia vienai nakčiai. O kitą dieną paketą išsinešė. Ir 
mano bombą kartu su juo! Ne, nereikia, patraukite tą peilį! Aš 
pasakiau viską, ką Žinau. 

- Kur Henris? - neatlyžo Hobas. 

- O Alachai, jeigu žinočiau, tikrai pasakyčiau! Man 
atrodo, kad Henris visgi ne iš mūsų Organizacijos. Bet jis 
pasiėmė paketą ir išėjo. Paketą ir bombą. Tai buvo vakar. 
Daugiau nebegrįžo ir neskambino. Esu tikras, kad daugiau jo 
nebepamatysiu. Ir nenoriu jo matyti. Tai tikra tiesa! 

Žanas Klodas dirstelėjo į Hobą. 

- Gal patikrinkime, ar jis nepakeis plokštelės? - Ir 

mostelėjo peiliu. 

- Ne, palikime jį ramybėje. Eime iš čia. 

- O gal jis meluoja? - apmaudžiai šūktelėjo Žanas Klo- 
das. - Aš tik truputį įdrėskiau! 

- Ne, - atsakė Hobas. - Eime. Tučtuojau. 

Trijulė pasišalino, Žanui Klodui piktai bambant: “Ir jis 
dar drįsta vadintis privačiu detektyvu..." 

Iš metro stoties “Port d'Itali" iki stoties “Site" galima 
nusigauti “Italijos aikštėje" persėdus į kitą atšaką, o paskui dar 
kartą peršėdus stotyje “Danfer-Rošero"'. Bet greičiau ir kur kas 
patogiau pravažiuoti pro “Site"' iki “Šatele", o paskui pėstute 
nueiti Pale bulvaru iki Site salos; būtent taip ir padarė Hobas 
Drakonianas. Kai įžengi į salą, kairėje matai Teisingumo rū- 
mus, O per gatvę nuo jų - įspūdingą policijos prefektūros 
pastatą. Pasukęs į kairę trumpa Liutes gatvele, Hobas priėjo 
prie pagrindinio įėjimo į didžiulį atgrasų Otel Dju pastatą. 
Įžengęs vidun, jis nudrožė tvankiu rudai gelsvu koridoriumi 
pro vienuoles didžiuliais sparnuotais galvos apdangalais ir 
marmuriniais laiptais nusileido į rūsį. Tarnautojas su mėlyna 
uniforma parodė, kaip patekti į morgą. | 

- Ą, Hobai, ateikite čionai, - pakvietė jį inspektorius 
Fošonas, stovintis šalia medikų būrelio prie įėjimo į vieną iš 
šaldymo kamerų. Ten nuo grindų iki lubų kilo stalčių eilės, 
primenančios milžinišką kartotekos spintą, tik čia buvo laikomi 
neseniai mirusių žmonių kūnai. Fošonas vilkėjo lengvą šviesiai 
rusvą lietpaltį, šioje niūrioje aplinkoje atrodantį bemaž leng- 
vabūdiškai. 

- Daktare Biufordanai, - pasakė Fošonas, - ar galima 
būtų žvilgtelėti į objektą? 

Biufordanas - neaukštas vyriškis smaila juoda 
barzdele, su ilgu baltu chalatu ir balta kepuraite - davė ženklą 
dviem tarnautojams ir kažką negarsiai pasakė. Tie pasitikrino 
sąraše ir ištraukė iš spintos vieną iš dėžių. Tada pakėlė ją ir 
pastatė ant ilgo stalo; Biufordanas linktelėjo, ir jie atstūmė 
dangtį. Daktaras pats palinko virš dėžės ir atidengė pilkos gu- 
muotos medžiagos kraštą. 

Po ja buvo vyro lavonas. Smulkaus sudėjimo, gelsvai 

ruda oda, užmerktomis akimis, tarsi miegotų. Biufordanas at- 
sargiai pasukiojo galvą, pademonstruodamas didžiulę šautinę 
žaizdą, dabar jau visai uždžiūvusią, sumaitojusią nemažą kai- 
riosios galvos pusės dalį, įskaitant ir ausį. 

- Atpažįstate šitą žmogų? - paklausė Fošonas Hobo. 

- Tai tas, kurį pažinojau Henrio Smito vardu, - atsakė 
Hobas. - Ir seniai jis miręs? 

- Apie dvylika valandų. Nušautas vienu šūviu iš ne- 
didelio nuotolio. Veikiausiai iš keturiasdešimt ketvirto kalibro 
ginklo. 

- Kur? 

- Kūną radome prie Sen Marteno kanalo ties Rekoljė 
gatve, netoli Sen Lui ligoninės. Bet jį, aišku, ten atvežė po to. 

- O misteris Rozenas jį matė? 

- Taip, kiek anksčiau. Apgailestauju, kad teko jus 
sutrukdyti, Hobai, tačiau man būtinai reikėjo, kad jį atpažintų 
dar kas nors. 

Hobas žingtelėjo į šalį. Fošonui davus ženklą, Biurfor- 
danas užklojo lavoną, o tarnautojai uždengė dangtį ir nunešė 
dėžę atgal į spintą. Paėmęs Hobą už parankės, Fošonas drauge 
su juo išėjo iš morgo. 

Jie nepratarė nė žodžio, kol neišėjo iš Otel Dju. Paskui 
Hobas paklausė: 

- Turite kokių nors versijų apie tai, kas galėjo nužudyti 
Henrį? 

- Jokių, kurias galėčiau šiuo metu išsakyti. O jūs, 
Hobai? 

- Henris turėjo pagalbininką, vardu Chalilas. Jį jau 
apklausėte? 

- Bandome rasti Chalilą. Po visą šalį išsiuntėme biu- 
letenius su jo žymėmis. 

- Galbūt Chalilas jums ką nors papasakos. 

- To ir tikimės. Mes norėtume žinoti, Kaip jis pametė 
štai šitą. - Paieškojęs kišenėje, Fošonas ištraukė polietileninį 
maišelį. Jame buvo žydrų keramikinių karoliukų vėrinys su 
sidabrine sagtele. 

- Kas tai? - pasidomėjo Hobas. 

- Rožinis. Daugelis arabų, o taip pat graikai ir turkai, 
nešiojasi jį su savimi. Šie karoliukai leidžia užimti rankas be- 
laukiant, kada pagaliau nusišypsos Fortūna. 

- Ir kur gi jūs juos radote? 

- Negyvo mesje Henrio rankoje. Ant sagties išgraviruo- 
tas Chalilo vardas. Tikimės, jis mums viską paaiškins - jeigu 
tik pavyks jį rasti. 

- Iš jo pusės buvo kvaila tikėtis, kad sugebės pasprukti 
su preke, - pareiškė Emilijo. - Tiesa, jis ilgą laiką sėkmingai 
maskavosi. Ir vis dėlto tai buvo tik laiko klausimas. Aš teisus, 
inspektoriau? 

- Jūs turite omeny Henrį? - pasitikslino Fošonas. 

- Žinoma. Viskas susiveda į jį. Ypač po naujausio mis- 
terio Drakoniano atradimo. 

- Kokio atradimo? - pasidomėjo Fošonas. 

Jie sėdėjo Makso svetainėje “Sin"' viešbutyje. Mieguis- 
tas, susigūžęs, nepatenkintas Hobas irgi buvo ten. Maksas su 
savo chalatu atrodė taip, lyg išvis neketintų palikti viešbutį. 
Susirinko visi, išskyrus Aurorą, kurios laukė netrukus atvyk- 
stant. 

- Aš pasidomėjau ta kortele, kurią jūs man parodėte, 
inspektoriau, - paaiškino Hobas. - Tą, kurią radote negyvo 
Kelio kišenėje. Ji iš užkandinės Marė rajone. Iš ten patrau- 
kiau į artimiausią sinagogą. Rabinas pasakė, kad Žmogus, 
atitinkantis Kelio aprašymą, buvo užėjęs pas jį ieškoti Henrio. 
Papasakojau apie tai detektyvui Vazariui. 

- O jums neatėjo į galvą papasakoti ir man? - pasitei- 
ravo Fošonas. 

- Visai užmiršau. Mane truputį išmušė iš vėžių virtinė 
lavonų, kuriuos jūs man pademonstravote. 

- Tik du. Privatus seklys savo darbe susiduria su 
dešimtimis ar net šimtais tokių fatališkų momentų. 

- Tikriausiai jūs turite omeny kažkokį kitą privatų sek- 
lį, - atkirto Hobas. | 

- Niekada nebūčiau įtaręs Henrio, - įsiterpė Maksas. - 
Toks simpatiškas žmogelis. Ir dar religingas. 

- Dvigubas agentas, - pakomentavo Emilijo. - Apsi- 

metinėjo judaistu, o dirbo arabams. 

- Jūs vis dar nežinote, kas nužudė Henrį? - paklausė 
Hobas. 

- Kol kas tai tik spėjimas, - pasakė Emilijo. - Bet 
panašu, kad Kelis demaskavo Henrį, ir Henris jį nužudė. O 
paskui pats Henris buvo nušautas savo bendrininko, to Chali- 
lo. 

- Bet kodėl? - pasidomėjo Hobas. 

- Iš kur aš galiu žinoti? - skėstelėjo rankomis Emilijo. 
- Gal Chalilas išaiškino, kad Henris dirba visai ne islamistams. 
Gal jis sužinojo, kad iš tikrųjų Henris - slaptas Septintosios 
dienos adventistų agentas. 

- Na, to jau būtų per daug, - paprieštaravo Fošonas. - 
Bent jau aš taip manau. 

- Suimkite Chalilą, - pasiūlė Emilijo, - ir byla išaiškės 
savaime. 

- Šiaip ar taip, bus galima visą kaltę suversti jam, - 
pridūrė Hobas. 

Atsigręžęs Emilijo nužvelgė jį svilinančiu žvilgsniu. 

- Jūs turite geresnę versiją? | 

- Neturiu aš jokių versijų. Bet jūs taip ir neradote 1m- 
portuotų narkotikų. 

- Tikriausiai Chalilas vėl paslėpė juos, - išsakė savo 
spėjimą Emilijo, - Jo bute rasti kokaino pėdsakai. Jūs gi pats 
man pasakėte, inspektoriau. Kai jūsiškė policija suras Chalilą, 
viskas susives į vieną. 

- Aišku, bylą iškelti galima, - gūžtelėjo pečiais Fošo- 
nas. - Bet kaip ten buvo iš tiesų... - Ir jis vėl gūžtelėjo pečiais. 

- Na, man jau gana, - pareiškė Emilijo. - Metas neš- 
dintis iš čia. O dar reikia daiktus susikrauti. 

- Grįžtate į Ameriką? - pasiteiravo Fošonas. 

- Į Niujorką. 

- O kaipgi kokainas, dėl kurio atvykote? 

- Na, dabar jis tikriausiai išsilakstė po keletą šimtų 
narių. Jau ir pėdsakai bus ataušę. Nežinai, kada laimėsi, kada 
pralaimėsi. 

- Panašu, kad jūs siaubingai skubate, - pastebėjo 

Hobas. 

- Neketinu likusią gyvenimo dalį kiurksoti kavinėje ir 
siurbčioti kavą, kaip jūs. - Emilijo pasisuko į Fošoną. - Tik 
susimesiu į lagaminą daiktus ir iškart važiuosiu į oro uostą. 
Inspektoriau, dirbti su jumis buvo labai malonu. Jei kada 
būsite Valstijose, užsukite pas mane. 

- Galite neabejoti, - apsimestinai pakiliai atsiliepė 
Fošonas. 

- Iki pasimatymo, Maksai, - tęsė Emilijo. - Žiūrėk, 
daugiau neišdykauk. Aš nuimu tave nuo kabliuko. - Jis pa- 
mojavo likusiems ir pasišalino. 

- Dėkui Dievui, tas žmogus išėjo, - lengviau atsiduso 
Maksas. - Niekas nenorite užkąsti? Galiu užsakyti sumuštinių. 
Inspektoriau? Hobai? 

Ir Hobas, ir inspektorius tik gūžtelėjo pečiais. Maksas 
nukėlė ragelį ir prancūziškai paprašė, kad jam į numerį atsiųstų 
priešpiečius keturiems asmenims. Paskui dėmesingai išklausė 
ilgą pasiaiškinimą ir pasakė: 

- Ar galite atsiųsti bent jau kavos ir kruasarų? Puiku, 
ačiū. - Jis padėjo ragelį. - Šiandien kažkokia šventė. Virėjui 
laisva diena. Bet kavos atsiųsti gali. Hobai, ar negalėtum užeiti 
su manimi į miegamąjį? Inspektoriau, jūs neprieštarausite? 

Fošonas ir vėl gūžtelėjo pečiais. Jis atrodė visai pri- 

- Hobai, - pradėjo Maksas. - Reikalai susiklostė kitaip, 
negu tikėjomės. Bet aš ir toliau lieku skolingas tau dešimt tūk- 
stančių. Kol kas užmokėti negaliu. Galiu duoti tik tiek. - Jis 
paėmė nuo savo rašomojo staliuko piniginę ir ištraukė iš jos 
keturis šiugždančius šimto dolerių banknotus. - Likusius ati- 
duosiu, kai tik galėsiu. Sutarta? 

- Žinoma, sutarta. | 

- Nepyksti ant manęs? 

- Ko čia pykti! 

- Maksai! - pašaukė Fošonas iš gretimo kambario. - 
Atėjo viešbučio tarnautojas, nori su jumis pasikalbėti. 

- Pasakykite jam, kad kur nors pastatytų padėklą, ir 
tiek. 

- Jis nori pasikalbėti su jumis asmeniškai. 

- Na, gerai, ateinu. 

Maksas grįžo į svetainę, Hobas atsekė iš paskos. Prie 
durų laukė aukštas jaunuolis juodu kostiumu. 

- Labas rytas, - pradėjo jis. - Aš mesjė Leni, viešbučio 
vadybininko pavaduotojas. 

- Jeigu jūs atėjote dėl sąskaitos, - atsakė Maksas, - tai 
ja aš pasirūpinsiu dar šiandien, tik kiek vėliau. 

- Ne, sere. Ne dėl sąskaitos. Nors šis klausimas tebėra 
labai aktualus. 

- Tai ko gi jūs norite? 

- Į viešbutį atėjo laiškas. Jums, sere. - Jaunuolis įteikė 
Maksui firminį Kovos su narkotikais agentūros voką ir pasi- 
šalino. 

Praplėšęs voką, Maksas ištraukė vienintelį ten buvusį 
popieriaus lapelį, perbėgo jį akimis, paskui perskaitė įdėmiau 
ir prunkštelėjo. 

- Kas nutiko? - pasidomėjo Hobas. 

- Perskaityk pats. - Jis perdavė lapelį Hobui. 

- Balsu, jeigu neprieštaraujate, - paprašė Fošonas. 

- “Brangus Maksai, - perskaitė Hobas, - kai gausi šį 
laišką, aš būsiu jau pusiaukelėje į Romą. Pasirašiau kontraktą 
su “Menteno" Ariosto rudens kolekcijos demonstravimui. 
Atleisk, brangusis, tačiau pastarųjų dienų įvykiai mane labai 
nuliūdino, 1r manau, kad kol kas kiekvienam iš mūsų verčiau 
eiti savo keliu. Ačiū už viską. Aurora". 

- Hm, hm, - numykė Hobas. 

- Aš irgi tos nuomonės, - pritarė Fošonas. 

- Aha, ir aš taip manau, - užbaigė Maksas. Paėmė 
laišką iš Hobo, dirstelėjo į kitą lapo pusę - tiesiog patikrino, ar 
ten daugiau nieko neparašyta - padėjo jį ant staliuko ir vėl įsi- 
taisė ant sofos. 

- Naujienų srautas nesenka, - pakomentavo Fošonas. 

- Įdomu, ką dar sužinosime? - antrino jam Hobas. 

Tarytum atsakydamas į jo klausimą pasigirdo beldimas 
į duris. Visi trys susižvalgė. 

- Aš jau pradedu baimintis įvykių tęsinio, - pratarė 

Maksas. 

Beldimas pasikartojo. 

- Užeikite, - šūktelėjo Maksas. 

Durys atsilapojo. Padavėjas įrideno staliuką, padengtą 
keturiems asmenims, su kava, kruasarais, skrudinta duona ir 
vienintele rože siauroje taurėje. Įpylęs kavos į tris puodelius, 
jis pasišalino. 

- Komiškas antraktas, - sumurmėjo Maksas. - Kavos, 
inspektoriau? 

- Būkite malonus, - sutiko Fošonas. 

Kurį laiką trijulė tylėdama gurkšnojo kavą. Tuo metu 
gatvėje kilo baisus triukšmas, skardėjo klaksonai ir sirenos. Jie 
nekreipė dėmesio į triukšmą, laukdami įvykių tęsinio. Ir su- 
laukė. Suskambo telefonas. 

- Tikriausiai praneš, kad paskelbtas karas, - spėjo 
Maksas. 

- Neketini atsiliepti? - paklausė Hobas. 

- Kodėl gi ne, galima. - Maksas nukėlė ragelį. - Mak- 
sas Rozenas klauso. - Po kelių sekundžių jis pakėlė akis į 
Fošoną. - Inspektoriau, jus. 

Fošonas atsistojo, perėjo kambarį ir paėmė ragelį. 

- Fošonas. - Jis klausėsi apie penkiolika sekundžių, vis 
kartodamas: “Aha, aha". Paskui pasakė: - Gerai, Eduardai, 
tuoj atvažiuosiu. - Jis padėjo ragelį ir grįžo prie savo kavos. 

Kurį laiką viešpatavo tyla. Galiausiai Fošonas pa- 
klausė: 

- Jūsų nedomina, kas nutiko? 

- Tai ne mūsų reikalas, - atsiliepė Hobas. - Kaip tu 
manai, Maksai? 

- Manau, tu teisus. Tai Paryžiaus policijos reikalas. 
Kuo čia dėti mes? 

- Puiku, - pagyrė Fošonas. - Bet jums aš pasakysiu. 
Skambino mano pavaldinys Eduardas. Liepiau jam sekti mis- 
terio Vazario butą. 

- Kodėl? - pasidomėjo Hobas. 

- Misterio Vazario elgesys pasirodė man kiek įtartinas. 

- Norite replikos? - paklausė Hobas. - Gerai, štai jums 

replika: ką gi jūsų pavaldinys Eduardas jums ką tik pasakė? 

- Atleiskite, tai policijos reikalas... Ne, ne, juokauju. 
Nors kvaila juokauti, kai nutinka tokie dalykai. 

Kiti du tylėdami laukė. Galų gale Fošonas pranešė: 

- Eduardas sekė iš savo automobilio, kaip Emilijo iš- 
lipo iš taksi ir nuėjo į savo butą, kurio langai išeina į namo 
fasadą. Eduardas aiškiai matė sprogimą. Išdužo langų stiklai. 
Misteris Vazaris nebegyvas. Siurprizų diena, nieko nepasakysi. 

- Žuvo sprogimo metu? - pasitikslino Hobas. 

Fošonas linktelėjo. 

- Norite pasakyti, kad kažkas paliko bombą jo bute? 

- Panašu į tai. 

- Ką gi, - pratarė Maksas. - Jis buvo ganėtinai nema- 
lonus žmogus. Bet patikėkite, aš nelinkėjau jam tokio galo. 
Panašu, kad tai Chalilo darbas, ar ne? 

- Kodėl gi ne, - sutiko Fošonas. - Dabar jau įkalčių 
prieš jį turime apsčiai. - Jis baigė gerti kavą ir atsistojo. - Man 
metas eiti. Turiu apžiūrėti viską, ką įmanoma apžiūrėti. Hobai, 
jus pavežėti? 

- Jei nesunku, iki artimiausios metro stoties. - Hobas 
taipogi atsistojo. - O koks čia triukšmas lauke? 

Iš gatvės sklido trimitų skardėjimas ir garsus minios 
šūkavimas. 

- Tai tik šventė, - paaiškino Fošonas. 

- Kokia šventė? 

- Bastilijos paėmimo diena, be abejo. 

- Bastilijos diena, - pakartojo Hobas ir akimirkai su- 
simąstė. - Vadinasi, šiandien liepos keturioliktoji. 

- Bastilijos diena švenčiama būtent liepos keturiolik- 
tąją, - patvirtino Fošonas. 

Hobas pašoko lyg įgeltas. 

- Kas nutiko? - paklausė Maksas. 

- Rytoj turiu būti Ibicoje! - šūktelėjo Hobas. 

- Tai ir yra garsiojo traspaso diena? - pasidomėjo 
Fošonas. 

- Taip! Man reikia iš čia ištrūkti! Atsiprašau, inspekto- 
riau... 

Pamėginkite patekti į Prancūziją arba ištrūkti iš jos 
Bastilijos paėmimo dieną. Hobas paprašė Fošono išsodinti jį 
prie taksi stotelės, iš ten nuvažiavo į savo butą Maseno bulva- 
re. Įsimetė keletą daiktų į pirmą pasitaikius; krepšį, pasičiupo 
pasą ir nuskubėjo į kelionių agentūrą d'Itali prospekte, į kurią 
nuolat kreipdavosi. Agentas Chasanas pasakė, kad šiandien 
patekti į Ibicą neįmanoma; neįmanoma net šią savaitę, kadangi 
visi bilietai išpirkti keliems mėnesiams į priekį. Argi Hobas 
nežinąs, kad Ibica populiariausias kurortas Europoje, o Basti- 
lijos paėmimo dieną prasideda didžioji migracija iš Paryžiaus? 

Hobas pamėgino išspręsti problemą nuo seniausių 
laikų žinomu kelioninių problemų sprendimo būdu: pinigais. 
Pažadėjo Chasanui keturis šimtus dolerių, ką tik gautus iš 
Makso. Mojuodamas banknotų vėduokle prieš agento nosį, 
maldavo padėti jam patekti į Ibicą ar bent kur nors netoli jos. 
Tai esą gyvenimo ir mirties klausimas. Chasanas įtarė, kad tai 
veikiau nenumaldomo troškimo klausimas, bet visgi užgulė 
telefoną ir ėmė kalbėti, ginčytis, įtikinėti, meluoti, grasinti, 
meilintis, maldauti - žodžiu, griebėsi visų tų priemonių, kurių 
griebiamasi dėl pinigų. Pagaliau pažadėjęs savo bičiuliui iš 
kitos agentūros du šimtus dolerių (neskaitant savųjų keturių 
šimtų), jis gavo Hobui bilietą į čarterinį reisą iki Barselonos, 
o Hobo vardas buvo įrašytas į eilę laukiančių laisvos vietos 
vakariniame reise į Ibicą. 

Orli oro uoste vyko kažkas panašaus į vakarietišką 
Šanchajaus žlugimo variantą. Hobas prasiveržė pro glaudžias 
atostogaujančiųjų gretas, prasiskverbė į eilės pradžią, surado 
tarnautoją, ničnieko negirdėjusį apie jo užsakytą bilietą, ir at- 
sisakė pajudėti iš vietos, kol tarnautojas aptarė šį klausimą su 
savo viršininku, ir užsakymas buvo rastas. Ir pagaliau įlipo į 

lėktuvą. Pustrečios valandos trukusio skrydžio iki Barselonos 
metu Hobas turėjo laiko apmąstyti savo finansinę padėtį. Taigi 
jis paėmė pusantro tūkstančio dolerių smulkioms išlaidoms 
Makso bute, du tūkstančius davė Aurora, dusyk mokėjo Mak- 
sas - pirmą kartą du šimtus penkiasdešimt dolerių, antrą kartą 
- keturis šimtus. Iš viso keturi tūkstančiai šimtas penkiasdešimt 
dolerių. Penkiasdešimt jis davė Naidželui, vėliau išskyrė jam 
ir Žanui Klodui dar po šimtą. Pats išleido Paryžiuje apie šimtą 
doelrių. Keturi šimtai atiteko agentui Chasanui, dar du šimtai 
- Chasano bičiuliui iš Kuko agentūros ir beveik du šimtai bilie- 
tui iki Barselonos. Iš viso išleista tūkstantis šimtas penkias- 
dešimt, taigi lieka apie tris tūkstančius dolerių. Traspaso 
apmokėti neužteks, bet gal pavyks įkalbėti advokatus leisti jam 
dalimis išmokėti skolą ar atitolinti galutinį terminą bent mėne- 
siui... Menka viltis, bet nevalia pasiduoti iš anksto! 

Barselonos oro uoste viešpatavo įprasta vasaros bepro- 
tybė. Čia sėkmė nusigręžė nuo Hobo. Reisą, į kurį jis tikėjosi 
patekti, atsiradus laisvai vietai, atšaukė, nes sugedo variklis. 
Artimiausias reisas, į kurį jį galėjo įsodinti, buvo tik po keturių 
dienų. 

Bet Hobas visgi užsisakė bilietą. Penkiolikos minučių 
skrydis kainavo bemaž šimtą dolerių. Paskui Hobas leidosi 
vaikštinėti po oro uostą, išvargęs ir nesiskutęs, stengdamasis ką 
nors sugalvoti. Ir eidamas pro tarnybinių durų eilę, ūmai paste- 
bėjo užrašą ant vienų iš jų: “Katalonijos oro servisas. Skrydžiai 
pagal užsakymą". 

Taip! Jis peržengė slenkstį. 

Hidroplanas “Sesna" išniro iš saulės spindulių pluošto 
virš San Antonijo Abado, antro pagal dydį Ibicos miesto. Die- 
na buvo nuostabi. Nuo Europos pūtė stiprus šiaurės vėjas, gin- 
damas šalin žymųjį mistralį ir šluodamas žemę lyg milžiniška 
šluota. Šaltas vėjas, ypač liepos vidurio savaitgaliui, per patį 
turistinio sezono įkarštį. Šiais metais žmonės plūdo Ibicon tūk- 
stančiais, dešimtimis tūkstančių. Iš Prancūzijos ir Vokietijos, 
Anglijos ir Skandinavijos. Pasirodė netgi turistų iš Rytų Euro- 
pos bei Rusijos. Net juokinga, kad dabar kiekvienas gali leis- 
ti sau atostogas po pietų saule. O juokingiausia, kad tas kiek- 
vienas nusprendė atvažiuoti būtent čionai. 

Buvo pats europietiškojo santuokinės beprotybės se- 
zono įkarštis, kuomet visų šalių jaunimas susikrauna savo geis- 
mus į lagaminus ir lekia į pietus, į Ibicą su jos smėlėtais pa- 
plūdimiais, išsimėčiusiomis po salą diskotekomis bei origina- 
liais restoranėliais, į Ibicą, kur senasis uostas kasnakt virsta 
madų salonu, į salą su tokiais meniškais kraštovaizdžiais, kad 
artimiausiu metu ji neišvengiamai pavirs kokio tuzino nostal- 
giškų kino dramų filmavimo aikštele. 

Ibica, kur liepos mėnesį oras tiesiog įelektrintas suki- 
lusių geidulių, kur čiurleno vyno upės ir narkotikų ūkai sklai- 
dosi padangėje. Kur klesti meno galerijos. Ibica, turinti labai 
daug bendro su viso pasaulio kurortais, ir visgi absoliučiai 
unikali, patiekianti tik jai vienai būdingą kokteilį iš didelių pini- 
gų ir elgetiško hipių stiliaus. 

Hidroplanas, tarškantis ore virš San Antonijo, ėmė leis- 

tis plačia nuožulnia spirale. Gražūs Žmonės su bronzine oda 
San Antonijo paplūdimyje nekreipė į jį ypatingo dėmesio. 
Padangėje nuolat ūžė lėktuvai, daugiausiai didžiuliai aerobu- 
sai iš Frankfurto ir Paryžiaus, Amsterdamo ir Milano, ga- 
benantys čionai malonumų ieškotojus. Bet pasitaikydavo ir 
mažų lėktuvėlių; nuo tada, kai saloje pradėjo lankytis užsienio 
milijonieriai, vienmotorių pramoginių oro transporto prie- 
monių ėmė sparčiai daugėti. Mažytis hidroplanas nepriklausė 
tai aviatechnikos klasei: akivaizdžiai utilitarinis modelis, 
padangių juodadarbis, krovininis oro taksi iš Barselonos, pa- 
sirengęs pristatyti jus, kur tik pageidausite, nuo Alpių iki Sa- 
charos - be jokio sambrūzdžio, jeigu būtina, netgi apeidamas 
radarus, kadangi kartais lakdina naujųjų laikų landsknechtus, 
pasirengusius imtis bet kokio darbo, tegu ir nelegalaus. 

Ir visgi esminis klausimas liko neatsakytas: kodėl šis 
lėktuvas leidžiasi virš San Antonijo įlankos? Jeigu tai kontra- 
bandininkai, tai jie pasirinko netinkamą laiką. Kontrabandinin- 
kai savo krovinius iškrauna naktį. Tada ką gi jis ten veikia? 
Pagalvokite patys: hidroplanas turi leistis ant vandens, 0 vie- 
nintelis vandens telkinys aplinkui, pakankamai ramus, kad būtų 
galima nusileisti, yra San Antonijo įlanka. Bet tik šiandien, 
kadangi šaltas vėjas iš Šiaurės Europos sukėlė nemenką ban- 
gavimą. Nepaisant to, hidroplanas nusileido iki pat bangų ke- 
terų, skrisdamas lygiagrečiai plūdurų linijos. - 

Tūkstantis du šimtai - nemenki pinigai, kai pagalvoji. 
Bet pagaliau atsidūręs ten, kur norėjo, Hobas pamatė, kad 
negali išsilaipinti. 

- Aš negaliu nusileisti, senjore, - pareiškė pilotas. - 
Jūra pernelyg nerami. Juk įspėjau jus, kad taip gali atsitikti, 
pamenate? 

Ir tada Hobas skubiai - kol ryžtas neišgaravo - pratarė: 

- Klausykite, nusileiskite žemiau ir ties pačiu paplūdi- 

miu sumažinkite greitį iki minimumo. Paskutinius kelis jardus 
nueisiu pėstute. Tai yra, nušoksiu. 

Apgalvojęs pasiūlymą, pilotas linktelėjo. 

- Taip, šitai galiu padaryti. 

- Puiku, - burbtelėjo Hobas truputį nusiminęs, jog pi- 
lotas nė nemėgino jo atkalbėti. 

Taigi poilsiautojams visai netikėtai pasitaikė rečiausia 
proga pamatyti nekviestą, neprašytą hidroplaną, besileidžiantį 
tiesiai ant susigrūdusių vandenyje mauduolių. 

O ant Centrinės krantinės už smėlio ruožo spietėsi 
devynios galybės krautuvėlių bei užkandinių, kurių bendra 
vertė siekė milijonus dolerių. Jeigu hidroplanas kartais ne- 
pataikys į poilsiautojus, galima kirsti lažybų, jog įsirėš į vieną 
iš tų būdelių. 

Vandenyje tarp paplūdimio ir atviros jūros tuo mo- 
mentu buvo penki šimtai šešiasdešimt aštuoni žmonės, ku- 
riems iškilo reali grėsmė tapti mažutės “Sesnos" aukomis. 

Tuos, kurie mirko jūroje tiesiai priešais hidroplaną - 
ten, kur užputos pati šiurpiausia vaga, jeigu lėktuvėlis ir toliau 
skris sausumos link, perkirtęs plūdurais pažymėtą ribą, - 
apėmė panika. Jie ėmė mostaguoti rankomis, tarytum mėgin- 
dami nuvyti lėktuvą lyg musę. Daugiau kaip penki šimtai gerk- 
lių ėmė šaukti ir klykti septyniomis kalbomis iš šešiolika skir- 
tingų tarmių. 

O lėktuvas vis artėjo - juoda dėmė, užstojanti saulę, 
slystanti virš vandens paviršiaus. Umai žiūrovai pastebėjo dar 
vieną dėmelę, daug mažesnę, atsiskyrusią nuo didelės juodos 
dėmės ir pliumptelėjusią į vandenį. O lėktuvas staiga ūžtelėjo 
aukštyn virš poilsiautojų galvų ir nuskrido šalin. 

Lengviau atsidusę, žmonės staiga prisiminė antrąją 
dėmelę, nukritusią į jūrą. O jeigu tai bomba?! Arba kažkas 
atsikratė nužudyto Žmogaus kūno? 

Kaip paaiškėjo, dėmelė visgi buvo žmogaus kūnas - tik 
gyvas, spurdantis vandenyje, prunkščiantis ir laidantis 
prakeiksmus. Kūnas, mėginantis kažką paaiškinti žmonėms, 
visai nenusiteikusiems klausytis. Poilsiautojai apsupo jį grū- 
modami kumščiais, tvirtai įsitikinę, kad šis žmogus leidosi 
paverčiamas svaidomuoju ginklu kažkokioje beprotiškoje te- 
roristinėje akcijoje, nukreiptoje prieš juos. 

Ir buvo taip įniršę ir taip įsitikinę savo teisumu, kad 
Hobui būtų buvę riesta, jeigu ne aukštas tamsaus gymio vyriš- 
kis su juodais ūsais, mažyte tatuiruote ant kairiojo peties ir 
ženkliuku, prisegtu prie glaudžių, kuris valdingai uždėjo ranką 
Hobui ant peties. Minia prasiskyrė, nenorėdama stoti skersai 
kelio įstatymui. 

- Aš policininkas, - pareiškė vyriškis. - Praleiskite, 
prašau, senjorai. Aš suimu šitą Žmogų. 

Iki šiol Hobui dar neteko matyti ispaniško kalėjimo iš 
vidaus. Ir tai, kad pagaliau pamatė, galima sakyti, buvo šioks 
toks pasiekimas, kadangi tais auksiniais laikais ispanai tupdy- 
davo už grotų užsieniečius anaiptol ne taip skubiai, kaip jų 
kolegos Europoje - ir už tai tikriausiai reikėjo dėkoti garsiajam 
ispaniškojo teisingumo vangumui bei sukalbamam būdui tų 
pareigūnų, kurie saugojo įstatymus. Bet jeigu jie vis dėlto ką 
nors pasodindavo, jau po minutės visiškai užmiršdavo ne- 
laimėlį. 

Akmeninis maišas, kuriame atsidūrė Hobas, tikriau- 
siai buvo išlikęs dar nuo Inkvizicijos laikų. Medinė lova. Vie- 
nintelė medinė kėdė. Akmeninės grindys - dulksvai rudos, šva- 
riai išplautos. Šone staliukas su prausimosi dubeniu. Bidė. 
Aukštai virš galvos langas, pernelyg siauras, kad pro jį galėtų 
kas nors pralįsti, nebent koks liliputas su alpinisto įranga. Ka- 
mera buvo Fortaleso kalėjime Dalt Viljos rajone, aukščiau- 
siame Ibicos miesto taške - virš romėniškos sienos, virš kar- 
taginietiškų ir arabiškų senienų. Ant vienos sienos krito saulės 
spindulys, toks ryškus, kad atrodė bemaž apčiuopiamas. Užtat 
jokie garsai neatsklisdavo iki čia, nebent tolimi prekeivių šūk- 
sniai iš pakalnėje esančio turgaus. 

Hobas nieko neveikė - tiesiog sėdėjo. Jis daug metų 
mąstė apie meditaciją ir netgi buvo pasiryžęs rimtai užsiimti ja. 
Jam patiko pati meditacijos koncepcija. O labiausiai Hobą 
žavėjo meditacija vipasanoje. Mintis išmokti pasyvaus stebėji- 
mo jam atrodė tiesiog neįkainuojama. Būtent šito bruožo jam 
siaubingai trūko - pasyviai stebėti save ir aplinką, nieko ne- 
mąstant. Hobas mėgindavo medituoti daugelyje miestų, kur 
gyveno, tačiau jo mėginimus nuolat nutraukdavo kasdienybės 
rūpesčiai. 

O kameroje visai nebuvo kuo užsiimti. Policija nedavė 
jam net pigaus romaniūkščio, net ispaniško laikraštpalaikio, 
kuris būtų padėjęs prastumti laiką. Hobas niekaip nesuprato, 
kodėl su juo taip griežtai elgiamasi, tačiau turėjo pripažinti, 
kad jo suėmimas - ne oficialus areštas, o veikiau būdas pri- 
versti jį pasiaiškinti valdžiai. Pats Hobas tikrai nebuvo linkęs 
laikyti šio nesusipratimo tikru areštu, bent jau kol kas. Kaip 
paaiškinti tokio keisto ispanų policijos elgesio priežastis? Net 
ir gimtojoje šalyje dažnai būna sunku suprasti policijos veiks- 
mus, ką jau kalbėti apie Civilinę Gvardiją dvigubos moralės 
šalyje, sielvartingoje Ispanijoje? Kas Žino, galbūt tolimesniam 
įvykių posūkiui turėjo įtakos Civilinės Gvardijos leitenanto 
Navaro vardas, Hobo paminėtas tuoj po sulaikymo? 

Hobas kaip tik pasiekė tašką, kuomet jau galėjo išmesti 
1š galvos visas neramias mintis. Jis sėdėjo kameros kampe 
veidu į sieną, sukryžiavęs po savimi kojas, sėdėjo taip jau ke- 
turiasdešimt minučių. Jo protas buvo palaimingai tuščias. Pa- 
galiau jis prisikasė iki meditacijos esmės, pačiupo už uodegos 
pasyvaus stebėjimo paslaptį, pagaliau pasiekė ribą, už kurios 
žmogų nustoja jaudinę pasaulietiški rūpesčiai. Ir reikėjo Na- 
varui viską sugadinti! Kaip tik tą lemiamą akimirką jis atlapojo 
kameros duris ir įėjo, garsiai trepsėdamas juodais auliniais 
kavaleristo batais. 

- Hobai! Kas nutiko?! Seržantas Diasas sako, kad tave 
išmetė iš lėktuvo ant niekuo dėtų poilsiautojų San Antonijo 
paplūdimyje. 

- Niekas manęs neišmetė. Aš pats iššokau. Ir visai 
neketinau nieko sužeisti. Atvirkščiai, stengiausi su niekuo 
nesusidurti. Ir nesusidūriau! 

- Bet kam? Kam tau šito prireikė? 

Hobas atsistojo nuo grindų ir ėmė mankštinti nutirpu- 
sias kojas. 

- Ramonai, tu juk Žinai, kam man šito prireikė. Tik taip 
galėjau atsidurti ant žemės. O man būtinai reikėjo atsidurti ant 
žemės. Dėl traspaso. 

Daugiau jam nieko nereikėjo aiškinti. Tokioje mažoje 
saloje, kaip Ibica, kur daugiau ar mažiau nuolatinių gyventojų 

ne taip jau daug - neskaitant milijono Pollsiautojų, aplankančių 
salą kasmet - apie Hobo problemas žinojo visi. 

- Betgi Hobai! Tu pavėlavai! 

- Ne! Šiandien liepos penkioliktoji, mokėjimo diena. 

- Hobai, - kantriai pasakė Ramonas Navaras, - tau 
buvo išsiųstas pranešimas. Kadangi šįmet šy.Pranciškaus 
Ksavjero diena išpuola liepos penkioliktąją, tavasis paskutinės 
įmokos terminas buvo perkeltas į liepos tryliktąją. 

- Jie neturėjo teisės taip pasielgti! - riktelėjo Hobas. 
Bet pats suprato, kad piktintis ir ginčytis nėra jokios prasmės. 
Jis pralaimėjo. 


60 skyrius 


Hobas ir Ramonas įvažiavo į Morno slėnį, sėdėdami 
šalia vienas kito šarvuotoje leitenanto mašinoje. Jie lėkė pa- 
grindiniu keliu link San Karloso, į šiaurinį salos galą. Tuoj už 
senų sidabro kasyklų išsuko iš pagrindinio kelio į kaimo keliu- 
ką, vingiuojantį tarp kukurūzų laukų, vynuogynų ir daržų. 
Kiekvieno daržo viduryje augo po algorobo medį, o aplinkui 
- alyvmedžiai, labai seni ir kreivi. Pušys, algorobo, alyv- 
medžiai, miglodmedžiai - Balearų salų augmenija. Mašina šo- 
kinėjo akmenuotu keliuku, kylančiu link centrinės kalvų 
virtinės, kuri ėjo išilgai Ibicos tarytum šerno ketera. Hobas jau 
ne pirmą kartą nusistebėjo kokia didelė atrodo ši sala iškreip- 
toje erdvėje. Ji atrodo bekraštė, kai važiuoji nuo pakrantės 
vingiuojančiais keliukais, apsukančiais kievieną vietovės 
nelygumą ir jungiančiais visus salos taškus vieną su kitu jau 
nuo senų senovės. Hobas gerai žinojo, kad Ibica - viena iš se- 
niausių vietų Žemėje, kur gyvena žmonės. Pirmieji gyventojai 
atsirado čia prieš daugelį tūkstantmečių. Per tą laiką bemaž 
pusė pasaulio tautų valdė šią salą, vienas paskui kitą išnykda- 
mos praeityje ir užleisdamos vietą palikuonims: iš pradžių 
priešistorinės gentys, paskui iberai, finikiečiai, arabai, vest- 
gotai, kartaginiečiai, romėnai, katalonai ir galiausiai ispanai. 
Tačiau tikrieji salos gyventojai, paprasti valstiečiai, jau šimtus 
metų dirbantys žemę šiame gražiausiame Žemės kampelyje, 
priklausė stipriai katalonų tautos atšakai. Deja, ir šis kampelis, 
Hobo įsitikinimu, netrukus bus subjaurotas visokeriopų 
pastangų žengti koja kojon su likusia žmonija. 

Mašina ropštėsi įkalnėn. Per tą laiką Hobas ir Ramo- 
nas neapsikeitė nė žodeliu. Galų gale pasuko į dar siauresnį 
kalniuką, nuo kurio prasidėjo dono Estebano valdos, ir ne- 

trukus įvažiavo į kiemą, apjuostą mūrine sieną. 

Ten stovėjo koks tuzinas automobilių, tarp jų netgi 
viena taksi mašina iš Santa Eulalijos. Matyt, kažkas suplojo 
krūvą pinigų, nes paprastai taksistai nesutinka varinėti savo 
“Mersedesų" siaurais akmenuotais kalnų keliukais. Dono Es- 
tebano šeimyna sėdėjo saulėkaitoje ant pintų kėdučių. Visa tai 
buvo panašu į didelę šeimos šventę. Senasis donas Estebanas 
pamojavo Hobui, lipančiam iš mašinos. Abu jo sūnūs irgi buvo 
čia. Jie atrodė paniurę, bet kol kas elgėsi mandagiai. 

- Paklausykite, - pradėjo Hobas. - Aš žinau, kad 
pavėlavau užmokėti ir pagal įstatymą negaliu reikšti jokių pre- 
tenzijų. Bet aš gavau pinigų. Aš juos turiu. 

- Hobai, brangus bičiuli, - atsiliepė Estebanas, - nesi- 
jaudinkite. Pinigai jau įmokėti. 

- Ką? 

- Traspaso apmokėjo graži jauna moteris. Ji sakėsi 
esanti jūsų draugė. 

- Kokia moteris? 

- Ji neprisistatė. Bet piniginis klausimas galutinai 
išspręstas. Mes visi liudininkai. Ar ne, berniukai? 

Abu sūnūs niūriai linktelėjo. Bet Hobui susidarė įspū- 
dis, kad jie mėgina susitaikyti su jo egzistavimo faktu, kadangi 
kas įvyko, to nebepakeisi, ir ši istorija žmonių atmintyje išliks 
kaip dar viena salos legenda. Hobas nujautė, kad kada nors jis 
taps gerbiamu šios šeimos nariu. Tačiau kol kas... 

- O kur ji dabar, ta moteris? 

- Tikriausiai jūsų fazendoje, donai Hobai. Šiaip ar taip, 
juk ji už viską sumokėjo. 

- Užsuksiu kitą kartą, tada ir atšvęsime, - pažadėjo 
Hobas. | 

Jiems nieko kito nebeliko, kaip ir vėl susėsti į Ramono 
automobilį ir dardėti nelygiu akmenuotu keliuku atgal, dabar 
jau nuokalnėn. Grįžę į pagrindinį kelią, jiedu nulėkė toliau į 
šiaurę, link San Karloso ir San Visentės iškyšulio. Ramonas 
žinojo kelią neblogiau už Hobą. Jie gerokai viršijo saugų greitį 
ir keletą kartų vos suvaldė mašiną, kvailai žaisdami likimų. Po 

kurio laiko vėl išsuko iš pagrindinio kelio ir nuvingiavo kalvo- 
mis aukštyn. Mašina spyriojosi, trūkčiojo, niurzgė ir skundė- 
si, bet visgi stūmėsi pirmyn... Ir galų gale jie pasiekė K'an 
Poeto. 


61 skyrius 


Hobas ristele leidosi link namo. Vos peržengęs slenk- 
stį sušuko: 

- Ei, ar yra kas gyvas? 

Atsiliepdami į jo šūksnį, išėjo keletas žmonių - Vie- 
nišius Laris ir Gražuolis Haris, Hario draugė ir dar viena mer- 
gina, visur sekiojanti paskui Hario draugę. Jie susispietė 
aplinkui. Bet jiems Hobas neturėjo laiko. Vėliau. Jis apsidairė. 
Ir tada pamatė Aurorą. Ji nusileido laiptais, apsitaisiusi nuosta- 
bia balta suknele su begale raukinių, nėrinių ir kitokių mielų 
pagražinimų. 

- Tai tu apmokėjai mano traspaso? - be užuolankų 
pasiteiravo Hobas. 

- Taip, - atsakė Aurora. 

- Kodėl? 

- Mudu su Maksu nusprendėme, kad privalome tai 
padaryti dėl tavęs. Maksas žadėjo. Tai pirma. Antra, be tavo 
pagalbos mūsų nuotykiai Paryžiuje galėjo baigtis daug liūd- 
niau. 

Vieta buvo visai netinkama pokalbiui - Hobo svečiai, 
susispietę prieškambaryje, smalsiai spoksojo į juodu. Todėl 
Hobas nusivedė Aurorą į savo kambarį antrame aukšte. 

Paryžius liko kažkur toli praeityje. Bet dabar Hobas 
viską gyvai prisiminė ir paklausė Auroros: 

- Girdėjai, kad žuvo Emilijo? 

Mergina linktelėjo. 

- Skaičiau žinutę šiandienos “Herald Tribune“. - Ji 
krūptelėjo. - Neapsimetinėsiu, kad sielvartauju. Jis buvo nie- 
kingas žmogus. Tačiau man gaila, kad jį nužudė. Išvis neno- 
riu, kad žmonės žudytų vieni kitus. Tikriausiai tai Chalilo dar- 
bas? 

- Jis svarbiausias įtariamasis. 

- Panašu į tai. Tikiuosi, jis spėjo išvykti iš Prancūzijos. 

- Tu tikrai manai, kad tai padarė jis? - pasitikslino 
Hobas. 

- O tune? 

- Grįžkime keletą žingsnių atgal. Įkalčiai rodo, kad 
Kelis krito nuo Henrio rankos. Yra įrodymų, jog. Kelis susekė 
Henrį per Paryžiaus sinagogą. Manau, Kelis suprato, jog Hen- 
ris dirba arabams. 

- Sunku įsivaizduoti Henrį teroristo vaidmenyje, - 
prisipažino Aurora. : | 

- Aš ir nesakau, kad jis buvo teroristas. Manyčiau, jis 
pasinaudojo arabais, kad tie padėtų jam nušvilpti Makso nar- 
kotikus. 

- Kokia niekinga apgavystė! 

- Tikriausiai nesmagu išgirsti, kad tavo šeimos narys - 
užkietėjęs nusikaltėlis, - pareiškė Hobas. - Kertu lažybų, tau tai 
labai nepatiko. 

- Ką tuo nori pasakyti? - įsistebeilijo į jį Aurora. 

- Tai tik mano spėlionės, tačiau Kelis turėjo keletą 
popierių, iš kurių paaiškėjo, kad tikrasis Henrio Smito vardas 
buvo Etjenas Idalgo Bravo. Gimęs Jamaikoje, natūralizuotas 
Niujorke, amžius keturiasdešimt ketveri metai, profesija virė- 
jas... 

- Na, ir kas? 

- Aurora, Jamaika netoli San Isidro. Manau, jeigu kas 
nors patikrintų, nesunkiai išsiaiškintų, jog tavo tikroji pavardė 
Idalgo Bravo, ir kad Henris - tavo giminaitis. Jis kartais ne 
tavo tėvas? 

Aurora kelias sekundes padvejojo, paskui atsakė: 

- Ką gi, tu vis tiek Išsiaiškinsi, jeigu norėsi. Henris 
buvo mano dėdė, tėvo brolis. 

- Ir Maksas šito nežinojo? 

- Ne. Aš pasakiau, kad jis šeimos draugas iš San 
Isidro. 

- Tu padėjai jam gauti darbą? 

- Taip. Bet aš nenumaniau, kad jis ketina... padaryti ką 

nors panašaus! Aš niekaip nesusijusi su narkotikų pagrobimu! 
Prisiekiu! 

- Tikiu! - atsiliepė Hobas. - Bet tęskimę mūsų istoriją. 
Henris suorganizavo apiplėšimą, patikėjęs tą darbą Chalilui. 
Chalilas buvo teroristinės Islamo grupuotės narys. Pasak 
Fošono, jo sąskaitoje jau ne vienas sprogimas, Tikriausiai jis 
planavo ir ateityje susprogdinti vieną kitą bombikę. 

- Tuomet visai logiška spėti, jog tai jis paliko bombą 
Emilijo bute, - linktelėjo Aurora. 

- Logiška, bet aš abejoju, kad tai Chalilo darbas. 

Mergina žiūrėjo į Hobą išplėstomis akimis, laukdama 
tęsinio. 

- Turėjau suprasti, kad operacijai vadovavo Henris. 
Chalilo bute narkotikų nerado. Matyt Henris paslėpė juos sau- 
gioje vietoje. O tuo pačiu ir bombą, kurią Chalilas laikė bute. 
Jis nenorėjo palikti jokių įkalčių - dėl viso pikto. 

- Visa tai iš piršto laužta, - įsiterpė Aurora. 

- Matyt, Henris lankėsi Paryžiuje pirmą kartą. Kur jis 
galėjo paslėpti narkotikus ir, jei mano spėjimas teisingas, bom- 
bą? Manau, jis kreipėsi į savo dukterėčią, padėjusią jam įsi- 
darbinti pas Maksą ir saugojusią jo paslaptis. Spėju, kad Hen- 
ris paskambino jai ir perdavė saugoti visą tą šlamštą. 

- Tu mane kaltini? - paklausė Aurora. 

- Tik bandau atkurti įvykių raidą, - patikslino Hobas. 
- Man tiesiog smalsu, kaipgi ten buvo iš tikrųjų. Manau, Emi- 
lijo visgi rado tave ir nebenorėjo paleisti iš savo kibių rankų. 
Tu supratai jo kėslus ir pažadėjai ateiti pas jį į butą. Spėju, kad 
jis davė tau raktą. Tu nuvažiavai tenai, palikai bombą, paskui 
paskambinai Emilijo ir pasakei, kad lauki jo. Tada įsimetei 
kokainą į rankinuką ir pasakei Paryžiui: “Atia!". 

- O, Hobai, - atsiduso Aurora. 

- Žinau, tai nemalonu, bet noriu, kad pasakytum man 
tiesą. 

- Tu iš tiesų beveik viską atspėjai, - prisipažino Auro- 
ra. - Išskyrus tai, kad išvežiau kokainą iš Paryžiaus. Ne, aš 
grąžinau jį Maksui, o Maksas pardavė, kaip ir ketino. Žinia 
apie mūsų tariamą išsiskyrimą buvo skirta tau - kad nepagal- 

votum, jog mes dirbame kartu. Jis atidavė man penkiasdešimt 
procentų iš to, ką gavo. O aš atvykau čionai ir apmokėjau 
tavąjį traspaso. Pusę pinigų davė Maksas, kitą pusę - aš. Ir kas 
dabar? 

- Dabar, - pasakė Hobas, - pats metas išgerti. Tada bus 
galima ir papietauti. 

- O po to? 

- Ibica - nuostabiausia sala S o manoji fazen- 
da - puikiausia šioje saloje. Siūlau tau praleisti vasarą čia, 
mano draugijoje. Kas nepagyveno vasarą Ibicojė - tas ne- 
gyveno visai. 

Aurora su palengvėjimu nusijuokė. 

- Hobai, bijau, kad negalėsiu praleisti čia visą vasarą. 
Bet mielai pabūsiu su tavimi savaitėlę. Po to turėsiu vykti į 
Romą. Ten dar reikia šį tą padaryti, kad gaučiau demonstruoti 
rudens kolekciją. 

- Maksas ten bus? 

- Žinoma, juk jis sudarė sandėrį su “Menteno"'. 

- Savaitė Ibicoje geriau, negu visas gyvenimas kažkur 
kitur, - pareiškė Hobas. 

- Leisk man pačiai apie tai spręsti. Beje, tu juk nieko 
nepasakysi Fošonui? 

- Mano galva, susprogdinti Emilijo į skutelius - tai ne 
nusikaltimas, - atsakė Hobas. 

